
НОРМАТИВТІК СІЛТЕМЕЛЕР

Бұл диссертациялық жұмыста нормативтік құжаттарға сәйкес сілтемелер қолданылған: 
Қазақстан Республикасының 2025 жылға дейінгі Ұлттық даму жоспары. ҚР Президентінің 26.02.2021 № 521 Жарлығы
Білім берудің барлық деңгейінің мемлекеттік жалпыға міндетті білім беру стандарттарын бекіту туралы Қазақстан Республикасы Білім және ғылым министрінің 2018 жылғы 31 қазандағы № 604 бұйрығы. Қазақстан Республикасының Әділет министрлігінде 2018 жылғы 1 қарашада № 17669
Бастауыш білім берудің мемлекеттік жалпыға міндетті стандарты. Қазақстан Республикасы Оқу-ағарту министрінің 2022 жылғы 3 тамыздағы № 348 бұйрығына 2-қосымша. Қазақстан Республикасының Әділет министрлігінде 2022 жылғы 5 тамызда № 29031 болып тіркелді
Қазақстан Республикасының «Мектепке дейінгі тәрбие мен оқытудың, бастауыш, негізгі орта, жалпы орта, техникалық және кәсіптік, орта білімнен кейінгі білім берудің мемлекеттік (2025 жылғы 23 қаңтардағы №12 бұйрығы) жалпыға міндетті стандарттары
«2024-2025 оқу жылында Қазақстан Республикасының жалпы білім беретін мектептерінде білім беру процесін ұйымдастырудың ерекшеліктері туралы» Әдістемелік нұсқау хат. - Астана: Ы.Алтынсарин атындағы ҰБА, 2024. -113 б.
Қазақстан Республикасының орта білім беру ұйымдарындағы оқу-тәрбие процесінің ерекшеліктері туралы» әдістемелік нұсқау хат. – Астана: Ы.Алтынсарин атындағы ҰБА, 2023. -104 б.
Мұғалімге арналған нұсқаулық Үшінші (негізгі) деңгей. «Назарбаев зияткерлік мектебі» ДББҰ, 2012. 

АНЫҚТАМАЛАР

Бұл диссертациялық жұмыста келесі терминдерге сәйкес анықтамалар қолданылған:
Мета (мetaphysik) – грек тілінен аударғанда meta ta physika – «физикалықтан тыс жатқан нәрсе».
Метапән – пәннің не бірнеше пәннің сыртқары тұрған және оларды тамырластыра біріктіріп тұрған нәрсе, жекелеген пәндердің жоғарысында тұратын пән дегенді білдіреді.
Метапәндік тұрғыдан оқыту  – оқушы әрбір жекелеген пәннің мазмұнын меңгеру үшін емес, біртұтас дүниенің әртүрлі қырын тануы.
Метаәрекет – адамның пәннен тысқары тұратын әмбебап әрекеттері.
Метабілім – білім туралы білім, нақты айтқанда, меңгерілетін білім мазмұны қалай құрылған, құрылымында қандай элементтер бар дегенді білдіреді; сонымен қатар, метабілім – оқу-танымдық әдістері мен амал-тәсілдері және оларды қолдану туралы білім, когнитивтік дағдылары, қабылданатын білімнің қасиеті мен құндылығы туралы білім;
Метақабілет – адамның алдына қойылған міндетті шешуге керекті жаңа тәсілдерді танып, жаңа жоспарлар мен білім мазмұнын іздеп таба алуға мүмкіндік беретін әдістерін игеруі. 
Оқу-танымдық дағдылар – сұрақ қоя білу, құбылыстардың себебін іздене білуі, өзін қоршаған әлемді шынайы сезіне алуы, мәселені өзінің түсінуінше көрсете алуы.
Шығармашылық қасиеттері – шабыт, қиял, қайшылықтарға деген сезімтал болуы, зерек болуы, сезімін, ойын ашық білдіре алуы қозғалысының еркін болуы, сыни көзқарасты, болжағыш, өз пікірі болуы және ұйымдастыру әрекетшіл қасиеттері – оқу мақсаттарын саналылықпен түсінуі, оларды түсіндіре алуы, оқу мақсатына қол жеткізу үшін өз мақсаты мен жету жолдарын алдына нақты қоя білуі, заң шығармашылығы болуы, рефлексивтік ойлауға қабілетті болуы, өзінің іс-әрекетін талдай білуі, өз әрекетін бағалауы; 
Коммуникативтік дағдылар – басқа адамдармен, қоршаған әлем нысандарымен тіл табыса алатын болуы, ақпараттар ағынымен жұмыс жасай алуы, ақпаратты іздеп таба алуы, өңдеп-өзгерте алуы, жеткізе алуы, сақтай білуі, сыныпта немесе топта түрлі әлеуметтік рөлдерді орындай алатын болуы, заманауи АКТ-ны еркін пайдалана алуы; 
Дүниетанымдық қасиеттер – баланың эмоциялық, құндылық ұстанымдары болуы, жетістіктерге жетуіне белсене қатысуы, дүниетанымдық көзқарасы болуы, отбасында, мектепте, сыныпта, табиғат аясында, қоғамда, мемлекетте, әлемде өзінің орнын жақсы білетін болуы.
Ой-әрекет – неологизм, ұйымдастырылған ұжымдық әрекеттің контексіне енгізілген зияткерлік, коммуникативтік процестердің кешені.
Метабасқару – басқару жүйесінің өзін басқару, бұл – жүйенің ішкі жүйелері мен элементтерінің үйлесімді және тиімді жұмысын қамтамасыз етуге, сонымен бірге қажет болған жағдайда оны өзгертуге (дамытуға) бағытталған басқару.

БЕЛГІЛЕУЛЕР МЕН ҚЫСҚАРУТАЛАР

ҚР – Қазақстан Республикасы
ҚРЗ – Қазақстан Республикасының Заңы
ҚР МЖМБС – Қазақстан Республикасының мемлекеттік жалпыға міндетті білім беру стандарты
Ы.Алтынсарин атындағы ҰБА – Ы.Алтынсарин атындағы Ұлттық білім академиясы
ІББН – іргелі білім беру нысаны
ЖОО – жоғары оқу орны
ӘОӘ – әмбебап оқу әрекеттері
НЗМ – Назарбаев Зияткерлік мектептері
ОӘК – оқу-әдістемелік кешен
ЭТ – эксперимент тобы
БТ – бақылау тобы
КБП – кері байланыс парағы 




























КІРІСПЕ

Зерттеудің көкейкестілігі. Қазіргі таңдағы жалпыадамзаттық мәселелерді мүлде жаңа қырынан қойып, білім алушыларды мемлекеттің дербес мәселесімен қатар жалпыадамзаттық мәселелерді шешуге де дайындау қажеттілігі артуда. Жер бетіндегі әрбір жеке адамның өмірі мен жалпыадамзаттың тіршілік етуін сақтау үшін бала кезден білім алудың мәнісі мен мазмұн-мағынасы соған ғана бағытталуы тиіс екенін барлық шынайылықпен тану қажеттілігі күн тәртібіне қойылып отыр. Осы орайда білім беру үдерісінің бұл талаптан тысқары қалмай, пәндердің жаттанды және  шашыранды мазмұндарын меңгертуден шығып, баланың осы өзі өмір сүріп отырған дүниені біртұтас тіршілік мекені ретінде танытатын, білімді сол тіршілікті сақтау үшін, дамыту үшін алу керек екенін тұтастықпен ұғындыратын метапәндік жүйені пайдалану талап етіледі.
[bookmark: z66][bookmark: z43]Осыған байланысты білім мазмұнын реформалау  мемлекеттің ұлттық саясатының құнды басымдықтары қатарынан табылады. Қазақстан Республикасының «Мектепке дейінгі тәрбие мен оқытудың, бастауыш, негізгі орта, жалпы орта, техникалық және кәсіптік, орта білімнен кейінгі білім берудің мемлекеттік (2025 жылғы 23 қаңтардағы №12 бұйрығы) жалпыға міндетті стандартында білім мазмұнына метапәндік тұрғыда өзгерістер енгізу қажеттігі негізделген. Осы құжаттың  1-тарауында  «..білім алушының дайындық деңгейі – күтілетін нәтижелер түріндегі пәндік, метапәндік және түйінді құзыреттіліктерді көрсететін білім алушының білім мазмұнын меңгеру деңгейі» деп көрсетілген [1]. Құжатта бастауыш білім беруде оқушылардың дайындық деңгейіне қойылатын талаптың бірі метапәндік нәтижелердің болуы деп түсіндіріліп, сондай-ақ бұл ретте метапәндік нәтиженің білім мазмұнын меңгертудегі маңыздылығына мән берілген.  
Бастауыш сынып оқушыларының метапәндік нәтижелерін критериалды бағалау арқылы, яғни қалыптастырушы бағалауда дамытуға болатындығы бірнеше құжаттарда талданады. Олар бағалау нормативтік құқықтық актілерге және педагогтерге, ата-аналарға және білім алушыларға көмек ретінде әзірленген әдістемелік материалдарға сәйкес жүргізіледі. Мәселен, 2023 жылғы 1 қыркүйектегі енгізілген өзгерістерге сәйкес «Бастауыш, негізгі орта, жалпы орта білімнің білім беретін оқу бағдарламаларын іске асыратын білім беру ұйымдарындағы білім алушылардың үлгеріміне ағымдық бақылаудың, оларды аралық және қорытынды аттестаттау жүргізудің үлгі қағидалары» ҚР БҒМ 2008 жылғы 18 наурыздағы № 125 бұйрығында; 2023 жылғы 2 тамыздағы енгізілген өзгерістерге сәйкес «Орта, техникалық және кәсіптік, орта білімнен кейінгі білім алушылардың білімін бағалау өлшемшарттарын бекіту туралы» ҚР БҒМ 2016 жылғы 21 қаңтардағы № 52 бұйрығында; «Білім беру мазмұнын жаңарту шеңберінде орта мектеп үшін критериалды бағалау және құжаттау рәсімдері бойынша нұсқаулықта» және «Бастауыш сынып педагогтеріне арналған критериалды бағалау бойынша нұсқаулықта» терең талданып, білім сапасын арттыруда дұрыс қолдану қажеттігі міндеттелген [2].
[bookmark: _Hlk222311728]Сондай-ақ, ең маңызды нормативтік құжаттардың бірі: «Ы.Алтынсарин атындағы ҰБА-ның 2024-2025 оқу жылында Қазақстан Республикасының жалпы білім беретін мектептерінде білім беру процесін ұйымдастырудың ерекшеліктері туралы» әдістемелік нұсқау хатындағы «Ішкі және сыртқы бағалауды өткізу ерекшеліктері» бөлімінде: «академиялық адалдық қағидаттарын сақтай отырып, білім алушылардың пәндік және метапәндік дағдыларын дамыту үшін әртүрлі сараланған тапсырмаларды әзірлейді немесе бейімдейді. Тапсырмалардың әртүрлі түрлерін орындалуында жазбаша жұмыстар, ауызша жауаптар, жеке, жұптық және топтық жұмыстар, презентациялар және т.б. түрінде ұсынылуы мүмкін. Тапсырмалар сапалы болып саналады, егер ол оқу мақсаты мен бағалау критерийлеріне сәйкес келсе, білім алушылардың жас ерекшеліктері мен ойлау дағдыларының деңгейлеріне сәйкес келсе, түсінікті тұжырымдалған және нақты анықтамалар жоқ» деп ұсынылады [3]. Бастауыш сыныптан бастап, оқушылар дүниенің сан қырлы болса да біртұтас дүние екенін ұғынуы өте маңызды, бірақ, соған жетуі үшін оқушылардың ой ұшқырлығы мен ойлаудың түрлілігі, олардың өмірдегі пайдалылығымен тығыз байланысты болып келетін метапәндік нәтижелерге қол жеткізуге үйретілуі, дағдыландырылуына қажетті деп саналады.
[bookmark: _Hlk222312893]Бастауыш сынып оқушыларының жекелеген пәндерді меңгеруде қол жеткізген жетістіктері алған білімінің, түптеп келгенде, бір ғана мәселеге, яғни өмірді сақтау мен жақсартуға арналатыны, бірақ жеке-жеке пәндік білім тұтастықпен ойлауға толыққанды жеткізе алмайтыны белгілі. Оқушыны дүниені біртұтастықпен танып қабылдап, саналылықпен түсінуіне жетелеу үшін метапәндік білімдік нәтижелерін дамыту мәселесін, оның ішкі және сыртқы жүйелік байланыстары мен құрылымын, оның нәтижесін бағалаудың талапқа сай болуын жан-жақты зерттеу қажеттілігі туындайды.
Оқушылардың метапәндік нәтижелерін дамытудағы қалыптастырушы бағалау жүйесін қолданудың тиімді болуы соңғы он жылдықта педагогикалық зерттеулерде және бастауыш сыныптардағы іс-тәжірибеде қарқынды зерделеніп келеді. Қалыптастырушы бағалау бұл ретте, оқытудың жеке тұлғаға қарай бағытталуына, оқушының тұлғалық болмысының қалыптасуына, оның өз бетімен білім іздеуге құлшынысын оятып, қажетті дағдыларды қалыптастыруға және өзінің оқу-танымдық әрекетінің мазмұны мен нәтижесін бағалауда өзінің де қатыса алуына жол ашып, мүмкіндік жасайтын бағалау жүйесі деп көрсетіледі. Қалыптастырушы бағалауды қолдануда бастауыш сынып мұғалімдерінің білім беруі мен оқушының оқып-білім алу үдерісі көпжақты біртұтас нәтижеге жетуге бағытталған және бағалауда да біржақты болмай, объективті бағаланатын үдеріс ретінде танылады.
Бастауыш сыныптарда оқушылардың метапәндік нәтижелерін дамыту барысында оқушының оқу-танымдық және бағалау дербестігін қалыптастыруға ерекше назар аударылатын болады. Осымен бірге, оқушылардың метатанымдық қабілеттерін дамыту бағыты басымдыққа ие болып, олардың рефлексиялық, тілдік және жалпы дамуындағы үдерістерді ұйымдастырып, біртұтас бағытта тізгіндеп ұстай білуіне қажетті дағдыларды қалыптастыруда оқушының өзінің басты орында болуы маңызды.
Бастауыш білім беруде метапәндік білімнің өзіндік беретін негізгі активтері бар, атап айтсақ, оқу-танымдық әрекеттердің түрлілігі негізінде қалыптасқан білім мен дағдылар оқушылардың білімін өмірлік қажеттіліктеріне тірек қылады және қоғам үшін пайдалы болуына өзінің ішкі мүмкіндіктерін және өз деңгейін бағалауға бағдары, бастауыш сынып оқушыларының тек пәндік білімін қалыптастырумен шектелмей, оның әмбебап оқу әрекеттерін, функционалдық сауаттылығын, сыни ойлауын, коммуникациялық және зерттеушілік дағдылары халықаралық білім беру кеңістігінде «метапәндік нәтижелер», «transversal skills», «21st century skills» терминдерімен сипатталып, метапәндік нәтижелерді мақсатты дамытуда бастауыш білім сапасын арттырудың стратегиялық шартын айқындап, субъектитві идеялардың туындауына алып келеді.
Бастауыш сынып оқушыларының метапәндік нәтижелерді дамытудың тиімді құралдарының бірі – қалыптастырушы бағалау деп айтуға негіз бар. Қалыптастырушы бағалау оқыту үшін бағалау тұжырымдамасына негізделіп, оқушылардағы оқу әрекетін реттеуге, кері байланыс алуға, өзін-өзі бағалауға, оқу мақсаттарын түсінуге және оқу стратегияларын таңдауға мүмкіндік береді. Бұл ретте қалыптастырушы бағалау табиғаты жағынан метапәндік дағдыларды (рефлексия, өзіндік реттеу, танымдық белсенділік, ынтымақтастық) дамытумен тікелей байланысты болып келеді және соған қарамастан, педагогикалық тәжірибеде қалыптастырушы бағалау көбіне тапсырманы тексеру немесе балл қою құралы ретінде қолданылып, оның дамытушылық әлеуеті толық ашылмай отыр.
Қазақстан Республикасының жаңартылған білім беру мазмұны да оқыту нәтижелерін үш деңгейде (пәндік, метапәндік, тұлғалық) қарастырып, оқушының оқу әрекетін өздігінен ұйымдастыру, рефлексия, ақпаратпен жұмыс, коммуникация және ынтымақтастық сияқты әмбебап дағдыларды қалыптастыруды көздейді. Алайда педагогикалық тәжірибе көрсеткендей, бастауыш сыныптарда оқыту үдерісі әлі де пәндік нәтижелерге басым бағытталып, метапәндік дағдыларды жүйелі дамыту жеткілікті деңгейде жүзеге аспай отыр. Бұл – бастауыш білім беру сапасының өзекті мәселелерінің бірі.
Мәселенің ғылымда қарастырылу деңгейі. Адамның алған білімін өмірлік қажеттіліктеріне жарату және  оны қоғам үшін пайдалы ету, өз әрекетін реттеу  мәселесі ерте замандардан бері адамзат баласының алдында тұрған міндеттердің бастысы, тұлға қалыптастырудың негізгі шарттарының бірі болған және оған барлық тарихи кезеңдерде философтар, психологтар, педагогтар, сондай – ақ басқа да сала ғалымдары үлес қосқан. 
Теориялық талдаулар барысында бастауыш сынып оқушыларының метапәндік нәтижелерін дамытуды және бұл ретте қалыптастырушы бағалаудың маңызды құрал екендігін негізге ала отырып, зерттеушілерді келесідей жіктеп көрсетеміз:
- білім берудегі метапәндік мәселелері А.Г.Асмолов [4], Г.В.Бурменская [5], И.А.Володарская [6], Н.В.Громыко [7], В.В.Краевский [8], А.В.Хуторский («метапәндік» ұғымды білім алудағы «түйіндік нүкте» ретінде қарастыратын идеялары) [9], М.А.Пинская [10], И.М. Улановская [11], Е.П.Позднякова [12], С.В.Дмитриева (Актуализация метапредметного потенциала учащихся, 2020) [13], Л.А.Мзокова (Подготовка будущих учителей начальных классов к формированию метапредметных компетенций у младших школьников, 2020) [14], Ю.А.Прокудина (2013) [15], Н.В.Храмцова (2017) [16] т.б. ғалымдардың зерттеулерінде түрлі қырынан қарастырылған; 
[bookmark: bookmark0]- ал мета және бастауыш білім саласына қатысты зерттеу жүргізген қазақстандық ғалымдар Ж.А. Жұмабаева (метапәндік тәсілдеме, 2021) [17], Қ.Б.Жанадилова (метақұзыреттілік, 2022) [18], шетелдік ғалымдар H.E. Branigan [19], D.I. Donaldson [20] (Learning from learning logs: A case study of metacognition in the primary school classroom, 2019); Джейхун Орхан [21], Mary Klute [22], Хелен Эпторп [23], L. Shepard [24], Dale L.P. [25], Jason Harlacher [26], Marianne Reale [27], Marzano Research [28] т.б. еңбектерінде «метапәндік», «метақұзыреттілік» ұғымдары  «пәннен жоғары» болып саналатын әмбебап іс-әрекет, тұлғаның өз білімі туралы түсінігінің болуы, танымның амалдары, яғни көптеген сала бойынша білім қоры деп зерделенген;
- метапәндік нәтижелерді дамытудың құралы қалыптастырушы бағалау екендігін негіздеуді О.А.Абдуллина [29], Е.Л.Перькова [30], О.Ф.Горбунова [31], Н.В.Кузьмина [32], Е.В.Луцай [33], Ж.Е.Сәрсекеева [34] және т.б. қарастырған; 
- білім алу нәтижелерін бағалау бойынша  Б.Г.Ананьев [35], Ш.А.Амоншвили [36], П.Я.Гальперин [37], С.Л.Кабылницкая [38], В.В.Давыдов [39], Е.Д.Божович [40], Е.А.Цукерман [41], Н.Ф.Талызина [42], И.С.Якиманская [43], И.А.Зимняя [44], В.Д.Шадриков [45] және т.б. психологиялық-педагогикалық зерттеулер жүргізген;
- бастауыш білім берудегі педагогикалық өлшеулермен байланысты бақылау және бағалау жүйесінің ерекшеліктерін М.И.Кузницова [46], Н.Ф.Виноградова [47], Е.Н.Землянская [48], А.В.Воронцов [49], В.Л.Синебрюхова [50], Т.Г.Самойленко [51], Н.В.Калинина [52], И.В.Гладкая [53] және т.б. ғалымдар қарастырған; 
- критериалды бағалау мәселесі қазақстандық ғалымдар Р.О.Кенжетаева [54], С.А.Нұржанова [55], Р.К.Измағамбетова [56], С.Г.Калкашев [57] және т.б. ғылыми еңбектерінде зерделенген;
- отандық ғалымдар Р.М.Қоянбаев [58], Т.С.Сабыров [59], С.Р.Рахметова [60], Т.Қ.Оспанов [61], А.Е.Жұмабаева [62], А.С.Амирова [63], Г.И.Уайсова [64], А.Х.Аренова [65], Қ.Т.Ыбырайымжанов [66], С.А.Фейзулдаева [67] және т.б. бастауыш сынып оқушыларының тұлғалық дамуын зерделеген.
Жоғарыда көрсетілген еңбектерге жасалған талдау қалыптастырушы бағалау арқылы бастауыш сынып оқушыларының метапәндік нәтижелерін дамыту мәселесінің арнайы зерттелмегенін көрсетті. Мәселенің көкейкестілігін анықтау  барысында қалыптастырушы бағалау арқылы бастауыш сынып оқушыларының метапәндік нәтижелерін дамыту үдерісін жүзеге асыруда қоғамның сұранысы мен педагогика ғылымында, оның теориялық және әдістемелік  негізделуі арасында төмендегідей қарама-қайшылықтар бар екендігі айқындалды:
[bookmark: _Hlk222133596]- бастауыш сынып оқушыларының метапәндік нәтижелерін дамытуда қалыптастырушы бағалауды қолданудың қажеттілігі және оның зерттелу деңгейінің жеткіліксіздігі арасында; 
-  бастауыш сынып оқушыларының метапәндік нәтижелерін дамытуда қалыптастырушы бағалауды құрал ретінде қолдану қажеттігі мен оны жүзеге асыру әдістемесінің жасалмағандығы арасында.
[bookmark: _Hlk222132579]Анықталған қарама-қайшылықтарды шешу барысында бастауыш сынып оқушыларының метапәндік нәтижелерін дамытуда қалыптастырушы бағалауды қолданудың теориялық және әдістемелік тұрғыдан арнайы қарастырылу қажеттілігі зерттеу мәселесі ретінде айқындалып, зерттеудің тақырыбын: «Қалыптастырушы бағалау арқылы бастауыш сынып оқушыларының метапәндік нәтижелерін дамыту» деп таңдауға негіз болды.
Зерттеу жұмысының мақсаты: қалыптастырушы бағалау арқылы бастауыш сынып оқушыларының метапәндік нәтижелерін дамытудың теориялық-әдіснамалық негіздерін айқындау, әдістемесін әзірлеу және оның тиімділігін тәжірибелік-эксперимент жұмысында тексеру, ғылыми негізделген ұсыныстар беру.
Зерттеу нысаны: жалпы орта білім беретін мектептің бастауыш білім беру үдерісі.
Зерттеу пәні: қалыптастырушы бағалау арқылы бастауыш сынып оқушыларының метапәндік нәтижелерін дамыту әдістемесі.
Зерттеу міндеттері: 
- бастауыш сынып оқушыларының метапәндік нәтижелерін дамытуда қалыптастырушы бағалауды қолданудың теориялық-әдіснамалық негіздерін анықтау;
- бастауыш сынып оқушыларының метапәндік нәтижелерін дамытуда қалыптастырушы бағалауды қолданудың педагогикалық мүмкіндіктерін айқындау; 
- қалыптастырушы бағалау арқылы бастауыш сынып оқушыларының метапәндік нәтижелерін дамытудың құрылымдық-функционалдық моделін әзірлеу; 
- қалыптастырушы бағалау арқылы бастауыш сынып оқушыларының метапәндік нәтижелерін дамытудың әдістемесін дайындау, оның тиімділігін тәжірибелік-эксперимент жұмысында дәлелдеу, ғылыми-әдістемелік ұсыныстар беру. 
Зерттеу әдістері: - теориялық әдістер – талдау, жинақтау, дедукция, индукция, жүйелеу, жіктеу, контент-талдау, модельдеу, саралау, салыстыру, нақтылау;
- эмпирикалық әдістер – диагностикалау, сауалнама, зерттеу бағдарламасын құру, сабақтарды бақылау, тест өңдеу, математикалық-статистикалық талдау әдістері.
Зерттеудің ғылыми болжамы: егер зерттеудің теориялық-әдіснамалық негіздері анықталып,  оның әзірленген құрылымдық-функционалдық   моделі жалпы білім беретін мектептің бастауыш білім беру үдерісіне енгізілсе, онда қалыптастырушы бағалау арқылы бастауыш сынып оқушыларының метапәндік нәтижелерін дамытудың жоғары деңгейіне қол жеткізу мүмкін болады, өйткені зерттеу нәтижесін оқыту үдерісінде қолдану оқушының дүниені біртұтастықпен танып қабылдап, саналылықпен түсінуіне және  әмбебап метапәндік дағдылардың (рефлексия, өзіндік реттеу, танымдық белсенділік, ынтымақтастық) қалыптасуына  жол ашады. 
Зерттеудің теориялық-әдіснамалық негіздерін тұлға теориясы (Э.Берн, Э.Эриксон, З.Фрейд, Дж.Келли, Р.Кеттел, Б.Г.Ананьев, В.Штерн, М.Тәжібаев, Қ.Жарықбаев, С.Жақыпов және т.б.); жүйелік тұрғыдан оқыту теориясы (В.П.Беспалько, Ю.А.Конаржевский, А.А.Богданов, И.В. Блауберг, Э.Г.Юдин, Н.Хмель, Г.Галимов, В.И.Загвязинский, М.А.Данилов және т.б.); іс-әрекет теориясы (Ч.Шерингтон, Б.Т.Теплов, В.Д.Небылицин, В.П.Зинченко, И.Лингарт, Ш.Таубаева, А.Мирова және т.б.); дамыта оқыту теориясы (В.Занков және т.б.); білімді педагогикалық өлшеу теориясы (М.Скривен, А.Каспржак); білімді бағалау теориясы (П.Блэк, Г.И.Ибрагимов және т.б.); білім берудің квалиметриялық ерекшеліктері теориясы (К.С.Құдайбергенева, А.Қ.Құсайынов, Г.А.Мұратбаева және т.б.) және жүйелік, метапәндік, бағалау-өлшемдік, іс-әрекеттік, интегративтік тұғырлары құрайды. 
Зерттеудің жетекші идеясы: метапәндік оқыту үдерісінде пәндік оқытудың метапәндік жүйеге өтуінде сандық өзгерістердің сапаға қарай өту логикасы танылатын болады. Оқушыларға жекелеген бірнеше пәннен берілетін шашыранды білім мазмұндары метапән жүйесінде бірігіп, бір дүниетанымның маңызы үлкен түйінге айналады, осылайша сандық өзгерістердің сапаға өтуі жүзеге асырылады.
Зерттеу көздері: Қазақстан Республикасының «Білім туралы» Заңы, ҚР Үкіметі мен Оқу-ағарту министрлігінің заңнамалары, нормативтік-әдістемелік құжаттары, метапәндік нәтижелер, дамыта оқыту, қалыптастырушы бағалау мәселелерінің философиялық, педагогикалық, дидактикалық, психологиялық, инновация теориясы бойынша отандық және шетелдік ғалымдардың зерттеулері; басылымдарда, сайттар мен интернет-ресурстарда жарияланған отандық және шетелдік мектеп мұғалімдерінің тәжірибелері, зерттеу тақырыбына қатысты еңбектер,  оқу-әдістемелік тәжірибе, педагогикалық ғылымдар мәселелері бойынша жинақталған интернет ресурстар, докторанттың жеке педагогикалық және ғылыми-зерттеу тәжірибесі.
Зерттеудің негізгі кезеңдері. Зерттеу жұмысының бірінші кезеңінде (2021-2022 жылдар) қалыптастырушы бағалау арқылы  бастауыш сынып оқушыларының метапәндік нәтижелерін дамытуға қатысты ұғымдар мен түсініктер жүйесінің аясы нақтыланып белгіленді. Қалыптастырушы бағалау арқылы бастауыш сынып оқушыларының метапәндік нәтижелерін дамытудың теориялық-әдіснамалық негіздері талданды. Зерттеудің өзектілігі нақтыланып, ғылыми болжам, қарама-қайшылықтар мен  зерттеу аясы анықталды. Ғылыми-зерттеу жұмысының мақсаты айқындалып, міндеттері нақтыланды. Зерттеудің теориялық және эмпирикалық әдістері нақтыланды. Зерттеу жұмысының ғылыми аппараттары жүйеленді. Зерттеу нәтижелері бойынша мақалалар дайындалды.
Зерттеу жұмысының екінші кезеңінде (2022-2023 жылдар) – анықталған ғылыми болжамның практикалық сынауға қатысты бөліміне байланысты жұмыстар жүргізілді. Тәжірибелік-эксперимент жұмысының кезеңдері анықталып, әр кезеңнің мақсаты мен шешуі тиіс міндеттері белгіленді. Әзірленген модельдің тиімділігін тексеру мақсатында  тәжірибелік-эксперимент жұмысының анықтау және оқыту-қалыптастыру кезеңдері ұйымдастырылып өткізілді. Қажетті педагогикалық мүмкіндіктерінің тиімділігі мен сенімділігі практика жүзінде дәлелденді. Зерттеу нәтижелері бойынша мақалалар әзірленіп, жарияланды.
Зерттеу жұмысының үшінші кезеңінде (2023-2024 жылдар) – тәжірибелік-эксперимент жұмысының бақылау кезеңі жүргізілді, алынған нәтижелер негізінде әдістемелік ұсыныстар әзірленді, диссертациялық зерттеу жұмысы қорытындыланып, зерттеудің алдына қойған мақсаты мен оған жету үшін белгіленген міндеттердің нәтижелері қорытындыда рәсімделді, диссертация мәтіні тұтастай әзірленді.
Зерттеудің базасы: Алматы қаласындағы № 201 мектеп-гимназиясы. 
Зерттеудің теориялық маңыздылығы:
- қалыптастырушы бағалау арқылы бастауыш сынып оқушыларының метапәндік нәтижелерін дамытудың теориялық-әдіснамалық негіздері айқындалды;
- қалыптастырушы бағалау арқылы бастауыш сынып оқушыларының метапәндік нәтижелерін дамытудың педагогикалық мүмкіндіктері анықталды; 
- қалыптастырушы бағалау арқылы бастауыш сынып оқушыларының метапәндік нәтижелерін дамытудың құрылымдық-функционалдық моделі әзірленді; 
- қалыптастырушы бағалау арқылы бастауыш сынып оқушыларының метапәндік нәтижелерін дамытудың әдістемесі дайындалып, оның тиімділігіі тәжірибелік-эксперимент жұмысында дәлелденді, ғылыми-әдістемелік ұсыныстар берілді. 
Қорғауға ұсынылатын қағидалар
1. «Метапән», «метапәндік нәтиже», «қалыптастырушы бағалау» ұғымдары мен «бастауыш сынып оқушыларының метапәндік нәтижелерін дамыту» түсінігінің нақтыланған мәні мен олардың мазмұны оқыту үдерісін ұйымдастырудың ғылыми-әдістемелік негізін жасаудың базасы болып табылады. 
[bookmark: _Hlk222134775]Метапән – әрбір жекелеген пәннің мазмұнын меңгеру үшін емес, біртұтас дүниенің әртүрлі қырын танудағы құрылым;
[bookmark: _Hlk222134807]Метапәндік нәтиже – сандық өзгерістердің сапаға қарай өту логикасы арқылы оқушыларға жекелеген бірнеше пәннен берілетін түрлі түсініктерді беретін білімнің интеграциялануы, білім мазмұндарының дүниені біртұтас етіп танытуға бағытталуын орталықтандыру кешені;
[bookmark: _Hlk222134846]Қалыптастырушы бағалау – білім беру мен оқытудың сапасын қалыптастыруға, оқушыларға бағдар ұстауға және оқушының өзі де белсене қатысуға негізделген өлшемділік, оқытуға бағдарламалық немесе институционалдық тұрғыдан ықпал ететін үдеріс;
[bookmark: _Hlk222134883]Бастауыш сынып оқушыларының метапәндік нәтижелерін дамыту – танымдық дағдылар, шығармашылық қасиеттері,  ұйымдастыру әрекетшіл қасиеттері, рефлексивтік ойлауы, коммуникативтік дағдылар, дүниетанымдық қасиеттерін интеграциялап дамытуға бағытталған педагогикалық үдеріс.
Қалыптастырушы бағалау арқылы бастауыш сынып оқушыларының метапәндік нәтижелерін дамытудың әдіснамалық негіздерін жүйелік, метапәндік, бағалау-өлшемдік, іс-әрекеттік, интегративтік тұғырлары мен жүйелік-сабақтастық, іс-әрекетке бағыттылық, рефлексияға негізделген, ынталандыру мен қолдау және дамытушылық ұстанымдары құрайды.
2. Қалыптастырушы бағалау арқылы оқушылардың метапәндік нәтижелерін дамыту мүмкіндіктері оқушының оқу әрекетін саналы ұйымдастыру, метапәндік дағдыларды кешенді дамыту, өзін-өзі бағалау және рефлексияны қалыптастыру, оқу мотивациясын арттыру, оқу үдерісін дербестендіру, оқу үдерісін уақтылы түзету, ынтымақтастық пен коммуникацияны дамыту, даму динамикасын бақылау арқылы жүзеге асырылады.
3. Қалыптастырушы бағалау арқылы бастауыш сынып оқушыларының метапәндік нәтижелерін дамытудың құрылымдық-функционалдық моделі – бұл күтілетін нәтижеге жетудің теориялық-әдіснамалық негіздері айқындалған, білім беру үдерісінің өзара байланысқан мотивациялық-мақсаттық мазмұндық-танымдық іс-әрекеттік-коммуникативтік рефлексивтік-бағалаушылық компоненттерінен құралып, оларды сипаттайтын өлшемдер мен көрсеткіштері анықталған, іске асыру әдістері мен құралдары нақтыланған, нәтижелердің деңгейлік сипаттамалары белгіленген біртұтас құрылым болып табылады. 
4. Қалыптастырушы бағалау арқылы бастауыш сынып оқушыларының метапәндік нәтижелерін дамытудың әдістемесін құрайтын оқу-әдістемелік кешен (метапәндік сабақтар жүйесі, метапәндік нәтижеге бағытталған қалыптастырушы бағалаудың техникалық жүйесі, бастауыш сынып мұғалімдеріне арналған «Қалыптастырушы бағалауды қолдану технологиясы негізінде бастауыш сынып оқушыларының метапәндік нәтижелерін дамыту» атты оқу-әдістемелік құралы) оқушының оқу әрекетін өздігінен ұйымдастыруына және рефлексия, ақпаратпен жұмыс, коммуникация, ынтымақтастық сияқты әмбебап дағдыларының қалыптасуына жол ашады.


Зерттеудің практикалық маңыздылығы
Зерттеу нәтижесі бойынша әзірленген оқу-әдістемелік кешенді (метапәндік сабақтар жүйесі, метапәндік нәтижеге бағытталған қалыптастырушы бағалаудың техникалық жүйесі, бастауыш сынып мұғалімдеріне арналған «Қалыптастырушы бағалауды қолдану технологиясы негізінде бастауыш сынып оқушыларының метапәндік нәтижелерін дамыту») жалпы білім беретін орта мектептердің бастауыш сынып мұғалімдері оқыту үдерісінде  және педагогикалық колледждер мен ЖОО-да болашақ бастауыш сынып мұғалімдерін  даярлауда, педагог қызметкерлердің кәсіби даму және біліктілікті арттыру жүйесінде қолдануға болады.
Зерттеу нәтижелерінің мақұлдануы 
Зерттеу жұмысының негізгі тұжырымдары, теориялық және практикалық нәтижелерінің талқылануы: зерттеу материалдары бойынша 7 ғылыми еңбекте жарияланды. Оның ішінде 2 ҚР ҒЖБМ Ғылым және жоғары білім саласындағы сапаны қамтамасыз ету Комитеті бекіткен басылымдарда, 1 Scopus ақпараттық базасына кіретін журналда, 4 Халықаралық ғылыми конференциялардың материалдар жинағында  шығарылды. Олар:
 1. The impact of formative assessment techniques on students' self-assessment skills. Journal of Education and E-Learning Research. Vol. 10, No. 4, 657-665, 11 October 2023 ISSN(E) 2410-9991 / ISSN(P) 2518-0169 DOI: 10.20448/jeelr.v10i4.5045 © 2023 by the authors; 

Диссертация жұмысының құрылымы мен көлемі. Диccepтaция жұмысы кipicпeдeн, үш бөлiмнeн, қopытындыдaн, пaйдaлaнылғaн әдeбиeттep тiзiмiнeн және қосымшалардан тұрады. 
Диссертацияның зерттеу нәтижелерінің сенімділігі, мақұлдануы, тәжірибеге ендірілуі отандық және шетелдік педагогикалық, психологиялық зерттеулер мен ғылыми еңбектердегі теориялық-әдіснамалық тұжырымдар мен қағидаларды басшылыққа алуымен, ғылыми-теориялық тұжырымдарға негізделуімен, зерттеудің мақсатына сай теориялық, эмпирикалық әдіс-тәсілдерді қолдануымен, алынған нәтижелерді қорытындылауымен қамтамасыз етілді. 


1 ҚАЛЫПТАСТЫРУШЫ БАҒАЛАУ АРҚЫЛЫ БАСТАУЫШ СЫНЫП ОҚУШЫЛАРЫНЫҢ МЕТАПӘНДІК НӘТИЖЕЛЕРІН ДАМЫТУДЫҢ ТЕОРИЯЛЫҚ-ӘДІСНАМАЛЫҚ НЕГІЗДЕРІ

1.1 «Метапән», «метапәндік нәтижелер», «қалыптастырушы бағалау» ұғымдары мен «бастауыш сынып оқушыларының метапәндік нәтижелерін дамыту» түсінігінің мазмұны мен құрылымы
Қазіргі білім берудің жаңа парадигмасы күтілетін нәтижеде білім алушылардың құндылықтар жүйесін қайта қарау, өз әрекетін бағдарлай, дұрыс ұйымдастыра, оны қайтадан ой елегінен өткізіп саралай білетін, өзін-өзі дамытатын тұлға қалыптастыру мақсатын көздейді. Мұндай тұлғаларды дамыту неғұрлым ерте қолға алынса, соғұрлым елдің адами капиталы артатыны белгілі. Сондай-ақ қазiргi бiлiмнiң басты идеяларының бiрi болып саналуы да орынды, яғни оқу үдерісін ұйымдастыруда қолданылатын тәсілдер, әдістемелер, технологияларды және білім алушылардың оқу жетістіктерінің критериалды бағалау жүйесін озық меңгеруде білім алушыны өмір сүруге дайындау үшін жаңа сапа – метапәндік нәтижеге бағыттау қажет. 
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың теориялық-әдіснамалық негіздерін жүйелеудің бастау көзін «метапән» және «метапәндік нәтиже», «қалыптастырушы бағалау» ұғымдарының мәні мен мазмұндық ерекшеліктерін қарастырудан бастаудың маңызы үлкен. 
Қазіргі білім беру парадигмасында оқыту нәтижелері тек пәндік білімдер жүйесімен шектелмей, оқушының әмбебап оқу әрекеттерін, ойлау тәсілдерін және оқу дербестігін қамтитын кеңейтілген нәтижелер кешені ретінде қарастырылады. Осы контексте педагогика ғылымында «метапәндік» (метапредметтік) ұғымы қалыптасты.
Мета, метапәндік ұғымдарының мәні  грек философтарынан бастау алады. «Метапәндік» термині гректің meta – «жоғары», «арғы», «шегінен тыс» және «пән» ұғымдарының бірігуінен туындап, пәндердің мазмұнынан жоғары тұратын, оларды біріктіретін, жалпылайтын және оқу әрекетінің әмбебап тәсілдерін сипаттайтын білім беру нәтижелерін білдіреді. Сондықтан метапәндік білім беру нәтижелері нақты пән мазмұнына тәуелді емес, оқу әрекетінің жалпы тәсілдерін меңгерумен сипатталады.
Философияда «мета» сөзі Аристотельдің «Метафизика» шығармасының атауындағы компонент ретінде көрсетіледі (мetaphysik – грек тілінен аударғанда meta ta physika – «физикалықтан тыс жатқан нәрсе» дегенді білдіреді) [68].
«Метапәндік» пен оның ұғымдық-категориялық базасын немесе метапәндікті толықтыратын компоненттерді философиялық еңбектерден байқауға болады. Сондай-ақ, «метапәндіктің» философиялық жіктелуін төмендегідей жүйелеуге болады.
Ең алғашқылардың бірі болып, Платонның философиялық трактатында: «..идеялар жай ғана түсініктеме, яғни ойдағы ұғымдар (термин кейіннен осындай мəнге ие болды) емес, ол – негізінен, тұтастық, мəнділік. Идея – ой емес, себебі ой сезімге тəуелді болмағанда не туралы ойлайды дегенге келсек, ойды тұрмыс билейді, жоғарғы деңгейдегі тұрмыс. Идея – заттардың мəні, яғни, əрбір заттың шынайы келбетін көрсететін ұғым. Платоннан басқа да жарқын «өзінде», сондай-ақ «өзі үшін» («əдемілік өздігінен», «қайырымдылық өз ішінде») жəне т.б. [68, 124 б.] делінген. Ежелгі грек философиясында әмбебап мәндер мен жалпыланған ұғымдар табиғатын алғаш жүйелі түсіндірген ойшылдардың бірі – Платон. Оның философиялық трактаттарында «идея» (эйдос) тек ойдағы субъективті түсінік емес, заттардың шынайы мәнін білдіретін объективті болмыс ретінде қарастырылады. Сондықтан идея сезімдік дүниеге тәуелді ой емес, керісінше, ойлаудың өзі бағытталатын мәндік түпнегіз болып табылады. Философтың пайымдауынша, әрбір заттың шынайы келбеті оның идеясы арқылы айқындалады; мысалы, «әдемілік өздігінен», «қайырымдылық өз ішінде» сияқты ұғымдар жеке көріністерден жоғары тұратын әмбебап мәндерді білдіреді. Бұл тұрғыдан алғанда, идея – жекеден жалпыға көтерілетін, мәнділік пен тұтастықты сипаттайтын онтологиялық категория. Идеяның жекелеген құбылыстардан жоғары тұратын әмбебап мән ретінде қарастырылуы кейінгі педагогикада пәндік мазмұннан жоғары тұратын жалпыланған әрекеттер мен білімдерді сипаттайтын «метапәндік» ұғымының қалыптасуына теориялық алғышарт жасады.
Осылайша, метапәндік нәтижелердің философиялық түпнегізін әмбебап мәндер мен жалпылық идеяларын түсіндірген антикалық философиядан, соның ішінде Платон ілімінен бастау алатын тұжырымдар құрайды.
Ал Аристотель «...барлық адамдар табиғатынан білуге құштар... Ақылдылық арқасында күшті болу жəне өзін-өзі тануға ұмтылу тек адамдарға ғана тəн. Онсыз өмір сүру мүмкін емес». Адамдар таңғажайып пен қуанышқа толы білімге ұмтылады. «Философиялық етудің бастамасы таң қалуда жатыр». Қарапайым мəселені шешуден бастап адамдар бірте-бірте неғұрлым күрделіге ауысып отырды» [68, 218 б.] деп айтады. Аристотель философиясында таным адамның табиғи қасиеті әрі оның мәндік ерекшелігі ретінде қарастырылады. Ойшылдың «барлық адамдар табиғатынан білуге құштар» деген тұжырымы танымға ұмтылу адам болмысының іргелі сипаттамасы екенін көрсетеді. Бұл пайымдау танымды сыртқы ықпал нәтижесі емес, адамның ішкі табиғи қажеттілігі ретінде түсіндіреді. Метапәндік тұрғыдан алғанда, мұнда оқу әрекетінің тұлғалық-мотивациялық негізі айқындалады: білімге ұмтылу, өзін-өзі тану және ақыл арқылы даму – әмбебап оқу әрекеттерінің бастапқы алғышарттары болып табылады. Аристотель танымның бастауын «таң қалу» феноменімен байланыстырады («философиялық етудің бастамасы – таң қалу»). Бұл идея метапәндік теориядағы танымдық қызығушылық, проблемалылық және зерттеушілік әрекет ұғымдарымен сәйкес келеді. Таңдану – танымдық сұрақтың пайда болу сәті, яғни оқу әрекетінің басталуы. Демек, таным үдерісі сұрақ қоюдан, белгісізді анықтаудан және оны түсіндіруге ұмтылудан басталады. Бұл қазіргі педагогикадағы зерттеушілік оқу, проблемалық оқыту және метатанымдық белсенділік ұғымдарының философиялық негізін құрайды.
Сонымен қатар  Аристотель адамдардың қарапайым мәселелерден күрделі мәселелерге біртіндеп ауысуын танымның табиғи логикасы ретінде сипаттайды. Бұл қағида метапәндік нәтижелер құрылымындағы реттеуші оқу әрекеттерімен тікелей байланысты: мақсат қою, жоспарлау, кезеңдеу, күрделендіру, жалпылау. Танымның сатылы дамуы оқу әрекетін ұйымдастырудың әмбебап тәсілдерін меңгеруді білдіреді, яғни білім мазмұнынан жоғары тұрған әрекеттік механизмдерді көрсетеді. Аристотельдің «өзін-өзі тануға ұмтылу тек адамға тән» деген пікірі метатаным ұғымымен сәйкес келеді. Өзін-өзі тану – адамның өз ойлауын, танымын және әрекетін түсінуі мен бақылауы. Қазіргі метапәндік теорияда бұл оқу дербестігі, рефлексия және өзіндік реттеу ретінде қарастырылады. Осылайша, Аристотельдің өзін-өзі тану туралы идеясы метапәндік нәтижелердің реттеуші компонентінің философиялық бастауы болып табылады. Жалпы алғанда, Аристотельдің таным туралы көзқарастары білімді меңгерудің әмбебап заңдылықтарын – танымдық қызығушылықтың туындауын, сұрақ қоюды, таңданудан түсінуге өтуді, қарапайымнан күрделіге қозғалысты және өзін-өзі тануды – сипаттайды. Бұл заңдылықтар пәндік мазмұннан тәуелсіз әрекеттік тәсілдер ретінде метапәндік оқу әрекеттерінің мәнімен сәйкес келеді.
Біз, бірнеше философтардың көзқарастарын негіздей келе, философиялық категориялар мен метапәндік нәтижелердің сәйкестік жүйесін 1-кестеде ұсынамыз. 

Кесте 1 – Философиялық категориялар мен метапәндік нәтижелердің сәйкестік жүйесі

	1

	Ақылға күшті болу
	Реттеуші–метатанымдық

	Метатанымдық

Жоғарыда келтірілген философиялық тұжырымдар жиынтығы адам танымының мәндік сипаттарын, өзіндік сананың дамуын, білімнің қалыптасу және жаңару заңдылықтарын қамтиды. Бұл категориялар пәндік білім мазмұнынан жоғары тұратын әмбебап танымдық және әрекеттік қабілеттерді сипаттайтындықтан, олар «метапәндік» ұғымының мазмұндық өрісін философиялық деңгейде ашуға мүмкіндік береді. Аталған жіктеуде «ақылға күшті болу», «өзін-өзі тануға ұмтылу», «сананы билеу», «өз әрекетіне қорытынды жасау», «өз-өзіне есеп беру», «жаңаны тану» сияқты сипаттамалар адамның өз танымын бақылауы мен реттеуін білдіреді. Бұл қасиеттер қазіргі педагогикадағы метатаным және реттеуші оқу әрекеттері категорияларымен сәйкес келеді. Демек, философиялық тұрғыдан өзін-өзі тану мен сананы басқару идеялары метапәндік нәтижелердің реттеуші компонентінің мәндік негізін құрайды.
Талданған әдебиеттерде «метапәндік» ұғымы келесі мазмұнда түсіндіріледі:
– пәнүсті білімдер мен әрекеттер жүйесі;
– әмбебап оқу әрекеттері;
– метатанымдық дағдылар;
– трансферлік қабілеттер;
– оқу дербестігі.
Жалпы алғанда, метапәндік – оқушының әртүрлі пәндік жағдайларда қолданылатын жалпыланған оқу әрекеттерін меңгеру нәтижесі деп түсіндіріледі.
Ұлы Абайдың XIX ғасырдың өзінде-ақ, «Зардабынан қашық болу, пайдасына ортақ болуға тілін, оқуын, ғылымын білмек керек» [69] деген қара сөздеріндегі атрибуттар бүгінгі күнгі тұлғаның тіл мен ғылымды меңгеру арқылы білім берудің жаңа парадигмасына бейім болу керектігін және өзгенің тілін үйренуді де болашаққа өсиет еткені белгілі. Яғни өзгенің тілін, оқу үдерісін ұйымдастыруда қолданылатын тәсілдемелер мен технологияларды және білім алушылардың оқу жетістіктерінің критериалды бағалау жүйесін озық меңгеруде білім алушыны өмір сүруге дайындау үшін жаңа сапа метапәндік қажет. Ол үшін «білетін адамнан» «шығармашылықпен ойлайтын, әрекет ететін, өзін-өзі дамытатын адамға ауыстыру қажет». 
Мағжан Жұмабаевтың «Педагогика» атты еңбегін талдау барысында кітапта «метапәндік» ұғымының бастау көздері берілгенін анықтадық. Кітапта М.Жұмабаевтың баланың сұлулық сезімін қалыптастыру, сұлулыққа тәрбиелеу туралы мынадай пікірінде «сұлулық сезімін метапәндік» 3 деңгейде оқыту-үйретуге байланысты педагогикалық басшылық берілген: «Ішкі сезімдердің адам үшін ең қымбаттары – сұлулық һәм құлық сезімдері. ...Жаратылыстың һәм искусствоның сұлу заттары адам жанында сұлулық сезімдерін оятады. Үлбіреген гүл, күңіренген орман, сылдыраған су, былдырлаған бұлақ, шетсіз-түпсіз қара көк теңіз, түрлі шөптер мен толқынданған дала, бұлтпен таласқан биік тау, күннің ойыншыл алтын сәулелері, ерке сұлу ай, жұлдызды түн, міне осылар сықылды жаратылыстың сұлу заттары, көріністері, яки өнердің тылсымдай жанды билеп алып кететін ән, сиқырлы сөз, сұлу картина сықылды әсерлері адам жанында бір ләззат, бір сұлулық толқынын оятып туғызбай қоймайды. Архитектура, сұлу сурет (живопись), скульптура сықылды пластика өнері адамның көру сезімін сиқырлап барып, жанда сұлулық толқындарын туғызады. Сұлулық сезімдері адамның дұрыс, сау ләззат іздеуіне, сұлу нәрсені сүюіне, көріксіз нәрседен жиренуіне, жақсылыққа ұмтылып, жамандықтан тыйылуына көп көмек көрсетеді. Сондықтан баланың сұлулық сезімдері жақсы тәрбие қылынуға тиісті» [70].
Осы орайда М.Жұмабаев «сұлулық сезімін» жеке бір пәнге таңып қоймайды, көптеген пәндердің мазмұнынан табады. Оның көрсетуінше, «әр адамның сұлулық сезімдері әр түрлі нәрседен оянымпаз болады». М.Жұмабаев оқу-тәрбиелік көптеген пәндер мен арнайы әрекеттердің мазмұнын бақылап, бір метапәндік «сұлулық сезімін қалыптастыру» деген арнаға тоғыстырады. Автор баланың сұлулық сезімін өркендету ұстаздың, тәрбиешінің міндеті деп атап көрсетеді де, өркендету жолдары деп келесілерді атайды:
1) «Балаға жаратылыс сұлулығынан ләззат алғызу. ...Тәрбиеші жаратылыстағы түрлі сұлулықтарға баланың іскерлігін аудара білу керек. 
2) Баланың маңайындағы нәрсенің бәрі жинақты, ретті, таза болсын. Адам сұлулықты сүйсе, тазалықты сүйеді. Тазалықты сүйсе, оған ауру үйір болмайды. 
3) Баланың маңайындағы сөйленетін сөздер де әдепті, сұлу болуға тиісті. 
4) Және баланың маңайындағы адамдардың жүріс-тұрыстары да әдепті, сұлу болуға тиісті. Сұлу дене, сұлу қозғалысты көріп өскен баланың денесі де, қозғалысы да сұлу болады. 
5) Баланы сұлулық өнерімен терең таныстыру керек. Бала неше түрлі сұлу үндерді естісін. Неше түрлі сұлу түрлерді, түстерді көрсін. Сұлу сөздер, сұлу өлеңдер жаттасын. Түрлі музыка құралдарының әуендерін тыңдасын, сурет салып үйренсін, ән салып, музыка құралдарын ойнап үйренсін. Міне, осыларды естісе, баланың сұлулық сезімдері өркендейді» [70, 17 б.].
Білім беру мен тәрбиенің мәселелері білім философиясының назарында басты орында тұратыны белгілі. Педагогиканың барлық уақытта өзекті болатын «нені оқыту керек?», «қалай оқыту керек?» деген сұрақтарына жауап іздеген философиялық ізденістердің қазіргі уақытта метапедагогикаға да қатысы болатынына дау жоқ. 
Білім берудің түпмақсаты – оқушыны ойлауға үйрету. Десек те, оқыту үдерісінің  барлық бірдей элементін осы мақсатқа аудару мәселесінде шешілмей келе жатқан көптеген күрмеулі мәселелер бары да белгілі. Білім беру арқылы қоғамымыздың білімді, тәрбиелі азаматын қалыптастыру – мұғалімдердің, мектеп жүйесінің мойнына жүктелген жауапкершілік. 
Білім мазмұны, оқу бағдарламалары және оларды меңгертуде пайдаланылатын жаңа оқыту технологиялары, сапалы да оңтайлы оқыту жүйелері мен оқу құралдары, тиімді әдіс-тәсілдер мен амалдар – барлығы жекелеген пәндерді меңгертуге ғана арналып қарастырылып келе жатқаны да белгілі. Жеке пәндерді оқытудың шектеулілігі тек өз саласының аясында ғана білім мазмұнын меңгертіп, кей ретте пәнаралық байланысты пайдалану арқылы бірқатар мәселелерді шешіп, одан соң, қайтадан бір пәнді оқыту үдерісінің  аясынан шықпай қалатындығында болып табылады.
Р.Д.Дылгырова өзінің мақаласында заманауи «метапән» ұғымының білім беру саласында қолданысқа түсуін Н.В.Громыконың, А.В.Хуторскойдың есімдерімен байланыстырады [71].
«Метапән» ұғымының тарихи жолы терең болғанымен, заманауи педагогикада оның бірыңғай ұғым анықтамасының жоқтығы байқалады. Сонымен қатар Ж.Жұмабаева ресейлік педагогика ғылымында 20-ғасырдың соңында Ю.В.Громыконың, Н.В.Громыконың, А.Г.Асмоловтың, А.В.Хуторскойдың, М.В.Половкованың еңбектерінде қарастырылады.
Метапәндік тұрғыдан оқыту мәселесі А.В.Хуторской, Н.В.Громыконың еңбектерінің негізінде ресейлік жаңа білім стандарттарына 2008 жылдан бастап негізгі бағдарлардың бірі ретінде енгізілген болатын. «Метапән» дегенді осы саланы ресейлік педагогикаға енгізіп, жан-жақты қарастырып келе жатқан А.В.Хуторскойдың ізімен пәннің не бірнеше пәннің сыртқары тұрған және оларды тамырластыра біріктіріп тұрған нәрсе деп түсінеміз [9, 15 б.]. 
Метапәндік тұрғыдан оқытуда оқушы әрбір жекелеген пәннің мазмұнын меңгеру үшін емес, біртұтас дүниенің әртүрлі қырын тануы басты мақсат болады. Біртұтас дүниенің сан түрлі қырын тану жолы оқушы үшін бастауыш мектепте сөздердің тіркесіп, сөйлем құруын үйренуі арқылы, жекелеген сөздерден, сөйлемнен, сөйлеуден тұтас мәтін құру жолдарын тану арқылы, сандар арқылы, көркем бейнелер арқылы, әсем әуен арқылы, түрлі заттардың қосындысынан жаңа заттар пайда болуын тану арқылы ашылады.
Метапәндік оқытудың, «метапән» дегеннің мазмұны да осы біріккен сөздің алғашқы компоненті болып тұрған «мета» деген сөздің мағынасына тікелей байланысты. Яғни, метапән жекелеген пәндердің жоғарысында тұратын пән дегенді білдіреді. Сонда бір қарағанда, метапән жеке пәннен сыртқары тұруды білдіреді, ал екінші жағынан қарайтын болсақ, метапән сол пәннен мүлде бөлініп кетпейтінін білдіреді. Метапәндік әрекет жеке пәннен бөлінбейтін, пәнді оқып-меңгеру әрекетінің түпнегізінде орналасқан болып табылады. 
Осылайша, метапәндік білім мазмұны дегенді ғалымдар В.В.Краевский мен А.В.Хуторской атап көрсеткеніндей, оқыту үдерісін білім мазмұнының жалпыдүниетанымдық түсінілуіне қарай бағыттау деп, нақтырақ айтқанда, білім мазмұнында оқушының әлемнің болмысын біртұтас қабылдауға негіз болатын теориялық ойлау мен әмбебап тәсілдерді қалыптастыру ретінде түсінуге болады.
Ресейлік білім мазмұнын дамыту бойынша А.В.Хуторскойдың метапән тәсілі негізінде қалыптастырған ғылыми мектебі [9, 78 б.] келесі үш бағытта қызмет ететіні айтылады: 
- бірінші бағыты – білім мазмұнында іргелі білім беру нысандарын (ІББН) айқындау;
- екінші бағыты – іргелі білім беру нысандары негізінде метапәндерді ұйымдастыру. Бұл ретте пән мазмұнындағы метапәндік тақырыптар немесе метапәндік жеке тараулар метапән курсына енгізіледі;
- үшінші бағыты – метапәндік әрекетті қамтамасыз ету; метапәндік оқыту білім мазмұнына емес, қалай білім алу жолына байланысты танылады. Метапән жеке бір пәнге таңылмай, жалпы оқу әрекеті ретінде әрбір пәнге байланысты қолдануға келеді, өйткені метапәндік пәндік оқу әрекетімен байланысты [9, 82 б.]. 
А.В.Хуторскойдың еңбектерін талдау негізінде оның метапән деп белгілеген жүйесі келесі 2-кестеде көрсетілді.

Кесте 2 – А.В.Хуторской белгілеген метапән жүйесі
	Метапәндер 
	Нысаны 
	Метапәндік мазмұны

	«Сандар»
	Іргелі білім беру нысанының болуы
	Оқу пәнінің алдында да болған, одан тысқары тұрған, нақты оқу пәні пайда болмай тұрғаннан бұрын бар болуы

	«Әріптер»
	
	

	«Мәдениет»
	
	

	«Дүниені тану»
	
	



Жинақтай айтқанда, метапәннің мазмұны дербес пән мазмұнынан айрықша болады. Мағыналық мәннің өрісі, түптеп келгенде жеке пән мазмұнының шегінен асып, метадеңгейдегі білім мазмұнын танытады. Анығырақ айтқанда, метапән әрбір жекелеген пәндердің өзегін ұстап тұратын орталық негізді білдіреді.
Ал Ю.В.Громыконың еңбектеріндегі негізгі ой бойынша, ресейлік мектептер жеке пән ретінде оқыту жүйесінен ойлау тәсілі мен техникасы, ойлау әрекеті ретінде түсінілетін білім мазмұнына көшуі тиіс, метапәндік оқытудың түпмәні осыны білдіреді [7,б. 55]. Ю.В.Громыконың еңбектері негізінде оның метапән деп белгілеуі келесідей екені анықталды (3-кесте).



Кесте 3 –  Ю.В.Громыко бойынша метапәндер

	Метапәндер

	Ой-санадан өткізу. 
Оқу пәнінің маңызды ұғымдарын жаттап алмай, ой-санасынан өткізу
	Қайта ашу.
Бір оқу пәнінің мазмұнындағы білім мазмұнын меңгеруде сол білімнің пайда болу логикасын түсініп, сол жолмен өзі үшін қайтадан ашуы.
	Қолдану. 
Білімнің пайда болу логикасын түсініп, сол жолмен өзі үшін қайтадан ашу тәсілін барлық басқа оқу материалын меңгеруде қолдану.



Ю.В.Громыко өзінің ойлау әрекетіне негізделген педагогикалық жүйесінің негіздемесін Г.П.Щедровицкийдің теориялық зерттеулерінен алады [7, б.55]. Г.П.Щедровицкийдің жүйелік-ойлау әрекеті әдіснамасы бойынша, заманауи ғылыми-зерттеу әрекеті тиімді болуы үшін, оның үстінде таза және толыққанды түрде ұйымдастыру және басқару құрылымдары орналасуы керек. Сол әдіснама, адам ойының ұйымдасуының жаңа формасы ретінде ойлаудың түрлері мен тәсілдерін біріктіріп, білім алудың қажетті сәйкес құралдарының басқару қызметін қамтамасыз ете алады [7,б. 32]. 
Осымен бірге Г.П.Щедровицкий ұйымдастырушылық-әрекеттік ойын ұжымдық ой әрекетінің жаңа формасы ретінде қарастырылған зерттеу бағытын қалыптастырып, үш түрлі мәселені анықтайды:
- біріншіден, ұйымдастырушылық-әрекеттік ойын туралы көпфокусты ұйымдастырушылық-техникалық жүйе деген түсінік қалыптастырады;
- екіншіден, ой әрекеті схемасында болатын түрлі «кеңістіктер» жөнінде түсінік қалыптастырады, олар – ой кеңістігі, ой-коммуникациялық кеңістік, ой әрекет жасау кеңістігі;
- үшіншіден, ұжымдық ой әрекетін ұйымдастырудың кешенді және жүйелі формасының құраушылары ретіндегі бағдарламалау және проблематизациялау, ұйымдастыру және коммуникация сияқты ой әрекетінің әр түрінің ұйымдастыру-практикалық және ұйымдастыру-техникалық синтезін жүзеге асырады [72]. 
Қазақстандық ғалымдардың ішінде ой әрекеті теориясын зерттеген М.М.Мұқановтың еңбектерінде Г.И.Щедровицкий идеясымен өзектес идеялары бар [73]. Д.Д.Дүйсенбековтің айтуынша, М.Мұқановтың қазақы парасаттылық пен ой-әрекетінің тарихи-ұлттық концепциясы жаңа арнайы ізденістердің тірегі болуға тұрарлық құнды ілім болып табылады [74].
А.Г.Асмолов өзінің «Білім беруді модернизациялаудың стратегиясы мен әдіснамасы» атты мақаласында [4, с.27] ресейлік мектеп білім беру жүйесін жаңалаудың тамырын талдап, өзіндік көзқарасы тұрғысынан жаңа жолдарын ұсынады. А.Г.Асмоловтың пікіріне сүйенсек, білім беруді жаңашаландыруда кедергі болатын бір мәселе – бұқаралық сана. Барлық қоғамда коммуникациялық өркениет дәуірі басталғанын тілге тиек ете келе, А.Г.Асмолов білім берудің мемлекеттік, жеке меншік, отбасылық, тағы басқа көптеген түрлерінің пайда болуына қарай, бүтіндей білім беру жүйесін трансформациялауды қажет етеді деп көрсетеді. А.Г.Асмолов бойынша метапән келесі 4-кестеде  болып белгіленген.

Кесте 4 – А.Г.Асмолов бойынша метапән ұғымының жіктелуі

	Әмбебап оқу әрекеттері
	Пәнаралық ұғымдар
	Қалыптастыру шарттары

	Жеке тұлғалық
	Жүйе
	Мағыналық оқу 

	Танымдық

	Дерек
	Ақпаратпен жұмыс – қабылдау, өңдеу, өзгерту, сақтау

	Коммуникативтік
	Заңдылық
	Жобалық әрекет

	
	Феномен
	

	
	Анализ
	

	
	Синтез
	



Метапәндік оқытудың көздейтін метапәндік нәтижелеріне қол жеткізу дегеніміз бір пәнді немесе бірнеше пәнді оқытуда меңгерілген әрекетті орындау тәсілдерін меңгеруі болып табылады. Мұндай метапәндік нәтижелерге А.Г.Асмолов мынадай әмбебап оқу әрекеттерін жатқызады:
· танымдық,
· реттеушілік,
· коммуникативтік оқу әрекеттері [4, б. 78].
«Метапән» ұғымын айқын тану үшін оны пәнаралық байланыс және пәндерді интеграциялау ұғымдарымен өзара салыстыра қарайтын болсақ, олардың формасы жағынан ұқсастықтары болғанымен, ішкі мазмұн жағынан айырмашылықтары мол екенін айқын көруге болатынына ғалымдар да жіті назар аударған.
Н.В.Громыко, М.В.Половкованың зерттеулерінде метапәнділік ресейлік білім беру жүйесінің ядросы ретінде қарастырылады. Осы мақалада авторлар метапәндер дегеніміз – дәстүрлі пәндер циклынан айрықша пәндер деп таниды. Осындай жаңа оқу формасын жасай отырып және соған сай мектептің жаңа моделін жасақтай отырып, авторлар В.В.Давыдовтың «мектеп, ең алдымен, балаларды ойлауға үйретуге міндетті, бұл бағытта балалардың ешбіреуі де әлеуметтік жағдайына байланысты, тектік ерекшеліктеріне байланысты сыртқары қалмауы тиіс» деген дүниетанымдық идеясына басшылыққа алып, «метапән» ұғымына анықтама береді [7, б.28]. Талдау барысында авторлардың «метапән» ұғымына бірнеше қырдан қарап анықтағанын көреміз. «Метапән» ұғымы өзінің бойында пәнділік идеясын да, метапәнділік идеясын да ұстап тұрған ұғым болып табылады. Сонымен бірге, «метапән» ұғымының мазмұнында рефлексивтік идеясы да орын алады. «Метапән» ұғымы – жаңа типтегі оқу пәні, оның негізінде оқу материалдары интеграциясының ой-әрекет типі және ойлаудың «білім», «таңба», «проблема», «міндет» деген базистік ұйымдасуларына қатысты рефлексивтік қатынас принципі жатыр. Осылайша анықтама берген соң, авторлар «метапән» ұғымын өздерінің тұрғысынан қалай түсініктеме бергені туралы тоқталады. Олардың ұсынуынша, метапән формасында оқу материалы келесідей ретпен ұйымдастырылуы керек:
- «Білім» метапәні;
- «Таңба» метапәні;
- «Проблема» метапәні;
- «Міндет» метапәні. 
Авторлар әрбір метапәннің мазмұны мен міндеттеріне талдау жасай отырып, оқушылардың философиялық-әдіснамалық тұрғыдан философиялық пайымдаулар жасау типі көрсетілген әр метапәннің міндеттері қойылуымен, оның шешімін іздеу мен рефлексиялаумен байланысты болатынын атап көрсетеді. Сонымен қатар, Н.В.Громыко, М.В.Половкованың атап көрсетуінше, дәстүрлі пәндерді оқытуда метапәндік технологияларды қолдану оқушыларға өз білімдерінің қалыптасуын демонстрациялауға мүмкіндік береді [7, б.28].
Қазақстандық бастауыш мектепте оқыту әдістемесінде «метапәндік» ұғымы әлі де толыққанды зерттеліп, жан-жақты терең қарастырылмағаны белгілі. Бұл ретте Ж.Жұмабаеваның айтуынша, метапән дегенді теориялық ойлау және әмбебап оқу әрекеттерін қалыптастыру тәсілі, дүниенің біртұтас бейнесін санада қалыптастыру құралы ретінде танимыз. Метапәндік тұрғыда оқыту дегеніміз – оқушының пәндер аясында әмбебап оқу әрекеттері арқылы қалыптасқан метапәндік нәтижелерді өз тәжірибесінде бекіту үдерісі болып табылады. Ал нақты бастауыш білім беру пәндерін метапәндік тұрғыда оқытуға қатысты айтатын болсақ, Ж.А.Жұмабаеваның пікірінше, метапәндік нәтижелері қалыптасқан оқушы дегеніміз оқыту үдерісінде білімді қабылдауда оны мазмұндық, реттеушілік, когнитивтілік құрамдас бөліктерге сәйкес теориялық ойлау деңгейінде қабылдай алатын, білімдік ақпаратты санасында өңдеу дағдылары біркелкі қалыптасқан, сонымен қатар сыни және шығармашыл ойлау дағдылары қалыптасқан, алған білімдік ақпаратын реттейтін дағдыларды меңгерген субъекті болып табылады [17. б.29]. 
Метапән туралы қарастырған еңбектерді талдау барысында логика ғылымына сүйене отырып, «метапән» ұғымының ішкі мазмұнын құраушыларды 1-суретте көрсетігендей  бейнелеуге және  келесі формада нақтылауға болады:
- метаәрекет – адамның пәннен тысқары тұратын әмбебап әрекеттері;
- метабілім – білім туралы білім, нақты айтқанда, меңгерілетін білім мазмұны қалай құрылған, құрылымында қандай элементтер бар дегенді білдіреді; сонымен қатар, метабілім – оқу-танымдық әдістері мен амал-тәсілдері және оларды қолдану туралы білім, когнитивтік дағдылары, қабылданатын білімнің қасиеті мен құндылығы туралы білім;
- метақабілет – Ю.Н.Кулюткиннің анықтауынша, адамның алдына қойылған міндетті шешуге керекті жаңа тәсілдерді танып, жаңа жоспарлар мен білім мазмұнын іздеп таба алуға мүмкіндік беретін әдістерін игеруі [75];


Сурет 1 – «Метапән» ұғымының ішкі мазмұнын құраушы компоненттері

-метадағдылар дегеніміз – В.В.Краевскийдің анықтауынша, оқу-танымдық дағдылар – атап айтқанда, сұрақ қоя білу, құбылыстардың себебін іздене білуі, өзін қоршаған әлемді шынайы сезіне алуы, мәселені өзінің түсінуінше көрсете алуы; шығармашылық қасиеттері, атап айтқанда, шабыт, қиял, қайшылықтарға деген сезімтал болуы, зерек болуы, сезімін, ойын ашық білдіре алуы қозғалысының еркін болуы, сыни көзқарасты, болжағыш, өз пікірі болуы; әдіснамалық немесе ұйымдастыру әрекетшіл қасиеттері – атап айтқанда, оқу мақсаттарын саналылықпен түсінуі, оларды түсіндіре алуы, оқу мақсатына қол жеткізу үшін өз мақсаты мен жету жолдарын алдына нақты қоя білуі, заң шығармашылығы болуы, рефлексивтік ойлауға қабілетті болуы, өзінің іс-әрекетін талдай білуі, өз әрекетін бағалай білуі; коммуникативтік дағдылар – атап айтқанда, басқа адамдармен, қоршаған әлем нысандарымен тіл табыса алатын болуы, ақпараттар ағынымен жұмыс жасай алуы, ақпаратты іздеп таба алуы, өңдеп-өзгерте алуы, жеткізе алуы, сақтай білуі, сыныпта немесе топта түрлі әлеуметтік рөлдерді орындай алатын болуы, заманауи АКТ-ны еркін пайдалана алатын болуы; дүниетанымдық қасиеттері – баланың эмоциялық, құндылық ұстанымдары болуы, жетістіктерге жетуіне өзінің де белсене қатысуы, өзіндік дүниетанымдық көзқарасы болуы, отбасында, мектепте, сыныпта, табиғат аясында, қоғамда, мемлекетте, әлемде өзінің орнын жақсы білетін болуы, өзінің адамгершілік және ұлттық ұмтылыстарын айқын білуі, толерантты болуы, өз елінің патриоты болуы [8, б. 97].
-ой-әрекет дегеніміз (мыследеятельность) – ресейлік әдістемелік үйірмесі енгізген неологизм, ұйымдастырылған ұжымдық әрекеттің контексіне енгізілген зияткерлік, коммуникативтік процестердің кешені [76].
-метабасқару дегеніміз – басқару жүйесінің өзін басқару, бұл – жүйенің ішкі жүйелері мен элементтерінің үйлесімді және тиімді жұмысын қамтамасыз етуге, сонымен бірге қажет болған жағдайда оны өзгертуге (дамытуға) бағытталған басқару [77].
Метапән қандай да бір ой әрекеті тұрғысынан ұйымдасқан түзілімнің айналасына тоғысады. Мұндай ой әрекеті тұрғысынан ұйымдасқан түзілім ретінде «білім», «таңба», «проблема», «міндет», «мәні», «категория», т.б. аталуы мүмкін. Өйткені, бұл аталғандардың барлығы әрекетшіл, сондықтан да ол аталымдар әмбебап метапәндік сипатқа ие болып келеді.
Жалпы «метабасқару» ұғымының қазіргі кезеңде бұл ұғымның басқару теориясына қатысты, экономикалық-әлеуметтік жүйелерді басқаруға қатысты қолданып жүргенін, ал педагогикалық жүйеге толық енбегенін атап кету керек.
Метапән, метапәндік оқыту жүйесі мен оны басқару мәселелері метапәндік әрекеттің ерекшеліктерін және оны басқару тетіктерін анықтауды қажет ететіні белгілі. Сондықтан түрлі ғылымдар саласындағы, яғни саясат және мемлекеттік басқару, экономика, философия, логика және жүйе, техника және АКТ, менеджмент, биология және экология, әлеуметтік т.б. салалардағы метабасқару туралы заманауи зерттеулерге талдау жасай келе, метапәндік тұрғыдан оқытудағы метапәндік нәтижелерді дамытудың мүмкіндіктері анықтауға ұмтылдық.
Қазіргі бастауыш білім беру мазмұнында оқыту нәтижелері пәндік біліммен қатар оқушының әмбебап оқу әрекеттерін, яғни метапәндік нәтижелерін қалыптастыруды көздейді. Бағалау, критериалды бағалау, қалыптастырушы бағалау жайлы отандық ғалымдардың еңбектері кездеседі. Атап айтсақ, Р.О.Кенжетаева, Р.К.Измағамбетова, С.Г.Калкашев сынды жаңа форматта дайындалған ғылыми еңбектер бар. Метапәндік нәтижелер танымдық, реттеуші және коммуникативтік оқу әрекеттерінің дамуын қамтитындықтан, оларды қалыптастыру оқыту үдерісін ұйымдастырудың ерекше педагогикалық тетіктерін талап етеді. Осындай әмбебап әрекеттерді мақсатты дамытуға мүмкіндік беретін тиімді құралдардың бірі – қалыптастырушы бағалау.
Қалыптастырушы бағалау оқыту барысында оқушының оқу әрекетін үздіксіз қадағалау, талдау және түзетуге бағытталған бағалау түрі ретінде сипатталады. Оның негізгі мақсаты – оқу нәтижесін тіркеу емес, оқу үдерісін жақсарту, оқушының оқу әрекетін саналы ұйымдастыру және дербес оқуын дамыту. Сондықтан қалыптастырушы бағалау оқушыны тек білімді қабылдаушы емес, өз оқуын реттеуші субъект ретінде қарастырады. Бұл ерекшелік оны метапәндік нәтижелерді дамыту құралы ретінде қарастыруға негіз болады.
Метапәндік нәтижелердің өзегі – оқу әрекетін жоспарлау, орындау, бақылау және бағалау қабілеттері. Қалыптастырушы бағалау осы әрекеттердің әрқайсысын дамытатын педагогикалық механизм ретінде қызмет атқарады. Мысалы, оқу мақсаттары мен табыс критерийлерін айқындау оқушының мақсат қою және жоспарлау қабілетін қалыптастырады; кері байланыс оқу әрекетін талдау мен түзетуге үйретеді; өзін-өзі және өзара бағалау оқу рефлексиясы мен жауапкершілікті дамытады; ал оқу нәтижесін жақсартуға бағытталған тапсырмалар танымдық әрекеттерді белсендіреді. Осылайша, қалыптастырушы бағалау оқу әрекетінің толық циклін қамтып, метапәндік дағдылардың табиғи қалыптасу ортасын құрады.
Қалыптастырушы бағалаудың метапәндік нәтижелерді дамытудағы тиімділігі оның интерактивті және әрекеттік сипатымен де түсіндіріледі. Бағалау үдерісінде оқушылар өз ойларын дәлелдейді, пікір алмасады, қателерін талдайды, шешім қабылдайды және бірлескен әрекетке қатысады. Бұл үдерістер коммуникативтік және танымдық метапәндік әрекеттерді дамытады. Сонымен қатар, бағалау нәтижесін түсіну және келесі қадамды анықтау реттеуші әрекеттердің қалыптасуына ықпал етеді. Демек, қалыптастырушы бағалау оқу мазмұнын бағалау ғана емес, оқу әрекетін дамыту механизмі ретінде көрінеді.
Бастауыш мектеп жасында оқу әрекетінің қалыптасуы жүретіндіктен, қалыптастырушы бағалау оқушының метатанымдық тәжірибесін ерте кезеңнен қалыптастыруға мүмкіндік береді. Оқушы өз оқу мақсатын түсінуге, жетістігі мен қиындықтарын анықтауға, қателерін түзетуге және оқу стратегиясын таңдауға үйренеді. Бұл оқу дербестігі мен өзіндік реттеудің дамуына алып келеді, ал бұл метапәндік нәтижелердің негізгі көрсеткіштері болып табылады.
Осылайша, қалыптастырушы бағалау бастауыш сынып оқушыларының метапәндік нәтижелерін дамытудың тиімді педагогикалық құралы болып табылады, өйткені ол оқу әрекетін саналы ұйымдастыруды, рефлексияны, өзіндік реттеуді, танымдық белсенділікті және оқу коммуникациясын жүйелі қалыптастыруды қамтамасыз етеді. Қалыптастырушы бағалаудың дамытушылық функциясы оны метапәндік дағдыларды мақсатты қалыптастырудың педагогикалық тетігі ретінде қарастыруға мүмкіндік береді.
[bookmark: _GoBack]Қорыта келе, жоғарыда көрсетілген теориялық талдаулар барысында негізгі ұғымдарға келесідей нақтылаулар жасалады: «метапән» - әрбір жекелеген пәннің мазмұнын меңгеру үшін емес, біртұтас дүниенің әртүрлі қырын танудағы құрылым; «метапәндік нәтиже» - сандық өзгерістердің сапаға қарай өту логикасы арқылы оқушыларға жекелеген бірнеше пәннен берілетін түрлі түсініктерді беретін білімнің интеграциялануы, білім мазмұндарының дүниені біртұтас етіп танытуға бағытталуын орталықтандыру кешені; «қалыптастырушы бағалау» – білім беру мен оқытудың сапасын қалыптастыруға, оқушыларға бағдар ұстауға және оқушының өзі де белсене қатысуға негізделген өлшемділік, оқытуға бағдарламалық немесе институционалдық тұрғыдан ықпал ететін үдеріс; «бастауыш сынып оқушыларының метапәндік нәтижелерін дамыту» - танымдық дағдылар, шығармашылық қасиеттері, ұйымдастыру әрекетшіл қасиеттері, рефлексивтік ойлауы, коммуникативтік дағдылар, дүниетанымдық қасиеттерін интеграциялап дамытуға бағытталған педагогикалық үдеріс. Осы негізгі ұғымдарға берілген теориялық нақтылаулар барысында қалыптастыру бағалау арқылы бастауыш сынып оқушыларының метапәндік нәтижелерін дамытудың әдіснамалық тұғырларын келесі тараушада ұсынамыз.



1.2 Қалыптастыру бағалау арқылы бастауыш сынып оқушыларының метапәндік нәтижелерін дамытудың әдіснамалық тұғырлары
Бұл тармақтың мазмұнында бастауыш сынып оқушыларының метапәндік нәтижелерін дамытуда қалыптастырушы бағалауды қолданудың әдіснамалық тұғырларының қызметі, функциялары қарастырылады. Бастауыш сынып оқушыларының метапәндік нәтижелерін дамытуда қалыптастырушы бағалауды қолдануда білім беру философиясын, логика ғылымын, жүйе теориясын, интеграция теориясын, ақпарат теориясын әдіснамалық негіз ретінде анықтау көзделеді. Қалыптастырушы бағалау арқылы бастауыш сынып оқушыларының метапәндік нәтижелерін дамыту көптұғырлы әдіснамалық негізге сүйенеді.
Жүйелік тұғыр, метапәндік тұғыр, бағалау-өлшемдік тұғыр, іс-әрекеттік тұғыр, интегративтік тұғырлардың логикалық байланысы, бірлігі оқу үдерісінің тиімділігін арттырып, оқушының оқу әрекетін саналы түрде басқаруға мүмкіндік береді. Жүйелік, метапәндік, бағалау-өлшемдік, іс-әрекеттік және интегративтік тұғырлар өзара біртұтас әдіснамалық жүйе құрайды және зерттеу нысанын әр қырынан түсіндіреді. Әдіснамалық тұғырлардың функцияларын қысқаша мазмұндауда жүйелік тұғыр – зерттеу нысанын (мысалы, метапәндік нәтижелерді дамыту үдерісін) тұтас педагогикалық жүйе ретінде айқындайды, оның құрылымы, компоненттері мен байланыстарын белгілейді, ал іс-әрекеттік тұғыр – осы жүйенің жүзеге асу механизмін ашады, яғни метапәндік нәтижелер оқушының оқу-танымдық іс-әрекеті арқылы қалыптасатынын негіздейді. Интегративтік тұғыр – іс-әрекеттің мазмұнын сипаттайды: білім, білік, тәжірибе мен пәнаралық байланыстардың кірігуі арқылы метапәндік сапалар дамитынын көрсетсе, метапәндік тұғыр – күтілетін нәтижелердің сапалық сипатын айқындайды, яғни әмбебап оқу әрекеттері, жалпыланған біліктер мен ойлау тәсілдері жүйесін анықтайды, алайда ол бағалау-өлшемдік тұғырға негізделуі басым, өйткені бағалау-өлшемдік тұғыр – аталған нәтижелердің қалыптасу деңгейін диагностикалау, бағалау өлшемдері мен көрсеткіштерін қамтамасыз етуші тұғырлардың бірі.
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың әдіснамалық негіздері тек педагогикалық және педагогикалық-психология тұрғысынан ғана қарастырылып қоймайды. Өйткені, метапәндік оқыту жүйесінің ерекшелігінде көптеген ғылымдардың интеграциялануын танимыз. Метапәндік тұрғыда оқытудың әдіснамалық негіздері осы кезге дейін толық жүйеленіп болмағанын осы проблеманы зерттеген еңбектерді талдау барысында анықтай отырып, осы аталған ғылымдарды зерттеу жұмысымыздың әдіснамалық тұғыры ретінде тануды таңдадық.
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың әдіснамалық тұғырларын жүйелеуге философияның, білім философиясының қағидаларын қазық етіп танудан бастаймыз. Бұл жерде білім алу философиясының қарастыратын жалғыз нысаны ол – білім беру, оның сан қырлы ерекшеліктері құндылық, жүйелік, үдерістік, нәтижелік сипаттары және білім берудің дамуына ықпал ететін пәнаралық, сыртқы, ішкі параметрлері сол бір ғана білім беру үдерісінің тұтастығын құрап тұратын ішкі ерекшеліктері болып табылады.
Білім философиясының ішкі бағыттары, яғни білім беру теориясының ғылыми аспектісі, педагогикалық әдіснама саласы, меңгерілетін білімнің саналылықпен түсінілуін қарастыратын сала, педагогиканың аналитикалық процестерін қарастыратын сала зерттеу жұмысымыздың өзегін танытатын мәселелерді анықтауға басшылық етеді. Білім берудің функциясы мен дамуы, білім берудің басқа ғылым салаларымен интеграциялану мәселелері, теориялары, заңдылықтары, категориялары, ұғымдардың терминдері мен принциптері, әдістері, ережелері мен идеялары – барлығы білім беру философиясының қарастыратын нысанына жатады.
Жоғарыда көрсетілген тұғырларды бастауыш сынып оқушыларының метапәндік нәтижелерін дамытуда қалыптастырушы бағалауды қолданудың әдіснамалық тұғырлары етіп алудың жаңашылдығы мен теориялық және практикалық маңыздылығы айқын. Қазіргі уақытқа дейін педагогикалық зерттеулердегі оқыту теориясын, яғни дидактиканың өзін теориялықтан гөрі қолданбалы сипатта ғана қарастырып келе жатқаны белгілі. Ал, метапәндік оқыту жүйесінің әдіснамалық негіздері дәстүрлі оқыту жүйесінің негіздерін зерттеген еңбектердегі қолданбалы сипаттағы әдіснамалық негіздерінің жалғасы болып кетпеуі маңызды болып саналады. 
Бастауыш сынып оқушыларының метапәндік нәтижелерін дамыту үдерісі – педагогикалық үдеріс, яғни біртұтас педагогикалық үдерістің бір бөлшегі. Метапәндік оқу мақсаттарынан метапәндік нәтижелерге қарай жүру үдерісі – мұғалім мен оқушылардың арасындағы субъект-субъектілік дидактикалық үдеріс, даму үдерісі, тәрбиелік үдеріс, оқушылардың оқу-таным әрекетіндегі қарапайым тыңдаушыдан, белсенді білім ізденушіге айналу үдерісі. Бастауыш сынып оқушыларының метапәндік нәтижелерін дамыту үдерісі өзінің бағыттылығымен ерекше болып табылады.  
Мазмұндық жағынан да, ұйымдастырушылық жағынан да оқу мақсаттарының иерархиясы мен мен күтілетін нәтиже тұтас оқу үдерісінің қатаң дидактикалық үдерісіне түсіп, метапәндік нәтижелерге қол жеткізеді. Білім беру үдерісі – мұғалімнен оқушыға немесе ақпараттық-коммуникациялық құралдан оқушыға білімдік ақпарат беретін арна. 
Педагогикалық технология болса, алгоритмдік деңгейде түрлі оқу мақсаттарына қол жеткізу көзделетін, мазмұндық-процессуалдық, бақылаушы және бағалаушы, нәтижелік педагогикалық мәселелерді шешетін жүйе. 
Біздің зерттеу жұмысымызға қатысты айтатын болсақ, ол педагогикалық мәселелердің қатарында: 
- бастауыш сыныпта метапәндік оқытуды ұйымдастыру;
- оқушылардың метапәндік нәтижелерін дамыту;
- сол үдерісте қалыптастырушы бағалауды қолдану мақсаттарын құру және нақтылау;
- осы мақсаттарға байланысты пәндік білім мазмұнын метапәндік білім мазмұны жүйесіне және қажетті оқу материалына айналдыру;
- метапәндік байланыстар;
- бастауыш сынып оқушыларының метапәндік нәтижелерін дамытуда қалыптастырушы бағалауды қолдану әдістері, құралдары;
- осы процестің гуманизациялық қырын, антропологиялық қырын, оқушылардың тұлғалық болмысын дамыту;
- білімді өз бетімен іздену белсенділігін таңдау, іріктеу жатады.
Білім философиясы білімді нәтиже ретінде қарастырғанда сауаттылық, білімділік, кәсіби құзыреттілік, мәдениет, менталитет деңгейлеріне қатысты қарастырады. Б.С.Гершунскийдің атап көрсетуінде, білім беру/білім алу – тек құндылық, жүйе немесе үдеріс қана емес. Білім беру/білім алу – түпмәні бойынша, балаға, адамға мемлекеттің, қоғамның, тұлғаның өзінің өзіне тапсыратын адамзат жинаған құндылықтарын игеру, нәтижесі. Ол құндылықтар – білім алу барысында қаншалықты меңгерілгеніне қарай, мемлекетке, қоғамға, өзіне пайдалылығы мен қайтарымы қаншалықты биік деңгейде деген адамдардың интеллектуалдық, экономикалық, адамгершілік жағдайы үшін аса маңызды болып табылатын құндылықтар [78]. 
Ғалым атап көрсеткен осы мәселе метапәндік нәтижелердің де мазмұнында болуы қажет екені белгілі. Әсіресе, метапәндік оқытудың көздейтін жоғарғы құндылықтары және иерерхиялық тұрғыдан биік тұрған мақсаты – оқушының жеке тұлғасының менталитетін қалыптастыру, өйткені менталитет – мәдениеттің, мәдениеттіліктің ең биік сапалы жиынтығы. Менталитетте дүниенің қабылдау мен дүниетанымдық көзқарасын қалыптастырудың терең, тылсым тамырлары жатады. Сондықтан да білім философиясының негіздеуінше, білім алудың нәтижесі тек тікелей танылатын, бақыланатын, бағаланатын қорытындыларымен ғана өлшеніп бағаланбау керектігі түсінікті. 
Біздің зерттеу тақырыбымыздың, метапәндік нәтижелерді дамытудың да, көздейтін түпмақсаты – тек сабақ үстіндегі жетістік нәтижеге қол жеткізу емес. Бұл оқу әрекетінің келешекте өсіп, жапырақ жаятын нәтижесін қалыптастыру, туған еліміздің, Қазақстанның менталдық басымдықтары деңгейінде, жалпыадамзаттық құндылықтар деңгейінде, адамдардың құндылық жүйелері өзгеріп отыратынын ескеріп, шынайы материалдық және рухани өмірдің өлшемдерінің динамикасын да есепке алып отыру. 
Б.С.Гершунский заманауи өркениет әлемінің шынайы қасіреті, адамдар мен халықтардың менталдық сәйкессіздікте болуы болып отыр, мүмкін бұл мәселе тіпті болашақта да орын алуы мүмкін деп атап өтеді. «Ментальдық сәйкессіздік – заманауи өркениеттің нағыз қасіреті», - дей отырып, Б.С.Гершунский ХХ ғасырда бір орталыққа жиналу, бірігу, Жер бетінде біртұтас бейбіт өмір сүру деген идеяға кереғар бөліну, жіктелу, әркім өз бетімен кету сияқты күштер бел алып кеткені белгілі дейді. «Әркімнің өз шындығы бар» дегенді желеу етіп, тіпті білімді, ғылым мен техниканың жетістіктерін менталдық қарама-қарсылыққа қызмет етуге алып бара жатқанын қауіпті бары екенін ғалым ашық айтады [78,б. 56].
Осы ретте білім беру философиясының күш алып қалыптасып, әлі де анықталмаған көптеген мәселелерін әлем ғалымдарының бірлесе қарау керектігі, білім берудің түйінді мәселелерін білім беру философиясы тұрғысынан бірлесе зерттеу қажеттілігі метапәндік оқыту тұрғысынан оқытудың философиялық негіздерін анықтау барысында айқындалып отыр.
Метапәндік тұрғыдан оқытудың түпмақсаты мен білім беру философиясының түпмақсаты дүниенің біртұтастығын сақтау деген идеяда бірге екені анықталды. Өйткені автордың атап көрсетуінше, білім беруде шәкірттердің ойын сан-саққа бөлмей, бір ғана Жер ғаламшарында өмір сүріп отырған адамдардың білім алуда біртұтас дүниетаным картинасын қалыптастыру, сол бағытта даму, ұлттық білім беру жүйелерінің интеграциялануы арқылы әлемдік біртұтас білімдік кеңістігін құру идеясы ғана өмірдің игілікті жағын дамытуға серпін береді. 
[bookmark: _Hlk222221440]Сонымен қалыптастырушы бағалау арқылы бастауыш сынып оқушыларының метапәндік нәтижелерін дамытудың әдіснамалық негіздерін айқындауда келесі тұғырлар анықталды. Олар: жүйелік тұғыр, метапәндік тұғыр, бағалау-өлшемдік тұғыр, іс-әрекеттік тұғыр, интегративтік тұғырлар. Бұл тұғырлардың мазмұндық сипаттамасы мен қалыптастырушы бағалаудағы көрінісін 5-кестеден көруге болады.

Кесте 5 - Қалыптастырушы бағалау арқылы метапәндік нәтижелерді дамытудың әдіснамалық тұғырлары

	Әдіснамалық тұғырлар
	Мазмұндық сипаттамасы
	[bookmark: _Hlk222221750]Қалыптастырушы бағалаудағы көрінісі

	Метапәндік тұғыр
	Білімді өмірлік жағдаяттарда қолдануға бағыттайды
	Практикалық, өмірмен байланысты тапсырмалар

	Жүйелілік тұғыр
	Метапәндік нәтижелер өзара байланысқан жүйе ретінде қарастырылады
	Бағалау критерийлері мен тапсырмалардың сабақтастығы

	Бағалау-өлшемдік тұғыр
	Білім әлеуметтік өзара әрекет арқылы құралады
	Жетістікті қолдау, ынталандырушы бағалау Топтық, жұптық бағалау, өзара кері байланыс

	Іс-әрекеттік тұғыр
	Білім әрекет арқылы меңгеріледі, оқу үдерісі мақсатты әрекеттер жүйесі
	Оқу мақсаттарына негізделген тапсырмалар, әрекетті талдау

	Интегративтік тұғыр
	Білімді интеграциялауға бағытталған
	Жеке кері байланыс, өзін-өзі бағалау, дифференциацияланған тапсырмалар



Метапәндік тұғыр. Метапәндік тұғыр – білім беруді пәндік шеңбермен шектелмей, оқушының әмбебап оқу әрекеттерін, ойлау тәсілдерін және танымдық стратегияларын қалыптастыруға бағытталады. Бұл тұғыр білім мазмұнын интеграциялау, пәнаралық байланыстарды күшейту және білімді жаңа жағдайларда қолдана алу қабілетін дамыту арқылы тұлғаның тұтас танымдық тәжірибесін қалыптастыруды көздейді.
Метапәндік тұғырды жүзеге асыру оқытудың интеграциялық формаларын, зерттеушілік және жобалық әдістерді, сондай-ақ қалыптастырушы бағалауды қолдануды талап етеді. Өйткені қалыптастырушы бағалау оқушының оқу әрекетіндегі ілгерілеуді, ойлау операцияларының дамуын және пәнаралық білімді қолдану деңгейін жүйелі түрде айқындауға мүмкіндік береді. Осы тұрғыда метапәндік тұғыр бастауыш білім беруде оқушылардың танымдық дербестігін, логикалық ойлауын және рефлексиялық мәдениетін дамытуға әдіснамалық негіз болады.
Осы ретте, ғалымдар ұлттық ерекшеліктер мен басымдықтарды сақтау және оларды әрдайым қолдап отырудың да маңыздылығын ерекше атап өтеді. Мысалы, Н.З.Алиева, Е.Б.Ивушкина, О.И.Лантратовтар білім беру философиясы туралы «Становление информационного общества и философия образования» деген кітабында жаңа мазмұндағы білім беру философиясының қажеттілігін баса айтады [79]. Авторлардың айтуынша, ақпараттар ағыны күшейген осы заманда білім алу мүмкіндігі өте үлкен болып отыр. Ол толассыз келіп атқан ақпараттар адам санасында жаңаша дүниетаным, жаңа көзқарастар, жаңа құндылықтар қалыптастыратыны белгілі. Жаңа дүниетанымдық көзқарастардың білімдік әлеуеті үлкен, атап айтқанда:
- білім беру кеңістігін адамның санасындағы табиғаттың, әлеуметтің, қоғамның және барлық өзіндік әлемінің экзистенционалдық біртұтастығын қалпына келтіру мақсатына қарай өзгерту;
- табиғат пен рухани білімнің яғни жаратылыстану және әлеуметтік-гуманитарлық білімнің болмысы туралы білімнің синтезін қалыптастыру;
- білімдердің синтезделуі арқылы оларды дифференциациялау мен интеграциялау арқылы синтетикалық бейне – әлемнің ғылыми картинасын – қалыптастыру;
- адамның өмірлік ұстанар бағыт-бағдарын анықтау мақсатымен жаратылыстану білімінің дүниетанымдық, аксиологиялық мағынасын меңгеру;
- біртұтас әлемді түрлі дүниетанымдық тұрғыдан түйсіну мүмкіндігіне ие болу;
- ғылыми және ғылыми деңгейге жетпеген білім формаларын салыстыра, салғастыра отырып, өзінің мақсатты басымдықтарын айқындауға, өзінің даму жолын, өзінің өмірлік іс-әрекеттерін дұрыс және жүйелі ұйымдастыруға ұмтылу.
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың әдіснамалық негіздерін құраушы ғылымдар қатарында логика ғылымы да маңызды орын алады. Өйткені, логиканың заңдылықтары негізінде құрылған Д.Б.Эльконин мен В.В.Давыдовтың дамыта оқыту жүйесі [80], ой әрекеті педагогикасы [81], коммуникативтік педагогика [82], эвристикалық оқыту [83], Г.Альтшуллердің ТРИЗ жүйесі [84], Эдвард де Бононың сыни тұрғыдан ойлау технологиясының [85], логикалық-мәнділік модельдеу әдістемесінің [86] және т.б. әдістемелердің, технологиялардың, жүйелердің метаәрекетті қалыптастыруға арналған элементтері жеткілікті. 
Метапәндік оқыту – метабілім беруді көздейді, ал метабілім дегеніміз – сол қабылдаған білімнің жеке элементтері емес, нақты сол білімнің логикалық тұтастығы, сол білімнің біртұтас философиясы. Атап айтқанда, білім мазмұнындағы ақпараттың дамуы туралы жан-жақты меңгертіледі – себебі мен салдары, жеке мен жалпының байланысы, бөлшек пен тұтастықтың байланысы, мазмұн мен форманың байланысы, сан мен сапаның байланысы, мәнділік пен құбылыстың байланысы, тепе-теңдік пен айырмашылықтың байланысы, қажеттілік пен кездейсоқтықтың байланысы, мүмкіндік пен шынайылықтың байланысы. 
Метапәндік оқытуда метапәндік нәтижелерге жету жолында жекелеген пәндердің метапәнге бірігуі – сан мен сапаның байланысын білдіреді, даму қозғалыс өтеді. Қарама-қайшылықтар диалектикалық бірлікте болғанымен олардың арасында үзілмейтін күрес жүріп жатады, ол – даму қажеттілігінен туындайтын күрес. Жеке пәннен алынған білім метапәндік деңгейге көтерілгенде, жаңа сапаға ие болады, алдындағы жеке пәннен алған білімнің қажеттігі жоқ, жаңа мазмұндағы білім пайда болады, бұл терістеуді терістеу деп аталады. Логикада бірнеше жекелеген ұғымдардың бірігіп жаңа ұғым тудыруын қарайтын болсақ, метапәндік нәтижелерге қол жеткізуде оқушыда жаңа сападағы білім мазмұны пайда болатынын Эйлер-Венн диаграммасы арқылы 2-суреттен көруге болады. 

Сурет 2 – Екі ұғымнан жаңа үшінші ұғым туындауы

Жекелеген ұғымдар жаңа сапалы деңгейде бірігіп, жаңа ұғым беруін, мысал ретінде сандардың қосылуы, химиялық формулалар мен сөздердің тіркесуі, табиғаттағы барлық құбылыстардың даму жолы туралы айтуға болады. Осындай түйінді мәселелер негізінде логика ғылымының бастауыш сынып оқушыларының метапәндік нәтижелерін дамытуда қалыптастырушы бағалауды қолданудың әдіснамалық тұғыры болып табылады деп санаймыз.
Жүйелік тұғыр. Бастауыш сынып оқушыларының метапәндік нәтижелерін дамытуда қалыптастырушы бағалауды қолдануды жүзеге асыруда жүйелі басқару тәсілі, әдістері, жүйесі болуы керек екендігі анық. Бұл мәселе бойынша зерттеу жұмысының әдіснамалық тұғыры қатарында жүйе теориясының танылуы маңызды болып табылады. 
Жүйе теориясының әдіснамалық тірек ретінде танылуы білімнің өзі, зерттеу жұмысының өзі жүйе, жүйелік сипатқа ие құбылыс екендіктерімен байланысты. Дүниені жүйелі тануда қолданылатын принциптер мен әдістердің логика-методологиялық көрінісі ең алғаш Л.Фон Берталанфидің еңбегінде қолданылғаны белгілі [87]. 
Л.Фон Берталанфидің жүйенің жалпы теориясы туралы ілімі оның тірі организмдерді біртұтас жүйе деп қарауынан басталып, «ашық жүйелер теориясы» түрінде жинақталды. Ашық жүйенің ерекшелігі сонда, яғни тірі организмдердің әрдайым басқа жүйелермен араласып, байланысып, зат және қуат алмасып отыруында. Жалпы жүйе теориясы, Л.Фон Берталанфидің пікірінше, әлемнің ұғымдық картинасында мәнді өзгерістер туындатады. Жалпы жүйе теориясының негізінде заманауи ғылымдарға тән ерекшеліктерді атап көрсетуге болады. Олар:
- заманауи ғылымдардың пәні – жекелердің біртұтастыққа ұйымдасуы;
- бұл зерттеу пәнін талдау үшін мәселені шешуге тірек болатын көптеген айнымалылардың мүмкіндіктерін пайдалану керек; 
- бұрынғы әлемді механистік түсіну ендігі ретте шынайы болмыста өмір сүріп жатқан әртектілердің жиынтығы ретінде танылады және бір сала екінші саланы толық алмастыра алмайды, олардың арасындағы байланыстар сол салалардың, нәрселердің, құбылыстардың ішкі заңдылықтарының изоморфтылығының негізінде көрініс табады;
- бұрынғы уақыттағы барлық білімді физикалыққа апарып тірейтін физикалистік редукционизм идеясы ендігі ретте перспективалық идеямен алмастырылды, яғни түрлі салалардағы заңдылықтарының изоморфтылығы базасында біртұтас ғылыми таным құру идеясы.

Ашық жүйелер
Сыртқы ортамен тұрақты байланыста болады, ол байланыстар осы жүйенің тіршілік етуіне ықпал етеді


Жүйе


Жабық жүйелер
Негізінен, механистік сипатта келеді, сыртқы ортаға тәуелсіз жұмыс жасайды





Сурет 3 – Жүйенің ашық және жабық түрлерінің ерекшеліктері

Әрине, жүйенің жалпы теориясы жекелеген ғалымдардың ішкі жүйелік заңдылықтарын және тұжырымдарын алмастырмайды, бұл ретте жүйенің жалпы теориясы тек жүйелік зерттеудің әдіснамалық негіздерін қалыптастырады. Атақты ғалым С.П.Капица адамзаттың өзін Жер бетіндегі күрделі жүйе деп атайды [88].
Жүйенің жалпы теориясын теориялық ғылыми білімнің метатеориясы ретінде қарастырған А.П.Левичтің пікіріне қосыла отырып, оқушылардың метапәндік нәтижелерін дамытуда қалыптастырушы бағалауды қолдануда жүйелі дүниетанымдық көзқарас негізінде дүниенің біртұтас картинасын танудың тиімді жолдарын анықтауға мүмкіндік табуға болады, осы ретте баалау-өлшемдік тұғырдың маңызы жоғары. 
Бағалау-өлшемдік тұғыры. Бағалау-өлшемдік тұғыры, бұл берілуге негізделген білімдегі активтің құнын анықтауға арналған әдістердің жалпы әдістемесі мен жиынтығы: берілетін білім, қабылданған білім, нәтиже беретін білім болып бөліне келе, түбі метапәндік нәтижені дамытуға қызмет етеді. Тәсілді таңдау бағалау объектісі мен мақсатына байланысты өзгереді, бірақ бағалаушы объективті нәтиже алу үшін қажетсіз материалдан бас тартуды қолдануға немесе негіздеуге міндетті. Бағалау-өлшемдік тұғыр – білім беру нәтижелерін ғылыми негізделген өлшемдер мен көрсеткіштер жүйесі арқылы анықтау, сипаттау және бағалау үдерісін әдіснамалық тұрғыдан ұйымдастыруға бағытталған педагогикалық ұстаным. Бұл тұғыр оқыту нәтижелерін тек сапалық сипаттаумен шектелмей, оларды құрылымдық компоненттерге жіктеу, өлшемдер арқылы айқындау және деңгейлік көрсеткіштер негізінде бағалау қажеттігін негіздейді. Бағалау-өлшемдік тұғырдың теориялық негізі педагогикалық диагностика, білім нәтижелерін өлшеу теориясы және құзыреттілікке бағдарланған бағалау тұжырымдамаларымен сабақтас келеді. Педагогикалық өлшеулер теориясында (В.П. Беспалько, В.С. Аванесов және т.б.) білім нәтижелерін өлшемдер мен көрсеткіштер арқылы сипаттау олардың қалыптасу деңгейін объективті анықтаудың шарты ретінде қарастырылады. Осы тұрғыда бағалау-өлшемдік тұғыр білім сапасын бағалаудың өлшемдік аппаратын (критерий, көрсеткіш, дескриптор, деңгей) ғылыми негізде құруды талап етеді.
А.П.Левич жүйе теориясын зерттеуде математиканы негізге ала отырып, Галилейдің «Табиғат кітабы математика тілімен жазылған» деген пікірін алға тартады [89]. Дүниедегі барлық нәрсе белгілі бір өлшеммен жаратылып, белгілі бір өлшем аясында өмір сүретіні белгілі. 
Өлшем – заттың немесе құбылыстың сандық және сапалық сипаттарының диалектикалық бірлігін көрсететін философиялық категория [90]. Дүниедегі заттар мен құбылыстардың барлығының сандық және сапалық өлшемі болады. 
Ұлы Абайдың «Қуаты оттай бұрқырап» деген өлеңіндегі өлшем философиясының берілуін бақылай аламыз:
«Қуаты оттай бұрқырап,
Уәзінге өлшеп тізілген.
Жаңбырлы жайдай сырқырап,
Көк бұлттан сөгілген...».
Өлшемді кейде сандық сапа немесе сапалық сан деп айтады. Бірақ, өлшем белгілі бір сапаның шеңберіндегі сандық өзгерістердің бірлігінен тұрады. Сан сәл өзгерсе, сапа да өзгеріп, басқа затқа айналады. Халық педагогикасындағы баланы тәрбиелеудегі «Бұлай жасама, жаман болады», «Ештеңені ысыраптама, обал болады», «Үлкендермен салғыласпа, ұят болады» деген қағидалардың өзі, түптеп келгенде, тәрбиелік өлшем. Белгілі бір нүктеге келгенше, бірнәрселер жасауға болады, ал одан сәл асса, «жаман болады», «обал болады», «ұят болады» [69, б.58]. 
Метапәндік нәтижелерді дамыту контексінде бағалау-өлшемдік тұғыр оқушылардың әмбебап оқу әрекеттерін (мақсат қою, жоспарлау, талдау, рефлексия, пәнаралық байланыс орнату) компоненттерге бөліп, әр компоненттің қалыптасу өлшемдері мен көрсеткіштерін анықтауға мүмкіндік береді. Бұл оқыту нәтижелерін жүйелі диагностикалауға, оқу үдерісін дер кезінде түзетуге және оқушының жеке ілгерілеу траекториясын айқындауға жағдай жасайды.
Бағалау-өлшемдік тұғырды жүзеге асырудың тиімді құралы – қалыптастырушы бағалау, өйткені ол оқу жетістіктерін деңгейлік дескрипторлар арқылы анықтап, оқушының танымдық әрекетінің даму динамикасын үздіксіз бақылауға мүмкіндік береді. Осы тұрғыдан алғанда, бағалау-өлшемдік тұғыр бастауыш сынып оқушыларының метапәндік нәтижелерін дамытудың моделін құруға және оның тиімділігін дәлелдеуге әдіснамалық негіз болады.
Іс-әрекеттік тұғыр. Дидактикадағы басты категориялардың бірі – білім мазмұны, оның құрамындағы сан мен мен сапаның сәйкестігі белгілі бір кезең үшін қалыпты болады. Ал заман талабы өзгерсе, не болмаса, пән бойынша ғылымның қол жеткен нәтижесі жаңа тақырып ретінде енгізілсе, сан қосылады, ал сан қосылса, пәннің сапасы да өзгереді. Оның нәтижесінде білім мазмұнын қабылдаушы оқушының да ойы, тілі, түсінігі, дүниетанымдық көзқарасы толайым өзгеріске түседі. 
Ал метапәндік оқыту жүйесі туралы айтар болсақ, бұл жерде бір мәселе, тақырып туралы бір пәннен алынған білім мазмұны екінші пәндегі қосымша ақпараттармен толығып, одан үшінші пәннің тұрғысынан берілген білім мазмұнымен толығатын болса, онда бір мәселенің қаншалықты қыры мен ішкі мазмұнының сыры оқушыға бірден меңгерілу мүмкіндігі бар екенін түсінеміз.
З.И.Тюмасева, Б.Ф.Кваша өздерінің «Білім беру метатеориясы» деген монографиясында білім берудің метатоеориясын өткен шақтан келер шаққа өту транзиті және одан келер шаққа қайтып келу жолы деп атайды. Осы кезге дейінгі белгілі және танымал, қолданыстағы білім беру теорияларын интеграциялаудың және жүйелі толықтырудың қажеттілігі заманның жаңа серпінмен дамуымен байланысты артып келетіні айтылады. 
Педагогикалық теориялардың негізінде туындаған педагогикалық технологиялардың да көптеп дамуына, мұғалімдердің ол технологиялардың лабиринтінде «адасып» та кетіп жүргені туралы атап өтеді. Осыдан келіп, З.И.Тюмасева, Б.Ф.Кваша қазіргі білім беру барысын «мета білім беру» деп атау керек пе немесе «білім берудің метатеориясы» деп атау керек пе деген мәселені қояды. Метатеория ұғымы міндетті түрде кейбір нақты пәндік теориялармен сәйкес келеді, сөйтіп «метаматематика», «метабиология», т.б. ұғымдарын анықтауға болады деп көрсетеді. 
Ал «мета білім беру» ұғымы болса, білім берудің дидактика теориясына немесе дидактикалық емес теориясына қатысты ғана мазмұндық және продуктивті бола алады деп анықтайды [91]. Авторлардың «білім берудің метатеориясын жасау» идеясы, шынында білім берудің жасанды антропогендік жүйе болуына байланысты, оның күрделі құрылымы мен функционалдық көптүрлілігіне байланысты оны өзгерту қиынның қиыны болып табылады. Сондықтан авторлардың ұсынуынша, білім берудің іргетасын қалайтын идеялардың табиғи заңдылықтарына сай құрылуына қажетті білім берудің метатеориясы жасалынуы керек. Біздің ойымызша, метапәндік оқытуда жекелеген пәндердің мазмұнындағы негізгі мәселелерді механистік түрде жинақтап салу ғана көзделмейді, бірақ метапәндік оқытудың метадидактика, мета-әдістеме жасалыну жағы да қамтылады. Осылайша, бастауыш сынып оқушыларының метапәндік нәтижелері – метатеорияның қырларымен тікелей байланыста меңгерілген метабілімнің қалыптасуы екендігін танимыз және соған лайықты метаәдістеме жасақталу мүмкіндіктерін, қалыптастырушы бағалау жолдарын анықтай аламыз.
Интегративтік тұғыр. Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың әдіснамалық тұғырларын жүйелеуде интеграция теориясының негіздерін тірек ету де міндет етіп қойылып отырғандықтан, метапәндік оқыту мен интеграцияның өзара байланысы мен қатынасын ғана емес, пәндердің интеграциялануы теориясының да маңызды қырларын талдау керек. Ғылыми дискурста ғылыми білімнің интеграциялануы туралы мәселе жетекші орын алып келеді.
Метапәндік оқыту, әрине, пәндердің интеграциялануымен тепе-теңдікте емес, бірақ, метапәндік білім қалыптасуы үшін оқушыда бірнеше (мүмкін барлық) пәндердің білімдік ресурсына сүйену қажеттілігі, яғни парадигмалық бетбұрыс жасау қажеттілігі туындап отырғанын көрсетеді. Білім адамзат тарихындағы практикалық қажеттіліктен туындаған тәжірибе болғандықтан оқушының алған білімі оның өмірлік тәжірибесінде пайдаға жаратылуы керек.
А.Рысбаева өзінің диссертациялық зерттеуінде интеграцияның анықтамасы мен ерекшеліктеріне берілген ғалымдардың пікірлеріне жан-жақты талдау жасай келе, интеграция үдерісінде жекелеген компоненттердің өзара біртұтастыққа кірігіп, содан өзгеріс ұшырап, жаңа қасиеттерге ие болатындығы туралы атап көрсетеді [92].
Білімнің дамуы, жетілуі, ғылымның, оның ішінде нақты педагогика саласының, дамуы жекелеген пәндердің, ғылым салаларының, өзара интеграциялану модулында ғана мүмкін болады. Заманауи ғылыми зерттеулерде әлеуметтік және гуманитарлық пәндердің интеграциялануы туралы мәселе күн тәртібіне жиі қойылып келетіні байқалады. Осыған байланысты олардың әдіснамалық негіздерінің де өзара коммуникативтік арналар құрып, одан әрі жаратылыстану және қоғамдық-гуманитарлық пәндердің интеграциялануына алаңдар дайындауын ғалымдар атап көрсетеді [93].
Білім мен технологияның және қоғамның конвергенциясы туралы қарастырған мақаласында О.Е.Баксанский әлеуметтік конвергенциялар арқылы адамның мүмкіндіктерін жақсартуда, экономикалық бәсекеге қабілеттілікті күшейтуда, тіршілік ету әрекетін жақсартуда зор және тиімді потенциалға ие болып отырғанын айтады. 
Осы мүмкіндікті дер кезінде және тиімді пайдаланудың аса қажет екеніне баса назар аудара отырып, О.Е.Баксанский сәйкестік пен интеграция орнатудағы конвергенцияның ғылыми пәндердің, технологиялардың, адам әрекетінің салалары мен қауымдастықтарының арасында күн санап өсіп келе жатқан және өзгертуші әлеуетін, зор өзара байланыс жасау қарқынын атап көрсетеді [94].
Метапәндік оқытуда байқалатын пәндер интеграциясы пәнаралық матрицаны, пәндердің белгілі бір мәселеге қатысты білім мазмұндарының парадигмасын жасақтап, одан әрі қызмет етуіне, дамуына тірек болады. Метапәндік оқытуда орны бар интегративтік процесс қарапайым көшіріп алып қондыра салу емес немесе бір пәндік мазмұнға екінші пәндік мазмұнның еліктеуі ретінде өтпейді. Оқушының оқу-танымдық үдерісінің біртұтас дүниені картинасын танып-білуінің әдіснамалық құралдарының жасалуына, танылатын білім нысанына ықпал ететін бір пәннің әдістер мен тәсілдерін екінші пәнді оқуда қолдана алуға, соған негіз қалауға бағытталады [95].
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың әдіснамалық тұғырларын жүйелеуде оның тағы бір маңызды ғылым негізімен толыққанды болуы көзделді. Ақпарат теориясы зерттеу жұмысымыздың әдіснамалық негізі ретінде алынуында бұл ғылымның өзіндік интегративтік қасиеті мен ерекшелігі де орын алғанын атап кету керек. 
Дәстүрлі ғылыми даму барысында жаңа даму серпіндері ғылым саласының ішкі жүйелерінен ізделініп, солардың негізінде бүр жарып шыққандай болатыны белгілі. Ал ХХ ғасырдың соңынан бастап, қазіргі ХХІ ғасырда интегративтік ғылыми синтездер нәтижесінде пайда болуы табиғи қалыпқа айналып келеді. 
Ақпарат теориясы, негізінде, математика мен информатика салаларының түйіскен нүктесінде пайда болған интегративтік сипаттағы сала. Ақпарат теориясы ақпаратты қабылдаумен, сақтаумен, өңдеумен және жеткізумен байланысты заңдылықтарды зерттейтін қолданбалы ғылым [96].
Адам баласы дүниеге келген сәттен бастап өмір бойы ақпараттық өрісте өмір сүретіні белгілі. Ақпарат адам үшін ең маңызды және ең қажетті орында болады. Заманауи бастауыш мектеп оқушылары осыдан он немесе жиырма жыл бұрынғы бастауыш оқушыларынан даму қарқыны жағынан және білімділігі жағынан анағұрлым алдыңғы қатарда тұрғаны да анық. Оған, бір жағынан, ақпараттық-коммуникациялық технологиялар молынан қолжетімді болуы және екінші жағынан, балалардың жан-жақты ақпараттардың тасқынын молынан алып отырғандығы себеп деп айтуға болады. Оқушылардың оқу-танымдық процесте қабылдаған ақпараты және АКТ арқылы, БАҚ арқылы өз бетімен қабылдаған ақпараты – барлығы оның өміріндегі құндылықтар мен білім жүйесінің қалыптасуына әсерін тигізетіні белгілі [97].
Метапәндік оқыту үдерісінде ақпарат теориясының тірек болуы жөнін ақпаратты қабылдау, жинақтау, сақтау, өңдеу, жеткізу, кері байланыс жасау әдіс-тәсілдерінің ерекшеліктерін танумен байланысты анықтаймыз. Ақпарат теориясы кибернетиканың саласы болғандықтан метапәндік оқытуда бір пәндік ақпаратты синтездеу және келесі пәндік ақпаратпен байланыстыру арқылы метапәндік нәтижеге жеткізу жолдарын және нәтижелерді қалыптастырушы бағалау жолдарын замануи теориясы басшылыққа алынады.
[bookmark: _Hlk222221644]Қалыптастырушы бағалау арқылы бастауыш сынып оқушыларының метапәндік нәтижелерін дамытудың әдіснамалық ұстанымдары келесідей анықталды. Олар: жүйелік-сабақтастық ұстанымы, іс-әрекетке бағыттылық ұстанымы, рефлексияға негізделген ұстаным, ынталандыру мен қолдау ұстанымы, дамытушылық ұстанымдары.
Жүйелік-сабақтастық ұстанымы. Әдіснамалық ұстанымдарды анықтауда қалыптастырушы бағалау нақты оқу мақсаттарына және күтілетін метапәндік нәтижелерге бағытталуы тиіс. Әрбір бағалау әрекеті оқушының оқу әрекетін жетілдіруге қызмет етеді, маңызды тұсы оқушы оқу мақсатын саналы түрде қабылдайды, өз әрекетін мақсатпен сәйкестендіреді. Бағалау үдерісі үздіксіз және кезең-кезеңімен жүзеге асырылады. Қалыптастырушы бағалау оқу мазмұнының барлық кезеңдерінде қолданылады, метапәндік нәтижелердің бірізді қалыптасуын қамтамасыз етеді. Аталмыш ұстаным білім беру үдерісін өзара тығыз байланысқан элементтердің тұтас жүйесі ретінде қарастыруды көздейді. Бұл ұстанымға сәйкес қалыптастырушы бағалау оқытудың барлық кезеңдерінде бірізді, үздіксіз және логикалық байланыста жүзеге асырылып, бастауыш сынып оқушыларының метапәндік нәтижелерін кезең-кезеңімен дамытуға бағытталады.
Қалыптастырушы бағалау жүйесінде бұл ұстаным оқу мақсаттары, күтілетін нәтижелер, бағалау критерийлері, тапсырмалар және кері байланыс арасындағы сабақтастықты қамтамасыз етеді. Әрбір келесі оқу қадамы алдыңғы бағалау нәтижелеріне сүйеніп ұйымдастырылады, нәтижесінде оқушының оқу әрекеті біртіндеп күрделеніп, дамудың спиральді сипаты қалыптасады. Жүйелік-сабақтастық ұстанымы бастауыш сынып оқушыларының жас ерекшеліктерін ескере отырып, оқу әрекетінің қарапайымнан күрделіге, нақтылыдан абстрактіліге қарай дамуын қамтамасыз етеді. Қалыптастырушы бағалау осы үдерісте диагностикалық, дамытушылық және түзетушілік қызмет атқарып, оқушының жетістіктері мен қиындықтарын уақытылы анықтауға мүмкіндік береді. Аталған ұстаным бағалау үдерісінің фрагментарлық емес, тұтас жүйе ретінде ұйымдастырылуын талап етеді. Мұнда әр сабақтағы қалыптастырушы бағалау алдыңғы сабақтардағы нәтижелермен логикалық байланыста жүзеге асырылады және келесі оқу міндеттерін нақтылауға негіз болады. Осылайша бағалау нәтижелері оқыту мазмұнын түзету мен жетілдірудің тиімді құралына айналады [98].
Жүйелік-сабақтастық ұстанымы негізінде ұйымдастырылған қалыптастырушы бағалау бастауыш сынып оқушыларының:
· оқу әрекетін кезең-кезеңімен меңгеруін;
· оқу мақсатын түсінуін және қабылдауын;
· әрекеттердің логикалық реттілігін сақтай білуін;
· оқу нәтижесін тұрақты жетілдіруін қамтамасыз етеді.
Іс-әрекетке бағыттылық ұстанымы. Білім алушының оқу үдерісінде пассивті қабылдаушы емес, белсенді әрекет субъектісі ретінде қалыптасуын көздейді. Бұл ұстанымға сәйкес оқыту мен бағалау оқушының нақты оқу әрекеттері арқылы жүзеге асырылады: мақсат қою, жоспарлау, орындау, бақылау, талдау және түзету. Қалыптастырушы бағалау жағдайында іс-әрекетке бағыттылық ұстанымы оқушының оқу әрекетін үздіксіз қадағалауға және жетілдіруге бағытталады. Бағалау тек нәтиженің өзін емес, сол нәтижеге жеткізген әрекеттер тізбегін талдауға мүмкіндік береді. Осы арқылы оқушы өз әрекетінің тиімді немесе тиімсіз тұстарын түсініп, келесі қадамдарын саналы түрде жоспарлай алады. Бұл ұстаным бастауыш сынып оқушылары үшін ерекше маңызға ие, себебі дәл осы кезеңде универсал оқу әрекеттерінің (реттеушілік, танымдық, коммуникативтік) негізі қаланады.
Қалыптастырушы бағалау барысында қолданылатын тапсырмалар оқушыны әрекеттің мақсатын түсінуге, орындау тәсілін таңдауға, әрекет барысын бақылауға, алынған нәтижені критерийлермен салыстыруға, қателіктерді түзетуге үйретеді. Іс-әрекетке бағыттылық ұстанымы метапәндік нәтижелерді дамытуда оқыту мен бағалаудың бірлігін қамтамасыз етеді. Бағалау әрекеттің ажырамас бөлігіне айналып, оқушының танымдық белсенділігін арттырады. Мұнда мұғалім бағыттаушы, ұйымдастырушы рөлін атқарып, оқушының өз оқу әрекетін дербес басқаруына жағдай жасайды.
Рефлексияға негізделген ұстаным білім алушының оқу үдерісінде өз әрекетін, оқу тәсілдерін және қол жеткізген нәтижелерін саналы түрде талдауына сүйенеді. Рефлексияны зерттеген ғалымдар Н.Б.Ковалева мен И.Н.Семеновтардың зерттеулері бойынша бұл ұстаным қалыптастырушы бағалауды оқушының ішкі оқу механизмдерін іске қосатын, өзін-өзі тануға және өзін-өзі дамытуға бағыттайтын құрал ретінде қарастырады. Қалыптастырушы бағалау контекстінде рефлексия оқушының оқу әрекетінің барлық кезеңдерінде жүзеге асады: оқу мақсатын түсіну барысында, тапсырманы орындау кезінде және оқу нәтижесін бағалау сәтінде рефлексия арқылы оқушы өз жетістіктерін, қателіктерін, қиындықтарын анықтап қана қоймай, оларды түзету жолдарын жоспарлайды. Осылайша бағалау тек бақылау емес, оқуды реттеудің ішкі тетігіне айналады. Бастауыш сынып жасындағы оқушылар үшін рефлексияға негізделген ұстаным ерекше маңызға ие, себебі бұл кезеңде өзін-өзі бағалау мен өзін-өзі бақылау дағдыларының алғашқы негіздері қаланады. Қалыптастырушы бағалау барысында қолданылатын рефлексивтік сұрақтар, өзіндік бағалау парақтары, символдық белгілер (түстер, смайликтер, шкалалар) оқушының жас ерекшелігіне сай, қолжетімді түрде жүзеге асырылады. Рефлексияға негізделген ұстаным метапәндік нәтижелердің дамуын қамтамасыз ететін маңызды фактор болып табылады [99]. Ол оқушыны:
- өз оқу мақсатын түсінуге және қабылдауға;
- оқу әрекетінің тиімділігін бағалауға;
- қателіктерді талдауға;
- оқу әрекетін түзетуге;
- келесі қадамдарын жоспарлауға үйретеді. Бұл ұстаным аясында мұғалім оқушыға дайын бағалау ұсынушы емес, рефлексияны ұйымдастырушы және бағыттаушы рөлін атқарады. Мұғалімнің сапалы кері байланысы оқушының өз әрекетін бағалау қабілетін дамытып, метапәндік нәтижелердің тұрақты қалыптасуына ықпал етеді.
Ынталандыру мен қолдау ұстанымы қалыптастырушы бағалаудың оқушының оқу әрекетіне деген ішкі мотивациясын арттыруға, өзіндік сенімін нығайтуға және оқу үдерісіне жағымды эмоционалдық қатынас қалыптастыруға бағытталуын көздейді. Бұл ұстанымға сәйкес бағалау оқушыны жазалау немесе салыстыру құралы емес, оның оқу әрекетін қолдайтын және жетілдіретін механизм ретінде жүзеге асырылады.
Қалыптастырушы бағалау жағдайында ынталандыру мен қолдау ең алдымен сапалы кері байланыс арқылы іске асады. Мұғалім оқушының жетістігін атап көрсету, әрекеттегі оң қадамдарын белгілеу, қателіктерін түзету жолдарын ұсыну арқылы оқушының алға жылжуына жағдай жасайды. Мұндай қолдау оқушының сәтсіздіктен қорықпай, оқу әрекетіне белсенді қатысуына ықпал етеді [100].
Бастауыш сынып оқушылары үшін бұл ұстаным ерекше маңызға ие, себебі бастауыш кезеңде оқу мотивациясының негізі қаланады. Қалыптастырушы бағалау барысында қолданылатын мадақтау, жетістікке жету жағдайын жасау, шағын табыстарды мойындау оқушының өз мүмкіндіктеріне сенімін арттырып, оқу әрекетіне тұрақты қызығушылық қалыптастырады.
Ынталандыру мен қолдау ұстанымы метапәндік нәтижелердің дамуына тікелей әсер етеді. Ол оқушыны:
· оқу мақсатына жетуге ұмтылуға;
· оқу тапсырмаларын орындауда табандылық танытуға;
· қиындықтарды жеңуге;
· өзін-өзі бағалауға және жетілдіруге бағыттайды.
Бұл ұстаным аясында мұғалім оқушының жеке жетістігін алдыңғы нәтижелерімен салыстырып бағалайды, яғни динамикалық ілгерілеу басымдыққа ие болады. Осылайша қалыптастырушы бағалау оқушының тұлғалық дамуын қолдайтын гуманистік сипат алады.
Ынталандыру мен қолдау ұстанымы қалыптастырушы бағалаудың мотивациялық әлеуетін күшейтіп, бастауыш сынып оқушыларының оқу әрекетіне оң қатынасын және метапәндік нәтижелерінің тұрақты дамуын қамтамасыз етеді.
Дамытушылық ұстанымы қалыптастырушы бағалауды оқытудың нәтижесін тіркеу құралы ретінде емес, білім алушының оқу әрекетін, танымдық белсенділігін және тұлғалық сапаларын үздіксіз дамытуға бағытталған педагогикалық тетік ретінде қарастыруды көздейді. Бұл ұстаным оқыту мен дамудың бірлігін қамтамасыз етіп, бағалаудың оқушының әлеуетін ашуға қызмет етуін талап етеді. Қалыптастырушы бағалау жағдайында дамытушылық ұстаным оқу үдерісінің барлық кезеңдерінде көрініс табады. Бағалау оқушының қол жеткізген нәтижесін ғана емес, оның даму динамикасын, яғни алдыңғы деңгейімен салыстырғандағы ілгерілеуін айқындауға бағытталады [101]. Осы арқылы оқушы өз мүмкіндіктерін сезініп, оқу әрекетіне белсенді қатысуға ынталанады.
Бастауыш сынып кезеңінде дамытушылық ұстаным ерекше маңызға ие, себебі бұл кезеңде оқушылардың негізгі метапәндік дағдылары (мақсат қою, жоспарлау, талдау, рефлексия, өзін-өзі реттеу) қалыптасады. Қалыптастырушы бағалау барысында қолданылатын дамытушы тапсырмалар, кері байланыс, түзету жұмыстары оқушының оқу әрекетін біртіндеп күрделендіруге және жетілдіруге мүмкіндік береді. Дамытушылық ұстаным аясында мұғалім оқушының оқу әрекетін басқарушы емес, даму траекториясын ұйымдастырушы және қолдаушы рөлін атқарады. Мұғалімнің уақтылы және мазмұнды кері байланысы оқушының келесі даму қадамдарын анықтап, оқу үдерісін саналы түрде ұйымдастыруына жағдай жасайды.
Аталған әдіснамалық ұстанымдар қалыптастырушы бағалауды бастауыш сынып оқушыларының метапәндік нәтижелерін дамытудың тиімді тетігі ретінде жүзеге асыруға мүмкіндік береді. Бұл ұстанымдардың өзара бірлігі оқушының оқу әрекетін саналы, дербес және нәтижелі ұйымдастыруға жағдай жасайды
Осындай талдаулар жүргізу барысында бастауыш сынып оқушыларының метапәндік нәтижелерін дамытуда қалыптастырушы бағалауды қолданудың әдіснамалық тұғырлары анықталды. Қажетті теориялардың негіздеріне талдау жасалынып, алдағы жүргізілетін теориялық және эмпирикалық зерттеу жұмыстарының бағыттарына бағдар жасалынды. Педагогикалық, оның ішінде дидактиканың және тәрбие теориясының, педагогикалық психологияның негіздері келесі тармақтарда қарастырылып, онда жеке тұлға теориясы, коммуникация теориясы, антропологиялық педагогика, заманауи дидактикалық теориялар қарастырылады.

1.3 Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың ерекшеліктері 
Бастауыш сынып оқушыларының метапәндік нәтижелерін дамытуда қалыптастырушы бағалауды қолдануды педагогикалық психология ғылымы тұрғысынан талдаудың маңызы үлкен. Осы қырдан талдау барысында бірқатар мәселелер, атап айтқанда, бастауыш сынып оқушыларының метапәндік нәтижелері табиғатының, метапәндік нәтижелерді дамыту жолының, қалыптастырушы бағалау жүйесінің мен оны метапәндік оқу үдерісінде қолдану жүйесінің өзіндік ерекшеліктері педагогикалық психология тұрғысынан анықталады деп ойлаймыз. 
Бастауыш сынып оқушыларының метапәндік нәтижелерінің табиғаты дегеніміз оқушылардың бір немесе бірнеше пәнді меңгеру барысында алған білімдеріне сүйеніп, шынайы өмірдегі туындаған жағдаяттардың шешімін таба білуін білдіреді. Қандай пәннен болса да, мейлі ол тіл, мейлі математика, дүниетану пәні болсын, дәстүрлі оқыту бойынша оқушы тек тақырып мазмұнын және ережелер мен теориялық мазмұнды ғана жаттап, сол бойынша есептер, жаттығулар орындап, сонымен шектелсе, ондай білімнің өмірлік қажеттілігі қаншалықты екенін оқушы білмейді де, оны өз өмірінде пайдалану жолдарын білмеуі де мүмкін.
Метапәндік нәтижелерді дамытуда әмбебап оқу әрекеттерін қалыптастырудың алатын орны зор екендігін осы бағыттағы зерттеушілер бірауыздан қолдайды. Әмбебап оқу әрекеттерін орындауға дағдыландыру арқылы оқушылардың білім мазмұнының белгілі бір көлемін меңгеріп, сонымен бірге оқушының өзін жетілдіріп-дамытуға қажетті әлеуметтік тәжірибе қалыптастыру мүмкіндігі болады. Ал оқушының әмбебап оқу әрекеттерін пайдалана білуі арқылы жинақталған әлеуметтік тәжірибесі оның жеке тұлғалық болмысы мен санасындағы, ішкі жан дүниесіндегі мол потенциалдың танымдық күшке айналуына негіз жасайды [102].
Танымдық, коммуникативтік, реттеушілік функция атқаратын әмбебап оқу әрекеттерінің қалыптасуы – оқу-танымдық әрекеттің метапәндік нәтижелері. Сондықтан да оның түп негізінде жатқа оқу әрекетін құрайтын барлық компоненттерді оқушының бастауыш сыныптан бастап игеріп алып кетуі баланың білімінің сапалы болуына қалаған сенімді жол болып табылады. Бастауыш сынып оқушыларының оқу әрекетіне және оған сүйеніп орындайтын өмірлік әрекеттеріне тиімділікпен қосылуының тиімділігін құзыреттіліктер арқылы анықтау керек болады. Бастауыш сынып оқушыларының білім алуында басты орында деп танымдық, білімін өмірлік жағдаяттарда қолдануды реттеп отыру, адамгершілік, коммуникативтік, ақпараттық, әлеуметтік құзыреттіліктерін көрсете аламыз. 
Бастауыш сынып оқушыларының метапәндік нәтижелерін дамытуда қалыптастырушы бағалауды қолдануды педагогикалық психология тұрғысынан қарастыру оқушылардың білім алу үдерісіндегі жас ерекшеліктері мен танымдық ерекшеліктерінің заңдылықтарын ескерудің маңыздылығын алға қояды. Бастауыш сынып оқушыларының қызығушылығын, танып-білу құштарлығын, таным үдерісінде білім нысанына деген, оқу әрекетін орындауға деген шығармашылық және креативтік қатынасы туындауы, соның нәтижесінде интеллектісі жетіліп, метапәндік білімі қалыптасады. Осылардың педагогикалық психология тұрғысынан ерекшеліктерін жүйелеу арқылы қалыптастырушы бағалауды қолданудың орны мен маңыздылығы танылады деп ойлаймыз. 
Қалыптастырушы бағалау бастауыш сынып оқушыларының метапәндік нәтижелерін дамытуда бағалаудың дәстүрлі бақылау функциясынан гөрі дамытушылық, реттеушілік және ынталандырушылық қызметтерін басым жүзеге асырады. Оның негізгі ерекшелігі – оқыту үдерісінің ажырамас бөлігі ретінде оқушының оқу әрекетін үздіксіз жетілдіруге бағытталуында болады. 
Оқу үдерісіне кіріктірілуі, яғни қалыптастырушы бағалау сабақтың барлық кезеңдерінде (мақсат қою, тапсырманы орындау, талдау, қорытындылау) жүзеге асырылады. Бұл бағалауды жеке кезең ретінде емес, оқу әрекетінің табиғи құрамдас бөлігіне айналдырады.
Нәтижеден гөрі әрекетке бағдарлануы, бұл бағалау оқушының соңғы нәтижесін ғана емес, сол нәтижеге жету барысындағы оқу әрекеттерін (жоспарлау, талдау, бақылау, түзету) қамтиды. Осы арқылы метапәндік дағдылардың қалыптасу деңгейі анықталады.
Метапәндік нәтижелердің кешенді дамуы, осы ретте қалыптастырушы бағалау реттеушілік, танымдық және коммуникативтік оқу әрекеттерін бірлікте дамытуға мүмкіндік береді. Бағалау тапсырмалары бірнеше пән мазмұнын тоғыстырып, әмбебап оқу әрекеттерін қалыптастыруға бағытталады.
Жас ерекшеліктеріне сәйкестігі, бұл тұста бастауыш сынып оқушыларының психологиялық ерекшеліктерін ескере отырып, бағалау қарапайым, көрнекі және түсінікті формада ұйымдастырылады (шкалалар, белгілер, ауызша кері байланыс). Бұл оқушының бағалауға деген оң қатынасын қалыптастырады.
Кері байланыстың басымдығы, яғни қалыптастырушы бағалауда сандық баға қоюдан гөрі сапалы кері байланыс маңызды. Кері байланыс оқушыға «қай жерде қателестім?», «нені жақсарта аламын?» деген сұрақтарға жауап беруге көмектеседі.
Өзін-өзі бағалау мен өзара бағалауды дамыту, қалыптастырушы бағалау оқушыларды өз оқу әрекетін бағалауға, сыныптастарының жұмысын талдауға үйретеді. Бұл метапәндік нәтижелердің маңызды көрсеткіштері болып табылатын рефлексия мен коммуникацияны дамытады.
Даму динамикасын бақылау, бағалау оқушыны басқа оқушылармен салыстыруға емес, оның жеке даму динамикасын анықтауға бағытталады. Бұл оқушының ішкі мотивациясын күшейтеді және оқу үдерісіндегі табандылығын арттырады. Қалыптастырушы бағалау нәтижелері негізінде мұғалім оқу мазмұнын, тапсырмаларды және әдістерді түзетіп отырады. Осылайша бағалау оқытуды басқарудың тиімді құралына айналады. Бастауыш сынып оқушыларының тұлға ретінде қалыптасып, дамуын қамтамасыз етуге потенциалы мол әмбебап оқу әрекеттерін оқу-тәрбие үдерісінің кіндік негізі деп санауға болады. Олай айтуға себеп болатын мәселе әмбебап оқу әрекеттерін оқушылардың меңгеруі олардың өзін-өзі дамыту мүмкіндіктерінің ашылуын, сөйтіп өзін-өзі жетілу жолдарына біртіндеп түскенін танытады деп атап көрсетеді ғалымдар [103]. 
Негізінде, баланың өзін-өзі дамытуға, өзінің жетілуіне өзі мүдделі болуы саналы түрде қалыптастырылуы керек деген идеяның тірегін әмбебап оқу әрекеттерін қалыптастырумен байланыстыру дұрыс деп ойлаймыз. Яғни, оқу әрекеттерінің әмбебаптығы – ол әрекеттердің мектеп ішіндегі сабақтың аясында шектеліп қалмай, үйде, далада, сыныпта ғана, сабақта ғана емес, ата-аналарымен, қоғамдық және әлеуметтік барлық орындарда балаға тірек білім болуын көздейтіндігімен ерекше. Әмбебап оқу әрекеттері білім алу, тәрбие, өмір сүру әрекеттерінің ерекше түрлері болып табылады. Сондықтан да әмбебап оқу әрекеттерінің оқу және тәрбие үдерісінің негізі екендігі кеңірек танылуы өте маңызды. 
Өйткені қазіргі балалар үйде де, көшеде де, мектепте де әлеуметтік келеңсіздіктердің көбейіп келе жатқанын көріп өсіп келеді және бұл жасыруға болмайтын шындық. Әмбебап оқу әрекеттері оқушылардың сабақ үстінде алған білімінің адамгершілікпен, өмірлік тәжірибесінде қажетті дағдыларды қалыптастыруымен бірге әрбір әділетсіздікке қарсы тұра алуына да қажетті рухани күш беретін өмірлік әрекеттері арқылы қалыптасуы керек. Бұл жерде әрбір сабақтың шынайы өмірлік тақырыптармен, жағдаяттармен байланыстырылған сюжеттік ойын, сахналық көріністер, ой толғаныс сәттерін ұйымдастыру сияқты ерекше оқу әрекеттерін орындататын формаларда өткізілуі маңызды. 
Әмбебап оқу әрекеттерін бастауыш сынып оқушыларының игеріп алып кетуі үшін жас ерекшелік психологиясындағы кейбір заңдылықтарды мұғалімдердің және болашақ бастауыш сынып мұғалімдігіне дайындалушылардың жақсы білуі керек. 
Ол ерекшеліктер, ең алдымен, қазіргі ата-аналардың балаларын өте ақылды болып өсуіне ерекше орын беріп, ол ақылдылықтың Абай айтқан «суық ақыл» мен «нұрлы ақылдың» қай бағытын бет алғанына назар аудармайтынымен байланысты. Суық ақыл барлығын білуді мақсат етеді, бірақ оның түпкі көздейтін мақсаты жеке басының ғана өмірінің пайдасына жарату. Ал нұрлы ақыл – алған білімі мен үйренген дағдыларының өзі мен өзін қоршаған адамдардың, отбасының, сыныбын, мұғалімдерін, мектебін, ауылын, қаласын, елін, Жердегі барлық адам баласын көркеюіне жұмсау деген арманға жетелейтін сапасы рухани-адамгершіліктен бастау алған ақыл. Нұрлы ақылдың әмбебап оқу әрекеттері арқылы қалыптастырылуы дегеніміз оқушының сабақта оқып-білген білімнің, мысалы ізгілікті әңгіме мазмұнындағы тәрбиенің оқушының өмірінде орындайтын өнегесіне айналуын керек ететіндігі болып табылады.
Бастауыш мектептің алғашқы сыныптарынан бастап оқушының сыртқы өмірі мен ішкі жан-дүниесінде дифференциациялану басталатыны белгілі. Өйткені мектепке келіп, білім ала бастауы оқушының өзінің санасын ішкі жан-дүниесінің, сезімдерінің, ойының, тілінің, көптеген қабілеттерінің ашылуына назар аудартады. Сонымен бірге, сыртқы өмірде басқа адамдармен, яғни оқушылармен, мұғалімдермен, ата-анасымен, отбасы мүшелерімен, туыстарымен, көршілерімен әлеуметтік ортадағы басқа да адамдармен қарым-қатынас жасауда өзінің сезімі мен әрбір әрекетін ақыл мен адамгершілікке жеңдіруінің қаншалықты маңызды екенін түсіне бастайды. Әрбір ақылмен жасаған ісі мен эмоциялық ісінің, адамгершілік пен ашуға булығып жасаған әрекетінің нәтижесін көріп, түсіне бастайды. Осылайша әрбір сыртқы әрекетінің мәнділігін және әр әрекетінің апаратын бағдарын танып, миына түйе бастайды.
Әрине, бастауыш сынып оқушысы әрдайым өзінің ашықтығымен ерекшеленеді. Оқушы біртіндеп өзінің іс-әрекеті мен мінез-қылығын реттеуді үйрене бастайды. Оқып-білудегі жетістікке жету әдістерін үйреніп, оны достарымен бөлісу, досына көмектесуге деген тілек-қалауын іске асыра бастайды. Мұның бәрі бір сәтте жүзеге асырылмайды. Өйткені, бастауыш сынып оқушысының 7 жастан басталатын психологиялық дағдарысы осы яғни ішкі және сыртқы өмірінің дифференциациялануымен тікелей байланысты өтіліп жатады. Оның көрінісі оқушының қиқарлануы, әдейі үндемей тұрып алуы немесе ерегісуі, мінез-қылығын әдейі өзгерте салуы, кейде жөнсіз еркелеп-есіруі, достарымен кикілжіңге келе бастауы сияқты формаларда сыртқа шығады. 
Осы айтылғандармен қатар  даму психологиясының негізін Л.С.Выготский, А.Н.Леонтьев, Д.Б.Эльконин, В.В.Давыдовтың пікірлерінше, сонымен бірге дамыта оқытудың педагогикалық-психологиялық негіздерін зерделеген В.А.Цукерман, Л.В.Занков т.б. ғалымдардың айтуынша, бастауыш сыныптың алғашқы күнінен бастап-ақ, оқу-тәрбие үдерісіне түскен оқушының психикасында «жаңа түзілімдер» пайда бола бастайды. Ол негізгі «жаңа түзілімдер» оқу-тәрбие үдерісінде оқушының ішкі және сыртқы әрекеттерінің белгілі бір психикалық үдерістер арқылы жүзеге асуына байланысты туындайды.



Сурет 4 – Бастауыш сынып оқушысының психикасындағы негізгі «жаңа түзілімдер» немесе «жаңа құрылымдар»

4-суретте көрсетілген «ерік-жігерлілік» дегеніміз оқушының өзін барлық уақытта сабырлылықпен ұстай білу қасиетін білдіреді. Бастауыш сынып оқушысы өзінің ішкі жан-дүниесінде болып жататын танымдық, ақыл-ой және сезім құбылыстарын және сыртқы өзінің мінез-құлқы мен басқалармен қарым-қатынас әрекеттерін мәдениеттілік, адамгершілік тәсілдері арқылы басқарып, меңгере алатын болуы. [104] Нақты айтқанда, ерікті, жігерлі, ерік-жігері жақсы дамыған оқушы дегенді білдіреді. Осы ретте ғалымдардың ерік-жігері дұрыс және жақсы дамуының негізінде ғана бастауыш сынып оқушысының оқу әрекеттерінің нәтижелі болып, тұлға ретінде қалыптасуы іске асады деген ойын негізге аламыз. Бастауыш сынып оқушысының өзінің зейінін ерік-жігеріне бағындыра білуі де ішкі жоспарлылықтың болуын және сыртқа шығаруда әрбір әрекетінің бақылауында ұстай білуін танытады. 
«Жаңа түзілімдер» құрамындағы бір нәрсені жоспарлау мен оны ойша орындау қабілеті туралы айтқанда, оқушының ойлауға үйрету деген мәселенің түптамыры осы жерден басталатынын түсінеміз. Өзінің оқу әрекеттерін іштей, ойша жоспарлау қабілетін дамыту арқылы бастауыш сынып оқушысы танымдық белсенділігін арттырады, білімін бір мәселеге шоғырландырып, эмоциялық тұрғыдан салмақты, байыпты болуға қалыптасады. Әрекеттің ішкі жоспары адамның санасының ерекше әмбебап сипаттарының бірі, оның бастауыш сынып кезеңінен бастап жүйелі дамытылуы оқушының интеллектісінің дамуының кілті десе де болады. Өйткені, нақ осы бастауыш сынып оқушысының психикасында «жаңа түзілімдер ерекше қарқынмен дамиды, оның себебі де белгілі. Баланың жүйелі білім ортасына түсуі, түрлі оқу әркеттерін орындауы, сыныптастармен, мұғаліммен, әлеуметтік ортамен ерекше қарым-қатынасқа түсуі бастауыш сынып оқушысының ақыл-ойына, мінез-құлығына ерекше күш түсіретіні белгілі. Бірақ, солай дегенмен, шын мәнінде, мектепке түсу баланы тез есейтетін, ақыл-ойын балабақша деңгейінен бірден біршама жоғары деңгейге көтеретін әлеуетті мүмкіндік. 
Бұл жағдай туралы Л.С.Выготский бастауыш сынып кезеңін ойлаудың қарқынмен даму кезеңі деп санап, балада сыртқы әрекеттерден тыс, өзіндік ішкі ойлау, ақыл-ой әрекеттері жүйеге түсіріле бастайтын кезең деп бағалайды. Әмбебап оқу әрекеттерінің саналалықпен меңгертілуі мұғалімнің үлкен еңбегін қажет етеді. Ал, оның шынайы нәтижесін, яғни бастауыш сынып оқушысының өзінің оқу танымдық әрекеттерін және өмірлік жағдаяттардағы әрекеттерін саналылықпен түсіне отырып орындауын көргенде мұғалімнің еңбегінің жанғаны деп саналады [105]. 
Бұл жерде оқушының ойлау әрекетінде сыртқы ортада орындайтын әрекетін алдын ала іштей жоспарлап, оймен талдап-танып алуға дағдыланған оқушының тұлғасы туралы айтып отырғанымыз белгілі. Оның көріністерін біз мысалы, мұғалімнің «Осы тапсырманы қалай орындар едің? Ойланып, айтып берші» деген бір ауыз сөзімен байланысты қарастыра аламыз. Осы кезде оқушы бірден тапсырманы орындамайды, ойланады және мұғалімге оны орындау жоспарын, кішкентай қадамдарын баяндап айтып береді. Сосын барып, қолдау тапса, сол ішкі жоспарын сыртқа шығарады, яғни дәптерге немесе тақтаға орындайды. Бұл мәселенің маңыздылығы жөнінде Л.И.Божовичтің [40, б.89], В.В.Давыдовтың [39, б.67] т.б. ғалымдардың еңбектерінде айтылған. Зерттеу жұмысымызда біз осы еңбектердегі теориялық тұжырымдарды негізге аламыз.
«Жаңа түзілімдердің» құрамындағы рефлексия туралы айтқанда, ең алдымен, оның маңызды екендігіне назар аударуымыз керек. Өйткені, өзінің іс-әрекеттеріне, мейлі ол ішкі ой түрінде болсын, сыртқы әрекет түрінде болсын, оқушы талдау мен бағалау жасай білмесе, нәтижесі, қарапайым тілмен айтқанда, далаға кетеді. «Жеті рет өлшеп, бір рет кес» деген мәтелдің мазмұны белгілі бір кәсіпке үйреніп жатқан шәкіртті рефлексия жасауға дағдыландыруы екенін айқын көреміз. Жеті рет өлшеу – өзіне сенбеу емес, жасап жатқан әрекетінің қаншалықты дұрыс және орынды екенін әбден тексеріп алуға дағдыландыру. Бастауыш сынып оқушыларында жаңа түзілімдер қалыптасуында рефлексия олардың зияткерлік қасиетін дамытуда маңызды орын алады. 
Рефлексия жасауды үйрету арқылы оқушыға өзінің меңгерген оқу әрекеттерін өмірлік қажеттіліктермен сәйкестендіруді ойлануына мүмкіндіктер жасалынады. «Мен ештеңе білмедім» - «Енді білдім» - «Жаза алмайтын едім» - «Жаза алатын болдым» - «Оқи алмайтын едім» - «Оқи алатын болдым» - «Санай алмайтын едім» - «Санап, есеп шығаратын болдым» - «Жасай алмайтын едім» - «Жасай алатын болдым» деген маңызды жетістіктерге тек үздіксіз рефлексиялау арқылы қол жеткізуге болады. Оқу әрекеттерін рефлексиялаудың негіздері ой операцияларының, нақты айтқанда, талдау, жинақтау (синтез), пайымдар құру, ұғым жасау, ұқсатулар, салғастыру, бағалау, белгілі бір түйіндер жасау сияқты түрлері арқылы жүзеге асырылады. 
Оқу әрекеттерін рефлексиялауда оқушыға талдаудың сыни талдау түріне ауысуына, ойын негіздеуде логикалық байланыстың болуына, жүйелегенде ұғымдардың өзара байланыстарын айқындалуына, өзінің ой байламдарын құра білуіне, оқу әрекеттерін үйрене отырып тәжірибе жинақтауына қажетті дағдылар үйретіліп, қалыптастырылады [106].
Е.Г.Потупчиктің айтуынша, метапәндік оқыту оқушылардың рефлексия жасауына қажетті шарттарды қалыптастыратынын, сол арқылы оқушылар үшін маңызды болып табылатын мәселелерді шешуге мүмкіндіктер жасайтынын айтады. Оқушылардың метапәндік әрекетінің дағдылары метапәндік нәтижелерге қол жеткізудің шарттары болып табылады [107].
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың педагогикалық психологиялық ерекшеліктерін қарастыруда оқу әрекетінің маңызды компоненттерінің бірі болып табылатын оқушының өзіндік бақылауы да назардан тыс қалмауы тиіс.
Н.М.Иргебаева өзінің зерттеулерінде: «... оқыту үдерісін толық бақылау, өз еңбегінің сапасын бақылауға дағдыландыру, өзін-өзі бақылау, өзін-өзі басқару» деп түсіндіреді [108]. Н.М. Иргебаеваның аталған тұжырымы бағалау-өлшемдік және іс-әрекеттік тұғырлар контексінде оқыту үдерісін басқарудың субъектілік сипатын айқындайды. Ғалым «оқыту үдерісін толық бақылау» ұғымын тек мұғалім тарапынан сыртқы бақылау ретінде емес, оқушының оқу әрекетін саналы ұйымдастыруы мен реттеуін қамтитын тұтас басқару жүйесі ретінде қарастырады. Бұл жерде бақылау – оқу мақсатын түсіну, әрекет жоспарын сақтау, нәтижені күтілетін өлшемдермен салыстыру және түзету енгізу сияқты метатанымдық әрекеттердің жиынтығы.
«Өз еңбегінің сапасын бақылауға дағдыландыру» идеясы оқушыны оқу нәтижесінің сапалық өлшемдерін түсінуге және сол өлшемдерге сүйене отырып өзіндік бағалау жүргізуге үйретуді білдіреді. Яғни оқушы «не үйрендім?» дегеннен гөрі «қаншалықты сапалы меңгердім, қандай деңгейде орындадым?» деген рефлексиялық талдауға көшеді. Бұл — оқу әрекетінің сыртқы бағалаудан ішкі, дербес бағалауға ауысуының көрсеткіші.
Психологтардың еңбектерінен белгілі болғанындай, оқу әрекеті – бастауыш сыныпқа келген оқушының ең басты әрекеті. Оқу әрекеті аясында бастауыш сынып оқушысы адамзаттың жинақтаған әлеуметтік тәжірибесінің негіздерін игере бастайды және ол игеру бақыланып отыратын педагогикалық процесс арқылы іске асырылады [109].
Оқу әрекеті мұғалім тарапынан да, орындайтын оқушы тарапынан да тек қана оқушының өзіне ғана бағатталған болып табылады. Осыны мұғалімдер «баға қоюмен» алмастырып, оқушының орындаған әрекетін оқушының санасында тек «баға алу» үшін уақытша орныққан білім ретінде қалуына ықпал етпеуі керек.
Шындығында, оқушы оқу әрекеті арқылы білім мазмұнын игереді және сол мазмұнды игеру әдістері мен амал-тәсілдерін де үйренеді. Сонда оқу әрекетінің түпкі көздейтін нысаны – оқушының өзі. «А» деп дыбысты айтып, оны жазып үйренуден бастап, сөз, сөйлем, мәтінді оқуды, сандарды танып, сандармен түрлі операциялар жасауды, т.б. әрекеттерді үйрену барысында оқушы өзін-өзі жаңа сапада өзгерте бастайды. Осылайша, оқу әрекеті тұтас, дайын күйінде берілмейтінін, оның оқушыда оқу үдерісінде біртіндеп қалыптасатынын танылады.
Бастауыш мектеп оқушыларының психикалық дамуында оқу әрекеті өте маңызды және ерекше орынға ие болады. Өйткені, бастауыш сынып оқушысы, бір жағынан, жаңа әлеуметтік ортаға түсіп, жаңа әлеуметтік қарым-қатынас психологиясын меңгере бастайды. Екінші жағынан, бастауыш сынып оқушысы білім мазмұнын меңгере бастайды. Үшінші жағынан, бастауыш сынып оқушысы білім мазмұнын меңгеру және білімін бақылаудың түрлі әдіс-амалдарын меңгере бастайды. 
Бұлардың барлығы бастауыш сынып оқушысының психикасы үшін өте күрделі процесс болып табылатыны белгілі. Сондықтан да оқу әрекеттерінің мотивациялық қырлары жайлы болып, оқушының дағдарысқа түсіп кетпеуі үшін тірек жасалынуы керек. Осы тұста оқу әрекеттерін оқушының танымдық қызығушылығын арттыру бағытында орындатылуы керек. Солай етіп оқу қиын болғанымен, оқушының танымдық қызығушылығы басым болуы арқылы білім алудың сара жолына түсуіне педагогикалық-психологиялық мүмкіндіктер жасалынады.
Д.Б.Эльконин бойынша  оқу әрекетінің құрылымын келесі 5-суреттен көруге болады [80, б.45].



Сурет 5 – Оқу әрекетінің құрылымы (Д.Б.Эльконин бойынша)

Көрсетілген оқу әрекетінің құрылымындағы компоненттердің ерекшеліктеріне тоқталып өтеміз.
Мұндағы білім алу мотивациясы – баланы оқуға жетелеп, оқу әрекетінің мәнді, маңызды етіп көрсететін ниеттер жүйесі. Осы жерде қазақ халқының бала мектепке барғанда «Тілашар» тойын жасауында баланың санасында «мен енді үлкен болдым, мектепке барамын» деген «жаңа түзілім» жасалуына негіз қалайтын үлкен мағынаға ие ниеттің жатқанын атап кету керек.
Ал, оқу міндеті – тапсырмалар жүйесі, соларды орындау арқылы оқушы іс-әрекеттің жалпы тәсілдерін игереді. Жаңартылған білім мазмұнды оқу бағдарламасында оқу мақсаттары мен оларға жетуде қажетті оқу міндеттері көрсетілгені белгілі. Осылардың барлығы, жинақтай келгенде, оқушы меңгеру мінедтті болған оқу әрекеттерінің жалпы тәсілдері ретінде берілгені танылады.
Оқу іс-әрекеттері– оқу міндеті шешілетін іс-әрекеттер. Нақты айтқанда, оқушының әрбір пән бойынша сабақтағы орындайтын оқу әрекеттері болып табылады.
Бақылау – бұл жерде оқу міндетінің шешілу барысы мен білім мазмұнының игерілу барысын бақылайтын әрекеті айтылып отырғаны белгілі. 
Бағалау – оқушының оқу тапсырмаларын орындауда оқу міндетін меңгеруін бағалайтін әрекеттер деп негізделеді [110].
Метапәндік нәтижелер оқушылардың бір немесе бірнеше пәннің негізінде меңгерілген әрекет тәсілдері болып табылады және ол әрекет тәсілдері оқу барысында да, өмірлік жағдаяттарда баланың сенімді әдістеріне айналып, қолданыста болады. Метапәндік нәтижелер оқушылардың әмбебап оқу әрекеттерінің, атап айтқанда, танымдық, реттеушілік, коммуникативтік оқу әрекеттерінің жүйесі ретінде оқу қабілеттерінің діңгегін құрайтын маңызды құзыреттерді қалыптастырады. 
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың педагогикалық психологиялық негіздемесінде бастауыш сынып оқушыларының эмоциялық, зияткерлік және ерік даму барысы өзара тығыз байланысты және бір-бірімен шартталған болып табылады. Осымен де байланысты, олардың бірінің бұзылуы қалған екеуіне де теріс ықпалын тигізеді. 
Бастауыш мектепте оқу барысындағы оқушылардың эмоциялық, зияткерлік және ерік аяларының интеграциялануының ерекшеліктерін зерттеген ғалымдардың еңбектерінде бірқатар қызықты мәліметтер берілген. Атап айтқанда, тұлғалық аялардың динамикасын неғұрлым айқын көрсететін параметрлер – оқу мотивтері, оқу пәндеріне деген қызығушылық, құндылық бағдарлар, эмоциялық жай-күй, ерік-жігер қасиеттері, белгілі бір зияткерлік жұмыстағы ерік-жігердің көрінісі деп анықтаған [111].
Бастауыш мектеп оқушысының тұлғалық дамуында индивидуалдық-психологиялық ерекшеліктері оқу әрекетінің жетекші әрекет болуымен танылады. Жетекші әрекеттің оқушының еңбексүйгіштік, өз бетімен білім алу, өзі әрекетін өз реттеу қабілеттерінің дамуына жайлы жағдайлар туғызу мүмкіндіктері зор. Оқу әрекетіне тұрақты түрде қызығушылық танытып, оқу әрекетіне зейін қойып, оқу әдістерімен белсенді шұғылдануы арқылы оқушы оқу-танымдық мотивтің қалыптасып, дамуына да жағдай жасайды. Себебі, күнделікті жаңа тақырыптар, білімнің жаңа мазмұны баланың танымдық қуатын жетілдірсе, оқу тапсырмаларын орындау әдістерін үйренуі оқушыға жаңа мотивтер мен қызығушылықтарын туындатып отырады. Ал, жаттанды әдістер оқушының қызығушылығын бәсеңдетіп, мотивін азайтады. Үйренген, әбден таптаурын болған әдістерді қолдана бермеудің маңыздылығы да осында екенін мұғалімдер айқын түсінуі керек.
Бастауыш сынып оқушыларының метапәндік нәтижелерін дамытуда баланың мотивтерін дамытуда оқу әрекетімен байланысты мотивтерді қолдану қажет. Олардың ішінде оқу-танымдық мотивтің, өзінің жауапкершілігі мен парызын орындай білу мотивінің, әлеуметтік мотивтердің орны үлкен.
Осы ретте бастауыш мектеп оқушысы үшін әлеуметтік мотивтің үлкен орында болатынына назар аударып өтейік. Әлеуметтік мотив баланың күнде мектепке барарда өзінің киім мәнерін қалыптастыруына, сөз сөйлеуінің, мінез-құлығының ортаға әбес көрінбеуі үшін лайықты болуына, сабақты тұрақты түрде жақсы оқып, үлгілі болуына жетелейді. Осындай жүйемен қалыптасқан әлеуметтік мотив есейген шақта да оқуын университетте жалғастыруда, қызмет етіп, жұмыс жасауында өзінің орнын тауып, орнықты азамат болуына негіз қалайды.
Бастауыш сынып оқушыларының метапәндік нәтижелерін дамытуда тұлғалық дамудың психологиялық ерекшеліктерін басты назарда ұстау қажет екені белгілі. Мектепке келген баланың тұлғалық бағдары оның қажеттіліктері мен мотивтерінен танылады. Оқуға кіріскен баланың басты міндеті – білім алу, білімін жүйелеу, дүниетанымдық көзқарастарын кеңейтіп, ойлау, сөйлеу барысын саналы түрде өзі де бақылай білуге ұмтылысы айқындала түседі. Жаңа деңгейге өскен оқушы өзіне ерекше көзбен қарай алатын күйге жетеді. Өйткені, оқу тапсырмаларын орындай алуы немесе түсінбей қалуы, үй тапсырмасын үздіксіз орындауы немесе орындамауы, т.б. жағдайлар баланың тұлғалық қалыптасуында өзінің ізін қалдырып отырады.
Осымен бірге баланың адамгершілік, моральдық сезімдері де асқан қарқынмен қалыптасып, дами бастайды. Оның бастау көздері болатындар – оқу материалдарындағы ақпараттар, мысалы, аянышты немесе күлкілі, түрлі мазмұндағы әңгіме, ертегі бойынша өзінің адамгершілік көзқарасын білдіруге жаттығуы, сонымен бірге сыныптастармен ара қатынастарының қалыптасуы, мұғалімдермен қарым-қатынасы қалыптасуы, ата-анасы мен үй ішіндегі туыстармен жаңа деңгейде қарым-қатынас құрыла бастауы (сабағыңды оқыдың ба? жақсы оқып жүрсің бе? т.б. сұрақтар қойылатын болуы). Осылардың барлығы бастауыш сынып оқушысының өзгелердің бағалауы мен өзін-өзі бағалауын және олардың ара салмағын анықтауға, жақсы оқу арқылы, тәртіпті болу арқылы ортада беделді болуға жетелейді және адамгершілік көзқарасының қалыптасуына ықпалын тигізеді.
Бастауыш сынып оқушыларының метапәндік нәтижелерін дамытуда психикалық дамуының ерекшеліктерін тану және оларға сүйену маңызды болып табылатыны белгілі. Бастауыш сынып оқушыларының қабылдауының ерекшеліктері сонда, бала оқу материалын қабылдауда ішкі мазмұнның негізгі ойын қабылдай алмайды, көзіне айқын түскен нәрсені негізгі деп қабылдауы мүмкін. Бастауыш сынып оқушысы көп ретте сырттай танумен және оның атауын білумен қабылдауы шектелуі де мүмкін.
Ал зейін туралы айтар болсақ, оқу әрекеті бастауыш сынып оқушысынан зейінін ұзақ шоғырландыруды қажет ететіні белгілі. Бұл жерде баланың ерік-жігері де қосыла әрекет ететіні белгілі. Бастауыш сынып оқушысының бір іске зейіні шоғырлануы 10-20 минут бойына созылады. Әрине, жекелеген балалардың ерекшеліктері де ескерілуі тиіс екені белгілі.
Бастауыш сынып оқушыларының метапәндік нәтижелерін дамытуда есте сақтаудың ерекшеліктерін білу аса қажет. Бастауыш сыныпта оқушылар оқу материалын жаттау, суреттерді есте сақтау, мәтіннің мазмұнын есінде сақтап, баяндап беру әрекеттері алға шығады. Осының барлығы есте сақтаудың нақты-бейнелік сипатын дамыта түседі. 
Оқушының ойлауын дамытуда көрнекі-бейнелік ойлаудан сөздік-логикалық ойлауға қарай дамитыны назарда ұсталуы керек. Бастауыш сынып оқушысының оқу әрекеттері ғылыми ұғымдарды қалыптастыруына, теориялық ойлауы дамуына, сыни ойлауы, шығармашылық ойлауы дамуына негіз қалайтын дағдыларды қалыптастыруға арналып ұсынылуы керек [112].
Баланың тілі мен сөйлеуін дамыту арқылы оның ойлауын да, барлық танымдық әрекеттерін де дамыту мүмкіндіктері мол екенін ғалымдардың зерттеулері көрсетеді.
Метапәндік нәтижелерін дамытуда бастауыш сынып оқушыларының қалыптастырушы бағалауды қолдануындағы педагогикалық психологиялық негіздерін танудың маңыздылығы үлкен. М.Қ.Бапаева психология тұрғысынан қарағанда, оқу əрекеті субъектінің белсенділігі түрінде, психикалық дамудың факторы түрінде қарастырылатынын атап өтеді. Ғалымның айтуынша, оқу əрекеті адамның мінез-құлығын даму барысында жүйелік өзгерістерге қарай жетелейтін күшке ие болып келеді. Осымен де байланысты, белгілік-символдық құрылымдардың мазмұндық қызметіне, мағыналық ерекшеліктеріне, танымдық жəне мотивациялық құрылымдарына ерекше назар аудару аса қажет болады [113].
Бастауыш сынып оқушыларының метапәндік нәтижелерін дамытуда қолданылатын әмбебап оқу әрекеттерінің (ӘОӘ) жүйесі оқушының психологиялық қабілеттерінің даму деңгейі мен ерекшеліктерін анықтауға мүмкіндік беретін тұлғалық, реттеу, танымдық, коммуникативтік әрекеттер құрамында жүзеге асырылады және бастауыш сынып оқушысының даму және таным психологиялық ерекшеліктерімен тығыз байланыста болады. Бастауыш сынып оқушыларының метапәндік нәтижелерін дамытуда қалыптастырушы бағалауды қолдану үдерісі әмбебап оқу әрекеттері арқылы анықталатын Л.С.Выготский атап көрсеткен «дамудың жақын аймағын» анықтайды [105, б.49].
Біздің ойымызша, метапәндік оқыту үдерісінде пәндік оқытудың метапәндік жүйеге өтуінде сандық өзгерістердің сапаға қарай өту логикасы танылатын болады. Біз, бұл тараушада метапәндік нәтижелерді дамыту,  оқушыларла қалыптастырушы бағалау жүргізуде педагогикалық, психологиялық тұрғыдан ерекшеліктерін анықтай алдық. Анықтап айтқанда, оқушыларға жекелеген бірнеше пәннен берілетін шашыранды білім мазмұндары метапән жүйесінде бірігіп, бір дүниетанымның маңызы үлкен түйінге айналады, осылайша сандық өзгерістердің сапаға өту процесі жүзеге асырылады. Метапәндік тұрғыдан оқытуды метабасқару бірқатар ерекшеліктерге ие болып келеді:
- пәндердің метапәндік жүйеге жинақталып, жекелеген білім мазмұндарының дүниені біртұтас етіп танытуға бағытталуы;
- пәндердің білім мазмұнының метапәндік жүйеде жинақтала келіп, жаңа сапалы дамуына мүмкіндік жасалынуы;
- пәндердің ішкі тақырыптарының әрқайсысы тұтас дүниенің бөлшектері ретінде танылып, олардың метапәндік тұрғыдан оқытылуы арқылы үлкен оқу мақсатына қол жеткізілуі;
- пәндерді оқытудың функционалдық бағытынан метапәндік оқытудың функционалдық мүмкіндіктеріне өту арқылы оқушыға өзі өмір сүріп отырған дүниенің біртұтас болмысын саналы түрде түсінуіне, білімін өмірде пайдалануға дағдыланудың маңыздылығына баса назар аударылуы; 
- метапәндіктің иерарахиялық ерекшелігінің мүмкіндіктерін қолдана білу қажеттілігі айқындалуы; метабасқару, ғалымдардың айтуынша, әлеуметтік иерахияның үшінші сатысынан басталып, одан соңғы барлық сатысында бар болады;
-метапәндікті орталықтандыру (централизация) мен орталықсыздандыру (децентрализация) қатар қолданылады; метапәндік оқытуда бір-екі пән - басты пән, қалғандары - қосалқы пән деуге орын беруге болмайды, өйткені мектепте бала тән, жан, рухани жағынан қатар дамуы міндетті екені белгілі;
-метабасқаруда жеке пәндерді оқытудағы бәрі белгілі сияқты, қатып қалған догмалық заң сияқты берілетін білім мазмұнынан метапәндік оқыту жүйесіне өтуде белгісіздікті ескеру маңызды орында болады, яғни өмірлік жағдаяттар мен оқиғаларға дайын болу, білімін сол жағдаяттарда ұтымды және сәтті, дұрыс қолдана білуге дайын болуы маңызды орында болады;
-метапәндікте білім мазмұнына байланысты тапсырмалардың және міндеттердің орындаудағы шешімдер мен түйіндердің дәрежесі биік болады, міндетті түрде дұрыс орындалуына жағдайлар бар болып табылады және соны белгіленген метапәннің құрамындағы жеке пәндердің логикасынан іздеуді, ол логикалық желінің басқа пәндермен метапәндік жүйеге бірігуіндегі тоғысқан нүктесінен іздеуді талап етеді.  
Бұл ерекшеліктер негізінде, метапәндік тұрғыдан оқытуды ұйымдастырудың ұстанымдары ретінде де тануға болады деп айта аламыз. Өйткені, метапәнді оқыту жүйесін басқаруда заманауи білім беру талаптарын орындап, қадамымызды заман дамуымен бірге басуымызға жаңа принциптердің қажет екені белгілі. Бүгінгі оқушыға білімнің мазмұнын үйіп-төгіп бергеннен гөрі, оның жеке тұлғалық, жалпы мәдениеттілік, танымдық дамуына қажетті әдіс-тәсіл, амалдармен және сол арқылы білім іздеуі тиіс негізгі таным жолдарын меңгерту маңызды болып табылады. Тек сол арқылы ғана оқушы білім ала білу дағдыларына ие болады, ал ол өз кезегінде өміріне, біртұтас дүниетанымына қажетті сапалы білім алуына тірек болады. Метапәндік оқытудың көздейтіні де осы екені белгілі. 
Әмбебап оқу әрекеттері (ӘОӘ) метапәндік сипатқа ие болғандықтан бастауыш сынып оқушысының мәдени, тұлғалық, танымдық дамуының біртұтастығын танытады. Сонымен бірге әмбебап оқу әрекеттері оқушылардың оқу материалын меңгеруінің барлық деңгейлерін тегіс қамтып, соған қажетті психологиялық қабілеттерінің дамуына тірек болады.



2 ҚАЛЫПТАСТЫРУШЫ БАҒАЛАУ АРҚЫЛЫ БАСТАУЫШ СЫНЫП ОҚУШЫЛАРЫНЫҢ МЕТАПӘНДІК НӘТИЖЕЛЕРІН ДАМЫТУДЫ МОДЕЛЬДЕУ

2.1 Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың педагогикалық мүмкіндіктері
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың педагогикалық мүмкіндіктерін қарастыруда негізгі тірек ретінде білім беру философиясының қағидалары, білім сапасы саласындағы зерттеулер, қалыптастырушы бағалаудың ерекшеліктері мен оны қолданудың ерекшеліктері туралы зерттеулер мәселенің өзегін тануға мүмкіндік береді. Баға немесе бағалау ұғымын философ ғалымдар адамның тіршілік әрекетіндегі қоршаған ортаның заттарының немесе құбылыстарының мағыналық болмысының субъективті білдірілуі болып табылады деп анықтайды [114]. Баға, философтардың айтуынша, ақыл-ой актісі, қабілеті. Ал, акті өтуі нәтижесінде субъектінің объектіге бағытталған бағалауы іске асырылады, сол бағаланып отырған объектінің бағалаушы субъектінің өмірлік әрекеті үшін қаншалық мағыналы екендігі анықталады. Сонымен бірге, баға ұғымының құрылымы келесідей құрамнан тұрады:
· субъект;
· объект;
· негіздемесі (критерийлер);
· сипаттамасы.
Мұндағы бағаның субъектісі – адам немесе әлеуметтік топ, ол белгілі бір айтылым арқылы өзінің бағалауын жасау арқылы белгілі бір заттың құндылығын анықтайды, ал бағаның объектісі - бағалауға немесе мәнін түсінуге бағытталған зат немесе құбылыс [114, б.23]. Осы ғалымның пікірінше, философия тұрғысынан қарастыратын болсақ, бағалау объектісі мен таным объектісін айыра тану керек. Таным объектісін біз белгілі бір зат, құбылыс, процестің сәулеленуі, көрініс беруі арқылы танимыз. Ал бағалау объектісін біз салыстырылып отырған объекті мен біздің субъективті көзқарасымызды және санадағы белгілі бір қабылданған өлшемдер, яғни өлшем, нормалар, стандарттар, эквиваленттер арқылы салыстыра танимыз. Солай салыстыру арқылы белгілі бір пайымдаулар жасалынады. Шартты түрде айтатын болсақ, бағалау объектісі таным объектісіне қарағанда анағұрлым тар түрде келеді. Болмысымыздағы бар болып отырған нәрселердің бағасы тек қана олардың адамзат қоғамына пайдалануға түскенде ғана құнды заттық ұғымға айналатыны белгілі. Ал егер өмірде бар болғанымен, адамзаттың пайдалану жүйесіне енбеген болса, олардың құндылығы да болмайды [114,б. 29].
Осылайша, қоғамдық болмыстың элементтерінің қоғам қажеттіліктерін қанағаттандырумен байланысты заттық құндылығы бағалау объектісі болып табылады. Сондықтан, ғалымдардың пікірінше, бағалаудың критерийі ретінде оның мотивациясы және құндылық белгілері алынады. Сол критерий ғана бағалаудың жіктемелерінің түпнегізі болып табылады. Затты, құбылысты, процесті бағалау барысында қандай мотивтер мен белгілер айқындалуына қарай, бағалаудың ішкі және сыртқы негіздемелері ажыратылып танылады. Мұндай ішкі негіздемелер бағалау субъектісінің психоэмоциялық құрылымын білдіреді, яғни сезіну, сезім, жақтыру мен жақтырмай қалуға байланысты туындайтын жағымды және жағымсыз эмоцияларды білдіреді. Ал бағалаудың сыртқы негіздемелері субъектінің когнитивтік қасиеттерін көрсетеді және адамды қоршаған ортаның рухани және әлеуметтік ерекшеліктері туралы біліміне сүйенеді [115].
Ал бағалаудың сипаттамасы бағалау объектісінің құндылығын оң не теріс немесе нольдік деп танумен байланысты болады. Бағалаудың сипаттамасы салыстырудан және құндылық деп танылатындарды іріктеу ұсыныстарынан құралады. Бағалауға мәдени-тарихи тұрғыдан келетініміз белгілі, өйткені жаңаның өзі тарихи тұрғыдан ғана бағаланады. Яғни, «осы жаңаның тарихи жолдағы бұрынғылардан қай тұсы жаңа?» деген тұрғыдан бағаланады.
Бағалау дегеніміз – бағалаудың өлшемі ретінде алынатын эквивалентпен салыстыруды білдіреді. Бағалаудың өлшемі ретіндегі эквиваленттің болуы бағалау үдерісінде маңызды болып табылады. Эквивалент ретінде субъектіге қолжетімді не таныс кез келген құндылықтар, нормалар қолданылуы мүмкін. Барлық бағалау үдерісі бағалау эквиваленті таңдалуын керек етеді. Ол таңдауда бағалаушы субъектінің жинаған тәжірибесін сонымен бірге, әсіресе, тұлғаның көздеп отырған мүддесі де іске қосылып, бағалау нәтижесінде өз ізін қалдырады. Бұл жерде алынған өлшем критерийі осы бағалау үдерісінің құндылығын анықтайды. Сонда таңдалған негіздеме немесе критерий құндылық формасын және оның параметрлерін де анықтауға негіз бола алады.
Төлешова Ұ.Б. өзінің еңбектерінде объектінің белгілі бір тобының құндылығы жайындағы баяндай келе, ақпарат субъектінің бағалау критерийлерін таңдауының негізгі тұсы болып табылатындығын негіздейді. Бағалау критерийлерінің инвариантті өзегі болады, яғни бағалаудың осы критерийін нысандардың белгілі бір тобына қолдануға болады. Сонымен бірге бағалау критерийлері өзгермелі де болады. Яғни, нақты бір құндылықтардың қандай да бір әлеуметтік қоғамда саяси, идеологиялық, моральдық бағдарларына қарай іріктелінетіні белгілі [116].
Бағалау білімнің сапасы ретінде білім беру үдерісі басталған кезден бастап қолданылып келе жатыр. Білім беру үдерісінің ажырамас бір бөлігі ретінде саналып келе жатқан білімді бағалау мен бағалау түрлері туралы педагог ғалымдардың, ата-аналардың, қоғамдағы басқа да тұлғалардың түрлі пікірлері бар екені белгілі. Біздің ойымызша, оқушының білім деңгейі қалай да бағалануы керек. Ал пікірлердің түрліше болуы бағалаудың қажеттілігі немесе қажет еместігі туралы емес, пікір түрлілігі бағалаудың қандай формада жүргізілетіндігі туралы болып келеді.
Білім сапасын бағалау ұғымының мазмұндық құрамында бірнеше ғылымның тоғысуын, атап айтқанда, дидактиканың, педагогикалық психологияның, педагогикалық квалиметрияның да, статистиканың да қатысуын көруге болады. Майкл Скривен өзінің «The Concept of a Transdiscipline: And of Evaluation as a Transdiscipline» деген еңбегінде «бағалау» ұғымын транспәндік ұғым ретінде анықтайды [117].
АҚШ-тағы Урбан-Шампейндегі Иллинойc университетіндегі және Индиана университетіндегі Оқыту нәтижелерін бағалаудың Ұлттық институты (NILOA) жариялаған «Activity: What is Your Philosophy of Assessment?» атты зерттеуде авторлар бағалауға деген көзқарастардың түрлілігі туралы айта келе, бағалау философиясында ашықтық болмайынша, оқыту үдерісіндегі бағалау мәселесіне қатысты адамдардың пікірлері түйіспейтінін атап көрсетеді. Бұл жерде бағалауды авторлар төрт қырдан қарайды:
- біріншіден, білім беру мен оқыту тұрғысынан қарастыру, бұл жерде бағалау педагогика мен оқытудың құрамдас бөлшегі ретінде қарастырылады. Бағалаудың мақсаты бұл жерде білім беру мен оқытудың сапасын қалыптастыру және жоғарылату болып табылады;
- екіншіден, өлшемділік тұрғысынан қарастыру, бұл жерде бағалау оқытуға бағдарламалық тұрғыдан немесе институционалдық тұрғыдан ықпал ету ретінде қарастырылады;
- үшіншіден, сәйкестік /есептік тұрғысынан қарастыру, бұл жерде бағалау тек қана әкімшіліктің, аккредитациялау органдарының, мемлекеттік мекемелердің сұранысы мен тапсырысын қанағаттандыру үшін қойылады;
- төртіншіден, оқушыларға бағдар ұстау тұрғысынан қарастыру, яғни бағалаудың көмегімен оқушылардың өзінің оқып, білім алуы туралы біле алатын, бағалау үдерісіне оқушының өзі де белсене қатыса алатын ретпен қарастырылады. Бағалау, осы ретте, рефлексивтік және жұмылып жұмыс жасайтын процесс ретінде қарастырылады [117, б. 16].
Белгілі болғанындай, білім беру үдерісінде соңғы жылдары білімді бақылау мен бағалаудың, тексерудің жаңа әдістері қолданылып келеді. Ол әдістер меңгерліген білім мен жекелеген дағдыларды ғана бақылаумен, тексерумен шектелмейді. Оларға қоса, оқушының тұлғалық дамуының факторы болып саналатын құзыреттіліктерін, ұйымдастырушылық-білім алу қабілеттерін бақылап тексеруді де қамтиды. Нақ осы тұста оқушы үшін метабілімнің қажеттілігі туындайды. Себебі, оқушы тек білім мен жекелеген дағдыларды ғана емес, маңызды болып табылатын құзыреттіліктер мен білім туралы білімді де меңгеруі тиіс болады.
Метабілімді меңгерту метапәндік оқытуды қажет етеді, ал метапәндік нәтижелерді дәстүрлі бағалау жүйесімен қалатын болса, сөйтіп оқушы білімін бақылау, тексеру жаңа бағыттың түпкі түйінін өзгертпейтін болса, жаңалық туралы айтып та керегі болмасы белгілі. Сондықтан метапәндік нәтижелерді бағалауды да жаңа жүйеде құрылуы аса маңызды. Қалыптастырушы бағалау метапәндік оқыту нәтижелерін бағалауда қолдануға тиімді бағалау жүйесі болып табылады [118].
Метапәндік нәтижелер туралы айтқанда, олардың пәнаралық ұғымдар мен әмбебап оқу әрекеттерін, реттеушілік, оқу-танымдық, коммуникативтік дағдыларын білдіретінін есте ұстай отырып, оқушылардың осы дағдыларын оқу-танымдық және өмірлік шынайы ортада қолдану қабілеттері болуы тиісті негізгі міндет екенін атап өтеміз. 
Қалыптастырушы бағалау оқушының білім алу үдерісіндегі жүзеге асырылатын бағалау болып табылады. Оқушылардың білімі, дағдылары, білім арқылы, тәрбие арқылы қалыптасқан адамгершілік және өмірлік құндылықтары, оқушылардың мінез-құлығы – барлығы алған білімі мен тәрбиесінің нәтижесі түрінде қайтарымды болып келеді. Қалыптастырушы бағалау оқушылардың жақсы білім алуға деген және дұрыс тәрбиелік талаптарды орындауға деген мотивтерін күшейтеді. Осылайша, қалыптастырушы бағалау оқушылардың мотивтелген білім алуын жүзеге асыруға болады және алдына білімдік мақсат қойып, оған жетуге деген ықылас-ынтасын қалыптастырады.
Қалыптастырушы бағалауды қолданудың педагогикалық мүмкіндіктері мен қырларын ресейлік ғалымдар ерекше назар сала зерттеп жатқаны белгілі. Себебі, ресейлік бастауыш және орта білім беру жүйесінде білім беру стандарты бойынша метапәндік нәтижелерді дамыту мен қалыптастырушы бағалау арнайы қарастырылғаны белгілі. 
Ғалым А.В.Баранниковтың айтуынша, қалыптастырушы бағалауға кешенді жолмен келу арқылы ғана жемісті нәтиже алуға болады. 
Өйткені нақ осы кешенді тұрғыдан келген қалыптастырушы бағалауда мұғалім оқушының:
- біріншіден, түрліше оқу жағдайында оқу-танымдық процеске еніп кете алуы дағдыларын бағалай алады;
- екіншіден, оқушының өзінің оқу-танымдық әрекетін ұйымдастырып, алып жүруінде ақпараттық-коммуникациялық технологияны қосып, пайдалана алатын дағдыларын бағалай алады;
- үшіншіден, мұғалім оқушының күндізгі формада да, қашықтан да оқу-танымдық әрекетке белсенді қосылуын бағалай алады;
- төртіншіден, оқу-танымдық әрекет арқылы меңгерген білімін оқушының өмірдің түрлі салаларында сапалы және қажеттілік сәйкес қолдана білу дағдыларын бағалай алады. 
Сонымен қатар, А.В.Баранниковтың оқу бағдарламалары мен оқыту әдістемелерін әзірлеуде олардың тиімділігі қалыптастырушы бағалаудың айқын сипатта болуын бағалануы керек деген пікірі де маңызды деп санаймыз. Өйткені, қалыптастырушы бағалау арқылы оқушыға өзінің әлеуметтік және тұлғалық өсіп, ой-санасы өзгеріп тұлғаға айналу үдерісінде келесілерді анықтауға болады:
білім алу барысын құндылық деп саналылықпен қабылдауын анықтауға болады;
алған білімінің өмірмен байланысты болғандықтан тұрақтылық сипатқа ие болып, оқушының білім алуда және жеке өмірі мен әлеуметтік ортадағы өмірінде білімін қолдануға құзыреттілігі қалыптасуын анықтауға болады [119].
Ғалымның айтқан пікірлерінің ізімен жүріп, оқыту барысында білім беру құрылымы мен оны бағалауды белгілі бір сәйкестілікке келтіріп отырудың қажеттілігін құптаймыз. Бастауыш сынып оқушысының жеке немесе сыныптастарымен біріге отырып қол жеткізген жетістіктерін бағалауда келесі атап көрсетілген мәселелерге баса назар аудару керек. Ең алдымен, білім берудің бастапқы қалпын нақтылап, содан соң білім алу барысының ағымдағы және қорытынды параметрлері қандай болуы мүмкін екеніне болжам жасап, белгілеп алу керек. Одан соңғы қадамда алда болуы мүмкін қиындықтар мен кедергілердің және олардан өтудің мүмкін бағалауын талдау қажет болады. Ендігі кезекте оқу-таным үдерісін сабақтарды ұйымдастырумен және оқушылардың сабақтан не күтетіндігімен өзара келістіру керек болады [119,б. 56].
Қалыптастырушы бағалауды қолдануда ескерілуі маңызды болып табылатын бірқатар қырлары бар. Олар оқу үдерісінде қалыптастырушы бағалауды қолдануға мүдделі болу, оған қажеттілік ретінде қарау, ұйымдастыру, мониторингі пен бақылау-бағалау тәсілдерін анықтау, білім беру барысын оқу-әдістемелік материалдармен, оқыту технологиясымен, ақпараттық-желілік ресурстарымен қамтамасыз ету болып табылады [120].
Қалыптастырушы бағалау оқушының білімін дәстүрлі түрдегідей бағаламайды. Негізінде, қалыптастырушы бағалау, дәстүрлі жүйедегідей жазалаушы бағалау емес. Қалыптастырушы бағалау, аты айтып тұрғанындай, оқушының күшті жақтарына бағдар ұстай отырып, оқушының білімін қалыптастыруға мүмкіндік беретін бағалау болып табылады. Дәстүрлі бағалауда мұғалім оқушы орындаған тапсырманың әлсіз, дұрыс емес жақтарын тексеретіні белгілі. Ал, қалыптастырушы бағалауда мұғалім оқушының күшті жақтарын табуы тиіс. Сол күшті жақтарына ғана баса назар салып, сол күштерді оқушының дамуына жетекші болатындай бағытқа бұра алатын болуы керек. Мұғалім оны бірқатар әдістер арқылы жасай алады. Айталық, оқушы орындаған тапсырманың ең жақсы қырларын атап көрсетіп, соны мақтауы керек. Тағы қай жерді толықтырса, тапсырма өте оңды болатынын көрсетіп, оны орындауға қажетті кеңестер беруі керек. Оқушының тапсырманы орындауда тағы қандай білім мазмұнын білуі тиіс екеніне қарай бағдарлауы керек. Осылайша, қалыптастырушы бағалаудың педагогикалық мүмкіндіктері зор екендігі танылады. Өйткені, қалыптастырушы бағалау оқушының білім алуға деген құштарлығын оятып, оқуға жетектеуші, білім алу ынта-жігерін жетілдіруші бағалау болып табылады.
Оқушының білім алудағы өсу жолындағы әрбір қадамы танымдық жетістігі ретінде бағалануы аса маңызды. Қалыптастырушы бағалаудың көздейтін мақсаты оқушының білім алуға деген ынтасын алға қарай жетелеп отыру. Қалыптастырушы бағалау арқылы оқушының оқу үдерісіндегі кез келген уақыттағы білім деңгейінің жай-күйін анықтауға болады. Сонымен қатар, қалыптастырушы бағалау арқылы оқушының алға қарай даму, әрі қарай оқып-білу ниетінің де көрсеткіштерін анықтауға болады. Қалыптастырушы бағалаудың тағы бір ерекшелігі мұғалім мен оқушының білім алу мақсаттарын белгілеп, оған жетудің жолдарын да бірге жоспарлай алатындығында болып табылады [121].
Қалыптастырушы бағалаудың өзіндік ерекшелігін көрсететін бір негізгі белгісі оқушының білім алу үдерісін жақсы ұйымдастыруға және сол арқылы жақсы нәтижелерге қол жеткізуіне мүмкіндік беретін әдіс-тәсілдерді қолдануымен танылады. Әдіс-тәсілдерді қолдануда оларды тек қолдану үшін емес, оқу мақсаттарына қол жеткізетін жол, құрал ретінде мұғалім оқушыға әрі үйретеді, әрі дәл осы араны қалай меңгергенін бағалайды. Бұл мәселенің құндылығы сонда, мұғалім мен оқушының арасындағы дидактикалық байланыс әр уақытта үздіксіз кері байланыс ретінде орнығады. Сабақ бойы мұғалім әрбір оқушының өзімен кері байланыс жасауға дайын отырғанын білетін болады және соған барлығы да қалай дайындалып жатқанын бақылап отырады. Дәстүрлі бағалауда жинақтап мұғалімнің субъективтік пікірі де қосылып, бір бағалануында оқушының қаншама тер төгіп орындап шыққан тапсырманың нәтижесі ғана жинақтаушы бағалау ретінде алынады. Ал, шындап келгенде, сол тапсырманың орындалуындағы әрбір алгоритм, әр қадам – оқушының оқу-танымдық процесте алға қарай жүріп келе жатқан жолы, сондықтан, әр қадамға лайықты бағалау берілуі міндетті.
Педагогикалық тұрғыдан қалыптастырушы бағалауды қолданудың қағидаларын ғалымдардың еңбектерін [122] талдау негізінде келесідей етіп жүйелеуге болады:
- қалыптастырушы бағалау оқушының тұлғасын дамытуға тікелей бағытталып, қалыптастырушы бағалауды оқушыға тек мұғалім бағдарлайды;
- қалыптастырушы бағалаудың нәтижелілігі көпқырлы болып келеді; 
- қалыптастырушы бағалау оқу үдерісін, оқу үдерісіндегі оқушының жақсы оқуын қалыптастырады;
- қалыптастырушы бағалау оқушының тұлғасының жақсы білім алу аясында анықталады;
- қалыптастырушы бағалау үздіксіз қолданылады; 
- қалыптастырушы бағалаудың жақсы мүмкіндіктері тек сапалы білім беру барысында ғана ашылады және сапалы оқытуға негізделген болып келеді.
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың педагогикалық мүмкіндіктерінің қатары қалыптастырушы бағалаудың технологиялық сипаттылығымен де толыға түседі. Қалыптастырушы бағалау – педагогикалық технология. Ол мұғалімнің кері байланыс жасауына және өзіндік бағалауы арқылы оқушының өзі де метапәндік нәтижелерін жақсартуға қосылып, әр қарайғы оқу-танымдық қадамдарын анықтауына негізделген жүйе болып табылады. Осы тұста Жаңа Зеландия ғалымы Джон Хэттидің «Көрінетін оқыту. Мұғалімдерге арналған» кітабының ерекше үлес қосқандығы туралы айтып кету керек деп ойлаймыз [123]. Джон Хэттидің зерттеулерінің негізінде оқушының өзінің оқу-танымдық әрекетін жақсы деңгейге көтеруге қатысуы керек. Ол үшін орындалуы қажет болатын факторлар бар, олар келесі суреттен жинақтап көрсетілді.
Мұндағы оқушының өзіндік бағалауы – өзінің оқу-танымдық жұмысының сапасын өз бетімен бағалау мүмкіндігі. Бұл оқушылардың оқыту барысына қызығушылықпен қосылуына үлкен серпін береді. Оқушыларға әрдайым өзіндік бағалау мүмкіндік беру арқылы олардың өздерінен мұғалімдердің, ата-аналардың, басқалардың күтетін табыстылығын арттыра түсуге бар күшін салуға жол ашылады.
Пиаже бойынша бағдарлама дегенде, Джон Хэттидің пікірінше, Пиаже көрсеткен бала интеллектісі дамуының төрт кезеңіне сай оқу бағдарламасын құрып, сол бойынша оқыту арқылы ғана сапалы білім мазмұнын меңгертуге болады.
Оқушының өзіндік бағалауы
Пиаже бойынша бағдарлама
Қалыптастырушы бағалау
Айқын оқу мақсаттары және бағалаудың нақты критерийлері
Дамуында ерекшелігі бар балаларға көмек 
Сыныптағы ахуал

Сурет 6 – Оқушы үлгерімін жақсартудың факторлары (Джон Хэтти бойынша)

Қалыптастырушы бағалау, Джон Хэттидің айтуынша, оқушының білім алудағы жетістіктері мен табыстарын дұрыс бағалауға мүмкіндік береді. Және қалыптастырушы бағалау – тапсырманы орындап болғанан кейін, немесе сабақтан кейін, не болмаса тараудан соң, не болмаса тоқсан, не жылдың аяғында қойылатын бағалау емес. Олардан басты ерекшелігі қалыптастырушы бағалау – тапсырманы орындау сатыларында, сабақ барысында, тоқсанда оқыту үдерісінің барлық кезеңінде, жыл бойы, барлық сабақта және сабақтың барлық кезеңінде оқушының қиындықтарын дер кезінде айқындап, дер кезінде жетістіктерін ескеріп, бағалап отырады. Қалыптастырушы бағалауда мұғалімнің де, оқушының да өзара кері байланысы үзілмей, оқу үдерісінің барлық сәтінде орын алып тұруын талап етеді. Дер кезіндегі кері байланыс арқылы мұғалім өзінің оқыту әдістемесін жақсарта алады, ал оқушылар жаңа оқу мазмұнын дұрыс және тиянақты меңгере алады [123,б. 89].
Джон Хэттидің тағы бір зерттеуінде микрооқыту жайлы түсіндіреді, микрооқыту дегенді былайша анықтайды, яғни мұғалім қысқа-қысқа бейнесабақтарды жазып алып, оны әрі қарай талдайды. Бұл мұғалімнің өзі өткізген сабағының үзіктерін түсіріп алған соң, әріптестерінің ортасына талқылауға салуы деп түсініледі. Бұл жерде мұғалім, алдымен, өзінің нәтижелерін өзі талдайды. Одан соң, әріптестері кері байланыс жасайды. Осындай микрооқытулар арқылы мұғалім өзінің оқыту тәжірибесіндегі ұтысты тұстары мен жетіспес тұстарын анықтап біле алады. Талдау, өзіндік бағалауы мен әріптестерінің бағалауының нәтижесінде мұғалім оқушыларға білім берудің сапалы да тиімді әдіс-тәсілдерін таңдауға одан әрі ұмтылады, тәжірибесін жетілдіреді [124].
Жеделдете оқыту, ғалымның анықтауынша, күрделі проблемалар және мәні үлкен жобалар арқылы неғұрлым тереңдете оқытуды білдіреді. Сонымен бірге оқушыға қолдау жасау арқылы білім мазмұнын толық игеруге сыныппен бірдей деңгейде алға қарай ұмтылысын білдіреді. Тағы да биік деңгейдегі білім мазмұнын, біздің зерттеу тақырыбымызға сәйкес алатын болсақ, метабілімге сай мазмұн мен метадағдыларды меңгеруге баса назар салу және соған сай оқыту керектігін білдіреді. Ал мұғалімдерге оқушыларды белсенді оқыту әдістеріне баса назар аударып, ұзақ мерзімді жоспар жасап, соны басшылыққа алауы керектігін білдіреді. Сонымен қатар, оқушылар төменгі сыныптарда білмей қалған тақырыптары болса да, сабақ үстінде барлық сыныпты бірдей деңгейде ұстау керектігін және балаларға не үйретілсе де тек дұрыс жолмен үйретілсе, барлығы игеріп әкететініне сенімділік болуы керек. Оқушы әр сабақтағы әр тапсырманы орындаған сайын қадамы биіктеп отыруы тиіс және осылай өскенін мұғалім ғана емес, өзі де байыппен түсінуі керек [125].
Сыныптағы ахуалдың жақсы және жайлы болуы мұғалім үшін де, оқушы үшін де өте маңызды болып табылады. Бұл туралы Анжелика Андерсон Ричард Хамильтон бұл туралы кең талдау жасады. Сабақ үстінде мұғалім тек оқушылардың жұмыстану, іздену ахуалын орнатуды басты орынға қоюы керек. Мұғалімге оқушылар сабақ үстінде өзін қалай ұстауы керек екендігі туралы ережелерді әр сабақ алдында ұдайы ескертіп алғаны да дұрыс. Сабақта оқушылардың сабақтағы жаңа тақырыпқа қызығушылығын тудыратын оқу тапсырмалары орындатылуы қажет. Және оқушы да әр тапсырманы орындауы арқылы терең біле түсетінінін, білгені үшін бағаланатынын түсініп отырса, алға қарай жетелейтін жақсы мотивация болып саналады. Мұғалімнің заманауи ақпараттық технологиялар мен педагогикалық оқыту технологияларының сан түрлі мүмкіндігін пайдалану сабақтағы ахуалды жайлы етуге көмек беретіні сөзсіз [126].
Дамуында ерекшелігі бар балаларға көмек беру туралы айтқанда, ондай балалардың оқу материалын жақсы және дұрыс игеруі үшін арнайы ерекше оқыту стратегиясын әзірлеуі керек және сондай балаларға қолайлы әдіс-тәсілдермен оқытуы тиіс деп атап көрсетеді. Мысалы, оқуда әріптердің орнын алмастырып алатын ерекшеліктері бар (дислексия) оқушылармен арнайы жұмыс жасаудың маңызы туралы айтылады.
Айқын оқу мақсаттары және бағалаудың нақты критерийлері немесе жетістік критерийлері туралы мынадай пікірлер айтылады. Оқушы оқу мақсаттарының бөліп көрсетудің маңызын түсінуі керек. Бұл жердегі негізгі шарт оқушы мұғаліммен біріге отырып, сабақта не оқытылып жатқаны туралы және нендей тапсырмаларды орындау арқылы қандай нәтижеге жету керек деген түсінігі болуы міндетті. Барлық оқушы бірдей мұны айқын түсіне де бермейтіні белгілі. Сондықтан оқу мақсаттары мен жетістік критерийлері сабақтың осы маңызды қырын қамтамасыз етеді. Қалыптастырушы бағалау арқылы оқушылардың оқу-танымдық белсенділігін арттыру үшін оқу мақсаттарының айқын болуы және бағалау критерийлерінің нақты белгіленуі сабақтың өте жақсы нәтижелерге қол жеткізуінің жақсы жолы [127].
Л.Е. Смирнова өзінің зерттеуінде: «өзара оқыту – мәтінді оқу, дауыстап оқу әдіс-тәсілдерін үйрететін оқыту техникасы» деп түсіндіреді. Бұл жерде мәтінді оқуда мұғалім мен оқушының өзара диалогтік қарым-қатынасы түрі қолданылады. Ол диалогтік форма зерттеушілердің ұсыныстары бойынша 4 кезеңнен тұрады:
· болжам жасау;
· сұрақтар қою;
· нақтылау;
· қорытынды жасау.
Алдымен, оқушылар тірек сөздерге сүйене отырып болжам жасатуға болады, одан соң, екінші кезеңде оқушылар мәтін бойынша сұрақтар қойып жаттығады. Сонан кейін мәтін бойынша түсініксіз сөздердің мағынасын тауып, олармен сөйлем құрап, тілдік қорына енгізуге жаттығады, төртінші кезеңде мәтіндегі негізгі ойды анықтап, ерекше детальдарын көрсетіп, мәтіннің мазмұнын бағалауға дағдыланады [128].
Ал В.А. Дегальцева: «кері байланыс –оқушылардың оқу үлгерімінің әрдайым жақсы болуы үшін ойлап тапқан маңызды факторларының бірі болып табылады» деп талдайды. Кері байланыстың педагогикалық күші туралы жан-жақты қырларын қарастыра отырып талдайды. Бағалауға қатысты кері байланыс жөнінде бағалаудың әдістері туралы айтады. Күтілетін нәтиже мен оқу мақсаттарының арасындағы белгісіздік деңгейін барынша төмендету керек, оқушының тапсырманы орындау үдерісіндегі әр қадамы, әрбір талпынысы, ұмтылысы кері байланыс арқылы бағаланып отыруы керек [129]. Олар 65-беттегі  7-суретте көрсетіліп отыр.
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың педагогикалық мүмкіндіктері барлығын жүйелі байланыс ретінде қарастыру арқылы сапалы нәтижелерге жеткізе алады. Сондықтан біздің ойымызша, қалыптастырушы бағалау технологиясының нәтижелілігі педагогикалық мүмкіндіктерді біртұтас қызмет етуімен құру қажет болады. 

Сурет 7 – Қалыптастырушы бағалаудың құраушы элементтері

Қалыптастырушы бағалаудың педагогикалық мүмкіндіктері оның мақсатынан танылады. Қалыптастырушы бағалаудың мақсаты оқушыларды оқыту үдерісін зерттей отырып, мұғалім үшін өзінің оқыту ісін жақсартуға қажетті, ал оқушылар үшін өзінің оқып-білу дағдыларын жақсарту үшін тұрақты түрде кері байланыс жасау болып табылады. 
Ғалымдар (Р.Х.Шакиров және т.б.) қалыптастырушы бағалаудың педагогикалық мүмкіндіктері ретінде келесілерді атап көрсетеді:
- оқушылар өздерінің оқу барысындағы күшті жақтары мен әлсіз жақтарын анықтай алуына көмектесу, әлі де көп жұмыс жасау қажет тұстарын анықтауға көмектесу;
- мұғалімдерге оқушылардың қандай әлсіз жақтарын күшейту керектігін анықтауға көмектесу және оқушының тапсырманы орындауда жіберген қателіктерін тез түзете алуына көмектесу [130].
Негізінде, оқыту, білім беру үдерісінде бағалау, әсіресе, қорытынды бағалау, көп жағдайда, жыл бойы жүргізілген оқыту үдерісінің мазмұнын ғана емес, құндылығын да жойып жібере алатын болғаны белгілі. Осыған қарағанда, бағалау – оқытумен тепе-тең күшке ие мәселе болып отырғанын көру қиын емес. Қазіргі кезде білім беру мен білім алу сапасы емес, бағалау арқылы сабақты да, мұғалімді де, оқушыны да, мектепті де, тіпті республиканың аймақтарының білім беру саласын да айқындайтын түсініксіз бір жағдай орын алып отырғаны белгілі. Бұл жерде бағалау – бәсекелестіктің келеңсіз құралына айналып отырғанын педагогтер мойындайды. Ал оқушының білім сапасы қандай, болашақта оның тек бағалауға ғана сүйеніп, жақсы бағалаудың жолдарын ғана іздеп, шынайы білім ала алмайтын болу мүмкін екені ескеріліп отыр ма деген мәселені тек қалыптастырушы бағалау арқылы ғана шешуге болады деп санаймыз. 10 жыл мектепте білім алып, соңғы 1 немесе 1,5 жылда мектеп түлектерін тек мемлекеттік ҰБТ тапсыруға дайындап, оқушының 10 жыл бойғы білімін, тәрбиесін санасында нығыздап, мидың алыс орнына жасырып, тек жаттанды тест тапсыруға дайындау да – дәстүрлі бағалаудың формалдылыққа толықтай айналып болғанын көрсетеді. ҰБТ кезінде ыңғайсыз жағдайлардың кезігуі де сол тек баға алса болды деген ойдың жастардың санасында әбден орныққанын дәлелдейді. 
Бастауыш сыныптан бастап оқушылардың білімін қалыптастырушы бағалау негізінде жүргізу арқылы олардың метапәндік білім жүйесін меңгеруінде қиындық туығызбайтын болады. Өйткені, оқушы өзінің әрбір қадамының мұғалім тарапынан жасалынып отыратын кері байланыс арқылы бағаланып отырғанын, сөйтіп, ой-санасында тұтас бір таным дүниесі жасалынып жатқанын түсінетін болады. Қалыптастырушы бағалаудың педагогикалық мүмкіндігі оның білімін тұтастықпен қалыптастыруға бағытталғандығымен танылады. 
Қалыптастырушы бағалаудың ерекшеліктерін зерттеген Маргарет Хэритедждің пікірінше, қалыптастырушы бағалау – оқыту барысы туралы мәліметтердің тұрақты түрде жинақтаудың жүйелі үдерісі. Әрбір мәлімет арқылы оқушының сол сәттегі білім деңгейін анықтауға және сабақтарды баланың жақсы оқуына қарай бейімдей түсу үшін пайдаланылады. Қалыптастырушы бағалауда оқушы мұғаліммен бірге сабақ үдерісінің белсенді қатысушысына, орындаушысына айналады [131].
Қалыптастырушы бағалауды бастауыш сыныптарда қолданудың бірнеше педагогикалық мүмкіндіктері анықталды:
- Оқушының оқу әрекетін саналы ұйымдастыру мүмкіндігі. Қалыптастырушы бағалау оқушыны оқу мақсатын түсінуге, әрекеттер ретін жоспарлауға және нәтижені бағалауға үйретеді. Бұл ретте бағалау оқу әрекетінің құрылымын (мақсат – әрекет – нәтиже – түзету) меңгеруге жағдай жасайды;
- Метапәндік дағдыларды кешенді дамыту мүмкіндігі. Қалыптастырушы бағалау танымдық, реттеушілік және коммуникативтік оқу әрекеттерін бірлікте дамытады. Бағалау тапсырмалары оқушыны ақпаратты талдауға, өз ойын дәлелдеуге, бірлесіп әрекет етуге бағыттайды;
- Өзін-өзі бағалау және рефлексияны қалыптастыру мүмкіндігі. Қалыптастырушы бағалау оқушыларды өз жетістіктерін, қателіктерін және оқу қиындықтарын талдауға үйретеді. Бұл өзін-өзі бақылау, өзін-өзі реттеу және рефлексия дағдыларының дамуына ықпал етеді;
- Оқу мотивациясын арттыру мүмкіндігі. Бағалаудың ынталандырушы және қолдаушы сипаты оқушының оқу әрекетіне оң көзқарасын қалыптастырады. Қалыптастырушы бағалау жетістікті атап көрсету арқылы оқушының өз мүмкіндіктеріне сенімін арттырады;
- Оқу үдерісін дербестендіру мүмкіндігі. Қалыптастырушы бағалау оқушының жеке оқу қарқынын, қабілетін және даму деңгейін ескеруге мүмкіндік береді. Бұл тапсырмаларды саралап ұсынуға және оқушының жеке білім алу траекториясын құруға жағдай жасайды;
- Оқу үдерісін уақтылы түзету мүмкіндігі. Бағалау нәтижелері мұғалімге оқу мазмұнын, әдістерін және тапсырмаларды дер кезінде түзетуге мүмкіндік береді. Осылайша қалыптастырушы бағалау оқытуды басқарудың тиімді құралына айналады;
- Ынтымақтастық пен коммуникацияны дамыту мүмкіндігі. Өзара бағалау, топтық талдау және бірлескен рефлексия оқушылардың коммуникативтік дағдыларын дамытады. Бұл оқушының әлеуметтік өзара әрекет тәжірибесін байытады;
- Даму динамикасын бақылау мүмкіндігі. Қалыптастырушы бағалау оқушыны басқа оқушылармен емес, өзінің алдыңғы нәтижелерімен салыстыруға негізделеді. Бұл оқушының жеке даму динамикасын анықтауға мүмкіндік береді.
Сонымен қалыптастырушы бағалау бастауыш сынып оқушыларының метапәндік нәтижелерін дамытуда кең педагогикалық мүмкіндіктерге ие. Ол оқыту үдерісін басқарудың, оқушы дамуын қолдаудың және оқу әрекетін жетілдірудің тиімді құралы ретінде қызмет етеді. Оқу мақсаттарына қол жеткізу барысында сабақтың әрбір сәті арқылы өзінің ой-санасында жаңа түзілімдер пайда болып жатқанын сезінген оқушының рухани-танымдық қуаты күшейе түсетіні белгілі. Сөйтіп, білім алу мотивациясы жоғарылай түседі. Оқушының әрбір сабағы – оның сүріп жатқан өмірінің сәттері болғандықтан, оның бос өтпеуіне оқушы да мұғаліммен бірдей жауапкершілікте болуы тиіс.

2.2 Қалыптастырушы бағалау арқылы бастауыш сынып оқушыларының метапәндік нәтижелерін дамытудың стратегиялары мен алгоритмдері
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың жүйесін, ерекшеліктерін, стратегиялары мен алгоритмдерін анықтауда білім берудің сапасын көтеру мәселесі жалпы елдегі экономикалық, әлеуметтік, танымдық, мәдениет дамуы барысын назарға ала отырып шешілетінін атап өту керек. Еліміздегі бастауыш мектепте білім беру сапасын көтерудің бір жолы ретінде метапәндік оқыту мен оның нәтижелерін дамытуда қалыптастырушы бағалауды қолдануды қарастыра отырып, бұл мәселенің оқушының жеке тұлғасының, қоғамның, мемлекеттің сұранысы мен тапсырысына сай болуы тиіс екендігіне баса назар аударылады. 
Бастауыш сынып оқушыларының метапәндік нәтижелерін дамытуда қалыптастырушы бағалауды қолдануды қамтамасыз ету тікелей оның технологиясымен және бағалау үдерісін жүргізумен байланысты. Сол жүйелі технология арқылы ғана метапәндік нәтижелерді қалыптастырушы бағалаудың белгілі реттелген тәртіппен, алгоритмделген қадамдармен, оқушылардың білім алу барысында әр қадамының жақсаруына бағытталуымен жүзеге асырылуы мүмкін болады. Қалыптастырушы бағалау метапәндік оқытудың құнды құрамдық бөлшегі ретінде және жалпы бастауышта оқыту жүйесінің бір құрылымдық бөлшегі ретінде, білім беру барысында, әр сабақ үстінде, оның ішінде әрбір жаттығу мен тапсырманы орындау барысында мұғалім мен оқушының кері байланыс функциясын қамтамасыз етіп отырады. Мұндай кері байланыстың тұрақты түрде орнығуы білім беру үдерісіндегі екі субъектінің, яғни мұғалім мен оқушының оқыту үдерісінің сапалы болуына қойылған талаптарды орындауын қамтамасыз етеді.
Қалыптастырушы бағалауды қолдану арқылы оқушының білім бағалау жүйесін жетілдіру іске асырылады, бастауыш сынып оқушысының жеке білімдік траекториясының қалыптасуына және оның алға қарай жылжып отыруына тірек болатын жаңа бағалау және оқыту жүйелері айқындалады. Осындай маңызды мәселенің теориялық негіздері мен жүйесін, модельдерін, әдістемесін, технологиялық болмысын зерттеу арқылы бастауыш сыныпта метапәндік оқытуда оқушылардың мотивациясының жоғарылауына, білім беру үдерісінің сапалы деңгейге көтерілуіне қажетті тіректерді анықтауға болады [132]. 
Метапәндік оқыту нәтижелерін дамытуда бастауыш сынып оқушыларының білім сапасына қойылатын нормативтік құжаттардағы, стандарттардағы талаптар мен қалыптастырушы бағалау критерийлерінің, индикаторларының, өлшемдерінің өзара сәйкес келуін және қалыптастырушы бағалаудың прогрестік алға қарай жетелеу қуаты мол болуын айқындаудың маңызы үлкен екені белгілі. Бұл міндет бастауыш сынып оқушысына қазіргі және алдағы өміріне қажетті білім мен дағдыларды, басты құзыреттіліктерді қалыптастырудағы метапәндік нәтижелерді дамыту мен қалыптастырушы бағалаудың сондай маңызды міндетті шешудегі потенциалын нақты анықтауды қажет етеді.Бастауыш сынып оқушыларының метапәндік нәтижелерін дамытуда қалыптастырушы бағалауды қолдану – білім мен дағдыларды шынайы оқу үдерісінің нәтижелеріне сай бағалау болып табылады. Осы жерде оқыту үдерісінің нәтижелері мен оқыту сапасы туралы, педагогикалық өлшемдер мен сапалы оқытуды ұйымдастырудың жаңа технологиялары туралы зерттеулердің қажеттілігі айқын танылады. 
НЗМ ДББҰ Педагогикалық өлшемдер орталығы әзірлеген «Оқушылардың оқу жетістіктерін критериалды бағалау жүйесінің әдіснамасы» атты еңбекте қалыптастырушы бағалауда балл да қоймай, баға да қоймай, мұғалім мен оқушының дидактикалық қарым-қатынасында үздіксіз кері байланыстың орнауы маңызды екені атап көрсетілген. Авторлардың пікірінше, қалыптастырушы бағалаудың жүйесінде төрт басымдықты басшылыққа алу керек. 
Олардың біріншісі, оқып-білім алу сан түріндегі баға алуды емес, білім мазмұнын меңгеріп, белгілі бір дағдыларды игеруге бағдар ұсталынумен байланысты. 
Екіншісі, нашар баға оқушылардың әрі қарай білім алуы үшін жабылған жол болмауы керек, кедергі туғызбауы керек деген оймен байланысты. Өйткені, келесі сабақтарда оқушының өте жақсы нәтижелерге қол жеткізуі мүмкін екенін басты назарда ұстау қажет.
 Үшіншісі, оқушының білімін бағалауда объективті болу үшін оқушы біліміне қойылатын талаптары да, бағалау критерийлері де, сапалы бағалау құралдары да бірыңғай талаптармен айқындалған жүйе қолданылуы керек деген идеямен байланысты. 
Төртіншісі, бағалаудың нәтижелері басшылық органдардың білім беру үдерісін одар әрі қалай оңтайландыруға болады деген мәселені шешуге көмектесетіндей болуы тиіс. 
Түптеп келгенде, бұл айтылғандар А.А.Красноборованың еңбегінде нақтырақ талданады. Қалыптастырушы бағалау жүйесінің көздеген игі мақсаттарға қол жеткізуі үшін бағалау мақсаттары анық болуы тиіс, бағалау критерийлері, бағалаудың сапалы әдістері стандарт бойынша белгіленген есеп беру реті, білім беру сапасын мониторингілеу үздіксіз жүргізіліп отырылуы керек делінген [133].
Қалыптастырушы бағалау қазіргі уақытта көптеген елдердегі білім беру жүйесіне енгізілуде. Қалыптастырушы бағалаудың халықаралық жүйедегі орны мен мазмұнына жасалынған талдау нәтижелерін 6-кестеде жинақтап көрсетеміз.

Кесте 6 − Қалыптастырушы бағалаудың халықаралық жүйедегі орны мен мазмұнына жасалынған талдау нәтижелері

	Елдер
	Қалыптастырушы бағалаудың мақсаты
	Ерекшеліктері, критерийлері 

	1
	2
	3

	Англия
	Қалыптастырушы бағалау оқушылар мен мұғалімдерінің оқу үдерісінде білім алушылардың деңгейі қандай екенін және осыдан әрі қарай қандай бағдармен жүру керек екенін, оқытуда кездескен «олқылықтарды» қалай жақсартуға болатынын шешу үшін қолданатын қолжетімді мәліметтерге түсініктеме береді. 

	− Оқыту үдерісі мен оқу толықтай интеграцияланған және бір-бірінің ажырамас бөлігі болып табылуы; 
− мұғалімдер мен оқушылар оқу мақсаттарын талқылап, өзара талдай отырып келісуі; 
− оқу мақсаттарына қол жеткізуде оқушыларға қажетті көмек көрсетілуі; 
− оқушылардың өзін-өзі бағалауға жә-не өзара бірін-бірі бағалауға қатысуы;
− оқушылар әр тапсырмадан соң келесі қадамын анықтау үшін мұғалім кері байланысты қамтамасыз етуі;
− әрбір оқушының жақсы жетістіктерге қол жеткізе алатын сенімділігін шыңдау; 
− мұғалімдер мен оқушылардың бағалау мәліметтерін қарастыруға және бірге рефлексия жасауы [133, б. 26].

	Финляндия
	Оқушыны қолдау. Оқушыда өзінің білімі мен қабілетін түсінуі арқылы «өзінің жақсы бейнесін қалыптастыру». Қиын жағдайлардан шыға білу дағдыларын қалыптастыру.
	Бағалаудың басты критерийі − ұлттық білім стандарттары негізінде әзірлен-ген мектептің оқу жоспарындағы мақсаттарға қол жеткізу. Критерийлер әр пән бойынша құрастырылған оқу бағдарламасында қалыптастырылған. Критерийлердің жетекші принципі – оқушыға және оның ата-анасына оқушының әлі де бар күшін салуы керек салаларын айқын түсіндіріп отыру [134].




6 – кестенің  жалғасы

	1
	2
	3

	Канада
	Оқушылардың күнде-лікті білім алуындағы прогресін бақылау және оқыту мен оқу үдерісіне дер кезінде түзетулер енгізу үшін қажетті жағдай жасау.
	Қалыптастырушы бағалау диагностика сипатында болады. Оқу жылы бойы жүйелі түрде жүргізіледі. Оқушылардың қойылған мақсатқа жетуінде қажетті көмек көрсетуге бағытталған кері байланыс беру
[135].

	Сингапур
	Оқушыға нақ осы кездегі өзінің білім деңгейі туралы айту, дайындығын жақсарта алатын жолдары белгі-леу. Мұғалімге оқу-шыларды дайындауда жіберілген олқылық-тарды айту, оқыту үдерісін жетілдіру бағдарын көрсету.
	-бағалау жүйесі пәндік нәтижелерді бақылауға емес,  оқыту сапасын қолдауға бағдар ұстанған;
-бағалауда тек пәндік нәтижелер ғана емес, интеллектуалдық және тұлғалық даму да баса назарға алынады;
-емтихан қорытындысы бойынша мектепті, аймақты мақтауға алып кетпеу үшін жеке оқушының қол жеткен табыстары мен жетістіктерін бағалаудағы мектептің рөлін күшейтуге бағдар ұсталынған [136].

	Ресей
	Оқыту сапасын жақ-сарту, баға қою үшін негіз жасау емес. Үздіксіз кері байланыс орнату, барлық сабақта жазбаша және ауызша түрде кері байла-ныс орнату. Оқушының нәтижелері өзінің алдыңғы нәтижелерімен салыстырылуы тиіс.
	-оқушылардың пәндік және метапәндік нәтижелерін бағалау;
-әрбір оқушының жеке прогрестік дамуын бағалау;
-баланы алға қарай одан әрі дамыту мақсатында бағалау;
-қалыптастырушы және жиынтық бағалауды кешенді қолдану [137]. 

	Еуропалық 
мектеп білім
 беру 
платформасы 
(https:
//nesetweb.eu/en/)
	Қалыптастырушы бағалау оқыту үшін бағалау болуы керек. Бұл мұғалім мен оқушыға бірлесіп жақсы жұмыс жасауға және оқу үдерісін бірге бағалауға, сөйтіп оқушының оқу барысын жақсартуға көмектеседі.
	-қалыптастырушы бағалау оқу мақсаттарының нақты қойылуын және ол мақсаттардың айқын болуын мүмкін етеді;
-оқушылар өзін-өзі бағалайды және мұғалім мен оқушының бірлесіп бағалауына өздері де қосылып отырады;
-сыныптастарының бағалауына да үлкен мән беруі арқылы оқушының алға қарай ұмтылысы қарқындайды;
-оқушының әр тапсырманың элементтерін орындаған сайын мұғалімнен қолдау тауып отыруы – қалыптастырушы бағалаудың маңызды бір механизмі болып табылады [138].



Д.Уильям қалыптастырушы бағалаудың үш негізгі үдерісін анықтаған, атап айтқанда: 
- оқушылардың білім деңгейін анықтау;
- оқушылардың білім алу бағдарын білу; 
- сол деңгейге қол жеткізу жолдарын анықтау [139].
Осы аталған процестерге қол жеткізу үшін қажетті жолдармен жүру керектігі белгілі. Д.Уильямның идеяларын П.Блэк [140] талдау барысында, қалыптастырушы бағалаудың негізі стратегиялары аталып көрсетілгені анықталды. Оларды төмендегі суреттен көруге болады.

Қалыптастырушы бағалаудың
 стратегиялары
Күтілетін нәтижелер мен бағалау критерийлерін түсіндіру
Оқушыларды өзара оқытудың дереккөздері және ресурстары ретінде тарту
Оқушының түсінгенін көрсететін сыныптағы өзара әрекеттестік және тиімді талқылауды қалыптастыру
Оқушының өз білімінің «құрушысы» ретінде қалыптасуы







Оқушының жетістікке жетуін ынталандыратын кері байланыс орнату
















Сурет 8 – Қалыптастырушы бағалау стратегиялары (П.Блэк және Д.Уильям бойынша)

Бұлардың ішіндегі бірінші стратегия − оқу мақсаттары мен олардан күтілетін нәтижелерді және жетістік критерийлерін анықтау, бірігіп қолдану мен түсінуі. Бұл стратегия бойынша мұғалім мен оқушылардың бірігіп оқыту-оқу әрекетін орындайды. Мұғалім оқушыларға сабақ бойынша, әрбір тапсырма бойынша қандай нәтиже керек екенін және жетістікке жету критерийлерін нақтылауға көмектеседі. Осылайша мұғалім оқушыны табысқа жетуді көздейтін және жетістікке жетуге мүдделі тұлға ретінде дамытуға күш салады.
Екінші стратегия бойынша мұғалім оқушының түсінгенін, жетістікке қол жеткізгенін көрсететін мәліметтерді айқындап, соларды ортада талқылауға шақырып, әрі қарай не істеу керектігін жоспарлауына қолдау жасайды.
Үшінші стратегия бойынша мұғалім тарапынан оқушыларға жоғары сапалы сипаттамалы кері байланыс ұсынылады, ол кері байланыс оқушыларды жаңа жетістіктерге жетуге ынталандырып, келесі қадамдарға өтетін тәсілдерді тауып, анықтауға көмектеседі.
Төртінші стратегия бойынша оқушылар бір-бірінің оқу ресурстары мен дереккөздерін белсендіре отырып, сонымен бірге мұғалімнің бақылауымен кері байланысты қамтамасыз етуге дағдыланады. Осы стратегия өзара оқытудың тілдік қатынас құру, ынтымақтастық, алдағы істі түсіне білу сияқты әлеуметтік және эмоцианалдық құзыреттіліктерін дамытуға сеп болады. 
Бесінші стратегия бойынша оқушының өзін өзіндік білім алу иегері ретінде белсендіріп, оқытудың рефлексивтік, өзіндік реттеу мүмкіндіктерін қолдануға дағдыланады. Аталған стратегияның мүмкіндіктері оқушының өзінің білімінің алға қарай қарқынды дамуы үшін өзінің жауапкершілігін қалыптастыруға, өз білімінің құрылысшысы өзі болуына үйретеді.
Осы стратегияларды жүйелеген ғалым Д.Уильямның айтуынша, бұл бес стратегия қалыптастырушы бағалаудың негізін құрайтын болса да, мұғалім оларды өзінің оқыту үдерісіне сәйкес бейімдей алуына мүмкіндіктер бар [140, б.78].
Қалыптастырушы бағалау бойынша Назарбаев Зияткерлік Мектебі ДББҰ әзірлеген әдістемелік құралда бес стратегия көрсетілген, олар:
1) бағалау критерийлері мен күтілетін нәтижені түсіндіру; 
2) сыныпта тиімді өзара әрекеттестікті қалыптастыру;
3) оқушыларға кері байланыс беру;
4) өзара оқыту үдерісіне білім алушыларды қатыстыру;
5) білім алушыларды өз білімін «жасаушылар» ретінде қалыптастыру.
Көрсетілген стратегияларды авторлар П.Блэк және Д.Уильям бойынша ұсынғанын атап көрсетеді. Бұл әдістемелік құрал өзінің мол және жүйелі ақпараттылығымен бағаланып, «HundrED» халықаралық жобасының инновациялық идеялар тізіміне қосылғаны белгілі [140,б. 12].
М.А.Пинская өзінің еңбегінде қалыптастырушы бағалаудың стратегияларын келесідей түрде анықтайды:
бірінші алгоритм бойынша – оқу мақсаттары өлшенетін оқу нәтижелеріне аударылады; оларға қол жеткізудің қажетті деңгейлері анықталады; бағалау техникалары іріктеледі;
екінші алгоритм бойынша - керекті деп танылған оқыту әдістері қолданылады;
үшінші алгоритм бойынша бағалау жүргізіледі және жоспарланған нәтижелерге оқушылар қол жеткізгендігі қарастырылады [141].
Осымен қатар қалыптастырушы бағалаудың М.А.Пинская көрсеткен сипаттары келесідей. Яғни, ғалымның сипаттауынша, қалыптастырушы бағалау:
- біріншіден, оқыту-оқу үдерісіне кірігіп, осы процестің мәнді бөлшегі болып табылады;
- екіншіден, оқу мақсаттарының мұғалім мен оқушы тарапынан талқылануы мен толыққанды мойындалуын керек етеді;
- үшіншіден, оқушыларға өздері игеруі тиіс оқу стандарттарын түсінуіне көмектеседі;
- төртіншіден, оқушыларға оқу барысында алдағы қадамда не істеу керектігін түсінуіне көмектесетін кері байланысты қамтамасыз етеді;
- бесіншіден, оқушының білім алуында жақсы жетістіктерге жетуіне деген өз сенімін нығайта түседі;
алтыншыдан, мұғалім мен оқушының бірлесе рефлексия жасауына мүмкіндік береді [141,б. 55].
Қалыптастырушы бағалаудың жүйелік сипатын технологиялық түрде тану жолын зерттеген О.Н.Крылова, Е.Г.Бойцованың еңбегінде қалыптастырушы бағалауды стратегиялары туралы өзіндік ерекше пікірлер ұсынады. Олардың айтуынша, өздері ұсынып отырған бағалау стратегиясының басты айрықша тұсы – ғалымдар көрсеткен кезеңдерге қосымша, қорытынды кезеңнің қосылуы. Бұл қосымша кезеңнің мақсаты, авторлардың айтуынша, алынған мәліметтерге талдау жасау, оқу барысындағы әр оқушының проблемасын айқындау және пәндік және метапәндік білім нәтижелерін одан әрі дамыту үшін қажетті неғұрлым оңтайлы технологиялар мен әдіс-амалдарды сұрыптау.
О.Н.Крылова, Е.Г.Бойцованың ұсынатын стратегияларының жүйесі келесі 7-кестеде берілді [142].

Кесте 7 – Қалыптастырушы бағалау стратегияларын жүзеге асырудың үлгісі (Крылова О.Н., Бойцова Е.Г. бойынша)

	Кезең
	Кезең атауы
	Орындалатын іс-әрекеттер

	1
	Метапәндік нәтижелерді анықтау
	Танымдық метапәндік нәтиженің  диагностикасы («Логикалық пайымдау құру дағдысы» бойынша)

	2
	Метапәндік нәтижелерге қол жеткізу деңгейлері мен көрсеткіштерін анықтау

	0 балл – оқушылар берілген тапсырманы орындай алмайды. Пайымдауында логика жоқ.
1 балл – логикалық байланыс бар, бірақ барлық уақытта дұрыс бола бермейді және айқын құрылмайды.
2 балл – оқушы логикалық пайымдау құра біледі. Пайымдауларында толығымен логика бар.

	3
	Бағалаудың құралдары мен амал-тәсілдерін таңдау; бағалау уақыты мен орнын таңдау.
	Таңдау амал-тәсілдері − кейстер.
Бағалау құралдары − бақылау.
Бағалау уақыты – сабақ үстіндегі мұғалім бағалауы;
сабақтан тыс уақытта − оқушылар блогында өзіндік бағалау және өзара бағалау.
Бағалауға қатысушылар − мұғалім, оқушылар.

	4
	Оқушыларды олардың жұмыстарының нәтижелерін бағалауға ынталандыру – орындалған жұмыстарға өзіндік бағалау және өзара бағалау жүргізу.
	Оқушыларға логикалық ойлау дағдыларының қалыптасуының маңызы туралы түсіндіру. Кейстермен жұмыс жасау мақсаттары мен перспективаларын түсіндіру. Оқушылардың жұмыстарды өзара және өзіндік бағалауы. Оқушылардың қиындықтарын анықтау.

	5
	Бағалау нәтижелерін талдау (кері байланыс) және оқыту үдерісіне түзету жасау. 
	Логикалық пайымдаулар құраудағы қиындықтарды айқындау. Қиындықтарды жеңудің жолдарын анықтау. Мұғалімнің оқыту үдерісін жетілдіру мақсатымен өз жұмысына өзі талдау жасауы. 



Қалыптастырушы бағалауды бастауыш сынып оқушыларының метапәндік нәтижелерін дамытуда, метапәндік дағдыларын қалыптастыруда қолдану мақсатымен және оқушылардың білім алуда қол жеткен жетістіктерін нақтылау мақсатымен қолдануы қажет. Осымен де байланысты, қалыптастырушы бағалау келесідей функцияларға ие болуы тиіс:
-метапәндік білім беру сапасын басқару;
-метапәндік білім беру нәтижелерін қалыптастырушы бағалауда кешенді тәсілдемені қолдану;
-білім алушылардың жеке жетістіктерінің өсу бағытын бағалауды қамтамасыз ету.
Метапәндік оқыту жүйесінде қалыптастырушы бағалау технологиялық сипатқа ие болып келетінін көрсете келе, ғалымдар қалыптастырушы бағалауды қолданудың алгоритмдерін анықтайды [143]. Ол алгоритмдер мұғалім мен оқушының өзара әрекеттестік қадамдарының реттік жүйесі болып табылады. Қалыптастырушы бағалауды педагогикалық технология ретінде қарастырып, ғалымдар оның алгоритмдік қадамдарының тоғыз кезеңін анықтайды. Жоғарыда еңбектерге сүйене отырып, бастауыш сынып оқушыларының метапәндік нәтижелерін дамытуда қалыптастырушы бағалауды қолдану алгоритмдерінің келесідей сипаттары көрсетіледі. 
Бірінші алгоритм бойынша. Тақырып бойынша бастауыш сынып оқушыларының метапәндік білім нәтижесін жоспарлау. Бірінші алгоритмнің орындалуы мұғалімнің оқытудың жұмыс бағдарламасын әзірлеумен байланысты. Пәннің аталған жұмыс бағдарламасында оқу тақырыптары бойынша оқушының пәндік, метапәндік жеке тұлғалық білім нәтижелері жоспарланады.  
Екінші алгоритм бойынша. Оқушылардың әрекетін метапәндік білім нәтижелері ретінде сабақтың мақсаттарын жоспарлау. Бұл ретте алға қойылған мақсаттар бір мағыналы, анықталатын, оқушылардың түсінуіне қолжетімді болатын болуы керек. Атап көрсетілетін жайт, бұл жерде сабақтың мақсаттары жоспарлауда мұғалімнің сабақ мақсаттарын жоспарлау және оқушылардың сабақ мақсаттарын жоспарлау қажет болады. 
Үшінші алгоритм бойынша. Сабақтың міндеттері оқушылардың оқу әрекеттерінің қадамдары ретінде құрылады. Анықтап айтқанда, сабақтың міндеттерінде оқушының сабақта орындайтын нақты іс-әрекеттері анық көрсетіледі. Сабақтың барлық міндеттерінің шешілуі сабақтың мақсатына жеткендігін көрсетеді.
Төртінші алгоритм бойынша. Сабақта оқушылардың оқу әрекетін бағалаудың нақты критерийлері жасақталып, сол бағалау критерийлері арқылы берілген міндеттердің шешілуі дәрежесі анықталады. Бағалау критерийлері бірыңғайлылық, оқушының түсінуіне қолжетімділік, дерексіз ұғымдар болмауы, нақты түрде көрсетілуі сияқты сипаттарға ие болуы керек.
Бесінші алгоритм бойынша. Оқушылардың метапәндік нәтижелерін дамытуда қалыптастырушы бағалаудың талаптарын бұзбай, критерийлерді ұстанып орындау міндетті болады.
Алтыншы алгоритм бойынша. Қалыптастырушы бағалауды жүргізгенде кері байланысты болуы міндетті болып табылады. Кері байланыстың бағыты «мұғалім − оқушы», «оқушы – оқушы», «оқушы – мұғалім» болып түрленіп келе береді. Кері байланысты ұйымдастыруда есте сақталуы тиіс маңызды шарт бар, оқушы әрбір қадамын орындауда мұғалімнен дұрыс-дұрыс еместігі туралы пікірін алып отыруы тиіс. Бұл тетіктің орындалу мақсаты оқушы өзінің оқу-таным әрекетінде орындайтын әр қадамының қате болмауын, қате болса, қай жерден қателескенін дұрыс түсінуі керек, сол арқылы мұғалім де, оқушының өзі де қатені болдырмаудың, алдын алудың жолы туралы ұсыныстар жасай алады. Оқушы мұғалімнің қолдауын сабақтың барлық сәтінде сезініп отырады.
Жетінші алгоритм бойынша. Оқушылардың қазіргі жетістігін өткен жетістіктерімен салыстырып отыру жүргізіледі.
Сегізінші алгоритм бойынша. Бұл алгоритмді орындау мақсаты оқушының оқу мақсатына жетудегі білім алу, оқу-танымдық әрекеттерді орындаудағы қарқынының қаншалықты екендігін анықтаумен байланысты болып келеді. Бұл алгоритмнің орындалу кезеңінде оқушылардың мақсатқа бет алған жолындағы нақты орны анықталады, оқушының жеткен жетістіктерін ескере отырып, әлі де қандай мүмкіндіктері бары талданады.
Тоғызыншы алгоритм бойынша. Бұл кезең оқушының үй тапсырмасын орындаған соң немесе рефлексивтік сәтінен соң жүргізіледі, Бұл алгоритм бойынша білім алу бағыт-бағдарына қажетті түзетулер жасалынады. Ол түзетулерді мұғалім түрлі тапсырмалар мен әдіс-амалдар түрлілігін қолдана отырып іске асыруы керек болады. Мүмкін ол сабақ үстінде өткізілер, мүмкін оқушы үй тапсырмасы ретінде орындар, не болмаса, өз бетімен жоба немесе басқа да сабақтан тыс тапсырма орындар, мұғалім оқушының білім алу мүмкіндіктерін назарда ұстап, осылардың бірін таңдайды. 
Көрсетілген алгоритмдердің орындалуы арқылы оқушылардың метапәндік нәтижелерін дамытуда қалыптастырушы бағалаудың (ҚБ) ерекшеліктерін айқын тануға болады. Бұл ерекшеліктер төмендегі суретте көрсетілді (сурет 9). 
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың көрсетілген алгоритмдермен жүре отырып, сапалы білімнің сенімді жолы болуы үшін келесідей факторлар іске асырылуы қажет болады.  
Бастауыш сынып оқушылардың метапәндік нәтижелерін дамытуда олардың оқу әрекетін бағалау жүйесінің басқаша болуын, оқушылардың метапәндік білімі сапалы болуы үшін сенімді бағалау жүйесінің қажеттілігін бастауыш мектеп мұғалімдері түсінеді. Қалыптастырушы бағалау технологиясы оқушылардың метапәндік нәтижелерін дамытуда мұғалім мен оқушының кері байланысы желісін құрып, сол арқылы үздіксіз бір-бірімен байланыста болады.








ҚБ ерекшеліктері
Оқушының әр жетістігі алдыңғы жетістігімен салыстырылып отырылады
Оқушы өз жұмысына өзіндік бағалауынсыз және басқалардың бағалауынсыз іске аспайды
Оқушы үшін оқу барысы тиімді және табысты болады
Мұғалім мен оқушы бірлесе жасалған критерий бойынша бағаланады
«Мұғалім - оқушы» кері байланысын орнатпайынша
 іске аспайды











ҚБ
 балл бойынша немесе сөз (тілдік) қойылады








Сурет 9 – Оқушылардың метапәндік нәтижелерін дамытудағы қалыптастырушы бағалаудың ерекшеліктері

Мұндай байланыс сабақ тақырыбының маңызды тұстарының, түйткілді мәселелерінің, құнды қырларының түсінілуіне тірек болады. Қалыптастырушы бағалау технологиясы бастауыш сынып оқушыларының метапәндік нәтижелерін дамытуға бағытталған оқу үдерісі негізінде жүзеге асырылып, осы бағыттағы білім алу үдерісінің сапалы деңгейге көтерілуіне негіз қалайды. Бұл аталған факторлар қалыптастырушы бағалаудың бастауыш сынып оқушыларының метапәндік нәтижелерін дамытудың өзегі, орталығы болып табылады. 
О.Н.Крылова мен Е.Г.Бойцованың айтуынша, қалыптастырушы бағалау оқушылардың білімі, дағдылары мен құндылықтары талданып, оқушылардың тәртіптері мен мінез-құлықтарының үлгілі болуы да қамтылатын оқыту үдерісіндегі бағалау болып табылады [144]. Ғалымдардың бұл анықтамасы жоғарыда баян етілген факторлардың қажеттілігін айқындай түседі деп ойлаймыз.
Қалыптастырушы бағалау туралы Қазақстан Республикасы Білім және ғылым министрінің 2018 жылғы 31 қазандағы № 604 бұйрығымен бекітілген Бастауыш білім берудің мемлекеттік жалпыға міндетті стандартында: «15) формативті бағалау – сыныпта күнделікті жұмыс барысында жүргізілетін бағалау түрі, білім алушылар үлгерімінің ағымдағы көрсеткіші болып табылады, оқыту барысында білім алушылар мен мұғалім арасындағы жедел өзара байланысты, оқушы мен мұғалім арасындағы кері байланысты қамтамасыз етеді және білім беру үдерісін жетілдіруге мүмкіндік береді», - деп көрсетілген [145].
Стандартта көрсетілген қалыптастырушы (формативті) бағалауды оқыту үдерісінде қолданып, жүзеге асыруда Ы.Алтынсарин атындағы ҰБА және НЗМ ДББҰ Педагогикалық өлшемдер орталығы бірігіп әзірлеген «Бастауыш сынып мұғалімдеріне арналған критериалды бағалау бойынша нұсқаулықта» қалыптастырушы бағалауды білім беру үдерісінің маңызды бір бөлігі деп анықтайды. Қалыптастырушы бағалауда мұғалім мен оқушының арасында үздіксіз кері байланыс орнатылуының маңыздылығын атап көрсетеді [146]. 
Бұл аталған құралда авторлар қалыптастырушы бағалауды жүргізу барысы туралы, қалыптастырушы бағалауды жоспарлау және ұйымдастыру ерекшеліктері туралы, оқушымен жеке жұмыс жасау барысындағы қалыптастырушы бағалаудың ерекшелігі туралы, жұптық жұмыс жасау кезіндегі қалыптастырушы бағалаудың ерекшелігі туралы, топтық жұмыс жасау кезіндегі қалыптастырушы бағалаудың ерекшелігі туралы, кері байланыс орнатудың жолдары мен әдістері туралы, қалыптастырушы бағалау нәтижелерін талдау ерекшеліктері туралы талдау жасайды.
Қалыптастырушы бағалау туралы қысқаша мазмұндалған аталған құрал 2017 жылы жарық көрген, ал қалыптастырушы бағалаудың жалпы жүйесі туралы толыққанды әдістемелік құрал әлі де өзінің кезегін күтуде. Әрине, мектеп мұғалімдерінің қалыптастырушы бағалауда қолдануы бойынша практикалық тәжірибелерін ортаға салып отырғанын басылымдар мен интернет-басылымдарды, платформаларды талдау барысында анықталды [147-148].
Қалыптастырушы бағалау туралы шетелдік зерттеулер мен тәжірибелер арнайы сайттар ашылып, күнделікті жаңалықтармен толықтырылуда. Қазақстанда да осы қалыптастырушы бағалау жүйесіне арналған арнайы сайттар ашылуы керек екеніне, ол уақыт талабы екеніне талдау барысында көз жеткізілді. Аталмыш параграфта берілген стратегиялар, алгоритмдер бізге қалыптастырушы бағалау арқылы бастауыш сынып оқушыларының метапәндік нәтижелерін дамытудың құрылымдық-функционалдық моделін дайындауға мүмкіндік береді.

2.3 Қалыптастырушы бағалау арқылы бастауыш сынып оқушыларының метапәндік нәтижелерін дамытудың құрылымдық-функционалдық моделі
Педагогикалық үдерісте модельдеу бастауыш сынып оқушыларының метапәндік нәтижелерін дамытуда өзіндік деңгейімен, өмірден алған тәжірибесімен және өз кәсібіне деген жан-жақты қабілеттіліктерімен, шығармашылық ойларымен, зерттеушілік ерекшеліктерімен, сондай-ақ өз ісіне деген жауапкершілік қатынасымен анықталады. Бұл ретте бастауыш сынып оқушыларының метапәндік нәтижелерін дамытудың нәтижесіне жетудегі арнайы құрылымдаулар мен мазмұндық сипаттың жолға қойылуы, оған сәйкес компоненттер мен өлшемдердің айқындалуына мүмкіндік туындап, бастауыш сынып оқушыларының метапәндік нәтижелерін дамытуды құрылымдық-функционалдық сипатта модельдеудің қажеттілігі туындайды.
Педагогикалық зерттеулерде модель жалпы ғылыми модель ұғымының білім беру саласына бейімделген түрі ретінде қарастырылады. Егер жалпы ғылыми мағынада модель зерттеу нысанының мәнді қасиеттері мен байланыстарын бейнелейтін жүйе болса, педагогикалық модель білім беру үдерісінің құрылымы мен заңдылықтарын теориялық түрде қайта құруға бағытталған ғылыми бейне болып табылады. Педагогикалық модель оқыту немесе тәрбиелеу үдерісінің мақсаттарын, мазмұнын, әдістерін, құралдарын, қатысушыларын және нәтижелерін өзара байланыста көрсетеді. Сондықтан ол педагогикалық шынайылықтың қарапайым көшірмесі емес, оның мәнді жақтарын жалпылайтын және ұйымдастыру логикасын түсіндіретін теориялық конструкция болып саналады. Мұндай модель педагогикалық жүйенің қалай ұйымдасатынын ғана емес, оның қалай жұмыс істейтінін және қандай нәтижеге жеткізетінін де сипаттайды.
Осы тұрғыдан педагогикалық модель екі негізгі функция атқарады:
– түсіндірмелік (педагогикалық құбылыстың құрылымын ашу);
– жобалаушылық (оқыту үдерісін мақсатты ұйымдастыру).
Демек, педагогикалық модель – білім беру үдерісінің құрылымы, мазмұны және нәтижелері арасындағы байланыстарды көрсететін және оны ғылыми негізде ұйымдастыруға мүмкіндік беретін теориялық жүйе.
Педагогикалық модельдеудің кең тараған түрлерінің бірі – құрылымдық-функционалдық модель. Бұл модель түрі педагогикалық жүйені екі өзара байланысты қырда қарастырады: оның құрамдас бөліктерінің құрылымы және олардың атқаратын қызметтері. Құрылымдық-функционалдық модель – педагогикалық жүйенің құрамдас элементтері мен олардың қызметтерін өзара байланыста көрсететін, педагогикалық үдерістің ұйымдасу логикасы мен нәтижеге жету механизмін бейнелейтін модель түрі.
Модельдеу – кезеңдер (педагогикалық) бойынша орындалатын иерархиялық үдеріс. Мұндағы модельдеу әдісі – бұл психологиялық-педагогикалық құбылыстардың тұжырымдамалық көрінісі ретінде модельді дайындау. Әдетте модель қарастырылып отырған құбылыстың кейбір аспектілерін зерттеудің жиынтығын сипаттайды, талдайды, жүйелейді және графикалайды. Ғылыми жұмыстардағы модельдеулердің арасындағы айырмашылықтар олардың құрамдас бөліктерінің қарапайым атауында ғана болмайтындығы анық. Модельді дайындау үдерісінде ең басты элемент субъект (бастауыш сынып оқушылары), яғни зерттелуші, екіншісі зерттеу нысаны (оқыту нысаны, бұл жерде бастауыш сынып оқушыларының метапәндік нәтижелерін дамытудың әдістемесінің тиімділігі) болса, соңғысын таным субъектілері (оқушы, мұғалім, қоршаған сыртқы факторлар т.б.) деуге болады, өйткені бұлар модельдегі элементтердің қатынастарын анықтайтын немесе жүйелеп көрсететін субъектілер болып саналады [149].
Ғылыми-педагогикалық әдебиеттерді қарастыруда «модель» ұғымының мазмұнын келесідей топтастыруға болады:
-бірінші бағыттағы ғалымдар модельді зерттелетін нысанның құрылымы мен өзара байланыстарын бейнелейтін жүйе ретінде сипаттайды. Бұл тұрғыда модель нақты объектінің мәндік қатынастарын ойша немесе материалдық формада қайта құруды білдіреді. Яғни модель – зерттеу нысанының ішкі ұйымдасуын, элементтерінің байланысын көрсететін жүйелік бейне» ([Г.В. Суходольский [150], Н.В. Куликова [151] және т.б.]);
-екінші бағытта модель зерттеу құралы ретінде қарастырылады. Бұл көзқарас бойынша модельді зерттеу бастапқы нысан туралы жаңа білім алуға мүмкіндік береді. Демек, модель тек бейнелеуші емес, танымдық-эвристикалық функция атқаратын ғылыми құрал болып табылады; ол зерттелетін құбылыстың қасиеттерін тереңірек ашуға жағдай жасайды» (И. П. Подласый [152] және т.б.);
-үшінші бағыттағы анықтамалар модельдің мазмұндық іріктеу сипатына назар аударады. Мұнда модель зерттеу нысанының барлық белгілерін емес, оның ең маңызды қасиеттері мен қатынастарын жалпыланған түрде көрсетеді деп түсіндіріледі. Яғни модель – шынайы нысанның мәнді жақтарын ықшамдап, теориялық деңгейде бейнелейтін абстракцияланған жүйе (В.П. Бедерханова [153], Б.П. Бондарев [154] және т.б.);
-төртінші бағытта модель үдерістік-функционалдық тұтастық ретінде қарастырылады. Бұл көзқарас бойынша модель зерттеу пәнінің элементтерін, объектілерін және олардың функцияларын бір жүйеге біріктіретін құрылымдық-функционалдық ұйымдасуды білдіреді. Мұнда модель тек құрылымды емес, оның жұмыс істеу логикасын, қызмет ету механизмін де сипаттайды (В.А. Штофф [155], В.А. Адольф [156] және т.б.) деп бірнеше топтарға бөлінеді.
Осылайша, ғылыми әдебиеттердегі анықтамаларды жинақтай келе, модель ұғымының мазмұны төрт негізгі сипатта ашылады: нысан құрылымы мен қатынастарын бейнелейтін жүйе; жаңа білім алуға мүмкіндік беретін зерттеу құралы; нысанның мәнді қасиеттерін жалпылап көрсететін теориялық бейне; элементтер мен функцияларды біріктіретін құрылымдық-функционалдық тұтастық.
Ғалымдардың көрсетуінше, педагогикалық технологияның процестік-сипаттамалық қыры педагогикалық процестің алгоритмі арқылы танылады. Ол алгоритмде жоспарланған білім нәтижесіне қол жеткізу үшін көзделген мақсаты, мазмұны, технологиялық рәсімдер – барлығының жиынтығы көрсетіледі. Қандай педагогикалық технологияның болса да құрамында процестік-әдістемелік қыры мен педагогикалық процестің жүзеге асырылуы бойынша, барлық тұлғалық, жабдықтық және әдіснамалық педагогикалық құралдарының функциясы бойынша ұсыныстары болады. Ғалымдардың атап көрсеткеніндей, оқыту технологиясы өзара диалектикалық байланыстағы екі негізгі бағытта танылады. Олар:
-біріншісі – оқыту мазмұнының визуализациясы, яғни көрнектілігі;
-екіншісі – оқу әрекетінің алгоритмизациясы [157]. 
Заманауи бастауыш мектепте жүйелі әрекеттік, тұлғалық-бағдарлы және дамыта оқыту принциптері жүзеге асырылып келе жатқаны белгілі. Жаңа білім мазмұнын бекіткен стандарттың жүзеге асырылуы білім мазмұнын бақылау мен бағалаудың да жаңа технологиялық жүйесін қажет етеді. Соның бірі ретінде метапәндік білім нәтижелерін дамытудың қалыптастырушы бағалау технологиясы болып табылады. Қалыптастырушы бағалау технологиясының педагогикалық мәні оқушыларды өз бетімен оқу-танымдық әрекетті жүзеге асыруға дайындығын және қабілеттілігін қалыптастыруымен танылады. Осындай мазмұндағы оқу-танымдық әрекет оқушыларды білімді және оны іздеп-табу тәсілдерін меңгеруіне, зейінін шоғырландыруға, сыни ойлауға, өзінің оқу-танымдық әрекет мүмкіндіктері мен оқудағы табыстарын бағалауға, басқа да сыныптастарының білім алу деңгейін бағалай білуге бағыттайды. 
Бастауыш сынып оқушыларының метапәндік нәтижелерін дамытуда қалыптастырушы бағалауды қолдану үдерісі технологиялық сипаттағы біртұтас жүйе болып табылады. Бастауыш сынып оқушыларының метапәндік нәтижелерін дамытуда қалыптастырушы бағалау технологиясында алдымен, метапәндік білім нәтижелерін бақылау, тексеру мазмұнының әзірленуі маңызды орында тұрса, соңынан ол қалыптастырушы бағалау мазмұнын қандай реттілікпен, қандай алгоритммен қолдану қажет екенін анықтау маңыздылығы танылады. 
О.Н.Крылова, Е.Г.Бойцова авторлығымен шыққан заманауи мектептегі қалыптастырушы бағалаудың технологиясын зерттеген еңбекте қалыптастырушы бағалаудың мақсатын оқушының білім алудағы жеке прогресі деп көрсетеді. Сонымен қатар О.Н.Крылова, Е.Г.Бойцова көрсеткен қалыптастырушы бағалауды қолданудың логикасы келесі 8-кестеде ұсынылды [144, б.99].

Кесте 8 – Қалыптастырушы бағалаудың қолданылу логикасы (Крылова О.Н., Бойцова Е.Г.)

	Көрсеткіштер
	Қалыптастырушы бағалаудың қолданылу логикасы

	Мақсаты:
	-оқытудың жаңа жолдары мен формаларын анықтау;
-оқушылардың қателерін түзеу;
-мұғалімнің оқушылармен кері байланысын қамтамасыз ету.

	Талдау:
	-оқушыны бағалаудың қазіргі мәліметтері алдыңғы нәтижелермен салыстырылады

	Шкаласы:
	-мұғалімнің әзірлеуі мүмкін;
-балл түрінде болуы мүмкін (баға);
-сөздік бағалау түрінде болуы мүмкін (баға қойылмайды).

	Критерийлері
	-қабылданған бағалау шкаласы бойынша: 
-мұғалім әзірлейді;
-бір топ мұғалім әзірлейді.

	Қолдану кезеңділігі
	-оқушылардың қажет етуі бойынша мұғалім белгілейді;
сабақ барысында 5 немесе 6 рет қолданылады.

	Қатысушылар
	-мұғалім;
-оқушылар (өзіндік бағалау және өзара бағалау).

	Нәтижені тіркеу
	-бақылау парағында;
-виртуалды кеңістікте (Күнделікте);
-оқушының портфолиосында.



Педагогикалық өлшемдер орталығы (НЗМ ДББҰ) әзірлеген ақпарат бойынша қалыптастырушы бағалау логикасы өте қысқа түрде анықталған [158]. Оны келесі 10- суреттен  көруге болады.

[image: Критериалды бағалаудың құрылымы +++]

Сурет 10 – НЗМ ДББҰ Педагогикалық өлшемдер орталығы анықтаған қалыптастырушы бағалау логикасы

Метапәндік нәтижелерді дамыту дегенде, әмбебап оқу әрекеттерін яғни, реттеушілік оқу әрекеттерін, танымдық оқу әрекеттерін, коммуникативтік оқу әрекеттерін дамыту түсінілетіні, қалыптастырушы бағалау да осы оқу әрекеттеріне сәйкес жүргізілуі керек екендігі белгілі.
Метапәндік білім нәтижелері оқушылардың бір немесе бірнеше пәннің негізінде игерген оқу-танымдық әрекет тәсілдерін білдіреді. Ол тәсілдерді оқушы білім алу барысында да, шынайы өмірлік жағдаяттарда да қолдануға дайын болады. Жоғарыдағы тармақшаларда айтылып өткеніндей, метапәндік нәтижелерге әмбебап тәсілдер жатады, атап айтсақ:
- оқу-танымдық әрекеттегі тәсілдер;
- коммуникативтік әрекеттегі тәсілдер;
- реттеушілік әрекеттегі тәсілдер;
- жоспарлау, бақылау, түзету барысындағы тәсілдер.
Метапәндік нәтижелерді бағалауда оқушыларда келесідей қабілеттер қалыптасқандығын тексеру негізгі нысан болып табылады. Олар оқушының:
- өзінің оқу-танымдық әрекетінде оқу мақсатын дұрыс түсініп, оқу міндеттерін нақтылап, оларды есінде жақсы сақтау қабілеті;
- өзіне берілген тапсырманы танымдық тапсырма ретінде қабылдап, ізденіп, дұрыс орындап шығу қабілеті;
- өзінің оқу әрекетіне өзіндік бақылау жасау және өзіндік бағалау қабілеті;
- оқу әрекетінің нәтижесіне берілген бағалауға, оның ішіндегі қателердің сипатына байланысты түзетулер енгізе алу қабілеті; 
- өз бетімен оқып-ізденуде ынталы болу қабілеті;
- сабақ тақырыбына, тапсырмаға байланысты ақпараттарды іздеу, жинақтау және түрлі ақпарат көзінен алынған мәліметтердің ішінен маңыздысын, негізгісін таңдай білу қабілеті;
- оқу-танымдық процесте оқу проблемаларын шешуде, мұғаліммен ынтымақтаса оқу-іздену қабілеті;
- сыныптастарымен біріге ынтымақтаса оқу-іздену қабілеті;
- өзінің оқу-танымдық әрекетінің нәтижелері үшін өзі жауапкершілікте болу қабілеті [159].
Бастауыш сынып оқушыларының метапәндік нәтижелерін диагностикалау үшін қолданылатын бірқатар бақылау әдістері мен бақылау түрлері қолданылады. Төмендегі 11-суретте бақылап-тексеру әдістері көрсетілді.



Сурет 11 – Бастауыш сынып оқушыларының метапәндік нәтижелерін диагностикалау үшін қолданылатын бақылау әдістері

Белгілі болғанындай, бастауыш сыныптағы оқушылардың метапәндік нәтижелерін бағалаудың басты мазмұны балалардың оқу-танымдық әрекетіне қажетті дағдылар бойынша анықталады. Нақты атап айтсақ, метапәндік нәтижелерді бағалау түрлі оқу әрекеттерін, оқу тапсырмалар орындау барысында жүргізіледі. Олардың ішінде оқушылардың берілген тапсырманы шығармашылықпен орындауы, білім ақпаратын өз бетімен іздеуі, сабақ тақырыбына байланысты оқу жобаларын орындауы, қорытынды бақылау-тексеру жұмыстары, метапәндік кешенді жұмыстарды орындауы және оқушының басты оқу-танымдық дағдыларының дамуына жүргізілетін мониторинг бойынша жүргізу қамтылады. Әрине, бастауыш сынып оқушыларының әмбебап оқу әрекеттерін метапәндік негізде орындауы және өмірлік жағдаяттарда сол игерген дағдыларын пайдалана білуі де қалыптастырушы бағалау үдерісінде назарда ұсталынады.
Бастауыш сынып оқушыларының метапәндік нәтижелерін диагностикалау үшін қолданылатын бақылау түрлері де бірнешеу болып келеді. Олардың төмендегі 12-суреттен көруге болады.



Сурет 12 – Бастауыш сынып оқушыларының метапәндік нәтижелерін диагностикалау үшін қолданылатын бақылау түрлері

Бастауыш сынып оқушыларының метапәндік нәтижелерін дамытуда қалыптастырушы бағалауды қолдану түрліше жолдар арқылы өткізуге болады. Олардың ішінде диагностикалық тапсырмалар, пәндер бойынша тексеруге арналған тапсырмалар, пәнаралық кешенді тапсырмалар беруге болады.
Бастауыш сынып оқушыларының метапәндік нәтижелерін дамытуда қалыптастырушы бағалау технологиясындағы метапәндік нәтижелерді бағалау нысандарының бірі реттеушілік метапәндік нәтижелер, оның мазмұны оқушының оқу-танымдық әрекетін құрай алу қабілетінен тұрады, Мұның ішінде оқу-танымдық әрекетті құраушы, яғни мақсаты, мотиві, болжам жасауы, құралдары, бақылау, бағалау сияқты ішкі элементтері болады. Сонымен бірге коммуникативтік метапәндік нәтижелер де осы қатарда болады. Оның мазмұны оқушының коммуникативтік әрекеттерді іске асыра алу қабілетінен тұрады. Коммуникативтік талаптарды оқу жағдаяттарында және де мектептен тыс жағдаяттарда, үйде, қоғамдық ортада пайдалана білу қабілеті болуынан тұрады. Сонымен қатар, оқушы өз ойын ауызша және жазбаша анық та айқын, дұрыс білдіре алу қабілеті болуын білдіреді. Олармен қатар танымдық метапәндік нәтижелер кіреді. Оның мазмұны оқушының сабақ тақырыбына қажетті оқу материалын өз бетімен іздеп, таба алуы, оқу материалы ақпаратын бір түрден екінші түрге өзгерте алуы, тақырыпқа байланысты материалдарды ортақ белгілеріне қарай жіктей алуы, оларды салыстыра алуы және топтастыра алуын білдіреді.






 Т  Е  Х  Н  И  К  А  Л  А  Р
Мұғалім сабақ түсіндіру барысында, оқушылар тапсырма орындау барысында қолданылатын техникалар
Белгілі бір тақырыпты меңгерту барысында өткізілетін аралық жұмыстар өткізу техникасы
Оқушының тақырыпты меңгеруін, түсінуін нақтылау үшін сұрақтар қою техникасы (оқушы жауабы дұрыс не дұрыс емес болсын)
Мұғалімнің оқушыға орындаған жұмысын жақсарта түсуі үшін, жетілдіруі үшін ұсынатын техникалары
Индекс-карточка
Сөзбен бағалау/ тілдік бағалау/
«Қолмен белгі беру»
«Ішкі –сыртқы шеңбер»
«Бағдаршам»
1 (2,3,5) минуттық эссе
Метатанымдық интервью
«20 секунд»




















Түсіну қателігін тексеру




Сурет 13 – Қалыптастырушы бағалау техникаларының топтары мен түрлері

Бастауыш сынып оқушыларының метапәндік нәтижелерін дамытуда қалыптастырушы бағалау технологиясының ішкі мазмұнындағы техникалар, оларда оқушының оқу-танымдық әрекет барысындағы меңгеру деңгейін, даму қарқынын өлшейтін талдау құралдары мен амал-тәсілдері қолданылуымен ерекшеленеді. Қалыптастырушы бағалау техникаларының түрлері көп және оларды шартты түрде төрт топқа жинақтауға болады. Ол топтардың әрқайсысының құрамында көптеген техника түрлері болады. Жоғарыдағы 13- суретте қалыптастырушы бағалау техникаларының жүйесі көрсетілді.
Мұндағы әрбір техниканың өзіне жүктелген міндеті болатыны белгілі. Солардың негізгілері ретінде осы техникалар арқылы мұғалімнің оқушымен кері байланыс орнатуын қамтамасыз ету, оқушылардың өзінің метапәндік білім алуына өзінің жауапкершілікте болуын түсінуін, сол үшін белсене қатысуын, қалыптастырушы бағалау арқылы метапәндік нәтижелерді дамыту, оқушылардың метапәндік оқу үдерісіне деген мотивациясына игі ықпал ету, оқушының өзінің метапәндік білім нәтижесін бағалауға өзі де мүдделі болуын қалыптастыру деп атап көрсетуге болады.
Бастауыш сынып оқушыларының метапәндік нәтижелерін дамытуда қалыптастырушы бағалау техникаларының мақсаты мұғалім мен оқушының бірлескен оқыту-оқу үдерісін ынтымақтастыққа негіздеуге қызмет етеді. 

Кесте 9 – Қалыптастырушы бағалау арқылы бастауыш сынып оқушыларының метапәндік нәтижелерін дамытудың компоненттері, өлшемдері мен көрсеткіштері

	Компоненттері
	Өлшемдері
	Көрсеткіштері

	Мотивациялық-мақсаттық
	Метапәндікке мақсатты қатынасы 
	- оқушының оқу мақсатын түсінуге қызығушылығы;
- оқу әрекетіне ішкі мотивацияның болуы;
- өзіндік жетістікке ұмтылысы;
- оқуды жоспарлай білуге белсенділігі.

	Мазмұндық-танымдық
	Метапәндік білімі
	- пәндік білімді жалпылау білімі;
- пәнаралық байланыс жасау және білімді жаңа жағдайда қолдану білігі;
- ақпаратты талдау, салыстыру, жіктеу дағдылары;
- логикалық ойлау, метапәндік нәтижелерді тану құзыреттілігі.

	Іс-әрекеттік-коммуникативтік
	Алгоритммен жұмыс әрекеті 
	- оқу әрекеттерін жоспарлау тәсілдеріне іскерлігі;
- тапсырманы орындауға жоспар құру, әрекетті бақылау және түзету білімі;
- өз ойын ауызша және жазбаша жеткізу шеберлігі;
- тыңдау және пікір алмасу, бірлескен оқу әрекеті, диалог жүргізу, бірлесіп шешім қабылдау дағдылары.

	Рефлексивтік-бағалаушылық
	Оқу нәтижесін талдау, өзіндік бағалау
	- оқу тапсырмасын саналы орындау және оқу жауапкершілігін сезінуі;
- оқу нәтижесін бағалау және өз жетістігін талдау;
- өз бетінше ойлау мен кемшілікті анықтауы;
- өмірлік жағдаятта білімді қолдану, өзін-өзі бағалау,
рефлексия жасауы.



Олардың ішінде кейбірінің сипаттамаларына ғалымдар еңбектеріне және тәжірибелі мұғалімдердің мақалаларына талдау жасай отырып, оларды жинақтап, әдістемелік ерекшеліктеріне тоқталып өтеміз.
Бірінші техника – «Индекс-карточканы» қолдану. Мұғалім әр кезеңде оқушыларға карточка таратып отырады. Оның екі жағына да тапсырма жазылады. Мысалы, бірінші жағына «Тақырыптың басты мазмұнын баяндаңдар, белгілерін жинақтаңдар» деп жазуға болады. Ал екінші жағына «Тақырып бойынша нені түсінбей қалғандарыңды анықтап жазыңдар және нақты сұрақ қойыңдар» деп жазуға болады. Бағаланатын нәтижелер: метапәндік. Бағалаушылар: мұғалім, оқушылар – өзіндік бағалауы.
Екінші техника «1 минуттық эссе (2, 3, 5)» деп аталады. Оның сипаты –берілген сұрақтар бойынша қысқа да нұсқа эссе жазу. Бағаланатын нәтиже – метапәндік. Бағалаушылар: мұғалім, оқушылар – өзіндік бағалауы.
Үшінші техника – «Қолмен белгі беру». Сипаттамасы – мұғалім алдын ала оқушылармен біріге отырып, қолданылатын шартты белгілерді келісіп алады. Мысалы, «мен түсіндім және түсіндіре аламын» – бас бармақты жоғары көтеру; «мен әлі түсінбей отырмын» – бас бармақты төмен қарата белгі беру; «мен өзімнің толық түсінгеніме күмәнданып отырмын, сұрағым бар» – бас бармақты сол не оң жаққа нұсқау. Бағаланатын нәтиже – метапәндік. Бағалаушылар: мұғалім, оқушылар – өзіндік бағалауы.
Төртінші техника – «Бағдаршам». Сипаттамасы – әр оқушыда қызыл, жасыл, сары карточка болуы керек. Жасыл карточка – «мен түсіндім және түсіндіре аламын». Қызыл карточка – «мен әлі түсінбей отырмын». Сары карточка – «мен өзімнің толық түсінгеніме күмәнданып отырмын, сұрағым бар». Қызыл және сары карточка көтерген оқушыларға мұғалім қосымша түсіндіреді немесе жасыл карточка көтерген оқушыларға түсіндіріп беруді ұсынады. Бағаланатын нәтиже – метапәндік. Бағалаушылар: мұғалім, оқушылар – өзіндік бағалауы.
Бесінші техника – «Метатанымдық интервью». Сипаттамасы – мұғалім оқушыға өзінің орындаған тапсырмасын қалай орындағаны және неліктен дәл солай орындағаны туралы ауызша баяндап беруін ұсынады. Бағаланатын нәтиже – метапәндік. Бағалаушылар: мұғалім, оқушылар – өзара бағалауы. Мақсаты – оқушының баяндау барысында қандай қате жібергенін өзі түсінуіне көмектесу және мұғаліммен бірлесе отырып, қатені жою және болдырмау жолдарын белгілеу.
Алтыншы техника – «Түсіну қателігін тексеру». Мұғалім оқушыға қандай да бір идеялар, процестер туралы қателіктері бар пайымдаулар мен ұғымдарды береді. Сонан соң оқушыға сол берілген мазмұнмен келісуін немесе келіспеуін айтуын және осы туралы өзінің көзқарасын білдіруін сұрайды. Бағаланатын нәтиже – метапәндік. Бағалаушылар: мұғалім, оқушылар – өзіндік бағалауы.
Жетінші техника – бастауыш сынып оқушылары үшін қызықты, белсенді техника, «Ішкі – сыртқы шеңбер». Оқушылар ішкі және сыртқы шеңбер құрып, дөңгеленіп бетпе-бет тұрады. Ішкі шеңберде тұрған оқушы өзіне қарама-қарсы тұрған сыртқы шеңбердегі оқушыға сабақ тақырыбы бойынша сұрақ береді. 

Сурет 14 – Қалыптастырушы бағалау арқылы бастауыш сынып оқушыларының метапәндік нәтижелерін дамытудың құрылымдық-функционалдық моделі

Сонан соң керісінше сұрақ беріледі. Бағалаушылар: мұғалім, оқушылар – өзара бағалауы. Осы мазмұндағы техникалардың санын көптеп сипаттауға болады. Біз үлгі ретінде жетеуін ғана сипаттап отырмыз. Қазақстандық және шетелдік баспа беттеріндегі, веб-сайттардағы ғылыми және мұғалімдердің әдістемелік тәжірибелерін жүйелеп, бастауыш сынып мұғалімдеріне ұсыну үшін арнайы жинақталды.
Қалыптастырушы бағалаудың жиынтық бағалаудан, диагностикалаудан басқа бағалаудан ерекшелігі – жиынтық бағалауда оқушының білім алуда қол жеткен жетістігі нүктесі бағаланатын болса, диагностикалық бағалауда оқушының білім алуда қол жеткізе алмаған нүктесі бағаланады. Ал қалыптастырушы бағалауда оқушының білімінің өлшемінен гөрі, оқушыны дамыту басты мақсат болып саналады. 
Қалыптастырушы бағалаудың өзегі болып саналатын элементі – кері байланыс – сабақтың барлық сәтінде мұғалім мен оқушының өзара байланысы түрінде жүріп отырады. Оқушының білім алуының әрбір сәті мұғалімнің жетекшілігінен және қадағалауынан тыс қалмайды дегенді білдіреді. 
Білімді бағалау психометрияларын зерттеуші М.Скрябиннің анықтауынша, кері байланыс міндетті түрде автоматты түрде берілуі керек дегенді білдірмейді. Ғалымның айтуынша, кері байланыстың үш түрлі мәселесі бар, олар:
-жоғарыға қарай кері байланыс жасау, яғни бұл – оқушының ағымдағы деңгейі, қазіргі қолы жеткен деңгейі дегенді білдіреді;
-артқа қарай кері байланыс жасау, яғни бұл – оқушының осы деңгейге қандай бағдармен келгенін білдіреді; нақты айтқанда, бұл фидбек (feedback), түсініксіз тұстар, қате жіберілген жерлер, біздің баса назар аударатын тұсымыз да осы болуы тиіс;
-алға қарай кері байланыс жасау, яғни бұл – біздің оқу мақсатына жетуіміз үшін не істеуіміз керектігі туралы ұсыныстар болып табылады [160]. 
Кері байланыс жеке оқушыға да, топқа да берілуі мүмкін. Белгілі бір жобаны орындау барысында жұмыс тобына кері байланыс беру осы топтық түріне келеді. М.Скрябин қалыптастырушы бағалаудағы «кері байланыс» туралы кең түрде сипаттап жазылған еңбек деп Сюзан Брукхарттың кітабын атап өтеді. Американдық ғалым Сюзан М.Брукхарт өзінің «How to give effective feedback to your students» («Оқушыларға қалай тиімді кері байланыс беруге болады») атты еңбегінде қалыптастырушы бағалаудағы оның өзегі болып табылатын кері байланыстың стратегиялары, түрлері мазмұны туралы зерттеулер нәтижесімен салыстыра отырып баяндайды [161]. 
Метапәндік нәтижелерді тануда екі бағыттағы түсінік бар екені белгілі. Олардың біріншісі – А.Г.Асмолов, Г.В.Бурменская, С.Г.Бурмеников ұсынған метапәндік оқыту. Яғни, дәстүрлі пәндерді оыту барысында оқушылардың пәндік, пәнаралық, метапәндік нәтижелерді қалыптастыру бағыты ұсталынады. 
Екіншісі – В.В.Краевский, А.В.Хуторской, Ю.В.Громыко, Н.В.Громыко ұсынған дербес метапәндер. Яғни, белгілі бір ой ұйымдасуының айналасында дәстүрлі емес, жаңа жекелеген метапәндерді оқыту. Олар – «белгі», «білім», «тапсырма», «проблема» деп аталады.
Қазақстандық бастауыш мектепте пәндерді метапәндік тұрғыдан оқыту тақырыбын зерттеген Ж.Жұмабаева метапән ойлау әрекетін ұйымдастыру айналасында құрылатынын айта келе, «Білім», «Белгі», «Проблема», «Тапсырма» метапәндерін негізге алатынын атап көрсетеді. Бастауыш мектептің 3-сынып оқушыларының метапәндік нәтижелерін дамытуда қалыптастырушы бағалау технологиясының жүйесіндегі метапәндер де Ж.Жұмабаеваның зерттеуінің ізімен 15-суретте келесідей етіп жүйеленді.


Сурет 15 – Бастауыш сынып оқушыларының метапәндік нәтижелерін дамытуда қалыптастырушы бағалауды қолдану

Қалыптастырушы бағалаудың метапәндік мазмұны бастауыштың 3-сыныбында оқылатын дәстүрлі пәндерден келіп шығады. Метапәндік нәтижелер де сол дәстүрлі пәндердің аталған 4 метапәнге интеграциялануы негізінде белгіленеді. Сол анықталып көзделген нәтижелердің дамытылуында қалыптастырушы бағалаудың техникасы, әдістері, дидактикалық қамтамасыз етілуі мен жүзеге асырылуы айқындалған мазмұндық-құрылымдық технологиясы да түзіледі.
Бастауыш мектептің 3-сынып оқушыларының метапәндік нәтижелерін дамытудағы қалыптастырушы бағалау технологиясы мұғалім мен оқушылардың өзара әрекеттестігінің белгілі бір қалыпты қадамдары болуын керек етеді. Сол қадамдар арқылы оқушыларының метапәндік нәтижелерін дамытудағы қалыптастырушы бағалау технологиясының мазмұндық ерекшеліктері анықталады. 
Бастауыш мектептің 3-сынып оқушыларының метапәндік нәтижелерін дамытудағы қалыптастырушы бағалау технологиясының жүйесі өзара байланысты болып келген тоғыз басқыштан түзіледі. 
Көрсетілген тоғыз басқыштың өзіндік ерекшеліктері төменде талдап көрсетілді. 
Бірінші басқыш. Бұл жерде метапәндік нәтижелер дегеніміз – оқушылар игерген әмбебап оқу әрекеттері (ӘОӘ) екенін тағы бір атап кету керек.
Келесі екінші басқыш. Бұл жерде метапәндік мақсат дегенге тоқталып өту керек. Метапәндік мақсат дегеніміз – бастауыш сынып оқушыларында өзінің білім алу барысындағы қателіктерін өз бетімен айқындап, өз бетімен түзете алу қабілетін қалыптастыру болып табылады. 
Келесі үшінші қадам бойынша сабақтың міндеттерін оқушының метапәндік оқу-танымдық әрекетінің қадамдары ретінде қалыптастыру жолы сипатталады.
Келесі төртінші қадамда оқушының сабақтағы метапәндік оқу-таным әрекеттерін бағалаудың нақты критерийлері жасалынады.
Келесі бесінші қадамда оқушылардың метапәндік оқу әрекеттерін критерийлер бойынша бағалау жүрізіледі. 
Келесі алтыншы қадамда «кері байланыс» жүзеге асырылады: «мұғалім – оқушы», «оқушы – оқушы», «оқушы – мұғалім». Бұл қадамды ұйымдастыруда біз А.В.Потемкина мен Т.А.Скоробогатованың әдістемесін негізге аламыз [162]. Ғалымдардың зерттеуінше тиімді болған әдістер келесідей үлгіде берілген. Олардың айтуынша, кері байланысты ұйымдастыру мен жүргізу құралдары мен бағалау техникалары сабақ тақырыбына қатысты білім мен дағдының мазмұнына сәйкес іріктелініп белгіленеді. Басты құралы ретінде «кері байланыс парағы» (КБП) алынады. Бұл КБП құрылымы келесі кестеде көрсетіліген. 
Оқушының оқу әрекеттері бір жақта беріліп отыр, ал екінші бағанда сол дағдыларды тексеретін тапсырмалар жазылады, үшінші бағанда мұғалім оқушыға нақты, яғни нені қайталау керек, қалай орындау керек деген ұсыныстар береді. Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың құрылымдық-функционалдық моделін дауындауды жөн санаймыз. Құрылымдық-мазмұндық модель блоктар, компоненттер, өлшемдер мен көрсеткіштерден тұрады. Модель оқу пәндерінің тіл және жаратылыстану циклдарының мазмұнын игеру үдерісінде негізгі бастауыш сынып оқушыларының метапәндік нәтижелерін дамытуға мүмкіндік береді. Ол төрт негізгі блокты қамтиды: тұжырымдамалық-әдіснамалық, мазмұндық-әрекеттік, процессуалдық-өлшемдік, бағалау-нәтижелік. 
Тұжырымдамалық-әдіснамалық блок бастауыш білім беруде метапәндік нәтижелерді дамытуда қалыптастырушы бағалауды қолдануды жүзеге асырудың мақсаттарын, тәсілдерін, ұстанымдарын сипаттайды. 
Мазмұндық-әрекеттік блок метапәндік білімді алу және метапәндік нәтижелерге қол жеткізу мақсатында оқу пәндерінің әртүрлі циклдерін оқытудағы конвергенция қағидаларын көрсетеді. «Конвергенция» термині латынның «convergere» етістігінен шыққан («жақындау») және бір нүктеде тұрып жақындау, ұқсастық, туралау, конвергенция, өзара әрекеттесу, өзара ену үдерісін білдіреді. Диалектикалық зерттеулерде конвергентті тәсілге сүйене отырып, К.А. Скворчевский оқу іс-әрекетінің пәндік нәтижелерінде жобалау және зерттеу қызметін іске асыруды көздеп,  оған метапәндерді енгізу де бұл мәселені толық шеше алмайды деп есептейді.
Процессуалдық-өлшемдік блок динамикалық жағдайда бастауыш сынып оқушыларының метапәндік нәтижелерін дамытудағы қалыптастырушы бағалауды қолдану кезеңдерін ұсынады, яғни бастапқы диагностика кезеңінен бастап, метапәндік жетістіктерді қалыптастыру арқылы күтілетін нәтижелерді педагогикалық-тәжірибелік жағынан түзетуге және оқушылардың одан әрі жеке прогресін болжауға мүмкіндік береді. Оған бірқатар дәйекті кезеңдер кіреді: білім алушылардың білім жетістіктерін қалыптастырушы бағалау құралдарымен бастапқы диагностикалау; әмбебап оқу іс-әрекеттерін, метатанымдық дағдыларды, ақпаратпен жұмыс істеу дағдыларын дамытуға бағытталған. 
Бағалау және дидактикалық технологиялар конвергенциясы негізінде білім алушылардың метапәндік нәтижелерін дамыту, пәнаралық ұғымдарды игеру; оқу үдерісінің әртүрлі кезеңдеріндегі білім алушылардың жетістіктерін жүйелі мониторингтеу. Қол жеткізілген нәтижелерді кезең-кезеңімен талдау, жеке тұлғаның сұраныстары мен мүдделерін ескере отырып, жеке прогресті тиімді түзетуді және болжауды қамтамасыз етеді.
Бағалау-нәтижелік блок қойылған білім беру мақсаттарына қол жеткізу үшін қажетті қалыптастырушы бағалаудың әдістері, құралдары мен тәсілдерінің сипаттамасын, сондай-ақ мұғалімдер мен білім алушылар ұмтылуы қажет жоспарланған нәтижелердің тізбесін қамтиды.
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың компоненттері мен өлшемдері анықталды: мотивациялық-мақсаттық компоненттің метапәндік нәтижелерін дамытуда, оның маңыздылығын, білім беру үдерісінде метапәндік мазмұнды игеру мотивтерін түсінуге қызығушылығын анықтайды, бқл ретте оқушымен қатар мұғалімнің кәсіби құндылықтарының көрінісін көрсетеді; мазмұндық-танымдық компонент метапәндік сипаттағы білімнің көлемін, хабардарлығын, толықтығын талдауды қамтиды; іс-әрекеттік-коммуникативтік компонент бастауыш сынып оқушыларының білім беру үдерісінде алынған білімге негізделген метапәндік іс-әрекет әдістерін игеруін, ал рефлексивтік-бағалаушылық компонент практикалық тапсырмаларды орындау кезінде негізгі дағдылардың тәуелсіздігі мен сәттілігін кешенді бағалауды қарастырады. 
Әрбір компонент зерттелетін үдерістің негізгі аспектілерінің бірін ашады және бастауыш білім беруде метапәндік нәтижені дамытуда қызметтерді реттейтін нормативтік құжаттардың талаптары мен нормаларына сәйкестік дәрежесін анықтауға мүмкіндік береді. 
Метапәндікке мақсатты қатынасы өлшемінің көрсеткіштері оқушының оқу мақсатын түсінуге қызығушылығы; оқу әрекетіне ішкі мотивацияның болуы; өзіндік жетістікке ұмтылысы; оқу мақсатын қоя білуге белсенділігі.шеңберінде бастауыш білім беру үдерісінде метапәндік нәтижелерді дамытудың келесі негізгі көрсеткіштері, яғни пәнаралық маңызды құндылықтары және метапәндік мазмұнды игеру мотивтері болады. Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың мазмұндық-танымдық компоненті шеңберіндегі көрсеткіштері білімнің, іскерліктің және құзыреттіліктің стандарттағы нормалары мен талаптарына сәйкестігі бағаланады. Метапәндік білім өлшемі пәндік білімді жалпылау білімі; пәнаралық байланыс жасау және білімді жаңа жағдайда қолдану білігі; ақпаратты талдау, салыстыру, жіктеу дағдылары; логикалық ойлау, метапәндік нәтижелерді тану құзыреттілігі болып түзілді.
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың іс-әрекеттік-коммуникативтік компонент бойынша Алгоритммен жұмыс әрекеті өлшемі оқу әрекеттерін жоспарлау тәсілдері; тапсырманы орындауға жоспар құру, әрекетті бақылау және түзету; өз ойын ауызша және жазбаша жеткізу; тыңдау және пікір алмасу, бірлескен оқу әрекеті, диалог жүргізу, бірлесіп шешім қабылдау көрсеткіштерінен құралады.
Рефлексивтік-бағалаушылық компонентте оқу нәтижесін талдау, өзін-өзі бағалау өлшемі түзіліп, оқу тапсырмасын саналы орындау және оқу жауапкершілігін сезіну; оқу нәтижесін бағалау және өз жетістігін талдау; өз бетінше ойлау мен кемшілікті анықтау; өмірлік жағдаятта білімді қолдану, өзін-өзі бағалау, рефлексия жасау деп анықталды және бастауыш білім беру үдерісінде алған біліміне негізделген метапәндік іс-әрекет тәсілдерін игеруі; практикалық міндеттерді орындау үшін негізгі дағдыларды көрсетудің дербестігі; практикалық міндеттерді орындау үшін негізгі дағдылардың көрсеткіштері түзіледі.
Бастауыш сынып оқушыларының метапәндік нәтижелерін дамытуда қалыптастырушы бағалауды қолдануда жүйелік-сабақтастық ұстанымы, іс-әрекетке бағыттылық ұстанымы, рефлексияға негізделген ұстаным, ынталандыру мен қолдау ұстанымы, дамытушылық ұстанымдары қызмет атқарады. Бұл білім беру жүйесінің өзгерістерге және білім беру қызметтерін субъектілердің білім беру сұраныстарына уақтылы жауап беру мен оқушылардың үнемі жаңарып отыратын метапәндік сипаттамаларына сәйкес білім беру қызметтерін озық ұсынуды жүзеге асырады. 
Қалыптастырушы бағалау бойынша Назарбаев Зияткерлік Мектебі ДББҰ әзірлеген әдістемелік құралда бес стратегия көрсетілген, олар:
1) бағалау критерийлері мен күтілетін нәтижені түсіндіру; 
2) сыныпта тиімді өзара әрекеттестікті қалыптастыру;
3) оқушыларға кері байланыс беру;
4) өзара оқыту үдерісіне білім алушыларды қатыстыру;
5) білім алушыларды өз білімін «жасаушылар» ретінде қалыптастыру.
Сонымен қатар, мұғалім КБП пайдалану тиімділігін арттыру мақсатында оқушылардың қол жеткен табыстарын, метапәндік нәтижелерінің даму прогресін бақылау үшін «Метапәндік нәтижелердің дамуындағы кері байланысты қолдану» экранын қолдануына болады. Бұл – виртуалды немесе қағаз экран түрінде де жасауға оңтайлы әдіс. 

Кесте 10 – «Метапәндік нәтижелердің дамуындағы кері байланысты (КБП) қолдану» экраны 

	
Оқушы
	Бірінші КБП. 
Деңгейлер
	Екінші КБП. 
Деңгейлер

	
	Жоғары
	Орта
	Төмен
	Жоғары
	Орта
	Төмен

	Әлихан Е.
	
	
	
	
	
	



Бұл көрсетілген жұмыстардың жүйесін келесі 16-суреттен көруге болады.

Мұғалімнің бірінші және екінші КБП әзірлеуі

Мұғалім Экрандағы оқушылардың оқу әрекеттеріне  талдау жасауы.
Оқушылардың метапәндік нәтижелерінің дамуы туралы қорытындылар жасауы.

Оқушылардың 
1 КБП  және 2 КБП бойынша жұмыстар орындауы
Мұғалімнің 1,2 КБП бойынша оқушылардың жұмыстарын тексеріп, талдап-түсіндіруі, нәтижелерін Экранға белгілеуі.
Оқушының мұғалім талдап-түсіндірген нұсқауымен танысып, қателіктерді талдауы.
Қателіктерді түзетуде мұғалімнің қолдау жасауы.


Оқушылардың 1,2 КБП бойынша рефлексивтік бағалауы























Сурет 16 – Кері байланысты қолдану жүйесі

Сабақ үстінде қолданылатын бағалау жүйесінің осы техникасы бастауыш сынып оқушыларының метапәндік нәтижелерін дамытуда ашық және жүйелі жүргізілетіндіктен, оқушылардың өздерінің де өз білім алу үдерісіне өздері араласуына жол ашады. Осы жерде А.В.Потемкина мен Т.А.Скоробогатованың әдістерінің тиімділігі бағалау жүйесінің мұғалім мен оқушының арасындағы ынтымақтастықтың кілтін сыйластық пен түсіністікке негіздеуін қолдайтынымызды атап кетеміз.
Келесі жетінші қадамда оқушының метапәндік нәтижелерін бағалауда оның алдыңғы қол жеткен жетістіктерімен салыстыру жүргізіледі. Бұл қадамда мұғалім стандарт бойынша, тақырып бойынша емес, оқушының алдыңғы жетістігін негізге алады. Яғни, оқушының метапәндік нәтижелерінің әрбір қалыптастырушы бағалау кезеңіндегі өсу үрдісін нақтылайды, сол негізде бағалайды. Ал бұл – оқушылардың метапәндік нәтижесі дамуының динамикасын қадағалауға мүмкіндік беретін тиімді бағалау жүйесі.
Стандарт негізіндегі бастауыш мектептің 3 сыныбына арналған оқу бағдарламаларында оқушылардың оқу нәтижелеріне қойылатын талаптар берілгені белгілі. Осыған қоса, зерттеу жұмысымыздың мақсатына сәйкес, 3 сыныптың қазақ тілі, әдебиеттік оқу, математика, дүниетану, музыка, сурет пәндері бойынша метапәндік нәтижелер ӘОӘ – әмбебап оқу әрекеттері арқылы белгіленді. Осы ӘОӘ негізінде оқушылардың метапәндік нәтижелерінің дамуын қалыптастырушы бағалауды қолдану арқылы салыстыру жүргізіледі. Бастауыш сыныпта түрлі тәсілдерді, амалдарды қолдану арқылы (сурет, смайликтер, белгілер, т.б.) оқушының ӘОӘ өсу динамикасын әрбір метапән бойынша белгілеу жүргізіліп отырады. Сонымен бірге, мұғалімнің талдап-түсіндіруі немесе комментарий беруі арқылы да оқушы өзінің метапәндік нәтижелерінің даму динамикасын бақылап отырады (10-кесте).

Кесте 10 – Оқушының метапәндік нәтижелерін бағалауда оның алдыңғы қол жеткен жетістіктерімен салыстыру

	

Метапәндер
	

ӘОӘ
	Қалыптастырушы бағалаудың нәтижелерін салыстыру 

	
	
	Бастау
бақылауы
	Ағымдағы
бағалау
	тестілеу
	Ауызша сұрау
	Оқылым дағдысын тексеру
парағы
	Оқушы үшін портфолио
	Жоба

	1
	2
	3
	4
	5
	6
	7
	8
	9

	

«БІЛІМ» 


	Танымдық (Т). 


Коммуникативтік (К).
	(Т) Оқу мақсатын құру және міндеттерін анықтау, соларды сақтай отырып, оқу әрекетін орындау. Қарапайым тапсырманы тереңдетіп танымдық әрекетке дейін көтере алуы. 
(К) Сабақ материалының мазмұнын баяндауда өзінің ойын, пікірін дәлелдеп, монолог және диалог формада айта алатын болуы.

	
«БЕЛГІ»
	Реттеушілік (Р). Коммуникативтік (К)
	(Р) Оқып-білім алу дағдысы және өзінің оқу әрекетін ұйымдастыру қабілеті болуы. Жоспарлай алуы, бақылай алуы, бағалай алуы. Баға мен бағалауды дұрыс қабылдай алуы.


10– кестенің   жалғасы

	1
	2
	3

	

«ПРОБЛЕМА»
	Танымдық (Т).
Реттеушілік (Р).
Коммуникативтік (К).
	(Т) Тақырыпқа байланысты ақпараттарды іздеу, жинау, маңыздысын белгілей алуы.
(Р) Сабақ мақсатын нақты белгілей алуы, сол мақсатты сақтап, оқу әрекетінде сол ізбен жүре алуы. Тапсырманың объективті қиындығы мен өзінің жеке субъективті күйін айыра алатын болуы.
(К) Мұғалімнің пікірін, достарын, басқалардың сөзін аяғына тыңдай алатын болуы және диалогке еркін қосыла алатын болуы.

	

«ТАПСЫРМА»
	

Реттеушілік (Р). Коммуникативтік (К).
	(Р) Жоспар бойынша әрекет ете алуы және өзінің оқу әрекеттерін жоспарлай алуы.
(К) Оқу әрекетінде мұғаліммен, ересектермен, достарымен ынтымақтаса алатын болуы.



Келесі сегізінші қадам бойынша көздеген мақсатқа жету жолындағы қазіргі жеткен нүктесіне қарай оқушының орнын анықтау әдістері көрсетіледі.
Бұл алгоритмнің ерекшелігі – оқушының өтіп кеткен материалдар негізінде қол жеткізген нәтижелерін бағалау емес, сол қол жеткен нәтижеге сүйене отырып, қазіргі жеткен нүктесін белгілеп, оның алдағы уақытта «қол жеткізе алуы мүмкін» нәтижелерге де жоспар құру. Оның ерекшелігін «Белгі» метапәні бойынша көрнекі түрде келесі үлгіде көрсетуге болады.
«Белгі» метапәні бойынша қазақ тілі мен әдебиеттік оқу пәндерінің мазмұнындағы «Жанды табиғат» бөлімі бойынша алынған тақырып «Табиғатты қорғау» деп белгіленді (11-кесте). 

Кесте 11 – Алға қойылған оқу мақсатына жету жолындағы қазіргі жеткен нүктесіне қарай оқушының орнын анықтау

	Метапән 
	Пәндер 
	Ортақ бөлім 
және оқушыға берілген ортақ тақырып
	Оқушының алдына қойылған мақсат
	Бағалау критерийлері
	Берілген уақыт
	1 КБП мен 1 ФБ
	2 КБП мен 2 ФБ
	Қол жеткен нүктесі

	1
	2
	3
	4
	5
	6
	7
	8
	9

	
«Белгі»
	Қазақ тілі
	«Жанды табиғат» 
«Табиғатты қорғау үшін не істеу керек?»
	Қазақ тілі мен әдебиеттік оқу сабақтарында өткен «Жанды табиғат» 

	80% - жоғары /өте жақсы
64-79% - орта / жақсы
50-63% 
	


4 сабақ
	


8 %
	


28%
	ТӨМЕН.
Шаралар: 
1.Жеке үй тапсырмалары. 
2.Тақырып бойынша 
үлгерген 

	
	Әдебиеттік оқу
	
	
	
	
	
	
	


11 – кестенің  жалғасы

	1
	2
	3
	4
	5
	6
	7
	8
	9

	
	
	
	бөліміндегі такырыптар бойынша «Табиғатты қорғау үшін не істеу керек» деген сызба-ұсыныс дайындау.
	- төмен/ нашар
	
	
	
	оқушылармен бірге тақырып бойынша жұмыстар жасау.



Келесі және соңғы тоғызыншы қадам бойынша оқушының метапәндік нәтижелерінің даму жолына қажетті түзетулер жасау туралы қарастырып өтеміз. Бастауыш сынып оқушыларының метапәндік нәтижелерін дамытуда қалыптастырушы бағалауды қолдану үдерісінің әрбір қадамында мұғалім мен оқушының өзара ынтымақтастық қарым-қатынасы үзілмейді. Тоғызыншы қадамның өзінде мұғалім қалыптастырушы бағалаудың қорытындысы бойынша оқушылардың білім алу бағыттарына түзетулерді олармен біріге отырып жасайды. Ол бағыттарда келесідей әдіс-амалдар қолданылады:
· оқушылар орындайтын тапсырмалардың көпнұсқалы болуы, олардың ішінде үй тапсырмасын көпнұсқалы етіп беру, тестілерді жеңіл-күрделілігіне орай нұсқаларын көбірек етіп ұсыну;
· оқушылармен бірге сабақтан тыс қызықты тақырыпта сабақтар жүйесін өткізу;
· метапәндік ортақ тақырыпты біріге таңдауға мүмкіндік беріп, неліктен сол тақырыпты таңдалғаны туралы әңгіме-сұхбаттар жүргізу.
Бұл алгоритм бойынша оқушыға рефлексиялық тапсырма ұсынуға да болады. Оның үлгісі келесі 12- кестеде көрсетілді.

Кесте 12 – Оқушының метапәндік нәтижелерінің даму жолына қажетті түзетулер жасау
Рефлексиялық тапсырма
	Метапән
	Пәндер. Қазақ тілі. Математика



	Қиын.
Толық түсінбедім.
Көп қате жібердім
	Жеңіл. Бәрін
түсіндім.
Қате жоқ 
(қате болды, 
өзім түзедім)
	Менің үй тапсырмам

	1
	2
	3
	4
	5

	                           «ТАПСЫРМА»
	Ортақ тақырып
«Сөздер мен сандар жасалуы».
ТАПСЫРМА мазмұны:
 «1,5,8 сандарынан бірнеше үштаңбалы және бірнеше
	 Иә;
Жоқ
	Иә
Жоқ
	Қазақ тілінен:

«Дыбыс пен әріп», және  «Буын» туралы қайталау.



12 – кестенің  жалғасы

	1
	2
	3
	4
	5

	

	екі таңбалы сандар құраңдар.
Т,с,а әріптерінен бірнеше екі әріптен тұратын сөз бен бірнеше үш әріптен тұратын сөз құраңдар. 
Бұл тапсырмалардың ортақ қасиеті неде?»
	
	
	Математикадан:
Бірліктер класы. Разрядтар
туралы қайталау.




Бастауыш сынып оқушыларының метапәндік нәтижелерін дамытуда қалыптастырушы бағалауды қолдану технологиясының ішкі жүйесіне жасалынған талдаулар оның құрылымдық-функционалдық моделін дайындауға мүмкіндік берді (сурет 14).
Бастауыш сынып оқушыларының метапәндік нәтижелері дегеніміз оқушылардың әмбебап оқу әрекеттерін (ӘОӘ) сапалы қолдана алуы және сонымен қатар мұғалім мен оқушының ынтымақтаса отырып оқу әрекетін жүргізуді реттеуі, жоспарлауы, түзетуі және бақылап отыруы болып табылады. Бастауыш сынып оқушыларының метапәндік нәтижелерін дамыту пәндерді оқыту барысында ортақ тақырыптарды және бір пәннің ішіндегі ортақ тақырыптарды бір нүктеге тоғыстыра отырып, оқушының метабілімін қалыптастыру үшін жинақтау арқылы мүмкін болады. Оқушылардың метапәндік нәтижелерін дамытуда қалыптастырушы бағалауды қолдану арқылы әмбебап оқу әрекеттерін еркін игеру дағдылары қалыптастырылады, мұғаліммен ынтымақтаса отырып, күнделікті білім алу үдерісі оқуды, білімді іздеп табудың шынайы үдерісіне айналады. 
Қалыптастырушы бағалаудың метапәндік сипаттамалары оның ең біріншіден, оқушыларға метапәндік білім мазмұнын меңгерте алу мүмкіндігімен танылады. Сол мүмкіндіктер арқылы оқушыда жалпы әрекет, оның ішінде оқу әрекеті туралы білім және оны жоспарлау, оны басқару, өзгерту, түзету, басқару мен бақылау, нәтижесін анықтау сияқты өмірлік маңызды қабілеттер мен дағдылар қалыптасады. Ең маңызды тұсы – оқушы өзінің білім алу жолында қол жеткен нәтижесіне өзі де баға береді, мұғалімнің бағалауымен, сыныптас достарының бағалауымен келісуді не келіспеуді, оның себептерін білуді үйретеді.
Қалыптастырушы бағалау арқылы бастауыш сынып оқушыларының метапәндік нәтижелерін дамытудың деңгейлері келесідей анықталды:
-жоғары деңгей: оқушы оқу мақсатын саналы түсінеді және метапәндік әрекетке тұрақты қызығушылық танытады, оқу әрекетін дербес жоспарлап, ішкі мотивация негізінде орындайды. Пәндік білімді жалпылай алады, пәнаралық байланыстарды еркін орнатады және білімді жаңа жағдайларда қолданады. Ақпаратты талдау, салыстыру, жіктеу және логикалық қорытынды жасау әрекеттері қалыптасқан. Оқу әрекетін жоспарлау, бақылау және түзету тәсілдерін дербес қолданады, тапсырмаларды орындауда алгоритм құра алады. Өз ойын ауызша және жазбаша түрде жүйелі жеткізеді, диалог жүргізеді, топтық жұмысқа белсенді қатысады және бірлескен шешім қабылдауға үлес қосады. Оқу нәтижесін саналы бағалайды, өз жетістігі мен қиындықтарын талдайды, кемшіліктерін анықтап, түзету жолдарын ұсынады. Білімді өмірлік жағдаяттарда қолданады, өзін-өзі бағалау мен рефлексиясы тұрақты сипатта көрінеді.Метапәндік әрекеттері дербес, тұрақты және саналы жүзеге асады;
- орта деңгей: оқушы оқу мақсатын түсінеді, бірақ метапәндік әрекетке қызығушылығы тұрақсыз, оқу әрекетін жоспарлау мұғалім көмегімен жүзеге асады. Пәндік білімді жалпылауда және пәнаралық байланыс жасауда кейбір қиындықтар байқалады, білімді жаңа жағдайда қолдануы шектеулі. Ақпаратты талдау және салыстыру әрекеттері жартылай қалыптасқан. Оқу әрекетін жоспарлау және бақылау мұғалімнің бағыттауымен орындалады. Өз ойын жеткізуде жүйелілік жеткіліксіз, диалогқа қатысады, бірақ бастамашылдығы төмен. Топтық жұмысқа қатысады, алайда бірлескен шешім қабылдауда белсенділігі тұрақсыз. Оқу нәтижесін бағалауы сыртқы бағалауға тәуелді, өз жетістігін жалпы сипатта ғана талдайды. Қателерін анықтауда және түзетуде мұғалім көмегін қажет етеді. Рефлексия элементтері бар, бірақ жүйелі емес. Метапәндік әрекеттері жартылай дербес, тұрақсыз;
-төмен деңгей: оқушы оқу мақсатын толық түсінбейді, оқу әрекетіне қызығушылығы төмен, ішкі мотивация әлсіз. Оқу әрекетін жоспарлай алмайды. Пәндік білімді жалпылау, пәнаралық байланыс жасау және білімді жаңа жағдайда қолдану әрекеттері қалыптаспаған. Ақпаратты талдау, салыстыру, жіктеу дағдылары жеткіліксіз. Оқу әрекетін ұйымдастыруда мұғалімнің толық көмегіне тәуелді, тапсырманы орындау жоспарын құра алмайды. Өз ойын жеткізуде қиналады, диалогқа сирек қатысады, топтық жұмысқа пассив. Оқу нәтижесін бағалай алмайды, өз жетістігі мен қателерін түсінбейді. Рефлексия жасамайды немесе өте қарапайым  деңгейде. Білімді өмірлік жағдайда қолдануы байқалмайды. Метапәндік әрекеттері қалыптаспаған, сыртқы басқаруға тәуелді.
Оқушылардың метапәндік нәтижелерін дамытуда олардың өзінің және өзгелердің оқу-танымдық әрекетін бағалау, болжам жасау, реттеушілік әмбебап оқу әрекеттері сияқты маңызды дағдылары, қабілеттері қалыптастырылады. Соның негізінде танымдық және коммуникативтік оқу әрекеттері де дамытылады. Сонымен бірге оқушылардың метақабілеттері яғни оқу әрекетін немес кез келген өмірлік өз әрекетін жүйе ретінде танып, оны басқару, өз әрекетіне болжам жасау сияқты аса маңызды қабілеттері дамып-жетіледі.
Ең бастысы, оқушы метапәндік білім алып, оның нәтижелерін қалыптастырушы бағалау негізінде қалыптастыруы арқылы өзіндік болмысы мен өз ой-санасының мүмкіндіктеріне рефлексия жасау арқылы «өзін-өзі таниды». Өзінің мүмкіндіктерін өзгенің мүмкіндіктерімен салыстыру тек жеке басын ойлауды емес, басқалардың өзінен артық мүмкіндіктерін дұрыс және адал бағалауға үйретеді. Бұлардың барлығы метапәндік білім нәтижесінің құндылығын танытады.
3 ҚАЛЫПТАСТЫРУШЫ БАҒАЛАУ АРҚЫЛЫ БАСТАУЫШ СЫНЫП ОҚУШЫЛАРЫНЫҢ МЕТАПӘНДІК НӘТИЖЕЛЕРІН ДАМЫТУДЫҢ ТӘЖІРИБЕЛІК-ЭКСПЕРИМЕНТТІК ЖҰМЫСТАРЫ

3.1 Қалыптастырушы бағалау арқылы бастауыш сынып оқушыларының метапәндік нәтижелерін дамытудың диагностикасы
Бастауыш сынып оқушыларының метапәндік нәтижелерін дамытуда қалыптастырушы бағалауды қолданудың тиімділігін, метапәндік нәтижелерді дамыту деңгейлерін анықтауды педагогикалық эксперимент негізінде тексеру үшін арнайы тәжірибелік-эксперимент жұмысы ұйымдастырылып жүргізілді. 
Тәжірибелік-эксперимент жұмысын ұйымдастырудың басында педагогикалық эксперименттің ішкі кезеңдеріне байланысты ішкі жоспар құрылды. Әрбір белгіленген жұмыстың келесі жұмыспен логикалық байланысы сақталуы қадағаланды, белгіленген жоспар келесі 13-кестеде көрсетілді.

Кесте 13 – Тәжірибелік-эксперимент жұмысының өткізілу жоспары

	Тәжірибелік эксперимент жұмысының эмпирикалық бағдарламасы

	Анықтаушы кезеңі 

	Оқыту-қалыптастырушы кезеңі
	Бақылау кезеңі


	1) Бастауыш мектептің 3 сынып оқушыларына арналған метапәндік нәтижелер дамытудағы қалыптастырушы бағалауды қолдануды  диагностикалау: 
· оқушылардан сауалнама алу;
· оқушыларға кесінді тапсырмалар орындату.
2) Тапсырманы орындау нәтижелеріне сандық-сапалық талдау жасау.
3) Бастауыш мектеп мұғалімдеріне зерттеу тақырыбына байланысты қысқа семинар, тест және  сауалнама жүргізу.
	1) Оқыту-қалыптастыру кезеңіне арналған «Бастауыш сынып оқушыларының метапәндік нәтижелерін дамытуда қалыптастырушы бағалауды қолдану технологиясы» оқу бағдарламасын әзірлеу. 
2) Оқыту процесінде
 «Бастауыш сынып оқушыларының метапәндік нәтижелерін дамытуда қалыптастырушы бағалауды қолдану технологиясының» тиімділігін сынау.
	1) Оқыту кезеңіндегі қол жеткізілген нәтижелерді кесінді арқылы қорытынды сынау, бақылау. 
2) Нәтижелеріне сандық-сапалық талдау жасау.
3) «Бастауыш сынып оқушыларының метапәндік нәтижелерін дамытуда қалыптастырушы бағалауды қолдану» бойынша ұсыныстар жасау. 
4) Мұғалімдерге арналған «Бастауыш сынып оқушыларының метапәндік нәтижелерін дамытуда қалыптастырушы бағалауды қолдану технологиясы» атты әдістемелік нұсқаулық әзірлеу.




Тәжірибелік-эксперименттік жұмыс Алматы қаласының Алатау ауданының № 201 мектеп-гимназиясының 3-сынып оқушылары қатысты, олар экспериментік топ ретінде – 62 оқушылар және Алматы қаласының Алатау ауданындағы № 201 мектеп-гимназиясының бақылау тобы ретінде – 58 оқушылары қатысып, 3 сыныптарда жүргізілді. Қатысқан оқушылар саны – 120.
Негізінде, бастауыш мектеп баланың білім алуындағы аса маңызды бір асу сияқты кезең болып табылады. Өйткені, бастауыш мектепте оқыған төрт жыл ішінде бала «білім алуға кәсіптенген» тұлғаға айналуы тиіс. Өйткені алдағы негізгі мектепте жекелеген ғылым салаларының негіздері жеке пән ретінде оқытылады, оқушы оған өз бетімен білім алу дағдылары қалыптасуы арқылы дайын болуы керек. Сонымен бірге әлеуметтік орта мен қарым-қатынас түрлері мен мазмұны өзгереді. Коммуникативтік оқу әрекеттері де соған сай қалыптасуы керек. Баланың дене және рухани дамып-жетілуі қарқындап, өмірлік қажеттіліктерге өзі жауап бере бастайды. Осындай жағдайда өзінің оқу-танымдық әрекеттерін өз реттеуге дағдыланып, түрлі жағдаяттарға дайындалуы керек. Сондықтан да әмбебап оқу әрекеттері (ӘОӘ) метапәндік ұғымдарды меңгеруде және оны қалыптастырушы бағалау арқылы дағды ретінде қабілеттер жүйесіне орнықтыруда бастауыш мектеп жүйесі зор қызмет атқаруы тиіс.
Алғашқы жұмыс анықтаушы кезең бойынша белгіленген міндеттерді орындау болғандықтан, көрсетілген мектеп мұғалімдерімен әңгімелесулер өткізілді. Тәжірибелік-эксперимент жұмысының мақсаты мен міндеттері таныстырылды. Мұғалімдерді метапәндік нәтижелер және оны дамтуда қалыптастырушы бағалауды қолдану туралы қызықтырған сұрақтарына  жауаптар берілді. Осыдан соң бастауыш мектептің 3 сынып оқушыларына арналған метапәндік нәтижелер дамытудағы қалыптастырушы бағалауды қолдануды диагностикалау мақсатында оқушылардан сауалнама алынды және қалыптастырушы бағалау техникалары бойынша әмбебап оқу әрекеттерін диагностикалау мақсатында ӘОӘ оқушыларға кесінді тапсырмалар орындатылды. Сауалнама да, кесінді тапсырмалар да М.А.Пинскаяның әдістемесі бойынша жүргізілді.
3 сыныпта өтілетін бірқатар сабақтарға қатысып, мұғалімдермен келісе отырып, «Қазақ тілі» (1,2), «Әдебиеттік оқу» (3,4), «Математика» (5,6), «Дүниетану» (7,8) пәндері бойынша параққа сызылған «Өзіндік диагностикалау сауалнамасы» оқушыларға ұсынылды. Сауалнамаға жауап беру кестені толтыру арқылы жүргізілетіні түсіндірілді. 
Құрметті оқушылар!
Берілген парақтағы сауалнаманы толтырғанда ұсынылған жауаптардың бірінің ұяшығына қосу (+) таңбасын қоясыңдар!

Кесте 14 – «Өзіндік диагностикалау сауалнамасы» нәтижелері

	Сен төмендегі берілген оқу жағдаяттарында өзіңді қаншалықты
сенімді сезінесің?
	Өте
сенімдімін
	Сенімдімін
	Біршама сенімдімін

	Сенімді емеспін

	1
	2
	3
	4
	5

	1.Мен мәтінді түрлеріне қарай талдай аламын.
	Иә.
Жоқ.
	Иә.
Жоқ.
	Иә.
Жоқ
	Иә.
Жоқ

	2.Мен қиын әріптердің емлесін дұрыс қолданамын.
	Иә.
Жоқ
	Иә.
Жоқ
	Иә.
Жоқ
	Иә.
Жоқ


14– кестенің жалғасы

	1
	2
	3
	4
	5

	3.Мен көркем шығармаға талдау жасай аламын.
	Иә.
Жоқ
	Иә.
Жоқ
	Иә.
Жоқ
	Иә.
Жоқ

	4.Мен жақсылық пен жамандық туралы өз ойымды еркін білдіре  аламын.
	Иә.
Жоқ
	Иә.
Жоқ
	Иә.
Жоқ
	Иә
Жоқ

	5.Мен үш таңбалы сандарды тез қосып, азайта аламын.
	Иә.
Жоқ
	Иә.
Жоқ
	Иә.
Жоқ
	Иә.
Жоқ

	6.Мен өз бөлмем үшін неше шаршы метр кілем керек екенін есептей аламын.
	Иә.
Жоқ
	Иә.
Жоқ
	Иә.
Жоқ
	Иә.
Жоқ

	7. Мен оқуда, сабақтан тыс жұмыс орындауда өз-өзімді және сыныпты өте дұрыс басқара аламын.
	Иә.
Жоқ
	Иә.
Жоқ
	Иә.
Жоқ
	Иә.
Жоқ

	8.Спортпен айналысуға аса қажетті барлық жақсы мінез-құлық менде толық бар деп санаймын.
	Иә.
Жоқ
	Иә.
Жоқ
	Иә.
Жоқ
	Иә.
Жоқ



«Өзіндік диагностикалау сауалнамасы» бойынша алынған жауаптарды талдау барысы келесі нәтижені көрсетті. Бұл жерде тек «ИӘ» деп берілген жауаптар санын ғана көрсетіп отырмыз. Бірақ «Иә» деген тек соңғы баған бойынша ғана теріс мағынаны білдіретінін атап кетуіміз керек.

Кесте 15 - «Өзіндік диагностикалау сауалнамасы» нәтижесі бойынша «Иә» деп жауап бергендердің пайыздық көрсеткіштері

	Сауалнама
	Барлық оқушылар саны - 120

	Сен төмендегі берілген оқу жағдаяттарында өзіңді қаншалықты сенімді сезінесің?
	Өте
сенімдімін
	Сенімдімін
	Біршама сенімдімін
	Сенімді емеспін

	
	Иә
	Иә
	Иә
	Иә

	1
	2
	3
	4
	5

	1.Мен мәтінді барлық түрлеріне қарай талдай аламын.
	8
(6,6%)
	
12(10%)
	
33(27,5%)
	
67 (55,8%)

	2.Мен қиын әріптердің емлесін дұрыс қолданамын.
	14 (11,6%)
	18 (15%)
	42 (35%)
	46 (38,3%)

	3.Мен көркем шығармаға талдау жасай аламын.
	42 (35%)
	22 (18,3%)
	42 (35%)
	14 (11,6%)


	4.Мен жақсылық пен жамандық туралы өз ойымды еркін білдіре аламын.
	12(10%)
	15 (12,5%)
	42 (35%)
	51(42,5%)

	5.Мен үш таңбалы сандарды тез қосып, азайта аламын.
	18 (15%)
	17 (14,1%)
	44(36,6%)
	41 (34,1%)

	6.Мен өз бөлмем үшін неше шаршы метр кілем керек екенін есептей аламын.
	
8 (6,6%)
	
11(9,1%)
	
34(
8,3%)
	
67 (55,8%)


	7. Мен оқуда, сабақтан тыс жұмыс орындауда өз-өзімді және сыныпты өте дұрыс басқара аламын.
	
6 (5%)
	
9(7,5%)

	
46(38,3%)
	
59 (49,1%)




15 – кестенің жалғасы

	1
	2
	3
	4
	5

	8.Спортпен айналысуға аса қажетті барлық жақсы мінез-құлық менде толық бар деп санаймын.
	
7 (5,8%)

	
9(7,5%)
	
37(30,8%)
	
67(55,8%)



Берілген өзіндік диагностикалау сауалнамасының нәтижелерін талдау оқушылардың өз білімдері мен дағдыларына деген сенімділік деңгейінің әртүрлі екенін көрсетеді. Жалпы 120 оқушы қатысқан бұл сауалнамада бірнеше маңызды тенденцияларды байқауға болады. 
Сауалнама нәтижелерін төмендегідей талдауға болады.
1. Ең жоғары сенімділік деңгейі: Көркем әдебиет және талдау
Оқушылардың өздеріне ең сенімді саласы — көркем шығармаға талдау жасау (3-сұрақ). Мұнда оқушылардың 35 %-ы «Өте сенімдімін» деп жауап берген. Бұл — басқа көрсеткіштермен салыстырғанда ең жоғары нәтиже.
2. Ең төменгі сенімділік деңгейі: Практикалық есептеулер мен талдау
Оқушылар келесі бағыттарда өздерін өте сенімсіз сезінеді:Мәтінді түрлеріне қарай талдау (1-сұрақ): 55,8 %-ы сенімсіз. Кілем ауданын есептеу (6-сұрақ): 55,8 %-ы сенімсіз. Бұл математикалық білімді өмірде қолдану дағдысының төмендігін көрсетеді. Спорттық мінез-құлық (8-сұрақ): 55,8 %-ы сенімсіз. 
3. Өзін-өзі басқару және әлеуметтік дағдылар: оқушылардың жартысына жуығы (49,1%) өзін және сыныпты басқаруда (7-сұрақ) қиналатынын білдірген. Бұл лидерлік қасиеттер мен эмоционалды интеллектіні дамыту қажеттігін меңзейді.

Кесте 16 – «Өзіндік диагностикалау сауалнамасының» нәтижелерінің көрсеткіш түрлері

	Көрсеткіш түрі
	Ең жоғары пайыз (сұрақ №)
	Жағдайы

	Сенімділік жоғары
	3-сұрақ (35%)
	Шығарма талдау

	Сенімділік орташа
	2-сұрақ (35%)
	Емле ережелері

	Сенімсіздік басым
	1, 6, 8-сұрақтар (55,8%)
	Анализ, есептеу, спорт



Функционалдық сауаттылық: Оқушылардың математикалық есептеулерді (кілем ауданын табу) өмірде қолдануға келгенде сенімсіздік танытуы – практикалық жұмыстарды көбейту керек екенін білдіреді.
Тілдік дағдылар: Мәтінді талдау (1-сұрақ) бойынша сенімсіздік өте жоғары. Демек, оқушыларға мәтінмен жұмыс істеудің стратегияларын көбірек үйрету қажет.
Психологиялық қолдау: Оқушылардың басым бөлігі (көптеген сұрақтар бойынша 40-55% аралығы) «Сенімді емеспін» деген санатта. Бұл оқушылардың өз қабілетіне деген бағасының төмендігін немесе материалдың күрделілігін көрсетеді.Оқушылар үшін «Өзіндік диагностикалау сауалнамасы» бастапқы уақытта бірден қуанышпен қабылдана қоймады. Өйткені оқушылар жауап беруде толық оқып шығып, шынайы жауап беру дұрыс болатыны баса айтылған болатын. Нәтиже көрсеткеніндей, оқушылар «өте сенімдімін» деген жауапты өте аз берген. Ал көп оқушы, «сенімді емеспін» деп белгілеген. Бұл – оқушылардың білімсіз екенін көрсетпейді. Бұл нәтиже арқылы біз оқушылардың рефлексиялық қабілетінің төмен деңгейде екенін көреміз. Және, ең бастысы, өз оқу әрекетін үшін жауапкершілік алудан қашуы мүмкін деген ой туындағанын да атап кеткіміз келеді.
Тәжірибелік-эксперимент жұмысының анықтаушы кезеңінде көрсетілгеніндей, бастауыш мектептің 3-сынып оқушыларына арналған метапәндер нәтижелерін дамытуда қалыптастырушы бағалауды қолдануды диагностикалау жүргізілді (17-кесте). 

Кесте 17 – Метапәндер нәтижелерін дамытуда қалыптастырушы бағалауды қолдануды диагностикалау

	Оқушылардың метапәндер нәтижелерін дамытуда қалыптастырушы бағалауды қолдануды диагностикалау

	Оқу-танымдық әрекеттері бойынша
	Оқу-коммуникативтік әрекеттер бойынша 
	Оқу-реттеушілік әрекеттері бойынша 

	Оқушының логикалық әрекеттерін диагностикалау
	Мұғаліммен, достарымен, ортасымен қарым-қатынас жасау дағдыларын диагностикалау
	Оқушының өзінің оқу әрекетін ұйымдастыру және бақылау дағдыларын диагностикалау

	Оқу ақпаратымен жұмыс бойынша оқу әрекеттерін диагностикалау
	Мұғаліммен, достарымен, ынтымақтасқан оқу әрекетін орындау  дағдыларын диагностикалау
	Оқушының өзінің және өзгелердің оқу әрекетін бағалау дағдыларын диагностикалау



Кесте 18 – Метапәндер нәтижелерін дамытуда қалыптастырушы бағалауды қолданудың компоненттері, өлшемдері, көрсеткіштерін диагностикалау

	Компоненттері
	Өлшемдері
	Көрсеткіштері
	Диагностикалау әдістемесі

	1
	2
	3
	4

	Мотивациялық-мақсаттық
	Метапәндікке мақсатты қатынасы 
	- оқушының оқу мақсатын түсінуге қызығушылығы;
- оқу әрекетіне ішкі мотивацияның болуы;
- өзіндік жетістікке ұмтылысы;
- оқу мақсатын қоя білуге белсенділігі.
	1.Авторлық сауалнама 2.Оқушылардың оқу мотивациясын диагностикалау әдістемесі (А.А.Реан және В.А. Якунин, Н.Ц. 3. Бадмаеваның редакциясы)
Табысқа жету мотивациясын диагностикалау әдістемесі
(Т.Элерс)


18 – кестенің  жалғасы

	1
	2
	3
	4

	Мазмұндық-танымдық
	Метапәндік білімі
	- пәндік білімді жалпылау білімі;
- пәнаралық байланыс жасау және білімді жаңа жағдайда қолдану білігі;
- ақпаратты талдау, салыстыру, жіктеу дағдылары;
- логикалық ойлау, метапәндік нәтижелерді тану құзыреттілігі.
	1. Метатанымдық білім мен метатанымдық белсенділікті өзін-өзі бағалау әдістері (Ю.В.Скворцова, М.М.Кашапов).
2. «Оқушының логикалық әрекеттерін диагностикалау»


	Іс-әрекеттік-коммуникативтік
	Алгоритммен жұмыс әрекеті (оқу әрекеттерін жоспарлау, орындау және түзету, өз ойын жеткізу, тыңдау, бірлескен әрекет)
	- оқу әрекеттерін жоспарлау тәсілдері;
- тапсырманы орындауға жоспар құру, әрекетті бақылау және түзету;
- өз ойын ауызша және жазбаша жеткізу;
- тыңдау және пікір алмасу, бірлескен оқу әрекеті, диалог жүргізу, бірлесіп шешім қабылдау.
	1. Г. Шроу мен Р. Спери-Деннисонның Jr. Mai «Метатанымдық хабардарлық сауалнамасы»;

	Рефлексивтік-бағалаушылық
	Оқу нәтижесін талдау, өзін-өзі бағалау
	- оқу тапсырмасын саналы орындау және оқу жауапкершілігін сезіну;
- оқу нәтижесін бағалау және өз жетістігін талдау;
- өз бетінше ойлау мен кемшілікті анықтау;
- өмірлік жағдаятта білімді қолдану, өзін-өзі бағалау,
рефлексия жасау.
	1.Рефлексиялық дағдыларды диагностикалау әдістемесі (Е.В.Савченко).
2.«Өзін-өзі ұйымдастыру ерекшеліктерінің диагностикасы» авторлық сауалнамасы.




Бұл міндетті шешу үшін жоғарыда кестеде көрсетілген оқушылардың метапәндер нәтижелерін дамытуда қалыптастырушы бағалауды қолдануды «мотивациялық-мақсаттық» бойынша, «мазмұндық-танымдық» бойынша, «іс-әрекеттік-коммуникативтік» бойынша, «рефлексивтік-бағалаушылық» бойынша диагностикалау үшін алты  кесінді тапсырма орындатылды. 
Анықтаушы эксперимент кезеңінде мотивациялық-мақсаттық компонент бойынша Оқушылардың оқу мотивациясын диагностикалау әдістемесі (А.А.Реан және В.А. Якунин, Н.Ц. Бадмаеваның редакциясы) қолданылды. А.А. Реан, В.А. Якунин және Н.Ц. Бадмаеваның редакциясымен жасалған «Оқу мотивациясын диагностикалау» әдістемесінің мақсаты – оқушылардың оқуға деген ынтасын анықтайды [163]. 
Экспериментке қатысқан респонденттер санына (Эксперименттік топ (ЭТ) – 62, Бақылау тобы (БТ) – 58) сүйене отырып, анықтаушы эксперимент кезеңіне тән (әдетте мотивация деңгейі әртүрлі болатын) пайыздық көрсеткіштермен есептелген кесте мен гистограммасы берілген.

Кесте 19 – Анықтаушы эксперимент кезеңі бойынша мотивациялық-мақсаттық компоненті бойынша А.А. Реан, В.А. Якунин және Н.Ц. Бадмаеваның редакциясымен жасалған «Оқу мотивациясын диагностикалау» әдістемесі негізінде оқушылардың оқу мотивациялық мақсаттық диагностикалау нәтижелері

	Мотивация деңгейі
	Эксперименттік топ (ЭТ) n=62
	Бақылау тобы (БТ) n=58

	Жоғары
	12 (19,4%)
	11 (19%)

	Орта
	24 (38,7%)
	23 (39,6%)

	Төмен
	26 (41,9%)
	24 (41,4%)



Анықтаушы эксперимент кезеңінде екі топта да төмен мотивация деңгейі басым екені көрінеді (ЭТ – 41,9%, БТ – 41,4%). Бұл оқушылардың оқуға деген ішкі қызығушылығының аздығын немесе тек сыртқы факторлардың (баға алу, ата-ана қорқынышы) әсерінен оқитынын көрсетеді.
Орташа деңгей: респонденттердің шамамен 39%-ы оқу процесіне тұрақты емес қызығушылық танытады. Олар белгілі бір жағдайларда ғана белсенділік көрсетеді.
Жоғары деңгей: ең аз көрсеткіш жоғары деңгейге тиесілі (19% маңында). Бұл оқушылардың танымдық қажеттіліктері жоғары және өздігінен білім алуға ұмтылыстары бар.
Екі топтың көрсеткіштері бір-біріне өте жақын. Бұл зерттеудің объективтілігін қамтамасыз етеді, себебі эксперимент басында екі топтың деңгейі тең болуы шарт. 
Осы мәліметтер негізінде ЭТ және БТ топтарының нәтижелерін салыстыратын диаграмма (гистограмма) құрылды суретте көрсетілген (сурет-17). 



Сурет 17 - А.А. Реан, В.А. Якунин және Н.Ц. Бадмаеваның редакциясымен 
жасалған «Оқу мотивациясын диагностикалау» әдістемесі негізінде 
оқушылардың оқу мотивациялық мақсаттық диагностикалау нәтижелері

Анықтаушы эксперимент келесі кезеңінде мотивациялық-мақсаттық компонент бойынша Т. Элерстің «Табысқа жету мотивациясын диагностикалау» әдістемесі қолданылды. Әдімтеменің мақсаты оқушының кедергілерді жеңуге, жетістікке ұмтылуға деген дайындығын анықтайды. Бастауыш сынып оқушылары үшін бұл көрсеткіш олардың оқуға деген ынтасы мен өзіне деген сенімділігінің іргетасы болып табылады. 
Біздің зерттеуіміздің респонденттер санына (ЭТ–62, БТ–58) негізделген анықтаушы эксперимент кезеңінің төменде кестесі мен талдауын ұсынамыз.
 
Кесте 20 - Анықтаушы эксперимент кезеңіндегі мотивациялық-мақсаттық компонент бойынша Т.Элерстің «Табысқа жету мотивациясы» әдістемесінің нәтижелері  

	Мотивация деңгейі
	Сипаттамасы
	Эксперименттік топ (ЭТ) n=62
	Бақылау тобы
(БТ) n=58

	Өте жоғары
	Тәуекелге баруға дайын, белсенді
	6 (9,7%)
	5 (8,6%)

	Жоғары
	Жетістікке жетуге ұмтылады
	14 (22,6%)
	13 (22,4%)

	Орта
	Тұрақты, қалыпты ұмтылыс
	18 (29,0%)
	17 (29,3%)

	Төмен
	Сәтсіздіктен қорқ
ды, енжар
	24 (38,7%)
	23 (39,7%)



Анықтаушы эксперимент кезеңі бойынша талдау:
Төмен деңгейдің басымдылығы: екі топта да оқушылардың шамамен 39%-ы табысқа жету мотивациясының төмен деңгейін көрсетіп отыр. Бастауыш сыныпта бұл көбінесе баланың сәтсіздікке ұшыраудан қорқуымен немесе өз күшіне сенбеуімен байланысты. Олар қиын тапсырмадан тез бас тартуға бейім.
Орташа және жоғары деңгей: оқушылардың үштен бір бөлігі ғана (ЭТ – 22,6%, БТ – 22,4%) жетістікке жетуге нақты ниет білдіреді. Бұл оқушылар сабаққа белсенді қатысады, бірақ қиындық туындағанда қолдауды қажет етеді.
ЭТ және БТ көрсеткіштерінің арасындағы айырмашылық өте аз (0,1% - 1,1% аралығында). Бұл эксперименттің басында екі топтың мүмкіндіктері мен психологиялық дайындығы бірдей деңгейде екенін, демек зерттеудің әрі қарай салыстырмалы түрде жүргізілуіне толық негіз бар екенін дәлелдейді.
Анықтаушы эксперимент нәтижесі көрсеткендей, бастауыш сынып оқушыларының басым бөлігінде табысқа жету мотивациясының деңгейі жеткіліксіз. Бұл оқу процесіне оқушылардың өзіндік бағасын арттыратын және жетістік жағдаяттарын туғызатын арнайы әдістемелерді енгізу қажеттілігін айқындайды.
Анықтаушы эксперименттің мазмұндық- танымдық компонент бойынша ЭТ мен БТ–ның бастауыш сынып оқушыларына Ю.В.Скворцова, М.М.Кашаповтың «Метатанымдық білім мен метатанымдық белсенділікті өзін-өзі бағалау әдістері» атты дигностикалық әдістемесі жүргізілді. 
Ю.В. Скворцова мен М.М. Кашаповтың «Метатанымдық білім мен метатанымдық белсенділікті өзін-өзі бағалау әдістері» әдістемесі оқушының өз ойлау процестерін сезіну (білім) және оларды реттей алу (белсенділік) қабілетін бағалайды [164]. 
Мазмұндық-танымдық компонент бойынша Ю.В. Скворцова мен М.М. Кашаповтың «Метатанымдық білім мен метатанымдық белсенділікті өзін-өзі бағалау әдістері» бойынша бастауыш сынып оқушыларына жүргізілген (ЭТ – 62, БТ – 58) анықтаушы эксперимент нәтижелері төмендегі кестеде көрсетілген (кесте 21).

Кесте 21 – Анықтаушы эксперимент кезеңінде мазмұндық-танымдық компонент бойынша Ю.В.Скворцова, М.М.Кашаповтың «Метатанымдық білім мен метатанымдық белсенділікті өзін-өзі бағалау әдістері» әдістемесінен алынған метатанымдық дағдыларды диагностикалау нәтижелері 

	Деңгейлер
	Көрсеткіш сипаттамасы
	Эксперименттік топ (ЭТ) n=62
	Бақылау тобы (БТ) n=58

	Жоғары
	Тапсырманы жоспарлайды, қателерін өздігінен тауып, түзетеді.
	7 (11,3%)
	6 (10,3%)

	Орта
	Нұсқаулық бойынша жұмыс істейді, бірақ бақылауда мұғалім көмегін қажет етеді.
	22 (35,5%)
	21 (36,2%)

	Төмен
	Өз іс-әрекетін талдай алмайды, қиындық туғанда жұмысты тоқтатады.
	33 (53,2%)
	31 (53,5%)



Анықтаушы эксперимент нәтижелерін талдау: рефлексияның төмендігі: екі топта да оқушылардың жартысынан астамы 53% деңгейді көрсетті. Бұл бастауыш сынып оқушыларының тапсырманы орындау барысында «Мен мұны қалай істеп жатырмын?» немесе «Менің әдісім дұрыс па?» деген сұрақтар төңірегінде ойланбайтынын, яғни метатанымдық мониторингтің қалыптаспағанын білдіреді.
Мазмұндық-танымдық қиындықтар: оқушылар білімді жай ғана қабылдауға бейім (пассивті таным), бірақ сол білімді жаңа жағдайға бейімдеу немесе өз бетінше меңгеру стратегияларын қолдануда әлсіздік танытады.
Статистикалық мәліметтерге келетін болсақ, ЭТ мен БТ топтарының деңгейлерінде айтарлықтай айырмашылық жоқ екенін растайды (айырмашылық 0,3-1% аралығында). Бұл эксперименттік әсердің (жаңа әдістеменің) тиімділігін нақты өлшеуге мүмкіндік береді.
Мотивациялық-мақсаттық және мазмұндық-танымдық әмбебап оқу әрекеттері (ӘОӘ) бойынша бірінші және екінші кесінді тапсырмалар негізінде  оқушылардың «Білім» метапәні бойынша Қазақ тілі мен Математика пәндеріндегі «жиын», жинақтау ұғымдарын білуі тексерілді.
Бірінші кесінді тапсырма. «Оқушының логикалық әрекеттерін диагностикалау» деп аталды. Тапсырма алгоритмдері:
берілген сөздерді ретімен қойып, олардың барлығын бір атаумен беру керек: Тек ата. Түп ата. Баба. Арғы ата. Ата. Әке. Бала. (жауабы; Шежіре)
берілген сөздерді өзара ұқсас байланыстарына қарай екі шеңберге бөліп жинақтап жазу керек: жеті ата, аспан, шежіре, метеорит, тек ата, Ай, түп ата, Күн, баба, Жетіқарақшы, әке, шоқжұлдыз, бала.
1
2




 

Сурет 18 - Мотивациялық-мақсаттық және мазмұндық-танымдық әмбебап оқу әрекеттері (ӘОӘ) бойынша бірінші және екінші кесінді тапсырма нәтижесі

Мотивациялық-мақсаттық және мазмұндық-танымдық компоненттер бойынша бірінші кесінді және екінші кесінді тапсырмалар арқылы оқушылардың «Қазақ тілі» мен «Математика» пәндеріндегі білімдерін тірек етіп, жиын, бір шеңберге, бір тақырып аясына жинақтау ой операцияларын қолдану дағдылары тексерілді. Бірінші және екінші кесінді тапсырманың орындалу нәтижесі 22-кестеде және 19-суретте көрсетілді.



Кесте 22 – Мотивациялық-мақсаттық және мазмұндық-танымдық әмбебап оқу әрекеттері (ӘОӘ) бойынша «Оқушының логикалық әрекеттерін диагностикалау» әдістемесі бірінші және екінші кесінді тапсырма нәтижесі (авторлық құрастырған тапсырмалар негізінде)

	Деңгейлері

	Эксперименттік топ –
62 оқушы
	Бақылау тобы – 58 оқушы

	
	1.1 тапсырма
	2.1 тапсырма
	1.1 тапсырма
	2.2 тапсырма

	Оқушының логикалық әрекеттерінің жоғары деңгейі
	7(11,2)
	6 (9,6)
	6 (10,3)
	5 (8,6)

	Оқушының логикалық әрекеттерінің орта деңгейі
	24 (38,7)
	26 (41,9)
	22 (37,9)
	19 (32,7)

	Оқушының логикалық әрекеттерінің төмен деңгейі
	31(50)
	29 (46,7)
	30 (51,7)
	34 (58,6)






Сурет 19 – Мотивациялық-мақсаттық және мазмұндық-танымдық әмбебап оқу әрекеттері (ӘОӘ) бойынша бірінші және екінші кесінді тапсырма нәтижесінің гистограммасы

Келесі орындалған үшінші кесінді тапсырмалардың ішінен іс-әрекеттік-коммуникативтік әмбебап оқу әрекеттері (ӘОӘ) бойынша орындатылған оқушының мұғаліммен, достарымен, ынтымақтасқан оқу әрекетін орындау дағдыларын диагностикалау алынды. Бұл кесінді тапсырма арқылы оқушылардың біріккен жұптық жұмысты орындау дағдылары тексеріледі және мұғаліммен, достарымен оқу-іскери ынтымақтастық құра білу дағдылары тексеріледі. Соның ішінде өзінің пікірін айта білуі, оны дәлелді баяндауы, достарының пікірлеріне құлақ қоя білуі, мұғалімнің айтқанына жай ғана ғана келіспей, түсініп, қолдай білуі тексеріледі.
Үшінші кесінді тапсырма. «Оқушының мұғаліммен, достарымен, ынтымақтасқан оқу әрекетін орындау дағдыларын диагностикалау» деп аталды.
Тапсырма алгоритмдері:
3.1) Берілген тапсырманы орындауда мұғаліммен біріге отырып, оқу әрекеттерін жоспарла. «Кейде көпшілікпен орындалған істің дұрыс болмай жататынын көреміз. Сонда жақсы жұмыс істеген адам мен нашар жұмыс жасаған адам танылмай қалады. Мүмкін, қандай жұмыс болса да, ешкімнен сөз естімеу үшін, ескерту алмау үшін, жеке өзің жасаған дұрыс болар? Бірақ оған қаншама уақыт пен күш кетеді. Не істеу керек?».

Кесте 23 - Екінші (2.1) кесінді тапсырмасының кестесі

	Менің ойымша...
	Мұғалім пікірінше...

	
	


3.2) Берілген тапсырманы орындауда қасыңдағы сыныптас досыңмен біріге отырып, оқу әрекеттерін жоспарла. «Қағаздардан қиылған оюлардың бөлшектерін өзара дұрыс үйлестіріп, тұтас етіп құрап, әрбір бөліктегі сұраққа досыңмен бірігіп жауап жазыңдар». 

[image: C:\Users\HP\Desktop\2+кесінді суреті.png]

Сурет 20 - Үшінші (3.2) кесінді тапсырмасының суреті

Алдыңғы тапсырма 3 сыныптағы «Дүниетану» және «Математика» пәндеріндегі «Жақсыдан үйрен, жаманнан жирен» модуліндегі тақырыптар бойынша метапәндік нәтижелерін тексеруге арналып орындатылды. Соның ішіндегі жоғары мазмұнда орындалған ынтымақтастық орната алған мұғалім мен оқушының диалогын үлгі етіп келтіріп отырмыз.

Кесте 24- Мұғалім мен оқушының диалогының үлгісі

	Менің ойымша...
	Мұғалім пікірінше...

	1
	2

	- Жұмыстың көлемі мен оған кететін уақытты біліп алу керек.
	- Ең алдымен, уақыт пен күшіңді біліп алғаның дұрыс.

	Жалғыз өзім жасасам, нәтижесіне де өзім жауап беремін.
	Жалғыз қиын болуы мүмкін екенін ойлағаның дұрыс...

	Қиын болып бара жатса, достарымды шақырамын шығар.
	Алдын ала айтпасаң, достарыңның уақыты болмай қалып, жұмысың қи
нға тсіп, орындалмай қалуы мүмкін бе?




24 – кестенің жалғасы

	1
	2

	Мен онда ерте бастап, еш демалмай, жұмысты бітіремін.
	Жұмысыңды жоспарлап алғаның дұрыс деп ойлаймын.

	Иә, рахмет! Сіз дұрыс айттыңыз. Егер жалғыз жасайтын болсам, жақсылап жоспарлап алғаным дұрыс.
	Жұмыс орындайтының туралы достарыңа жай ғана хабарлап қойса да болады, көмеккке бірден шақырмай-ақ. Олар сонда хабардар болып отырады.

	Иә, мен достарыма жұмысым туралы жай ғана хабарлап қоюым керек екен. Қиын болса, өздері көмекке келер мүмкін
	Жалғыз ор
ндауға болатын жұмыс болса да, достарың жақсы тілекші болып отыратынын ұмытпаған дұрыс.



Ал «Ою» туралы тапсырма 3 сыныптағы «Әдебиеттік оқу» және «Математика» пәндеріндегі «Жақсыдан үйрен, жаманнан жирен» модуліндегі тақырыптар бойынша метапәндік нәтижелерін тексеруге арналып орындатылды. Оқушылардың бірқатар бөлігі тапсырманы игере алды. Ал көпшілігі берілген уақыт аясында тапсырманы орындай алмады.

Кесте 25 – Үшінші кесінді тапсырма нәтижесі

	Деңгейлер

	Эксперименттік топ – 62 оқушы
	Бақылау тобы – 58 оқушы

	
	3.1 тапсырма
	3.2 тапсырма
	3.1 тапсырма
	3.2 тапсырма

	жоғары
	9 (14,51%)
	5 (8,06 %)
	8 (13,79 %)
	5(8,62 %)

	орта
	11 (17,74%)
	13(13,79 %)
	12 (20,68%)
	10 (17,24 %)

	төмен
	42 (67,75%)
	44 (70,96 %)
	38 (65,53%)
	43 (74,13 %)





Сурет 21 - Үшінші кесінді тапсырма диаграммасы
  
Г. Шроу мен Р. Спери-Деннисонның түпнұсқа сауалнамасы (MAI) 52 сұрақтан тұрады, бұл бастауыш сынып оқушылары үшін тым көлемді әрі күрделі. Сондықтан зерттеушілер бастауыш жастағы балаларға арналған Jr. MAI (Junior Metacognitive Awareness Inventory) нұсқасын қолданады.
Төменде бастауыш сынып оқушыларының тіліне бейімделген, қарапайым «Иә» немесе «Жоқ» (немесе 3 балдық шкала: ешқашан, кейде, әрдайым) деп жауап беруге болатын сұрақтар тізімін ұсынамын.
Г. Шроу мен Р. Спери-Деннисонның «Метатанымдық хабардарлық сауалнамасы» (Jr. MAI нұсқасы)
І бөлім: Өз білімім туралы (Метатанымдық білім)
1. Мен қандай тапсырмаларды жақсы орындайтынымды білемін.
2. Сабақ оқығанда маған не көмектесетінін білемін (мысалы, сурет салу немесе дауыстап оқу).
3. Жаңа тақырыпты түсіну үшін маған қанша уақыт керек екенін шамалай аламын.
4. Тапсырманы орындамас бұрын оның мақсатын түсініп аламын.
5. Мен ең маңызды ақпаратты қалай тауып алу керек екенін білемін.
ІІ бөлім: Өз әрекетімді басқару (Метатанымды реттеу)
1. Жұмысты бастамас бұрын оны қалай орындайтынымды жоспарлаймын.
2. Тапсырманы орындап жатқанда, бәрін дұрыс істеп жатырмын ба деп өзімнен сұраймын.
3. Егер бірдеңені түсінбей қалсам, басқаша оқып көремін (мысалы, қайталап оқимын).
4. Жұмысты аяқтаған соң, жіберген қателерімді тексеремін.
5. Жаңа нәрсені үйренгенде, оның бұрынғы білетіндеріммен байланысы бар ма деп ойланамын.
6. Тапсырма қиын болса, оны бөліктерге бөліп орындаймын.
7. Жұмыс соңында «Мен бәрін түсіндім бе?» деп өзіме сұрақ қоямын.
8. Нәтижелерді өңдеу және бағалау шкаласы
Оқушылардың жауаптарын келесі жүйе бойынша бағалауға болады (егер 3 балдық шкала қолданылса):
3 балл — Әрдайым (әрекетті толық сезінеді)
2 балл — Кейде (дағды қалыптасу үстінде)
1 балл — Ешқашан (метатанымдық деңгей төмен)
Деңгейлерді анықтау:
· Жоғары (30-36 балл): Оқушы өз оқуын саналы түрде басқарады, стратегияларды еркін қолданады.
· Орта (20-29 балл): Оқушы өзін-өзі бақылауға тырысады, бірақ үнемі емес.
· Төмен (12-19 балл): Оқушы тапсырманы механикалық түрде орындайды, рефлексия жасамайды. 
Бұл сауалнаманы Ю.В. Скворцова мен М.М. Кашаповтың әдістемесімен салыстыра отырып қолдансақ, зерттеуіңіздің ғылыми негізі нығая түседі. Скворцова әдістемесі — «Мен не істей аламын?» дегенді бағаласа, Г. Шроу әдістемесі - «Мен мұны қалай істеймін?» деген стратегияларды анықтайды.
Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы» (бастауыш сыныпқа арналған) сауалнамасы метатанымның екі ірі саласын: Метатанымдық білімді (оқушының өз қабілетін сезінуі) және Метатанымдық реттеуді (жоспарлау, мониторинг, түзету) бағалайды [165].
Анықтаушы эксперимент кезеңінде (эксперименттік жұмыс басталмас бұрын) екі топтың нәтижелері, әдетте, бір-біріне ұқсас және орташа деңгейден төмен болады. Төменде осы нәтижелердің 62 (ЭТ) және 58 (БТ) оқушыға негізделген үлгілік талдауы берілген.

Кесте 26 – Г. Шроу мен Р. Спери-Деннисонның Jr. MAI сауалнамасы бойынша анықтаушы эксперимент нәтижелері

	Деңгейлер
	Эксперименттік топ (ЭТ) n=62
	Бақылау тобы (БТ) n=58
	Айырмашылық

	Жоғары (Өз оқуын толық басқарады)
	6 (9,7%)
	5 (8,6%)
	+1,1%

	Орта (Кейде стратегияларды қолданады)
	23 (37,1%)
	22 (37,9%)
	-0,8%

	Төмен (Интуитивті, басқарусыз оқиды)
	33 (53,2%)
	31 (53,5%)
	-0,3%



Анықтаушы эксперимент нәтижелерін талдайтын болсақ, төмен деңгейдің басымдығы (53% - 54%):  Екі топта да оқушылардың жартысынан астамы төмен деңгейді көрсетті. Бұл бастауыш сынып оқушыларының тапсырманы орындау кезінде «не істеп жатқанын» (мониторинг) және «қалай жақсартуға болатынын» (реттеу) саналы түрде ойламайтынын білдіреді. Олар көбіне мұғалімнің нұсқауын механикалық түрде орындауға дағдыланған.
Метатанымдық білім мен реттеудің алшақтығы: Сауалнаманың ішкі көрсеткіштерін талдау барысында оқушылардың «Өз білімім туралы» (декларативті білім) бөлімінде жоғарырақ балл жинайтыны, ал «Өз әрекетімді басқару» (жоспарлау, қатені түзету) бөлімінде қиналатыны анықталды. Бұл баланың өз мүмкіндігін білгенімен, оны іс жүзінде қолдана алмайтынын көрсетеді.
ЭТ мен БТ арасындағы статистикалық айырмашылықтың минималды болуы (1%-дан аспайды) эксперименттің объективтілігін қамтамасыз етеді. Бұл екі топтың да бастапқы нүктесі бірдей екенін және кейінгі өзгерістер тек эксперименттік әдістеменің әсерінен болатынын дәлелдеуге мүмкіндік береді.
«Анықтаушы эксперимент нәтижелері Г. Шроу мен Р. Спери-Деннисон әдістемесі бойынша оқушылардың метатанымдық хабардарлығының дамымағанын айқындады. Бұл оқушыларға тек пәндік білім беріп қана қоймай, оларға «қалай оқу керек екенін» үйрететін метакогнитивтік стратегияларды енгізу қажеттілігін негіздейді.»
Е.В.Савченконың [166] «Рефлексивтік-бағалаушылық дағдыларды диагностикалау» әдістемесі оқушының өз іс-әрекетін талдау, қателерін түсіну және болашақ қадамдарын жоспарлау қабілетін өлшейді. Бастауыш сынып оқушылары үшін рефлексивтік – бағалаушылық — бұл оқу әрекетінің ең күрделі құрылымдық элементі. Төмендегі кестеде зерттеуге қатысқан респонденттер санына (ЭТ – 62, БТ – 58) негізделген анықтаушы эксперимент кезеңінің Е.В. Савченконың «Рефлексивтік – бағалаушылық дағдыларды диагностикалау» әдістемесі бойынша алынған нәтижелерінің пайыздық көрсеткіштерін ұсынамыз (кесте 27).

Кесте 27 – Анықтаушы эксперимент кезеңінде рефлексивтік-бағалаушылық компонент негізінде Е.В.Савченконың «Рефлексивтік дағдыларды диагностикалау» әдістемесі бойынша рефлексивтік-бағалаушылық дағдылардың даму деңгейінің пайыздық көрсеткіштері 

	Деңгейі
	Көрсеткіш сипаттамасы
	Эксперименттік топ (ЭТ) n=62
	Бақылау тобы (БТ) n=58

	Рефлексивтік- бағлаушылық дағдыларының жоғары деңгейі 
	Өз іс-әрекетін толық талдайды, себеп-салдарды көреді.
	5 (8,1%)
	4 (6,9%)

	Рефлексивтік- бағлаушылық дағдыларының орташа деңгейі 
	Кейбір әрекеттерін түсіндіре алады, бірақ жүйесіз.
	21 (33,9%)
	20 (34,5%)

	Рефлексивтік- бағлаушылық дағдыларының төмен деңгейі
	Өз әрекетіне баға бере алмайды, бақылауды қажет етеді.
	36 (58,0%)
	34 (58,6%)



Анықтаушы эксперимент нәтижелерін талдайтын болсақ: төмен деңгейдің басымдығы: екі топта да оқушылардың шамамен 58%-ы рефлексиялық дағдылардың төмен деңгейін көрсетті. Бұл — бастауыш сынып үшін табиғи жағдай, себебі балалар көбінесе нәтижеге ғана назар аударады (мысалы, «баға алу»), бірақ сол нәтижеге жету жолындағы өз әрекеттерін («Мен қалай орындадым?») талдауға дағдыланбаған.
Рефлексивтік-бағалаушылықтың тапшылығы: оқушылардың басым бөлігі өз қателерінің себебін нақты түсіндіре алмайды. «Неге бұлай болды?» деген сұраққа «білмеймін» немесе «қателестім» деген сияқты жалпылама жауаптар береді. Бұл Е.В. Савченко «Рефлексиялық дағдыларды диагностикалау» әдістемесі бойынша оқушының өзіндік реттеу функциясының әлі де сыртқы (мұғалімнің) бақылауында екенін білдіреді.
Топтардың ұқсастығы: ЭТ және БТ көрсеткіштерінің арасындағы айырмашылық өте аз (0,1% - 1,2% аралығында). Бұл топтардың бастапқы деңгейі біркелкі екенін және қалыптастырушы эксперимент жүргізуге (арнайы рефлексивті жаттығуларды енгізуге) толық негіз бар екенін дәлелдейді.
Е.В. Савченконың «Рефлексиялық дағдыларды диагностикалау»  әдістемесі бойынша рефлексияны дамыту үшін оқу үрдісіне төртінші кесінді тапсырма рефлексивтік-бағалаушылық әмбебап оқу әрекеттері (ӘОӘ)  бойынша орындатылды. Бұл жерде «Оқушының өзінің және өзгелердің оқу әрекетін рефлексивтік-бағалаушылық деңгейін диагностикалау бойынша келесі тапсырмалар ұсынылды. Алдымен, «Қазақ тілі» мен «Әдебиеттік оқу» пәндері негізінде оқушының «Проблема» метапәндік рефлексивтік-бағалаушылық әрекетін тексеру мақсатында орындатылды.
Келесі тапсырма болса, «Қазақ тілі» мен «Математика» пәндерінің негізінде «Білім» метапәні бойынша рефлексивтік-бағалаушылық әрекетін тексеру мақсатында орындатылды.
4.1) Ілияс Жансүгіровтің берілген өлең жолдарын қарапайым сөйлем етіп құрыңдар. Өзіңе, 5 қасыңдағы достарыңа орындаған жұмысы үшін баға қой (өте жақсы, жақсы, орташа, нашар).
Күн шыққанда 
Шырт ұйқыда жатқанда, 
Шырылдайды торғайым. 
Ұйқыны ашты, оятты. 
Мал масайрап өрісте, 
Құрт-құмырсқа бәрі істе, 
Тұр, көкешім, күн шықты.
 Қалыпсың ұйықтап, қарағым,
 Қалады-ау сенің сабағың, 
Жуын, жүгір мектепке.
 Ашасың көзді сабақтан,
Аласың білім кітаптан,
Боласың адам мектепте. 
4.2) «Біздің үйіміз» тақырыбында әңгіме жаз. Сонан соң үйдің жоспарын сыз. Бөлмелердің ұзындығы мен енін жаз. Өзіңнің тапсырманы орындауыңды және 2 досыңның тапсырманы орындауын бағала. 
Төртінші кесінді тапсырмалар оқушылар үшін қызықты да, көптеген тапсырмалар да болды. Мұғалімдері оқушыларының жанынан табылып, қолдау беруіне рұқсат етілді. Өйткені, мұғалімдер үшін де метапәндік тапсырмалар қызықты болып көрінді. Рефлексивтік-бағалаушылық компонент бойынша тек оқушының өзіне және достарына қойылатын болып келісілді. Төртінші кесінді тапсырмалары бойынша оқушылардың көрсеткен нәтижелерін келесі кесте мен диаграммада  көрсетілген (кесте 28, сурет 22).

Кесте 28 – Рефлексивтік-бағалаушылық әмбебап оқу әрекеттері (ӘОӘ)  бойынша төртінші кесінді тапсырмалар деңгейлерінің нәтижесі
	Деңгейлер
	Эксперименттік топ –62 оқушы
	Бақылау тобы –58 оқушы

	
	4.1 тапсырма
	4.2 тапсырма
	4.1 тапсырма
	4.2 тапсырма

	жоғары
	8 (12,90%)
	9  (14,51%)
	7(12,06%)
	7(12,06%)

	орта
	32 (51,61%)
	24 (38,70%)
	29 (46,77%)
	27 (46,55%)

	төмен
	22 (35,48%)
	29 (46,77%)
	22 (37,93%)
	24 (41,37%

	
	
	
	
	




Сурет 22  – Рефлексивтік-бағалаушылық әмбебап оқу әрекеттері (ӘОӘ)  бойынша төртінші кесінді тапсырма диаграммасы

Нәтижесінде, бұл компонент бойынша ЭТ мен БТ нәтижелері бір-біріне өте жақын. Бұл рефлексия мен өзін-өзі бағалау дағдыларының қалыптасуы өте ұзақ және күрделі процесс екенін көрсетеді. Тіпті эксперименттік топта да жоғары деңгей 12-14% аралығында ғана ауытқиды.
Мұғалімнің қолдауы мен қызығушылық: Біз атап өткендей, мұғалімдердің оқушылардың қасынан табылып, қолдау көрсетуі оқушылардың психологиялық жайлылығын арттырған. Алайда, рефлексия — бұл оқушының «ішкі» процесі болғандықтан, сыртқы қолдау (мұғалім көмегі) сандық нәтижелерді күрт өсіре алмаған. Орта деңгейдің басымдылығы (ЭТ-да 51,61%) оқушылардың бағалауды білетінін, бірақ әлі де сыртқы бағыт-бағдарды қажет ететінін білдіреді.
Тапсырмалардың күрделілігі (4.1 және 4.2): 4.2 тапсырмада ЭТ тобында төмен деңгейдің өсуі (35,48%-дан 46,77%-ға) байқалады. Бұл рефлексияның тек өзіне ғана емес, достарына да (өзара бағалау) қатысты болғандықтан, оқушылар үшін бұл әрекеттің әлі де қиындық тудыратынын немесе субъективтілікке бой алдыратынын көрсетеді.
Рефлексивтік-бағалаушылық компонент бойынша нәтижелердің ЭТ мен БТ-да тең келуі келесідей педагогикалық қорытынды жасауға мүмкіндік береді. Тек метапәндік тапсырмалардың қызықты болуы жеткіліксіз, рефлексияны күнделікті әдетке айналдыру үшін ұзақ мерзімді бағдарлама қажет.
Нәтижесінде, оқушылардың тапсырманы орындауын, жинақтай айтқанда орта және одан сәл төмендеу деңгейде деп анықтауға болатыны танылды. Оның себебі, оқушылардың тапсырманы орындауда метапәндік дағдылары болмауынан деп санаймыз. Ал бағалауға келгенде, оқушылар өздеріне де, достарына да оңды-солды «өте жақсы», «жақсы» бағаларын үлестіргенінен олардың білімді бағалауда шынайы білім мазмұнының индикаторларын білмейтіндігін танытты деп айта аламыз. 
Тәжірибелік-эксперимент жұмысын ұйымдастыруда бастауыш сынып мұғалімдерінің дайындығы мәселесі де аса өзекті болып табылатыны белгілі. Бұл ретте оқыту процесінде қалыптастырушы бағалауда қолдануға мұғалімдердің дайындығы мәселесін арнайы қарастырған ресейлік ғалым Т.В.Четвертныхтың пікірін негізге алуға болады [167]. 
Тәжірибелік-эксперимент жұмысының анықтаушы кезеңінде алға қойылған тағы бір міндет – бастауыш мектеп мұғалімдеріне зерттеу тақырыбына байланысты сауалнама жүргізу. Біз бұл сауалнаманы зерттеу тақырыбымыздың жан-жақтылығын тану мақсатында, жай ғана емес, алдымен мұғалімдерге семинар-ойталқы ұйымдастырып, кейін сауалнама ұсындық. Бұл, бір жағынан, мұғалімдердің кәсіби тұрғыдан басқаша қарауына түрткі болсын деген ниеттен туған идея болды. Қатысушылар ретінде тәжірибелік-эксперимент жүргізілген бастауыш мектепте жұмыс жасаушы мұғалімдер мен негізгі мектеп сыныптарының мұғалімдері шақырылды. Семинар-ойталқыға тәжірибелік-эксперимент жүргізілген мектептерден жалпы саны 20 мұғалім қатысты.
Семинар-кездесу тақырыбы «Метапәндік нәтижелерді дамытуда қалыптастырушы бағалауды қолдану әдістері» деп аталды. Бұл ретте ғалымдардың қалыптастырушы бағалаудың құралдары туралы мектеп мұғалімдеріне арналған еңбегіндегі бірқатар пайдалы кеңестерге  сүйенгенімізді атап кетеміз.
Семинар-кездесуде қарастырылған мәселелер:	
1) Метапәндердің өзіндік ерекшеліктері. Метапәндік нәтижелер.
2) Қазіргі қолданыстағы білім бағалау жүйесінің ерекшеліктері.
3) Қалыптастырушы бағалаудың және әмбебап оқу әрекеттерінің (ӘОӘ) ерекшеліктері.
4) Метапәндік нәтижелерді дамытуда қалыптастырушы бағалаудың тиімді әдістері. 
Мұғалімдерге көрсетілген мәселелер бойынша слайдтар қолдана отырып, әңгіме мазмұны баяндалды. Негізгі баяндамадан соң, мұғалімдер өз ойларын ортаға салды. Қатысушылар бір-бірімен пікір алыса келе, қалыптастырушы бағалаудың қажеттілігі мен оның тиімділігін арттыру үшін қолданылуға ұсынылған әдістемелік қоры әлі де мұғалімдер үшін жеткіліксіз екендігі туралы мәселе туындады. 
Біздің зерттеу жұмысымыз осы бағытта екендігі айтылып, тақырыптың күн тәртібінде өзектілігін мұғалімдер тарапынан тағы бір анықтап алған соң,  мұғалімдерге семинар мазмұнын есте сақтауларына көмектесу мақсатында қысқа тест жүргізілді.
Бірінші тест. Метапәндік нәтижелерді белгілеңіздер.
-көрнекілік әдісі;
-әмбебап оқу әрекеттері;
-коммуникативтік оқу әрекеттері;
-танымдық оқу әрекеттері;
-реттеушілік оқу әрекеттері;
-ақпараттық-коммуникациялық оқыту;
Екінші тест. Қалыптастырушы бағалаудың белгілерін көрсетіңіз:
-оқыту үшін бағалау;
- оқытуды бағалау;
-үздіксіз процесс;
-белгілі бір кезеңде;
-кері байланысты керек етеді;
-оқытуды жақсартуға бағытталған;
-қорытынды жасауға бағытталған;
- өзін-өзі бағалау, өзара бағалау.
Үшінші тест. Қалыптастырушы бағалаудың техникаларын белгілеңіз:
- «Бағдаршам»;
- «Сөйлейтін суреттер»;
- «Айгөлек»;
- «Бір минуттық эссе»;
- «Өзіндік есеп беру картасы»;
- алгоритм бойынша ойтолғау.
Келесі қадамымызда мұғалімдерге мазмұны келесідей құрылымдағы сауалнама ұсынылды. Бұл анкета құрауда ішінара біздің тарапымыздан өзгертіліп, анкета құрау әдістемесі негізге алынды. 
Сауалнама
Құрметті әріптестер! Төменде берілген сауалдарға ұсынылған жауаптарды маңыздылығына қарай  1-ден 5-ке дейін белгілеулеріңізді сұраймын. 1- мүлде маңызды емес, 2- маңызы аз, 3- маңыздылығы орташа, 4- маңыздылығы біршама, 5- ең маңызды. Бір цифрмен бірнеше дағдыны да белгілеуге болады.

Кесте 29 – Сауалнама бойынша мұғалімдерден алынған жауаптарды талдау нәтижесі 

	ӘОӘ

	Мұғалім оқушыға үйретуі тиіс 
метапәндік нәтижелер
	Белгі


	1
	2
	3

	Мотивациялық- мақсаттық





	оқу мақсатын қоя білуге
	

	
	қойылған оқу мақсатына қол жеткізу ж
олдарын жоспарлауға
	

	
	қойылған оқу мақсатына жету жолдарын түзетуге
	

	
	өзінің білім алу уақыты өзі бақылап, өзі жоспарлауға
	

	Мазмұндық-танымдық
	бақылау және эксперимент жасауға
	

	
	жоба-зерттеу жұмыстарының негіздеріне
	

	
	білі
мдік ақпарат іздеуге және талдауға
	

	
	сызбаларды, кестелерді, графикаларды оқуға және өзгертуге
	

	
	тапсырманы орындаудың тиімді тәсілдерін таңдауға
	

	
	ұғымдарға анықтама беруге салыстару жасау, жіктеу жасауға
	

	
	құбылыстың себебі мен салдарын тани білуге
	




29 – кестенің жалғасы

	1
	2
	3

	Іс-әрекеттік-коммуникативтік
	оқу әрекетінде мұғалімнің, сыныптас достарының пікірін ескеруге
	

	
	өзінің көзқарасын дәлелдермен ұстана білуге
	

	
	өзара бақылауды іске асыруға
	

	
	сөйлеу тілі, жазба тілді оқу мақсатында дұрыс пайдалануға
	

	
	көшбасшы болуға
	

	
	дау-кикілжіңді шешуге
	

	
	мақсатқа жетуге көмектескендерді қолдау
	

	Рефлексивтік-бағалаушылық
	проблемалық жағдаяттарда шешім қабылдауға
	

	
	өзін-өзі бағалауға
	

	
	болжам жасауға
	



Зерттеудің келесі екінші кезеңінде «Мазмұндық - танымдық әмбебап оқу әрекеттерін» үйрету туралы сауалнама нәтижелерін берілген кестеден және диаграммадан көруге болады. 

Кесте 30 – Мазмұндық-танымдық метапәндік нәтижелер үйрету туралы сауалнама нәтижесі

	ӘОӘ
	Мұғалім оқушыға үйретуі тиіс метапәндік нәтижелер
	Зерттеуге қатысқан 20 мұғалім

	
	
	«5»
	«4»
	«3»
	«2»
	«1»

	Мазмұндық-танымдық      Реттеушілік
	бақылау және эксперимент жасауға
	4 (20%)
	4 (20%)
	3 (15%)
	4(20%)
	5 (25%)

	
	жоба-зерттеу жұмыстарының негіздеріне
	6 (30%)
	2(10%)
	3(15%)
	5(25%)
	4 (20%)

	
	білімдік ақпарат іздеуге және талдауға
	7 (35%)
	3 (15%)
	4(20%)
	4(20%)
	2(10%)

	
	сызбаларды, кестелерді, графикаларды оқуға және өзгертуге
	3(15%)
	4 (20%)
	5 (25%)
	2(10%)
	6(30%)

	
	тапсырманы орындаудың тиімді тәсілдерін таңдауға
	6(30%)
	4 (20%)
	2(10%)
	5 (25%)
	3 (15%)

	
	ұғымдарға анықтама беруге салыстыру жасау, жіктеу жасауға
	4 (20%)
	2(10%)
	4 (20%)
	4 (20%)
	6 (30%)

	
	құбылыстың себебі мен салдарын тани білуге
	3(15%)
	3(15%)
	3 (15%)
	3 (15%)
	8 (40%)





Сурет 23 – Мазмұндық-танымдық метапәндік нәтижелер үйрету туралы нәтиже диаграммасы

Кестеден және диаграммадан көріп отырғанымыздай, мазмұндық- танымдық» деп «білім ақпарат іздеуге және талдауға» және «жоба-зерттеу жұмыстарының негіздеріне», сосын «тапсырманы орындаудың тиімді тәсілдерін таңдауға» үйретуді белгілген. Бұл анкета нәтижелері зерттеудің өте маңызды аспектісін мұғалімдердің метапәндік нәтижелерді оқытуға дайындығы мен басымдықтарын көрсетеді. 20 мұғалім арасында жүргізілген сауалнама мазмұндық-танымдық Әмбебап оқу әрекеттерін (ӘОӘ) қалыптастыруда белгілі бір «бос орындар» (проблемалық аймақтар) бар екенін айқындады.
Мұндағы «5» – өте маңызды/үнемі үйретемін, «1» – маңызды емес/сирек үйретемін деген мағынаны білдіреді.
  
Кесте 31 – Мұғалімдердің метапәндік нәтижелерді үйретуге бағыттылығы

	ӘОӘ бағыттары
	Оң баға (4 және 5)
	Төмен баға (1 және 2)
	Негізгі тенденция

	Ақпарат іздеу және талдау
	50%
	30%
	Ең жоғары басымдық иеленген дағды.

	Тиімді тәсілдерді таңдау
	50%
	40%
	Мұғалімдердің жартысы бұған мән береді.

	Жоба-зерттеу негіздері
	40%
	45%
	Пікір екіге жарылған, төмен баға басым.

	Бақылау және эксперимент
	40%
	45%
	Практикалық дағдыларға көңіл аз бөлінеді.

	Сызба, кесте, графиктер
	35%
	40%
	Функционалдық сауаттылықта қиындықтар бар.

	Ұғымдарды жіктеу, салыстыру
	30%
	50%
	Логикалық операцияларға аз көңіл бөлінеді.

	Себеп-салдарды тану
	30%
	55%
	Ең төмен көрсеткіш.


Сауалнама нәтижелерін  талдау:
1. Ең күшті жақтары (Ақпаратпен жұмыс):
Мұғалімдердің 50%-ы (7 адам «5», 3 адам «4») білімдік ақпаратты іздеу мен талдауды басты орынға қояды. Бұл қазіргі ақпараттық қоғамдағы заманауи талаптарға сай келеді.
2. Ең әлсіз тұстары (Себеп-салдар және Логика):
Мұғалімдердің 40%-ы «құбылыстың себебі мен салдарын тани білуге» ең төменгі «1» деген баға берген. Сонымен қатар, ұғымдарды жіктеу мен салыстыруда да төмен баға басым (30% «1» бағасын қойған). Бұл оқушылардың сыни тұрғыдан ойлауын дамытуға сабақ барысында жеткілікті уақыт бөлінбейтінін көрсетеді.
3. Функционалдық сауаттылық мәселесі: Сызбалармен және кестелермен жұмыс істеу дағдысына мұғалімдердің 30%-ы ең төменгі маңыздылық берген. Бұл PISA/PIRLS сияқты халықаралық зерттеулердегі төмен көрсеткіштердің бір себебі — мұғалімдердің бұл дағдыларды үйретуге басымдық бермеуінен болуы мүмкін.
«Мұғалімдер арасында жүргізілген анкета нәтижесі көрсеткендей, оқыту процесінде ақпарат іздеуге басымдық берілгенімен, оқушының логикалық ойлау (жіктеу, салыстыру) және талдау (себеп-салдар байланысы) дағдыларын дамытуға көңіл бөлу жеткіліксіз. Бұл біздің эксперименттік бағдарламамыздың қажеттілігін негіздейді: мұғалімдерге метапәндік нәтижелерді қалыптастырудың нақты әдістемелік құралдары мен стратегияларын ұсыну қажет».Бұлар, дәстүрлі оқу әрекеттеріне жақын келетін болғандықтан, оларды таңдаған мұғалімдер біршама жоғары болуы мүмкін деп ойлаймыз. Ал «сызбаларды, кестелерді, графикаларды оқуға және өзгертуге» және құбылыстың себебі мен салдарын тани білуге» үйретуге маңызды емес деп қараған мұғалімдердің қалыптастырушы бағалау жүйесінің теориялық және технологиялық жүйесінен әлі де көп ізденуі керектігін түсіндік.
Диссертациялық зерттеуіміздің үшінші қадамымызда жасалған «Іс-әрекеттік-коммуникативтік әмбебап оқу әрекеттерін» үйрету туралы сауалнаманы талдау нәтижелерін төмендегі кестеден және диаграммадан көруге болады . 

Кесте 32 - Іс-әрекеттік-коммуникативтік метапәнді үйрету туралы сауалнама нәтижесі

	ӘОӘ


















	Мұғалім оқушыға үйретуі тиіс метапәндік нәтижелер
	Белгі қойған 20 мұғалім

	
	
	«5»
	«4»
	«3»
	«2»
	«1»

	1
	2
	3
	4
	5
	6
	7

	Іс-әрекеттік-коммуникативтік 
	Оқу әрекетінде мұғалімнің, сыныптас достарының пікірін ескеруге
	7(35%)
	5(25%)
	1(5%)
	2
10%)
	5(25%)

	
	Өзінің көзқарасын дәлелдермен ұстана білуге
	6(30%)
	4(20%)
	3(15%)
	4(20%)
	3(15%)

	
	Өзара бақылауды іске асыруға
	5(25%)
	4(20%)
	2(10%)
	2(10%)
	7(35%)



32 – кестенің жалғасы

	1
	2
	3
	4
	5
	6
	7

	
	Сөйлеу тілі, жазба тілді оқу мақсатында дұрыс пайдалануға
	8(40%)
	5(25%)
	4(20%)
	2(10%)
	1(5%)

	
	Көшбасшы болуға
	5(25%)
	3(15%)
	3(15%)
	4(20%)
	5(25%)

	
	Дау-кикілжіңді шешуге
	3(15%)
	3(15%)
	8(40%)
	4(20%)
	2(10%)

	
	Мақсатқа жетуге көмектескендерді қолдау
	7(35%)
	1(5%)

	5(25%)
	2(10%)
	5(25%)





Сурет 24 – Іс-әрекеттік-коммуникативтік метапәндік нәтижелер үйрету туралы нәтиже диаграммасы

Іс-әрекеттік-коммуникативтік оқу әрекеттерін үйрету туралы мұғалімдерден алынған сауалнама жауаптарынан көріп отырғанымыздай, кей мұғалімдердің «оқу әрекетінде мұғалімнің, сыныптас достарының пікірін ескеруге» және «өзара бақылауды іске асыруға», «көшбасшы болуға» үйретуді «маңызды емес» деп санайтыны анықталды. Ал «дау-кикілжіңді шешуге» оқушыны үйретудің маңыздылығын «орташа» деп санайтын сегіз мұғалімнің авторитарлық тәртіпті қалайтынын білу қиын емес, өйткені дауды шешуді тек мұғалімнің қолынан келетін іс деп санау авторитарлық жүйеден қалған бір қалдық көзқарас. Ал оқушыларды, оның ішінде бастауыш сынып оқушыларын ондайға үйрету дұрыс емес сияқты болып көрінуі де сол кеңестік түсініктің салдарынан болып отыр.



Кесте 33 – Рефлексивтік-бағалаушылық метапәндік нәтижелерге үйрету туралы сауалнама нәтижесі

	ӘОӘ
	Мұғалім оқушыға үйретуі тиіс метапәндік нәтижелер
	Белгі қойған 20 мұғалім

	
	
	«5»
	«4»
	«3»
	«2»
	«1»

	Рефлексивтік- бағалаушылық
	оқу мақсатын қоя білуге
	3(15%)
	2(10%)
	3(15%)
	3(15%)
	9(45%)

	
	қойылған оқу мақсатына қол жеткізу жолдарын жоспарлауға
	5(25%)
	3(15%)
	2(10%)
	2(10%)
	8(40%)

	
	қойылған оқу мақсатына жету жолдарын түзетуге
	5(25%)
	2(10%)
	2(10%)
	2(10%)
	9(45%)

	
	өзінің білім алу уақыты өзі бақылап, өзі жоспарлауға
	4(20%)
	3(15%)
	2(10%)
	1(5%)
	10(50%)

	
	проблемалық жағдаяттарда шешім қабылдауға
	5(25%)
	4(20%)
	3(15%)
	2(10%)
	6(30%)

	
	өзін-өзі бағалауға
	5(25%)
	2(10%)
	3(15%)
	3(15%)
	7(35%)

	
	болжам жасауға
	8(40%)
	5(25%)
	3(15%)
	3(15%)
	2(10%)



Бұл сауалнама нәтижелері зерттеудің ең критикалық тұсын — мұғалімдердің оқушы бойында реттеушілік және бағалаушылық дағдыларды қалыптастыруға деген көзқарасын айқын көрсетеді. 20 мұғалімнің жауаптарын талдай отырып, педагогикалық практикадағы нақты қайшылықтарды анықтауға болады.

Кесте 34 - Рефлексивтік-бағалаушылық дағдыларды үйрету көрсеткіштері

	ӘОӘ бағыттары
	Оң баға 
(4 және 5)
	Төмен баға 
(1 және 2)
	Негізгі тенденция

	Болжам жасауға үйрету
	65%
	25%
	Ең жоғары басымдық берілген дағды.

	Шешім қабылдауға үйрету
	45%
	40%
	Пікірлер тең бөлінген.

	Жоспарлау және Түзету
	35-40%
	50-55%
	Мұғалімдердің жартысынан астамы мән бермейді.

	Өзін-өзі бағалау
	35%
	50%
	Бағалау функциясы әлі де мұғалімде қалып отыр.

	Мақсат қоюға үйрету
	25%
	60%
	Оқушының субъектілігі төмен.

	Уақытты өздігінен жоспарлау
	35%
	55%
	Тайм-
енеджмент дағдысы еленбейді.



Сауалнама нәтижелерін кешенді талдайтын болсақ, ең үлкен мәселе: мақсат қою мен түзету (Рефлексивтіліктің жоқтығы). Мұғалімдердің 60%-ы «оқу мақсатын қоя білуге» ең төменгі балдарды (1 және 2) берген. Оның ішінде 45%-ы (9 мұғалім) бұл дағдыны «1» деп бағалаған. Бұл сабақтың басында мақсатты мұғалімнің дайын күйінде беруіне немесе оқушының бұл процеске мүлдем қатыспайтынына дәлел. Сондай-ақ, мақсатқа жету жолдарын түзету де төмен деңгейде (55% төмен баға).
Бағалау функциясының монополиясы: «Өзін-өзі бағалауға үйрету» бағытында мұғалімдердің 50%-ы төмен қызығушылық танытқан. Бұл бастауыш сыныпта бағалау әлі де мұғалімнің ғана құзыретінде екенін және оқушының өз біліміне рефлексия жасауына мүмкіндік аз екенін көрсетеді.
Болжам жасау (Интуитивті деңгей): Бұл блоктағы ең жоғары көрсеткіш — «Болжам жасауға» берілген (65% оң баға). Мұғалімдер сабақта «бүгін не туралы айтамыз?» немесе «мәтін не туралы болуы мүмкін?» деген сияқты болжамдарды жиі қолданады. Алайда, бұл болжамның ары қарай жоспарлауға немесе мақсатқа ұласпайтыны өкінішті.
Мұғалімдер оқушының болжам жасауын қолдағанымен, оған ең басты метапәндік дағдыларды — мақсат қоюды, өз уақытын жоспарлауды және өзін-өзі бағалауды үйретуге дайын емес (мұғалімдердің 50-60%-ы бұл дағдыларды ең төменгі деңгейге қойған). Бұл жағдай оқушылардың рефлексивтік-бағалаушылық ӘОӘ-нің төмен болуының негізгі себебі ретінде қарастырылуы тиіс.»
Бұл мәліметтер біздің эксперименттік жұмысыңыздың өзектілігін 100% дәлелдейді.



Сурет 25 – Зерттеудің төртінші кезеңінде рефлексивтік-бағалаушылық метапәндік нәтижелер үйрету туралы нәтиже диаграммасы

Нәтижелерден көріп отырғанымыздай, мұғалімдердің көпшілігі реттеушілік - бағалаушылық әрекеттерінен тек қана «болжам жасауға» ең маңызды деп қарайтыны белгілі болды. Ал оқушыны «оқу мақсатын қоя білуге үйрету» мен «өзіндік бақылау мен өзіндік жоспарлауға», «өзін-өзі бағалауға үйретуге» үйретудің маңыздылығына онша назар салмайтынын үш-бес адамның ғана  белгілеуінен айқын көруге болады.
Тәжірибелік-эксперимент жұмысының жоспарланған анықтаушы кезеңінде алға қойылған міндеттер орындалды. Оқушыларға орындатылған кесінді тапсырмалар мен сауалнама, мұғалімдермен жүргізілген семинар-кездесу, тест, сауалнаманың нәтижелерін жинақтап, қорыта келгенде, бастауыш сынып оқушыларының метапәндік нәтижелерін дамытуда қалыптастырушы бағалауды қолданудың тиімділігін педагогикалық эксперимент негізінде тексеру үшін арнайы бағдарлама жасалуы қажеттілігі және мұғалімдерге арналған әдістемелік нұсқаулар жасалу қажеттілігі анықталды.

3.2 Қалыптастырушы бағалау арқылы бастауыш сынып оқушыларының метапәндік нәтижелерін дамытудың әдістемесі, оны жүзеге асыру жолдары
Білім беру философиясының теориялық негізін қалаушы Б.Гершунскийдің мына құнды пікірлері бастауыш сынып оқушыларының метапәндік нәтижелерін дамытуда қалыптастырушы бағалауды қолдану технологиясының заманауи талаптарға үндесіп отырғанын негіздей алады деп ойлаймыз. Б.С.Гершунский ғылым «оқыту практикасына қайтып келуі керек», оқыту практикасының қандай да бір параметрлерін өзгертіп, жетілдіріп, дамытып, оларды жаңа сапалы деңгейге көтеруі керек деп санайды. Бұның ғылымның білім беру саласындағы өзгертушілік қуатын білдіретін функциясы екенін ғалым атап көрсетеді. Соның ішінде білім беру саласындағы ғылыми-әдістемелік қамтамасыз етудің сапалылығын бағалайтын критерийлері қандай болмақ, ол операциялардың объективті болуына қалай қол жеткізуге болады дей келе, Б.Гершунский ондай критерийлер пәнаралық қана емес, салааралық деп көрсетеді. Ғалымның пікірінше, ондай жоғары деңгейдегі бағалау критерийлерін таза педагогикалық аяда отырып анықтау мүмкін емес, оған әлеуметтік-экономикалық және әлеуметтік көрсеткіштер қосылуы тиіс. Бұл – білім саласының философиясының тұтастай ұстанған бағыттарының бірі болса, оқушының білімін бағалауды да оны бір пәннің немесе пәнаралық мазмұнның аясында тек педагогикалық тұрғыдан ғана қарастыру қате болатыны белгілі. Сондықтан да метапәндік білім нәтижелерінің оқушының тұлғасына, реттеушілік әрекеттеріне, коммуникативтік әрекеттеріне, танымдық әрекеттеріне тікелей байланысты болуы арқылы ғана тұлғалық білім мазмұнын бағалаудың жолын табу мүмкін болады [168]. 
Оқушылардың білім нәтижесін бағалау барысы барлық оқу әрекетінің маңызды компоненті екені белгілі. Соның ішінде қалыптастырушы бағалаудың дидактикалық қызметі оқушылардың білімін, дағдыларын, құзыреттілігін қалыптастыру құралы ретінде ерекше болып табылады. Қалыптастырушы бағалаудың мазмұны мен мол амал-тәсілге толы мүмкіндіктері қазақстандық және шетелдік педагогикада жан-жақты қарастырылып келе жатқаны туралы жоғарыдағы тарауларда айтылған болатын. Зерттеу жұмысымыздың теориялық тарауларында қарастырылғандай, қазіргі уақытта қалыптастырушы бағалаудың оқыту процесінің сапасын арттырушы өзіндік ерекшеліктері теориялық және тәжірибелік тұрғыдан жан-жақты қарастырылып келеді.
Талданып, жүйеге түсірілген теориялық-әдіснамалық материалдар педагогикалық тәжірибелік-эксперимент жұмысының оқыту-қалыптастырушы кезеңін ұйымдастыруға, оны өткізуге қажетті әдістемелік, дидактикалық материалдарды жасақтауға және барлығын технологиялық жүйелік тұтастықта сипаттауға мүмкіндік берді. Қазақстандық және шетелдік ғалымдардың жариялаған еңбектері мен жүргізген зерттеулерінің ізімен, бастауыш мектептің 3 сыныбында метапәндік нәтижелерін дамытуда қалыптастырушы бағалауды қолданудың эксперименталдық материалдары біртұтас жүйеге түсірілді.
Бастауыш мектептің 3 сынып оқушыларының метапәндік нәтижелерін дамытуда қалыптастырушы бағалауды қолдану технологиясын тәжірибелік-эксперимент жұмысының екінші яғни оқыту-қалыптастырушы кезеңінде орындалуы керек міндеттер белгіленген. Оның алғашқысы тәжірибелік-эксперимент жұмысының оқыту-қалыптастырушы кезеңінде қолданылатын оқу-әдістемелік бағдарламасын құру және сипаттау болып белгіленген. 
Қалыптастырушы бағалау арқылы бастауыш сынып оқушыларының метапәндік нәтижелерін дамытуда дайындалған оқу-әдістемелік кешеннің мазмұнын: метапәндік сабақтар жүйесі, метапәндік нәтижеге бағытталған қалыптастырушы бағалаудың техникалық жүйесі, бастауыш сынып мұғалімдеріне арналған «Қалыптастырушы бағалауды қолдану технологиясы негізінде бастауыш сынып оқушыларының метапәндік нәтижелерін дамыту» атты оқу-әдістемелік құралы құрайды, оқушының оқу әрекетін өздігінен ұйымдастыруына және рефлексия, ақпаратпен жұмыс, коммуникация, ынтымақтастық сияқты әмбебап дағдыларының қалыптасуына жол ашады. Ендеше қалыптастырушы бағалау арқылы бастауыш сынып оқушыларының метапәндік нәтижелерін дамытудың оқу-әдістемелік кешені дайындалды. Оның мазмұны: метапәндік сабақтар жүйесі, метапәндік нәтижеге бағытталған қалыптастырушы бағалаудың техникалық жүйесі, қалыптастырушы бағалауды қолдану технологиясы негізінде бастауыш сынып оқушыларының метапәндік нәтижелерін дамытуға арналған оқу-әдістемелік құралынан тұрады.
Қолданылатын тәжірибелік-эксперимент жұмысын өткізуге арналған бағдарламасының сипаттамасы, мазмұны мен құрылымын сипаттауға орын бере отырып, қалыптастырушы бағалау технологиясының әлі де қарастырылуы тиіс көптеген қырлары бар екені, болашақта олардың арнайы зерттеліп, бастауыш метеп оқушыларының сапалы білім алуына қажетті мол потенциалды анықтауға болатынын атап кетеміз. Оқу бағдарламасын тәжірибелік-эксперимент өткізуге алынған мектеп басшылықтарымен келісе отырып және үшінші сыныптардың мұғалімдерімен кеңестер өткізіп, аптасына екі сағаттан «Метапәндік сабақтар» жүйесі дайындалды.
Ж.Жұмабаеваның бастауыш білім беру пәндерін метапәндік тұрғыдан оқытуды зерттеген диссертациясында эксперименталды түрде тексерілген әдістеменің мазмұны, негізінен «Әмбебап оқу әрекеттері бойынша тапсырмалар тізімі» [17, б.78] тірек ретінде алынғаны белгілі. Осы бағыттағы зерттеулерге сүйене отырып және метапәндік тұрғыдан оқыту жүйесін одан әрі тереңдете отырып, біз метапәндік нақты тақырыптарды белгілеуді және сол тақырыптарды оқыту барысында қалыптастырушы бағалауды қолдану техникаларын жүйеге түсіруді міндет етіп алға қойдық.
Қалыптастырушы бағалаудың бейресми бағалау екені белгілі. Бірақ оның маңыздылығы оқушының күнделікті білім алу процесімен етене жақын және мұғалім мен оқушының өзара кері байланысы үзілмеуіне тірек болатын ерекше бағалау түрі екендігімен танылады. Қалыптастырушы бағалау арқылы оқушының оқу процесінің барысы айқын танылады және оның білім алуының өсу жолы анықталады. Ондай өсу жолын тек мұғалім ғана емес, оқушының өзі де, қасындағы достары да мұғалімі бағалауы арқылы, өзін-өзі бағалауы арқылы, оқушылардың бірін-бірі бағалауы арқылы көріп-біліп отырады. Сондықтан метапәндер мен метапәндік нәтижелерді танытатын әмбебап оқу әрекеттерін (ӘОӘ) 3 сыныптағы нақты пәндерге байланыстыру дұрыс деп саналғанын атап кеткіміз келеді.
Бастауыш сынып оқушыларының метапәндік нәтижелерін дамытуда қалыптастырушы бағалауды қолдануға арналған оқу-әдістемелік кешені құрылды. Мақсаты: бастауыш сынып оқушыларының метапәндік нәтижелерін (танымдық, реттеуші, коммуникативтік оқу әрекеттерін) қалыптастыру мен дамытуға бағытталған қалыптастырушы бағалау технологиясын педагогикалық үдерісте тиімді қолдануға үйрету.
Міндеттері: қалыптастырушы бағалау мен метапәндік нәтижелердің мазмұнын меңгерту; бастауыш оқытуда қалыптастырушы бағалаудың педагогикалық мүмкіндіктерін ашу; қалыптастырушы бағалау стратегиялары мен әдістерін (кері байланыс, өзін-өзі бағалау, өзара бағалау, табыс критерийлері, дескрипторлар) қолдануды үйрету; бағалау стратегияларын қолдануды үйрету; метапәндік әрекеттерді дамытуға бағытталған тапсырмалар мен бағалау құралдарын әзірлеуге дағдыландыру.
Жоғарыдағы тарауда бастауыш сынып оқушыларының метапәндік нәтижелерін дамытуда қалыптастырушы бағалауды қолданудың моделі құрылды. Осы технология жүйесін тәжірибелік-эксперимент жұмысының оқыту кезеңінде сынау үшін арнайы 3 сынып оқушыларының метапәндік нәтижелерін дамытуда қалыптастырушы бағалауды қолдануға арналған оқу-әдістемелік кешені жасақталды. Ол үшін:
· біріншіден, 3 сыныпта оқылатын оқу пәндері мен «Белгі», «Білім», «Проблема», «Тапсырма» метапәндерді сәйкестендірудің технологиялық блогы құрылды;
· екіншіден, пәндерден метапәндік тақырыптар жүйесін нақтыланды және метапәндік тақырыптар мен метапәндік нәтижелердің (ӘОӘ) нақты оқу-танымдық, реттеушілік, коммуникативтік операциялық құрамымен сәйкестендірілді;
· үшіншіден, қалыптастырушы бағалау техникаларының ретінде қалыптастырушы бағалау техникаларымен өзара үйлестіріліп, қайсысы қай тақырыппен және қандай оқу әрекеттерімен байланысты қолданылатыны анықталды;
· төртіншіден, барлық жасақтарған технологиялық тетіктердің сабақ процесінде қалай жүзеге асырылатынын нақтылау үшін сабақ сценарийлері құрылды.
Бастауыш сыныптың 3 сыныбында оқылатын «Қазақ тілі», «Әдебиеттік оқу», «Математика», «Дүниетану» пәндерін тірек етіп ала отырып, солардың ішінен «Белгі», «Білім», «Проблема», «Тапсырма» метапәндеріне бағытталған 24 тақырып жасақталынды. Жұмыс оқу бағдарламасының жинақталған бірінші компонентінің моделін төмендегі суреттен көруге болады.

Сурет 26 – Эксперимент жүргізілетін метапәндік тақырыптарды жасақтаудың технологиялық блогы

Осы қадамнан соң екінші компоненті ретінде метапәндік әмбебап оқу әрекеттері (ӘОӘ) мен «Белгі», «Білім», «Проблема», «Тапсырма» метапәндеріне бағытталған және осы жүйені зерттеу жұмысымыздың маңызды компоненті ретінде қалыптастырушы бағалау техникаларымен өзара үйлестіру жұмысы жүргізілді. Қазіргі уақытта қалыптастырушы бағалау жүйесі қарқынды зерттелуде екендігіне зерттеу тақырыбына байланысты еңбектерге талдау барысында көз жеткізе отырып, қазақстандық тәжірибелі мұғалімдер мен әдіскерлердің және шетелдік мұғалімдер мен зерттеушілердің еңбектерін талдау барысында 20 қалыптастырушы бағалау техникасы іріктелініп алынды. Іріктелінген әрбір қалыптастырушы бағалау техникасының тек 4 метапәнге ғана емес, сонымен бірге ӘОӘ-мен үйлесімді болуына баса назар аударылғанын да атап кеткіміз келеді.
Қалыптастырушы бағалау технологиясының тиімділігі жоғары болып, оқушының білім алу сапасының деңгейі жоғарылауы үшін бірқатар талаптарды ұдайы басшылыққа алып отырдық. Олардың ішінде, атап айтқанда:
· қалыптастырушы бағалау метапәндік сабақтардың үзілмес бөлшегі болып алынды, эксперименттік оқу бағдарламасында көрініп отырғанындай, қалыптастырушы бағалау техникасы арнайы белгіленді;
· оқу мақсатын мұғалім мен оқушылар бірге белгілеп, әрбір орындалатын тапсырманы оқушылармен біріге отырып талқылап, қалай дұрыс орындауға болатынын жоспарлау жүргізіліп отыруы қалыпты процесс ретінде қолданылды;
· оқушылардың метапәндік ұғымдарды түсінуі үшін арнайы құралған тақырып бойынша қызықтыратын тапсырмалар ұсынылып отырдық;
· мұғалім мен оқушының арасындағы кері байланыс үзілмеуіне баса назар салынып отырдық;
· метапәндік сабақтардың тақырыптары 3 сыныпта оқылатын пәндердің мазмұнымен үндесіп, үйлестірілді;
· қалыптастырушы бағалаудың нәтижелері сол бойда мұғалімге ғана емес, оқушылардың өздеріне де, достарына да белгілі болып отырды, оның жалғасы ретінде оқушы қандай материалды түсінбей қалғанын дұрыс түсініп, белгілеп, қайталап отыруға мүмкіндік беру көзделді.

Кесте 35 – Жұмыс оқу бағдарламасының тақырыптары және қалыптастырушы бағалау техникаларының жүйесі

	ӘОӘ
	Метапәндік нәтижелер
	МЕТАПӘНДІК ТАҚЫРЫПТАР
	Қалыптастырушы бағалау 
техникалары

	
	
	«Белгі»
	«Білім»
	

«Проблема»
	

«Тапсырма»
	

	1
	2
	3
	4
	5
	6
	7

	Оқу-танымдық  оқу әрекеттері
	бақылау және эксперимент жасауға
	Қазақ тілі. Математика
«Тыныс белгілер: қазақ тілінде және математикада !»
	
	
	Әдебиеттік оқу. Дүниетану.
«Тәні саудың жаны сау»
	«Өзім ойлап тапқан мысалдар».
«Рефлексия».





35– кестенің  жалғасы

	1
	2
	3
	4
	5
	6
	7

	
	жоба-зерттеу жұмыстарының негіздеріне
	
	Әдебиеттік оқу. Қазақ тілі
«Астана –біздің мақтанышымыз!»
	
	
	«Тақырыптар тоғысында».

«Рефлексия».


	
	білімдік ақпарат іздеуге және талдауға
	
	
	
	Әдебиеттік оқу. Дүниетаным
«Адам өмірінің кезеңдері»
	«Өзіңе көмектес!»
«Викторина»

	
	сызбаларды, кестелерді, графикаларды оқуға және өзгертуге
	Қазақ тілі. Математика
«Қазақ мақал-мәтелдеріндегі есептер»
	
	
	
	«Блиц-бақылау»


	
	тапсырманы орындаудың тиімді тәсілдерін таңдауға
	
	Әдебиеттік оқу. Қазақ тілі
«Киіз үйдің құрылысы»
	
	
	«Айтылмаған сұрақты тап»

«Сырлы сұхбат»

	
	ұғымдарға анықтама беруге салыстыру жасау, жіктеу жасауға
	
	
	Математика. Дүниетану. Қазақ тілі.

«Атмосфера. Ауа»
	
	«Дұрыс және бұрыс пайымдар».

«Рефлексия».


	
	құбылыстың себебі мен салдарын тани білуге
	
	
	Математика
Дүниетану. Қазақ тілі.
«Жиындар»
	
	«Ми шабуылы»

	Коммуникативтік     оқу   әрекеттері
	оқу әрекетінде мұғалімнің, сыныптас достарының пікірін ескеруге
	
	Әдебиеттік оқу. Қазақ тілі
«Бақша ағаштары»
	
	
	«Кеңесіп берген жауап келте болмас».

«Рефлексия».





35 – кестенің  жалғасы

	1
	2
	3
	4
	5
	6
	7

	
	өзінің көзқарасын дәлелдермен ұстана білуге
	Қазақ тілі. Математика

«Менің күн тәртібім»
	
	
	Әдебиеттік оқу. Дүниетану.
«Судың да сұрауы бар...»
	«Жұптық жұмыс жасаймыз».

«Рефлексия».


	
	өзара бақылауды іске асыруға
	
	
	Математика. Дүниетану. Қазақ тілі.
«1001 алғыс»
	
	«Өзара тексереміз».




	
	сөйлеу тілі, жазба тілді оқу мақсатында дұрыс 
	Қазақ тілі. Математика
«Ертегі әлемінен алынған 
	
	
	
	«Бір минуттық эссе» (2,3,5 минуттық деуге де болады).

«Рефлексия».

	
	пайдалануға
	математикалық өрнектер»
	
	
	
	

	
	көшбасшы болуға; 
-тыңдай білуге;
-диалогке қосылуға.
	
	
	
	Әдебиеттік оқу. Дүниетану.
«Қазақ билерінің өмірі»
	«Зигзаг»
«Ішкі-сыртқы шеңбер»

	
	ұжымдық талқылауға қатысуға;
дау-кикілжіңді шешуге;
	
	Әдебиеттік оқу. Қазақ тілі

«Достық»
	
	
	Метатанымдық интервью

	
	оқу тақырыбы бойынша ынтымақтаса отырып ақпарат іздеу жинауға;
мақсатқа жетуге көмектескендерді қолдау
	
	
	Математика. Дүниетану. Қазақ тілі.

«Білім мен ақылдың көбеюі мен азаюы»
	
	«Бірігіп мини-жоба орындаймыз».
«Рефлексия».





35 – кестенің  жалғасы

	1
	2
	3
	4
	5
	6
	7

	Реттеушілік   оқу     әрекеттері
	оқу мақсатын қоя білуге
	Қазақ тілі. Математика.
«Уақыт»
	
	
	
	«Индекс-карточка»

	
	қойылған оқу мақсатына қол жеткізу жолдарын жоспарлауға; қойылған оқу мақсатына жету жолдарын түзетуге
	
	Әдебиеттік оқу. Қазақ тілі.

«Абай тұлғасы»
	
	
	«Бағдаршам».

«Рефлексия».

 

	
	-оқу материалын меңгеру сапасын 
	
	
	Математика
Дүниетану. Қазақ тілі.
	
	«20 секунд»

	
	түсіну, нені әлі игеру керегін анық білу;
	
	
	«Формулалар әлемінде» 
	
	

	
	өзінің білім алу уақыты өзі бақылап, жоспарлауға
	
	
	
	Әдебиеттік оқу. Дүниетану.
«Демалу мәдениеті»
	«Резюме»



	
	проблемалық жағдаяттарда шешім қабылдауға
	
	Әдебиеттік оқу. Қазақ тілі
«Экология»
	
	
	«Жетістік басқыштарында».
«Рефлексия».


	
	өзін-өзі бағалауға
	Қазақ тілі. Математика
«Қазақ халқының киелі сандары»
	
	
	Әдебиеттік оқу. Дүниетану.
«Менің жеті атам»
	«Таным Бәйтерегі».
«Рефлексия».


	
	болжам жасауға
	
	
	МатематикаДүниетану. Қазақ тілі.
«Мен қиялымда қала саламын»
	
	 Таңғалдыршы!

«Рефлексия».




Жұмыс оқу бағдарламасының келесі, үшінші компоненті ретінде эксперимент жүргізетін ізденуші үшін және экспериментке қатысатын мұғалімдер үшін нұсқаулық ретінде сол қалыптастырушы бағалау техникасының орындалу критерийлері нақтыланды. «Жоғары», «орта», «төмен» деңгейлердің критерийлері ойдан құралмай, нақты белгіленген әмбебап оқу әрекеттері (ӘОӘ) бойынша белгіленгенін баса назар аударғымыз келеді. 

Кесте 36 – Жұмыс оқу бағдарламасында қолданылатын қалыптастырушы бағалау техникаларының деңгейлік критерийлері

	Жұмыс оқу бағ
дарламасында қол
данылатын қалып
тастырушы баға
лау техникалары
	ӘОӘ негізінде белгіленген 
ДЕҢГЕЙЛЕР КРИТЕРИЙЛЕРІ 

	
	жоғары
	орта
	төмен

	1
	2
	3
	4
	5

	1. 
	«Өзім ойлап тапқан мысалдар»
	Бақылау және экспери
мент жасау жолдарын түсінген.Қазақ тілінде
гі үтір, жақша және математикалық тыныс белгілерінің қазақ ті
лінде қолданыс орнын түсінген (түбір+жал
ғау т.б)Өзі қызықты мысалдар жинақтаған. 
	Бақылау және эксперимент жасау жолдарын жартылай түсінген. Өзі жинақтаған бірқатар мысалдары бар.
	Бақылау және эксперимент жасау жолдарын түсінбеген. Қазақ тілі мен математикадағы тыныс белгілерінің қызметі туралы ортақ ой құрай алмаған. 


	2. 
	«Тақырыптар тоғысында»
	Жоба-зерттеу жұмыстарының негіздерін меңгерген, Астана қаласы туралы виртуалды саяхат толық жасай алған
	Жоба-зерттеу жұмыс
тарының негіздерін толық меңгермеген. Астана қаласы тура
лы интернет мәлімет
терін  ғана жинаған.
	Жоба-зерттеу жұмыстарының негіздерін меңгермеген. Жоба жұмысы жүйесіз.

	3. 
	«Өзіңе көмектес!» 

«Викторина»
	Білімдік ақпарат іздеуде және алынған  талдау дағдысы толық дамыған.
	Білімдік ақпарат іздеу қабілеті орташа және алынған  талдау дағдысы орташа дамыған
	Білімдік ақпарат іздеуде және алынған талдауда қателеседі және қателескенін түсінбейді.

	4. 
	«Блиц-бақылау»
	Сызбаларды, кестелер
ді, графикаларды оқуға дағдыланған, түсінеді және өзгертуге қабілетті.
	Сызбаларды, кесте
лерді, графикаларды оқуға және өзгертуге әлі де көбірек жаттығуы керек.
	Сызбаларды, кестелер
ді, графикаларды оқи алмайды, түсінбейді және өзгертуде көп қате жібереді.

	5. 
	
«Айтылмаған сұрақты тап»
 «Сырлы сұхбат»
	Берілген тапсырманы орындаудың тиімді тәсілдерін таңдай алады, толық түсінеді. 
	Берілген тапсырманы орындаудың тиімді тәсілдерін мұғалім қолдаумен таба алады.
	Тапсырманы орындаудың тиімді тәсілдерін таңдай алмайды, тек толық мұғалім айтуын күтеді.




36 – кестенің   жалғасы

	1
	2
	3
	4
	5

	6. 
	

«Дұрыс және бұрыс пайымдар»
	Ұғымдарға анықтама бере алады, салыстыру жасай алады, жіктей алады.
	Ұғымдарға толық анықтама бере алмайды, салыстыру жасай алады, жіктеуде қате жібереді. 
	Ұғымдарға толық анықтама бере алмайды, салыстыруда, жіктеуде қате жібереді.

	7. 
	

«Ми шабуылы»
	Құбылыстың себебі мен салдарын тани білуге толық атсалысып, өзінің идеяларын ұсынды
	Құбылыстың себебі мен салдарын толық танымағандықтан жартылай қосылып отырды. 
	Құбылыстың себебі мен салдарын білмегендіктен, еш идея қоса алмады.

	8. 
	«Кеңесіп берген жауап келте болмас»
	Оқу әрекетінде мұғалімнің, сыныптас достарының пікірін ескереді. 
	Оқу әрекетінде мұғалімнің пікіріне көбірек, ал сыныптас достарының пікірін азырақ ескереді. 
	Оқу әрекетінде мұғалімнің пікірін амалсыз, ал сыныптас достарының пікірін мүлде дерлік ескергісі келмейді. 

	9. 
	
«Жұптық жұмыс жасаймыз»
	Өзінің көзқарасын дәлелдермен ұстана білуге дағдыланған.
	Өзінің көзқарасын ұстануда дәлелдерді аз қолданады. 
	Өзінің ойын дәлелдермен  айтуға құлқы аз. 

	10. 
	
«Өзара тексереміз»
	Өзара бақылауды іске асыруға ынталы және ұйымдастыра алады.
	Өзара бақылауды іске асыруға ынталы бірақ ұйымдастырып, басқара алмайды. 
	Өзара бақылауды іске асыруға ынтасы және ұйымдастыру қабілеті төмен.

	11. 
	
«Бір минуттық эссе» 
	Сөйлеу тілін, жазба тілді оқу мақсатында дұрыс пайдалана алады. 
	Сөйлеу тілін, жазба тілді оқу мақсатында толық пайдалана алмайды. 
	Сөйлеу тілін, жазба тілді оқу мақсатында дұрыс пайдалану дағдысы төмен.

	12. 
	
«Зигзаг»
 «Ішкі-сыртқы шеңбер»
	Көшбасшы болуға, басқаларды тыңдай білуге, басталған диалогке әдеппен қосылуға дағдыланған.
	Көшбасшылық қабілеті айқын емес, басқаларды тыңдай білуге ұмтылады, басталған диалогке тартына қосылады.
	Көшбасшылық қабілеті айқын емес, басқаларды тыңдауға шыдамы аз, сөздерін бөледі,  басталған диалогке еш рұқсатсыз қосыла салады. 

	13. 
	
Метатанымдық интервью
	Ұжымдық талқылауға қатысуға дайын, дау-кикілжіңді шешуге байыппен кірісе алады.
	Ұжымдық талқылауға қатысуға дайын, дау-кикілжіңді шешуге кірісе алмайды.
	Ұжымдық талқылаудан қашады, дау-кикілжіңді шешуден тартынады.

	14. 
	«Бірігіп мини-жоба орындаймы з»
	Оқу тақырыбы бойынша ынтымақтаса отырып ақпарат іздеп-жинауда
	Оқу тақырыбы бойынша ақпарат іздеп-жинауға қатысады, оқу
	Оқу тақырыбы бойынша ақпарат іздеп-жинауға қатысуы нәтижесіз,

	15. 
	
	 белсенді, оқу мақсатына жетуге көмектескендерді қолдау көрсетуге аса ынталы.
	 мақсатына жетуге көмектескендерді қолдау көрсетуге қарсы болмайды.
	  оқу мақсатына жетуге көмектескендерді қолдау көрсетуді ұмытып кетеді. 

	16. 
	
«Индекс-карточка»
	Оқу мақсатын қоя біледі.
	Оқу мақсатын мұғалімнің жетекшілігімен ғана қоя біледі.
	Оқу мақсатын қоя білмейді, мұғалімнің айтқанын репродуктивті қайталап береді.

	17. 
	
«Бағдаршам»

	Қойылған оқу мақсатына қол жеткізу жолдарын жоспарлай алады,  қойылған оқу мақсатына жету жолдарын түзете алады. 
	Қойылған оқу мақсатына қол жеткізу жолдарын жартылай жоспарлай алады, қойылған оқу мақсатына жету жолдарын жартылай түзете алады.
	Қойылған оқу мақсатына қол жеткізу жолдарын ортадан төмен жоспарлай алады,   қойылған оқу мақсатына жету жолдарын түзетуді білмейді. 

	18. 
	«20 секунд»
	Оқу материалын меңгеру сапасын түсіну, әлі нені игеру керегін анық түсінеді, біледі. 
	Оқу материалын меңгеру сапасы туралы жете түсінбейді, әлі нені игеру керегін біледі.
	Оқу материалын меңгеру сапасы туралы түсінбейді, әлі нені игеру керегін де нақты түсінбейді, білмейді.

	19. 
	
«Резюме»
	Өзінің білім алу уақытын өзі бақылап, өзі жоспарлай алады. 
	Өзінің білім алу уақытын өзі бақылай алмайды, бірақ өзі жоспарлай алады
	Өзінің білім алу уақытын өзі бақылауға дайын емес, өзі жоспарлауға тартынады. 

	20. 
	«Жетістік 
басқыштарында»
	Проблемалық жағдаяттарда шешім қабылдай алады.
	Проблемалық жағдаяттарда шешімді тартына отырып қабылдай алады.
	Проблемалық жағдаяттарда шешім қабылдай алудан қашады.

	21. 
	
«Таным Бәйтерегі»
	Өзін-өзі бағалауда әділ және басқалардың өзін бағалауын сеніммен қабылдайды.
	
Өзін-өзі тартына бағалайды.
	Өзін-өзі өте жоғары бағалайды және өзін басқалардың бағалауына сенімсіздікпен қарайды. 

	22. 
	
«Таңғалдыршы!»
	
Болжам жасай алады.
	Болжам жасауда өте ұзақ ойланады және өз айтқанына сенімсіздеу болады.
	Болжамды шынайыдан асыра жасайды, түзеткенде, болжам жасаудан бас тартады, нақты жасай алмайды.



Кестелерде берілен эксперименттік оқу бағдарламаларының компоненттерін жинақтаушы, барлығының біртұтас қолданысын көрсетуші өрісі – сабақ екендігі белгілі. Жұмыс оқу бағдарламасының төртінші компоненті ретінде әрбір қалыптастырушы бағалау техникасы қолданылатын 21 сабақ сценарийінің тірек-мазмұны құрастырылды. Сол сабақтардың бірқатарынан «Белгі», «Білім», «Проблема», «Тапсырма» метапәндері бойынша бір-бір сабақтан қалыптастырушы бағалау техникасы қолданылған эпизодтардан үлгі-фрагменттер келтірілді.
«Сабақтан фрагменттер. 
«БЕЛГІ» МЕТАПӘНДІК САБАҒЫ
Тақырыбы: «Тыныс белгілер: қазақ тілінде және математикада!» 
Сабақтың метапәндік мақсаты: 
1. «Қазақ тілі» және «Математика» пәндеріндегі тыныс белгілердің ортақ заңдылықтарын түсініп, сөйлеуде, жазуда, есеп шығаруда олардың маңызды қызмет атқаратынын түсініп, сауатты сөйлеу үшін, сауатты жазу үшін, есептерді дұрыс шығаруда олардың қолданылу орнын баса ескеріп қолдану дағдыларын қалыптастыру.
2. Оқушылардың сөйлеу мәтіндеріндегі, жазба мәтіндердегі және математикалық есеп теңдеулеріндегі тыныс белгілердің қолданысына бақылау жасау және тілдік эксперимент пен математикалық эксперимент жасауға дағдыландыру.
3. Қалыптастырушы бағалаудың «Өзім ойлап тапқан мысалдар» техникасын қолданып, өз бетімен білім ізденуі арқылы метапәндік ұғым қалыптастыруға дағдыландыру.
Сабақ барысынан фрагмент.
Мұғалім: - Оқушылар, тақтаға жазылған Шәкәрімнің өлең жолдарын зейін қойып оқыңдар. Сонан соң сөйлемдерге назар аударып, осы сөйлемде қандай қателік бар екенін ойланып көріңдер.
Кел жастар біз бір түрлі жол табалық
Арам айла зорлықсыз мал табалық
Қанша айтқанмен өзгенің бәрі надан
Жалыналық Абайға жүр баралық
Оқушы Ж.: - Мұғалім, сіз ешқандай тыныс белгісі қоймапсыз. Ал сөздер мен сөйлемдерде қате жоқ.
Мұғалім: - Ж. сен өте дұрыс байқадың. Бұл өлең жолдарында ешқандай тыныс белгісі қойылмады. Енді осы өлең жолдарын дәптерге көшіріп жазыңдар, сонан соң дауыстап оқып көріңдер. Қай жерде дем алу керек екенін сезіп тыныстасаңдар, сол жерге үтір, нүкте немесе сызықша қойып көріңдер. Содан соң тағы бір дауыстап оқып көреміз.
Мұғалім: - Сонымен, оқушылар, тыныс белгілерінің қызметі сөйлеуімізде, жазуымызда қандай маңызды екеніне көз сала бастадыңыздар ма?
Оқушылар: - Иә, мұғалім. Бұл бір қызық тапсырма екен. Тағы орындасақ бола ма?
Мұғалім: - Иә, орындаймыз. Бірақ енді сендерге математикадан мынадай есептер ұсынамын Оған зер салып қараңдар. Бұл қалай шығарылған есеп?
a)  68 + 12 = 8
b) б) 892 – 592 = 3 
c) в) 24 х 5 = 12
Бұл есептерде қандай қателіктер бар? Дұрыс шығарылмаған ба? Әлде мүмкін бірдеңе жазылмай қалды ма екен?
Оқушы Ә.: - Мұғалім, мен таптым. Мұнда да сандардың арасына қойылуы керек үтірлер қойылмапты. Әйтпесе, есеп дұрыс шығарылған.
Бұл тапсырмалар эксперимент ретінде орындатылды. Шәкәрімнің өлеңін ұсынған кезде оқушылар алғашқыда түсінбей, үнсіз қалды. Содан соң, әрқайсысы өз білгенінше тыныс белгілерін қойып, өлеңді дауыстап оқыған кезде, ол өздері қойып шыққан тыныс белгілерінің  дұрыс немесе жөнсіз қойылғанына көздері жеткізілді, қайта-қайта түзетіп, ортақ шешім жасалынды.
Кел, жастар, біз бір түрлі жол табалық,
Арам, айла, зорлықсыз мал табалық!
Қанша айтқанмен, өзгенің бәрі надан,
Жалыналық Абайға, жүр, баралық !
Есептердің шешімін тапқан оқушы тақтаға шығып, қажетті жерлерге үтірлерді қойға кезде, қалған оқушылардың қуанып кеткенін көру оқушылардың ой-саналарында шынайы таным қақпасын ашылғанын көрсетті деуге болады. Өйткені, бұрынғыдай жаттанды білім емес, әлемде өздері «таныдым» деген нәрсеге метабілім тұрғысынан басқаша келуде жаңа деңгейлерге шығуға болатынын сезінді. 
a) 6,8 + 1,2 = 8
b) б)  8,92 – 5,92 = 3
c) в)  2,4 х 5 = 12
Бұл біздің алғашқы сабағымыз болған еді. Зерттеу жұмысының тәжірибелік-эксперимент жұмысының мақсатына сай оқушылардың метапәндік білім нәтижелерін қалыптастырушы бағалау техникасын қолдана отырып дамыту үшін, осы бағыттың мазмұнымен үндесетін Өзім ойлап тапқан мысалдар» техникасын қолданып, өз бетімен 2 тілдік жаттығу және 2 есеп ойлап жазуы тапсырылды. 
Оқушылар ойлап тапқан мысалдардан келтірілген үлгілер:
Ә. деген оқушының құраған есептері күрделі әрі қызықты болды.
1) 85 - 15 : 5 + 8 = 22 
 (85 – 15) : 5 + 8 = 22 
2)  72: 9+63 =1   
     72: (9+63) =1 
	Кел балалар оқылық
Оқығанды көңілге
Ықыласпен тоқылық
	Кел, балалар, оқылық!
Оқығанды көңілге,
Ықыласпен тоқылық!



Қазақ тілінен өзі ойлап тапқан тапсырма үлгісі Ы.Алтынсариннің өлеңінен алынғаны да бағалауды жоғарылатты.
Ал С. деген оқушы тапсырманы толық түсінбегендіктен, түрлі есептер құрастырғаны байқалды. 
1) 1+12=13  
2) 1+1,2 = 2,2
Әр оқушының өзі ойлап тапқан мысалдарын мұғалім тексерді, оқушы өзі тексерді, тақтаға жазғанды сыныптастары тексерді сөйтіп, эксперименттік топтағы барлық оқушының бағалануына мүмкіндік болды. Бағалау ретінде «Тамаша!», «Өте жақсы», «Жақсы», «Орташа», «Орташадан төмен», «Төмен» деген бағалаулар қолдану ұсынылды. Солардың ішінде кейбіреуін үлгі ретінде көрсетіп өтеміз.

Кесте 37 – Оқушыларды бағалау парағы

	Оқушының аты-жөні
	Мұғалімнің бағалауы
	Басқалардың бағалауы
	Өзін-өзі бағалауы

	Ж.
	Тамаша!
	Тамаша!
	Өте жақсы!

	Ә.
	Тамаша!
	Тамаша!
	Тамаша!

	С.
	Орташадан төмен
	Орташа
	Жаман емес



Оқушылар орындаған тапсырмаларды орындап болған соң рефлексия жүргізілді. Рефлексия – оқушылардың жаңа білім мазмұнын саналы түрде тағы да ой таразысына салып түйсінуі. Рефлексия оқушының өзі-өзіне «Мен не үйрендім?», «Мен қалай үйрендім?», «Мен тағы не үйрене аламын?» деген сұрақтарды қойғыза отырып, бүгінгі сабақтағы білім арқылы жинақталған өмірлік тәжірибесін сабақ нәтижесімен сәйкестендіреді. Нәтижесінде, «Тыныс белгілер қазақ тілінде де, математикада да маңызды қызмет атқарады. Жалпы, тыныс бегілер, адамның сөйлеуі үшін, жазуы үшін, есеп шығаруы үшін аса маңызды болып табылады» деген қорытындыны барлық оқушылар дәптерлеріне жазып алды.
Әмбебап оқу әрекеттерін (ӘОӘ) дағдыландырудың бір үлгісі ретінде 3 сынып оқушыларының коммуникативтік оқу әрекеті нәтижелерін дамытуда қалыптастырушы бағалаудың «Кеңесіп берген жауап келте болмас» деген авторлық техникасы қолданылған сабақтан фрагмент келтіреміз. Берілген сабақ фрагменті арқылы эксперимент жұмысында қолданылған авторлық техниканы және оқушылардың алға қойылған «оқу әрекетінде мұғалімнің, сыныптас достарының пікірін ескереді» деген метапәндік нәтижеге қол жеткізу процесін көрсету міндеті қойылған.
Сабақ түрі – қазақ тілі және әдебиеттік оқу пәндерінің негізінде құрылған метапәндік сабақ.
«БІЛІМ» МЕТАПӘНДІК САБАҒЫ.
Тақырыбы: «Бақша ағаштары».
Сабақтың метапәндік мақсаты: 
1. «Қазақ тілі» және «Әдебиеттік оқу» пәндерінен берілетін білім мазмұнының адамгершілікке, тәрбиеге байланысты маңызды ортақ мәселені түсіне білу дағдыларын қалыптастыру.
2. Оқушылардың өзерінің оқу әрекетінде мұғалімнің, сыныптас достарының пікірін ескеруге дағдыландыру. 
3. Қалыптастырушы бағалаудың «Кеңесіп берген жауап келте болмас» атты авторлық техникасын қолданып, ұстаздың, басқалардың ой-пікірлерін тыңдай білуге, түсіне білуге дағдыландыру.
Сабақ барысынан фрагмент.
Мұғалім: - Оқушылар, бүгінгі сабақта сендердің мұғалімдердің және өзара бір-біріңнің пікірлеріңді ескеру дағдыларың тексерілетінін айтып кетемін. Мына кестеге қараңыздар, мұнда «жоғары», «орта», «төмен» деңгей жауаптарының критерийлері берілген. Сабақтың нәтижесін мұғалім, өзің, достарың бағалауда бәріміз осы критерийлерге сүйенеміз.

Кесте 38 - ӘОӘ негізінде белгіленген деңгейлер мен критерийлері

	Қолданылған қалыптастырушы бағалау техникасы
	ӘОӘ негізінде белгіленген деңгейлер мен критерийлері 

	
	жоғары
	орта
	төмен

	«Кеңесіп берген жауап келте болмас»
	Оқу әрекетінде мұғалімнің, сыныптас достарының пікірін ескереді. 
	Оқу әрекетінде мұғалімнің пікіріне көбірек, ал сыныптас достарының пікірін азырақ ескереді. 
	Оқу әрекетінде мұғалімнің пікірін амалсыз, ал сыныптас достарының пікірін мүлде дерлік ескергісі келмейді. 



Оқушыларға арнайы парақта Ы.Алтынсариннің «Бақша ағаштары» қысқа әңгімесі ұсынылды. 
Мұғалім: - Оқушылар, сендердің алдарыңда Ыбырай Алтынсариннің «Бақша ағаштары» деген әңгімесі ұсынылды. Ең алдымен, өздерің әңгімені оқып шығыңдар. 
Бұл жерде мәтінді оқудың оқушылар үшін жаңа білімдік ақпарат алу процесі екенін ескереміз. Мәтіндегі ақпараттың жеке оқушы үшін маңызды болуы, мұғаліммен кері байланыс жасау арқылы мәтіннің тереңде жатқан мазмұнын ұғынуы, мәтіннің қысқа құрылымы оның зор логикалық мәнін бере алғанына көз жеткізуі - барлығы мәтінді оқып, оны қабылдаудағы оқушының метабілімдік деңгейін дамытатын процесс тізбектері.
Мұғалім: - Оқушылар, енді осы әңгіме туралы оқушылар қолымен түсірілген мультфильм қарап өтейік.


[image: C:\Users\HP\Desktop\бақша ағаштарындағы.png]

Сурет 27

Мәтіндегі сюжеттің визуалдық көрінісі мәтін мазмұнын оқушылар үшін өмірлік жағдаяттарға жақындатуға сеп болады. Сондықтан оқушылардың қызығушылықтарын ынталандыруда, оларда сұрақтар пайда болуына, жаңа ақпаратты тани түсуге деген мотивациясын күшейте түсуге қажетті амалдарды қолдану қажет. 
Мұғалім: - Оқушылар, мәтінді оқыдыңдар, мультфильм қарадыңдар. Енді тақтаға ілінген мына суреттерге қарап, әңгімеде айтылған екі ағаш туралы түсінгендеріңді айтыңдар.

	[image: қисық ағаш]
Қисық ағаш
	[image: Тзу ағаш]
Түзу ағаш



Сурет 28

Оқушылардың «қисық ағаш» пен «түзу ағаш» туралы мәтін бойынша түсінгендері мен оған қатысты өз ойларынан бірден туындап жатқан пайымдарының қосылып баяндалуын бақылау бірқатар психологиялық-педагогикалық ерекшеліктерді танытты. Саналылығы жоғары оқушылар мәтінде айтылмаған ойларды бірден қосып баяндаса, орташа және төмен деңгейде оқитын оқушылар тек мәтін мазмұнын толық не жартылай ғана баяндап берді.
Балалар әңгіме бойынша өз түсінгендерін айтып болған соң, қалыптастырушы бағалаудың авторлық «Кеңесіп берген жауап келте болмас» техникасы қолданылып, оқушыларға команда болып дайындалу тапсырылды.
Мұғалім: - Оқушылар, сендер өзара үш топқа бөлініп, мына сұрақтарға жауап дайындаңдар. 
1. Ыбырай Алтынсарин неліктен атасы мен баласын бақша ағаштарының қасында сұхбат құрғызды? 
2. Ыбырай Алтынсарин кімге және нені айтқысы келген болуы мүмкін?
3. Өмірдегі «қисық» және «түзу» туралы нені түсінетінімізді  қарастырайық. Қазақ тілі пәні бойынша дұрыс жазу, дұрыс сөйлеу, дұрыс оқу - оқу талаптары. 
4. Ал енді «Дұрыс жазбау», «дұрыс оқымау», «дұрыс сөйлемеу» деген сөздердің мағынасы «қисық» дегенге келе ме? 
5. Біздің сыныпты «Бақша ағаштары» деуге бола ма?
6. Кім өзін қандай ағашпын (түзу немесе қисық) деп санайды және неліктен солай ойлайды?
Мұғалім: - Оқушылар, сұрақтарға жауап дайындау барысында мұғалімнің түсіндіргендерін ескеріңдер және бір-біріңнің айтқан пікірлеріңді ескеріп, жазып алып отырыңдар. Жауап бергенде соны қосып айтатын боласыңдар.
Оқушылар сұрақтарға өзара бірігіп жауап дайындауда, ең маңыздысы, қайта-қайта деңгейлердің критерийлеріне қарап отырғандығы деп атап өтуге болады. Әр оқушы өз жауабын айтып, содан соң критерийлерге қарап, содан кейін қасындағы досына «мен дұрыс айтып отырмын ба, тыңдашы» деп, қалай да «жоғары деңгейде» бағалануға ұмтылып отырды. Сабақ барысында экспериментке қатысып отырған 32 оқушының жартысына сәл астамы «жоғары деңгейде» бағаланды. Дидактикалық тұрғыдан оқушыларға өз жауаптарының қалай бағаланатын критерийлерін білуі маңызды екендігіне эксперименттегі басқа да сабақтар барысында көз жеткізілді.  
Тағы бір сабақтың фрагменті «Проблема» метапәні бойынша өткізілген сабақ бойынша ұсынылады. 
«ПРОБЛЕМА» МЕТАПӘНДІК САБАҒЫ.
Тақырыбы: «Мен қиялымда қала саламын!» 
Сабақтың метапәндік мақсаты: 
1. Метапәндік тұрғыдан «Қазақ тілі», «Математика», «Дүниетану» пәндеріне ортақ өлшем атаулары, сәулет және оның ерекшеліктерінің атаулары, үй ауданы, ұзындық пен енді өлшеп есептеу, осылардың барлығына қатысты атаулар мен етістіктерді, сын есімдерді, сан есімдерді қолдану дағдыларын қалыптастыру.
2. Метапәндік нәтиже ретінде оқушыларды болжам жасауға дағдыландыру міндеті қойылады. Сонымен бірге, салыстыру, талдау, негізгі мәселені анықтай білу сияқты метапәндік нәтижелерді қалыптастыру да мақсат етілді. 
3. Қалыптастырушы бағалаудың «Таңғалдыршы!» техникасын қолданып, өз бетімен тақырып бойынша метапәндік болжам жасауға дағдыландыру. Рефлексия жүргізу.
Сабақ барысынан фрагмент.
Алдын ала түрлі-түсті қағаздар, қайшы, бояу, фломастер, қыстырғыштар т.б. қажетті органайзерлік құралдар даярланып, оқушылар орындайтын жұмыстарына қажетті құрал-жабдықтармен қамтамасыз етілді.
Мұғалім: - Оқушылар, сендер «қала» деген сөзді білесіңдер. Ал оның анықтамасы қандай екенін білесіңдер ме? Болашақ қаланың жобасын кім сурет етіп салады? 
-Иә, ол - сәулетші, сендер оны қазақ тілі, математика, әдебиеттік оқу пәндері арқылы білесіңдер. Ал бүгін сендер де өз қиялдарыңдағы қаланың атын тауып, сосын, сол атауға лайықты қаланың моделін құрасыңдар. Оны үш түрлі жолмен орындайсыңдар: бірінші сипаттап жазуға болады, екінші суретке салуға болады, үшінші қағаз-қайшы, қарындаш т.б. құралдар арқылы шағын макет етіп жасауға болады.
Мұғалім: - Оқушылар, алдымен, қиялдарыңдағы қаланың атауын және ол қалада кімдер тұратыны туралы болжам жасаңдар. Ойланып, жазуға немесе ауызша жауап беруге болады.
Оқушылардың берген болжам жауаптары болашақ ғасырдың тамаша өкілдері, шынымен қазір 3 сынып партасында отырғанын көрсете алды. Оқушылар ұсынған болжам қала атауларының ішінде: «Ғарыш кіндігі», «Робот қала», «Ай қала», «Жақсы қала», «Мейірімді қала», «Бейбітшілік», «Аққу», «Сұлу қала», «Бақытты қала» т.б. атаулар берілуі және оларда тұратын адамдардың барлығы білімді, ғалым, өнерпаз, қайырымды, дос, бауырмал, тәртіпті болуы – Әбу Насыр әл-Фарабидің «Қайырымды қала тұрғындары туралы трактат» ішіндегі қалалардың жақсы, жаңарған жаңа бейнелері деп санаймыз. Өйткені бұл жердегі «қала» деп тұрғанымыз, шын мәнінде, оқушының өзінің болашақ өміріне болжам жасауға қалыптастыруды ғана емес, айналасында қандай адамдармен дос болуға бейім екенін де байқататын психологиялық амал болатын. Бастауыш сынып оқушыларының болжам жасау қабілеті – қазақ халқының шешендік өнерге бала кезінен үйретудегі бақылау тәсілі арқылы болжам жасауға дағдыландыратын қасиетті әдістердің бірі екенін атап кеткіміз келеді. Ескелді бидің әлі бала кезінде дауға билік айтқысы келгенде, әкесі бетін қайырып тастағанда, бала Ескелдінің: 
Қой асығын қомсынып, 
Шымыр емес демеңіз.
Қолға жақса сақа ғой.
Ұл сөйлесе шамсынып, 
Жасы кіші демеңіз.
Ақылы асса дана ғой, 
- дегені жай өлең жолы емес, өлеңмен берілген баланы даналыққа тәрбиелеу жолы екенін болжам жасауға дағдыландыру арқылы көзімізді жеткізе түсіне аламыз.
Осыдан соң оқушыларға метапәндік білімдерін белсендіру мақсатында, бос жерлерге (+) белгісін қою керектігі түсіндіріліп, келесі кестені толтыру тапсырылды. Ал біз кестеге эксперимент тобындағы 62 оқушыдан неше оқушы қандай жауап қайтарғанын белгілеп көрсетеміз.



Кесте 39 – Болжам жасап, оған өзінің сенімділік деңгейін көрсеткен оқушылар саны  

	Сен өзіңді келесідей жағдаятта қаншалықты сенімді сезінесің?
	Өте сенімдімін
	Сенім
дімін
	Біршама сенімдімін
	Сенімді емеспін

	Мен қиялымда ауасы таза, аумағы үлкен, адамдар үшін жайлы қала сала аламын. 
	5
	12
	15
	0

	Мен қиялымда өзім тұратын микроауданның / ауылдың ауданын және көлемін өлшей аламын.
	5
	16
	11
	0

	Мен қиялымдағы қаланы салатын өз құрылысшыларыма қанша айлық төлейтінімді өзім есептей аламын.
	5
	14
	13
	0



Кестені толтыруда ешбір оқушы «сенімді емеспін» деген жауапты белгілемеді. Өте сенімді болған 5 оқушы, сенімді деп жауап қайтар
Бұл жерде тапсырманы орындау үшін оқушылардың көбі суретпен салуға кіріскенін және қаламдарын қолға алып, шығарма түрінде суреттей бастағанын айтып өтеміз. Бірақ, тек А. және Т. деген 2 оқушы ғана сыныптың екі жағынан, еш келіспей-ақ, түрлі-түсті қағаздар, қайшы, желім, бояулар т.б. органайзерлік құрал-жабдықтардың қасына келіп, қажетін алып, іске кірісе бастағаны экспериментатор ретінде ерекше әсер еткенін атап кетуіміз керек. Өйткені осыған дейін эксперимент сабақтарында ол оқушылардың соншалықты белсенді немесе батыл жауап бергені байқалмаған еді. Осы екі оқушының қиялындағы қала соншалықты түзу шықпаса да, олардың ішкі қабілетін танып, өздеріне сенімді болғаны оларға басқаша оқыту траекториясын іздеу қажет екендігін көрсетті. Бұл 2 оқушының берген жауаптары «сенімдімін» деген топта белгіленген.
Осы сабақта оқушылармен жүргізілетін метапән мен оның тақырыбынан және қолданылатын «Таңғалдыршы!» атты қалыптастырушы бағалау техникасынан эксперименттік оқу бағдарламасында белгіленгеніндей, оқушылардан жоғары деңгейде меңгеру нәтижесі күтілді. Сонымен бірге, оқушының жалпы даму барысын анықтау мүмкін болды (қала салғаны несі, оның үстіне қиялымда? деген ой болмайды), жақсы нәтижеге қол жеткізуі үшін бірден іске кірісуі күтілетін нәтижеге дұрыс беталысын көрсетті деп айта аламыз. Зерттеушілер көбінесе шығармашылық тапсырмаларды когнитивтік, креативтік, ұйымдастыру-әрекеттік деп жіктеп қарастырады. Соның ішіндегі креативтік тапсырмалар оқушының тұлғалық шығармашылық болмысын қалыптастыруда негізгі қызмет атқарады, Соның ішінде болжам жасай алуға, қарама-қайшылықтарды сезіне білуге, бейімделуге, ептілікке, қиылдауға, жаңа нәрселерді ойлап табуға тірек болатын креативтік қасиеттерді қалыптастырып, дамытуда тірек болады. Осы сабақта «Проблема» метапәніндегі болжам жасау метапәндік нәтижесін дамытудағы «Таңғалдыршы» техникасының тиімділігі дәлелденді деп айта аламыз.
Бастауыш сынып оқушыларының метапәндік нәтижелерін дамытуда қалыптастырушы бағалауды қолдану технологиясының тиімділігін сынау процесінде «мұғалім – оқушы», «оқушы – оқушы», «оқушы – мұғалім» арасындағы «кері байланысты» қолданудың ерекшеліктерін де сипаттап өтеміз. Бұл әдістің қолданылу көрінісін «Проблема» метапәндік сабағынаың фрагменттері арқылы сипаттаймыз.
«ТАПСЫРМА» МЕТАПӘНДІК САБАҒЫ.
Тақырыбы: «Менің Жеті Атам» 
Сабақтың метапәндік мақсаты мен міндеттері: ортақ өзін-өзі тану, еті атасын тану, тегін білу, сол арқылы басқа адамдардың бағасын, құрметін түсіну, тектілікке, тәрбиелікке, білімге, адамгершілікке байланысты ұғымдар мен айтылым, сөздерді қолдану дағдыларын қалыптастыру.
1. Метапәндік нәтиже ретінде оқушыларды өзін-өзі әділ және дұрыс бағалауға дағдыландыру міндеті қойылады. Сонымен бірге, кері байланысты тиімді қолдана отырып, қорытындылар мен түйінді ойлар жасай білу, сызба жасай білу метапәндік нәтижелерін қалыптастыру да көзделді. 
2. Қалыптастырушы бағалаудың авторлық «Таным Бәйтерегі» техникасын қолданып, өзін-өзі бағалауға дағдыландыру. Рефлексия жүргізу.
Сабақ барысынан фрагмент
Мұғалім: – Оқушылар, мына суретті киелі Бәйтерек ағашы берілді. Ақындар айтқандай:
Халық - анаң аялайтын,
Бәйтерегің саялайтын.
Ақыл айтар қиналғанда,
Шаршағанда паналайтын!

[image: C:\Users\HP\Desktop\киелі бәйтерек.jpg]   [image: C:\Users\HP\Desktop\Bаyterek.jpg]

Сурет 29

Мұғалім: - Оқушылар, сендер - қазақ халқының болашағысыңдар. Қазақ халқын алып Бәйтерек десе, оның әрбір бұтағы мен жапырағы – елімізде не сыртта жүрген қазақ баласы, қазақтың ұрпағы. Сендердің әрқайсың Қазақ деген алып Бәйтеректің болашақта мықты бұтағы болып өсетін жапырағы болуың керек. 
Астана қаласындағы «Бәйтерек» монументі туралы не білесіңдер? Қысқаша айтып беруге болады. 
Мұғалім: - Оқушылар, қазақ халқының ауыз әдебиетінде ораза кезінде айтылатын «Жарапазан» деген жыр бар. Ондағы «бәйтерек», «алтын терек», «күміс терек» деген ұғымдар отбасының бақытты болып өсуіне берілген баталы сөздер. Интерактивті тақтадағы жыр жолдарын оқыңдар. Онда «Бәйтеректің» мағынасы қымбат, терең, киелі ағаш екені айтылған сөздерді естеріңде сақтаңдар!
Бөлшіл, бөлшіл, бөлшіл бол,
Бозторғайдай төлшіл бол!
Бәйтеректей бүрлі бол!
Пайғамбардай нұрлы бол!
Ай жағыңа қарасаң,
Алтын терек орнасын!
Күн жағыңа қарасаң,
Күміс терек орнасын!
Сонымен, ойымызды жинақтайық. Бәйтерек - қазақ халқы үшін қасиетті, жапырағын жайған, адамға көлеңкелі пана болған, мықты, киелі, тарихы зор ағаш. Ұрпағы жайылып өскен отбасын «бәйтеректей жайқалған» деп айтады біздің қазақ халқымызда. Сондықтан ата-бабаның Шежіресін Бәйтерек суретімен салу дәстүрі бар. Оны біз Ахмет Байтұрсынұлының түбі бір түркі халықтарының тілдерін таратқан Бәйтерек ағашының суретінен де көре аламыз.
Мұғалім: - Ал сендер «Жеті Атасын» білу және тарату – әрбір қазақ баласы үшін маңызды және құрметті бір парыз етілген міндет екенін білесіңдер ме? Осы тақырыпқа байланысты сендерге 3 тапсырма беріледі. Оны жеке өздерің орындайсыңдар, сосын, оны сынып алдында көрсетіп, баяндап бересіңдер. Орындаған тапсырмалардыңы өздерің бағалайсыңдар. Бірақ сыныпқа ол бағалаудың нақты немесе жеткіліксіз, не болмаса асыра бағалау екенін айтуға мүмкіндік беріледі. Содан соң ғана мұғалім өз бағасын береді.
Бірінші тапсырма. Қазір берілген суретке байыптап қарап алыңдар, онда кімдер жазылғанын түсініп алып, бұл қандай сурет екенін тауып, өздерің ат қойыңдар.

    Сурет 30  – Жеті Атасын тарату

Екінші тапсырма. Сендерге бір топ мақал-мәтел берілді. Солардың ішінен берілген суретке мазмұн-мағынасы жақын келетінін немесе тура айтылғандарын теріп дәптерге жазасыңдар. Сосын неге сүйеніп оны таңдағандарыңды дәлелді түрде айтып бересіңдер.
1) Жеті Атасын білмеген ұл – жетесіз. 
2) Баланың тәрбиесі бесіктен басталады.
3) Жеті Атасын білген ұл жеті жұрттың қамын жер.
4) Аталар ізі – даналықтың көзі.
5) Жеті Атасын білген бала жетімдік көрмейді.
Үшінші тапсырма. Енді сендерге тағы бір тапсырма беремін. 

                                                    Сурет 31

Жеке параққа үлкен етіп Бәйтеректің суреті беріліп отыр. Онда бос ұяшықтарға өздерің ата-бабаларыңның, отбасы мүшелерінің атын жазу үшін арнайы жасалынды.
Тапсырмалар орындалған соң, оқушылардың өзін-өзі бағалауы жүргізілді. Ол мұғалім тарапынан оқушыларға алдын ала таратылған өзін-өзі бағалау деңгейлері бойынша критерийлері жазылған параққа тағы бір назар салуы ұсынылды. «Таным Бәйтерегі» қалыптастырушы бағалау техникасының деңгейлік критерийлері кестеде көрсетілді.
Кесте 40 – «Таным Бәйтерегі» қалыптастырушы бағалау техникасының деңгейлік критерийлері

	Деңгейлер
	Жоғары деңгей
	Орта деңгей
	Төмен деңгей

	Критерийлер

	Үш тапсырманы да оқушы дұрыс орындай-ды, өзінің жұмысын сынып алдында оқиды, сынып жоғары бағалайды, мұғалім де жоғары бағалайды.
	Тек екі тапсырманы ғана толық, дұрыс орындайды. Өзін-өзі бағалауы мен сынып алдында оқыған кезде достарының берген бағалауына назар аудармайды. 
	Оқушы үш тапсырманы да дұрыс орындай алмаған.



Осы тармақта тәжірибелік-эксперимент жұмысының жоспары бойынша алдына қойылған міндеттер орындалды. Тәжірибелік-эксперимент жұмысының оқыту-қалыптастырушы кезеңінің мазмұны арнайы жұмыс оқу бағдарламасында компоненттері сипатталып көрсетілді.
Жасақталған жұмыс оқу бағдарламасы бойынша қалыптастырушы бағалаудың техникасының ғана емес, «Белгі», «Білім», «Проблема», «Тапсырма» 4 метапәндік сабақтардың да тақырыптары қосымша ұсынылды. Дайын біртұтас дидактикалық технологиялық жүйелі сипатқа енгізіліп, оқу процесінде қолдануға бейімделінді. 
«Белгі», «Білім», «Проблема», «Тапсырма» 4 метапәндік сабақ сценарийлерінен фрагменттер көрсетілді, сабақ жүргізген және танымдық түрде сабаққа қатысқан бастауыш сынып мұғалімдер үшін әрбір сұрақтар бойынша дер кезінде жауап беріліп, бірігіп, кеңес беріп, кеңес алынып отырылды. 
Бастауыш мектептің 3 сынып оқушыларының метапәндік нәтижелерін дамытуда қалыптастырушы бағалауды қолдану технологиясын тәжірибелік-эксперимент жұмысының екінші яғни оқыту-қалыптастырушы кезеңінде орындалуы керек міндеттердің шешілу зерттеу тақырыбының өзектілігін және бастауыш сынып оқушыларының білім сапасын жоғарылатуда үлкен орны бар екеніне көз жеткізілді.

3.3 Бақылау экспериментінің нәтижелері
Тәжірибелік-эксперимент жұмысының оқыту кезеңінде арнайы бағдарлама бойынша әзірленген сабақтар өткізілді. Қолға жинақтаған мол дидактикалық ресурстарды қолдана отырып, 3 сынып оқушыларының метапәндік нәтижелерін дамытуда қалыптастырушы бағалауды қолдану технологиясы сынақтан өткізілді.
Тәжірибелік-эксперимент жұмысы жүргізілген екі мектептегі эксперимент-тік және бақылау 3 сыныптарына біршама уақыттан соң оқыту кезеңінде метапәндік нәтижелерді дамытудағы қалыптастырушы бағалауды қолдануының қаншалықты меңгерілгенін бақылау мақсатымен психодиагностикалық әдістемелер  екінші рет жүргізіліп және арнайы кесінді тапсырмалар ұсынылды. 
Қалыптастырушы бағалауды қолданудың метапәндік нәтижелерді, яғни әмбебап оқу әрекеттерін (ӘОӘ), атап айтсақ, мотивациялық-мақсаттық мазмұндық-танымдық компонент, іс-әрекеттік-әрекетік коммуникативтік, рефлексивтік-бағалаушылық оқу әрекеттерінің нәтижелілігін бақылап, тексеру келесідей алгоритммен жүргізілді.

Кесте 41 – Мотивациялық-мақсаттық мазмұндық-танымдық компонент, іс-әрекеттік-әрекетік коммуникативтік, рефлексивтік-бағалаушылық оқу әрекеттерінің нәтижелері

	Әмбебап оқу әрекеттері (ӘОӘ)
	Кесінді тапсырма түрі

	Мотивациялық-мақсаттық ӘОӘ сызбаларды, кестелерді, графикаларды оқу және өзгерту.
	«Блиц-бақылау»

	Мазмұндық-танымдық ӘОӘ: оқу мақсатын қоя білу
	«Индекс-карточка» 

	Іс-әрекеттік-коммуникативтік ӘОӘ: сөйлеу тілін және жазба тілді оқу мақсатында дұрыс пайдалану
	 «Бір минуттық эссе»

	Рефлексивтік-бағалаушылық ӘОӘ: қойылған оқу мақсатына қол жеткізу жолдарын жоспарлау; қойылған оқу мақсатына жету жолдарын түзету
	«Бағдаршам»



Қалыптастырушы эксперименттен кейінгі мотивациялық-мақсаттық ӘОӘ респонденттерге әдістемелік тапсырмалар ұсынылды. Бірінші кесінді тапсырма. «Блиц-бақылау» (сұрақ-жауап). Мақсаты – оқушылардың мотива-циялық-мақсаттық әмбебап оқу әрекетіндегі түрлі формадағы берілген ақпарат-тардан білімдік ақпарат жинақтау, белгілі бір ізге түсіруге дағдыландыратын сызбаларды, кестелерді, графикаларды оқи білуі және өзгерте білуін бақылау. Бұл қалыптастырушы бағалау әдісінің мазмұны – оқушыларға түрлі сызбалар, кестелер мен графикалық жазбалар параққа толтырылып оқушыларға таратылады, олар бірден оның мазмұны немесе атауын жазады. 
Эксперименттік және бақылау топтарындағы оқушыларға берілген кесінді тапсырма.
Оқушылар, мәтінді жемісті оқудың түрін меңгеру үшін келесі қадамдарды орындау керек. Бірақ ол қадамдар сөз түрінде шашыраңқы берілген. Сіздерге тапсырма – оларды берілген сызба бойынша дұрыс орналастырыңдар.










Берілгені:
Шығармашылық тапсырма Болжам жасау.
Жазушымен танысу.
Оқу мақсатын нақты қою.
Мәтінді алғашқы оқу.
Мәнерлеп оқу.
Мәтіннің мәні бойынша әңгіме Мәтінді қайталап оқу.
Мәтін мазмұны бойынша әңгімелесу..
Тақырыппен, суретпен жұмыс.






ДҰРЫСЫ:
Болжам жасау.
Оқу мақсасытн нақты қою.
Мәтінді алғашқы оқу.
Мәтінді қайталап оқу.
Мәтін мазмұны бойынша әңгімелесу.
Мәнерлеп оқу.
Мәтіннің мәні бойынша әңгіме.
Жазушымен танысу,
Тақырыппен, суретпен жұмыс.
Шығармашылық тапсырма.








Сурет 32 - «Блиц-тапсырма» мазмұны
Бірінші кесінді тапсырманы эксперимент топ бақылау тобы орындап шықты. Бұл жерде, қалыптастырушы бақылау техникасы бойынша эксперимент топқа сабақтар жүргізілгені, ал бақылау тобына жүргізілмегені белгілі. Бірақ, мәтінді жемісті оқу туралы оқушылар қазақ тілі мен әдебиет сабақтарынан білуі де мүмкін деп санадық. Бірінші кесінді тапсырманың орындалу нәтижесі келесі кесте мен диаграммада көрсетілді.
 
Кесте 42 - Бірінші кесінді тапсырма нәтижесі кестесі

	Деңгейлері
	Эксперименттік топ 
	Бақылау тобы 

	
	62 оқушы
	100%
	58  оқушы
	100%

	жоғары
	29
	46,783
	4
	6,89

	орта
	27
	43,54
	9
	15,51

	төмен
	6
	9,677
	45
	77,6








         Сурет 33  - Бірінші кесінді тапсырма нәтижесі диаграммасы

Бұл кесте қалыптастырушы эксперименттің алғашқы нәтижелерін («Бірінші кесінді») көрсетеді. Мұнда эксперименттік топқа (ЭТ) арнайы бақылау техникасы бойынша сабақтар жүргізілгендіктен, олардың көрсеткіштері дәстүрлі бағдарламамен оқыған бақылау тобына (БТ) қарағанда айтарлықтай жоғары екені көрінеді. 
Төменде осы мәліметтердің ғылыми негізделген талдауы берілген.

Кесте 43 - Мотивациялық-мақсаттық ӘОӘ: Блиц-бақылау әдісі бойынша бірінші кесінді тапсырманың орындалу нәтижелері

	Деңгейлер
	Эксперименттік топ (62 оқушы)
	Бақылау тобы (58 оқушы)
	Айырмашылық (ЭТ пайдасына)

	Жоғары
	29 (46,78%)
	4 (6,89%)
	+39,89%

	Орта
	27 (43,54%)
	9 (15,51%)
	+28,03%

	Төмен
	6 (9,68%)
	45 (77,6%)
	-67,92%



Сапалық айырмашылық: эксперименттік топта оқушылардың 46,78%-ы жоғары деңгей көрсеткен. Бұл бақылау тобындағы көрсеткіштен (6,89%) 7 есеге жуық артық. Бұл айырмашылық сіз жүргізген "бақылау техникасы" сабақтарының оқушылардың мәтінді түсіну және өңдеу қабілетіне тікелей және оң әсер еткенін дәлелдейді.
Бақылау тобында оқушылардың басым көпшілігі (77,6%) төмен деңгейде қалып қойған. Ал эксперименттік топта бұл көрсеткіш небәрі 9,68%. Бұл арнайы әдістемелік дайындықсыз оқушылардың мәтінмен жұмыс істеу дағдылары өздігінен (мектептегі жалпы сабақтар есебінен) дамымайтынын айғақтайды.
«Жемісті оқу» факторы: Талдауда атап өткеніңіздей, оқушылар бұл тақырыпты қазақ тілі мен әдебиеті сабақтарынан білуі мүмкін деген болжам бақылау тобында расталмады. БТ-дағы төмен нәтижелер қарапайым мектеп бағдарламасы метатанымдық бақылау техникасын меңгеруге жеткіліксіз екенін, оған арнайы бағытталған жұмыс керек екенін көрсетеді.
Бірінші кесінді тапсырманың нәтижелері эксперименттік топтың тиімділік коэффициентінің жоғары екенін көрсетті. Оқушылар тек мәтінді оқып қана қоймай, оны талдаудың техникалық құралдарын (бақылау тәсілдерін) меңгергендіктен, тапсырманы орындау сапасы бірден артқан.
Зерттеуде алынған мәліметтерге сүйене отырып, ғылыми тұрғыда негіздеу мақсатында қалыптастырушы эксперименттен кейін мотивациялық-мақсаттық компоненті бойынша зерттеу кезеңінде А.А.Реан және В.А. Якунин, Н.Ц. Бадмаеваның «Оқушылардың оқу мотивациясын диагностикалау» әдістемесі қайтадан жүргізіліді. Қалыптастырушы эксперименттен кейінгі (эксперименттік топпен арнайы жұмыс жүргізілгеннен кейінгі, яғни бірінші кесінді тапсырмалары орындалғаннан кейін) оң өзгерістерді көрсететін салыстырмалы кестесі де  келтірілген. 
Қалыптастырушы эксперименттен кейінгі мотивациялық-мақсаттық компоненті бойынша А.А.Реан және В.А. Якунин, Н.Ц. Бадмаеваның «Оқушылардың оқу мотивациясын диагностикалау» әдістемесінен  алынған нәтижелерінің пайыздық көрсеткіштері төмендегі кесте мен суреттте зерттеуде пайыздық нәтижелері көрсетілген (44-Кесте, 34- сурет). 

Кесте 44 -  Қалыптастырушы эксперименттен  кейінгі мотивациялық-мақсаттық компоненті бойынша А.А.Реан және В.А. Якунин, Н.Ц. Бадмаеваның «Оқушылардың оқу мотивациясын диагностикалау» әдістемесінен  алынған нәтижелерінің пайыздық көрсеткіштері

	Мотивация деңгейі
	Эксперименттік топ (ЭТ) n=62
	Бақылау тобы (БТ) n=58

	Жоғары
	22 (35,5%)
	12 (20,7%)

	Орта
	31 (50,0%)
	24 (41,4%)

	Төмен
	9 (14,5%)
	22 (37,9%)





Сурет  34 - А.А.Реан және В.А. Якунин, Н.Ц. Бадмаеваның «Оқушылардың оқу мотивациясын диагностикалау» әдістемесі нәтижелерінің гистограммасы

Қалыптастырушы эксперимент кезеңінен кейінгі эксперимент нәтижесін салыстырмалы талдайтын болсақ, ЭТ тобындағы төмен деңгейдегі оқушылар саны 41,9%-дан 14,5%-ға дейін азайды. Бұл біз зерттеуде енгізген бірінші кесінді тапсырмалардың тиімділігін көрсетеді. 
ЭТ тобында жоғары мотивациясы бар оқушылар саны шамамен 16%-ға жоғарлады. Оқушылардың танымдық қызығушылығы артып, оқуға деген көзқарасы саналы түрде өзгерді. Бақылау тобында айтарлықтай өзгеріс байқалмайды (өсім 1-2% шамасында ғана болды). Бұл дәстүрлі оқыту әдістерінің мотивацияны арттыруға әсері аз екенін дәлелдей түсті.
Төмендегі ұсынылатын кестеде зерттеу жұмысыңыздың ең маңызды бөлігі – ғылыми дәлелдемесі болып табылады. Ол экспериментке дейінгі және кейінгі өзгерістерді (динамиканы) бірден көрсетуге мүмкіндік береді. Сонымен қатар, кестеде ЭТ мен БТ топтарының бастапқы (анықтаушы) және соңғы (қалыптастырушы) кезеңдердегі көрсеткіштерінің пайызы келтірілген (45-кесте, 35-сурет). 

Кесте 45 - Анықтаушы экспериментке дейінгі және қалыптастырушы эксперименттен кейінгі ЭТ мен БТ топтарының оқу мотивациясының даму динамикасының салыстырмалы көрсеткіштері

	Мотивация деңгейі
	Кезең
	Эксперименттік топ (ЭТ), %
	Бақылау тобы (БТ), %
	Айырмашылық (ЭТ бойынша)

	Жоғары
	АЭБ
	19,4%
	19,0%
	+16,1% 

	
	ҚЭК 
	35,5%
	20,7%
	

	Орта
	АЭБ
	38,7%
	39,6%
	+11,3% 

	
	ҚЭК 
	50,0%
	41,4%
	

	Төмен
	АЭБ
	41,9%
	41,4%
	-27,4% 

	
	ҚЭК 
	14,5%
	37,9%
	

	Ескерту - АЭД  анықтаушы эксперимент басында
ҚЭК  қалыптастырушы эксперименттен кейінгі





Сурет 35 - ЭТ мен БТ топтарының бастапқы (анықтаушы) және соңғы (қалыптастырушы) кезеңдердегі оқу мотивациясының даму динамикасының салыстырмалы көрсеткіштерінің гистограммасы

Зерттеудің нәтижелілігін негіздейтін болсақ, позитивті өзгеріс ЭТ тобында төмен деңгейдің 27,4%-ға азаюы — бұл өте жақсы көрсеткіш. Бұл педагогикалық жұмысыңыздың мотивациясы төмен оқушыларға тікелей әсер еткенін білдіреді.  БТ тобында жоғары деңгей тек 1,7%-ға ғана өссе, ЭТ тобында ол 16,1%-ға артқан. Бұл айырмашылық эксперименттің сәтті өткенінің басты айғағы. Алынған мәліметтер оқу процесіне жаңа әдіс-тәсілдерді енгізу оқушылардың танымдық белсенділігін арттырудың кепілі екенін растайды.
Қалыптастырушы эксперименттің мотивациялық-мақсаттық компонент бойынша кезекті зерттеу кезеңінде қайтадан екінші рет жүргізілген Т. Элерстің «Табысқа жету мотивациясын диагностикалау»  әдістемесі бойынша  алынған мәліметтерінің пайыздық көрсеткіштері төмендегі кесте мен суретте келтірілген (46-кесте, 36-сурет). 

Кесте 46 - Қалыптастырушы эксперименттен кейінгі мотивациялық-мақсаттық компоненті бойынша Т. Элерстің «Табысқа жету мотивациясын диагностикалау» әдістемесі бойынша алынған нәтижелерінің пайыздық көрсеткіштері

	Табысқа жету мотивациясының деңгейі
	Эксперименттік топ (ЭТ) n=62
	Бақылау тобы (БТ) n=58

	Өте жоғары
	14 (22,6%)
	6 (10,3%)

	Жоғары
	23 (37,1%)
	14 (24,2%)

	Орта
	17 (27,4%)
	18 (31,0%)

	Төмен
	8 (12,9%)
	20 (34,5%)





Сурет 36 - Қалыптастырушы эксперименттен кейінгі мотивациялық-мақсаттық компоненті бойынша Т. Элерстің «Табысқа жету мотивациясын диагностикалау» әдістемесі бойынша алынған нәтижелерінің пайыздық көрсеткіштерінің гистограммасы

Қалыптастырушы эксперименттің мотивациялық-мақсаттық компонент бойынша екінші рет жүргізілген диогностикалық кезеңінде Т. Элерстің «Табысқа жету мотивациясын диагностикалау» әдістемесі бойынша қалыптастырушы эксперименттен кейінгі (эксперименттік топпен арнайы жұмыс жүргізілген бірінші кескін тапсырмаларынан кейін) оң өзгерістерді көрсететін салыстырмалы кестесі келтірілген. 
Қалыптастырушы эксперименттен кейінгі Т. Элерс әдістемесі бойынша табысқа жету мотивациясының динамикасының төменде кестесі мен суреті бйнеленген (47-кесте, 37-сурет).
  
Кесте 47 - Қалыптастырушы эксперименттен кейінгі Т. Элерс әдістемесі бойынша табысқа жету мотивациясының оң өзгерістерді көрсететін салыстырмалы пайыздық көрсеткіштері

	Мотивация деңгейі
	Топтар
	Анықтаушы кезең (%)
	Қалыптастырушы кезең (%)
	Өзгеріс (Динамика)

	Өте жоғары
	ЭТ
	6 (9,7%)
	14 (22,6%)
	+12,9% 

	
	БТ
	5(8,6%)
	6(10,3% )
	+1,7%

	Жоғары
	ЭТ
	14 (22,6%)
	23 (37,1%)
	+14,5% 

	
	БТ
	14 (24,1%)
	14( 24,2%)
	+1,8%

	Орта
	ЭТ
	18 (29,0%)
	17(27,4%)
	-1,6%

	
	БТ
	17(29,3%0
	18 (31,0%)
	+1,7%

	Төмен
	ЭТ
	24 (38,7%)
	8 (12,9%)
	-25,8% 

	
	БТ
	23(39,7%)
	20 (34,5%)
	-5,2%





Сурет 37 – Анықтаушы эксперименттің басы мен қалыптастырушы эксперименттен кейінгі Т. Элерс әдістемесі бойынша алынған нәтижелердің салыстырмалы  гистограммасы

Зерттеуден алынған мәліметтерді талдайтын болсақ,  сәтсіздіктен қорқудың азаюы байқалды. Атап айтқана, ЭТ төмен деңгейдегі бастауыш сынып оқушылары саны 25,8%-ға кеміді. Демек, балалардың жаңа тапсырмаларды қорықпай, белсенді жұмыс жасай бастағаның білдіреді. ЭТ-да  «өте жоғары» және «жоғары» деңгейлерінің қосындысы 59,7%-ды (экспериментке дейін 32,3%-ға болатын құрады).  Респонденттерде «Менің қолымнан келеді!» деген сенімділік артты, яғни жетістіке жетуге деген ұмтылыстың қарқына байқалды.
БТ- да алынған көрсеткіштер шамалы ғана өзгерістер бар. Бұл табиғи үрдіс болғандықтан, жүйелі, әрі  мақсатты педагогикалық әсерсіз табысқа жету мотивациясының айтарлықташй өспейтінің дәлелдейді. Жүргізілген эксперименттік жұмыс зерттеуге алынған респонденттередің оқу мотивациясы мен табысқа жету ұмтылысының арасында тығыз байланыс бар екенін көрсетті. Арнайы ұйымдастырылған педагогикалық жағдайлар Эт  тобында тасьысөа жету мотивациясы 25,8%-ға арттырып, оқуға деген енжарлықты төмендетуге ықпал етті.
Қалыптастырушы эксперименттің кезекті екінші зерттеу кезеңінде мазмұндық-танымдық ӘОӘ бойынша эксперименттік және бақылау сыныптарына берілген екінші кесінді тапсырма мазмұндық-танымдық ӘОӘ бойынша оқу мақсатын қоя білу мақсатында  қалыптастырушы бағалау техникасының ішіндегі «Индекс-карточка» қолдану арқылы жүргізілді. 
Екінші кесінді тапсырма ретінде қалыптастырушы бағалау техникасы «Индекс-карточка» қолданылды. Мақсаты – оқушының оқу мақсатын қоя білу дағдысын бақылау. Бұл қалыптастырушы бағалау әдісінің мазмұны - «Индекс-карточканың» бір жағына тапсырма не сұрақтар беріледі. Екінші жағына оқушы неліктен осы тапсырма орындалмаса, нені білмей қалғаны туралы  жазады. 
Индекс-карточканың 1-жағы. Қазақ тілінде уақытты білдіретін 4 сөз жазыңдар. Ол уақыттың әрқайсысының сандық мөлшерін көрсетіңдер.
Индекс-карточканың 2-жағы. Қазақ тілі мен математика пәндерінде «Уақыт» туралы сабақтардан нені түсінбей қалғандарыңды анықтаңдар және соған байланысты сұрақтар ойлап жазыңдар. Дұрыс орындалуы келесідей болады.

Кесте 48 – Қалыптастыруш эксперименттегі мазмұндық-танымдық ӘОӘ бойынша «Индекс карточкасының» толтырылу нәтижелері

 «Индекс-карточканың» 1-жағы                                      «Индекс-карточканың» 2-жағы:
	Уақыт атаулары
	Сандық көрсеткіші

	сағат
	60 минут

	тәулік
	24 сағат

	ай
	30 күн

	жыл 
	360 күн


	Қазақ тілі пәні бойынша «Уақыт» тақырыбынан:
	Математика пәні бойынша «Уақыт» тақырыбынан:

	Оқушы сұрақтарын жазады
	Оқушы сұрақтарын жазады









Қалыптастырушы эксперименттің мазмұндық-танымдық (ӘОӘ) әмбебап оқу әрекеттері бойынша эксперименттік және бақылау топтағы оқушылар орындаған екінші кесінді тапсырманың нәтижесі келесі кестеде және диаграммада көрсетілді.

Кесте 49 - Қалыптастырушы эксперименттің мазмұндық-танымдық (ӘОӘ) әмбебап оқу әрекеттері бойынша эксперименттік және бақылау топтағы оқушылар орындаған екінші кесінді «Индекс-карточка» тапсырманың нәтижесі

	Деңгейлері
	Эксперименттік топ 
	Бақылау тобы 

	
	62 оқушы
	100%
	58 оқушы
	100%

	жоғары
	49
	79,03
	14
	24,13

	орта
	11
	17,74
	11
	18,96

	төмен
	2
	3,225
	33
	56,89




«Индекс-карточка – қалыптастырушы бағалау техникаларының ішіндегі жиі қолдану мүмкіндігі мол амал деп санауға болады. Оқыту эксперименті кезеңінде оқушыларға бұл әдіс түсініктілігімен және мұғалімге сұрақ қою мүмкіндігімен ұнағанын атап кету керек.



Сурет 38 - Қалыптастырушы эксперименттің мазмұндық-танымдық (ӘОӘ) әмбебап оқу әрекеттері бойынша эксперименттік және бақылау топтағы оқушылар орындаған екінші кесінді тапсырма «Индекс-карточка» нәтижесінің диаграммасы

Екінші кесінді нәтижесіне келетін болсақ, эксперименттің максималды тиімділігін дәлелдейтін басты көрсеткіштердің бірі болып табылады. Осы алынған мәліметтерге сүйене отырып, «Бастауыш сынып оқушыларының мазмұндық-танымдық әмбебап оқу әрекеттерін қалыптастыруда ұсынылған әдістеме айтарлықтай педагогикалық әсер ететіндей толықтай нәтиже берді» деп сенімді түрде айтуға негіз бар.
Өйткені, қалыптастырушы экспериметттің мазмұндық-танымдық компоненті бойынша Ю.В.Скворцова, М.М.Кашаповтың  «Метатанымдық білім мен метатанымдық белсенділікті өзін-өзі бағалау әдістері» психологиялық диагностикалық әдістемесін 2-рет қайталап жүргізу арқылы қалыптастырушы эксперименттен кейінгі зерттеуден алынған сандық және спалық мәліметтердің пайыздық көрсеткіштері мен интерпретациясы сенімділікті арттырды. Эксперименттік топпен арнайы жүргізілген жұмыстан кейін Ю.В. Скворцова мен М.М. Кашаповтың «Метатанымдық білім мен метатанымдық белсенділікті өзін-өзі бағалау әдістері» әдістемесі бойынша жүргізілген жұмыстың нәтижесін қорытындылау үшін қалыптастырушы эксперименттен кейінгі оң өзгерістерді көрсететін салыстырмалы кестесі мен суреті келтірілген (50-кесте және 39-сурет).
  








Кесте 50 - Анықтаушы кезең мен қалыптастырушы эксперименттен кейінгі Ю.В. Скворцова мен М.М. Кашаповтың «Метатанымдық білім мен метатанымдық белсенділікті өзін-өзі бағалау әдістері» әдістемесінен алынған пайыздық  көрсеткіштерінің (даму динамикасын) нәтижелерін салыстыру 

	Деңгейлері
	Топтар
	Анықтаушы кезеңде (%)
	Қалыптастырушы кезеңде (%)
	Өзгерістер (Динамика)

	Жоғары
	ЭТ
	       7 (11,3%)
	19 (30,6%)
	+19,3% 

	
	БТ
	       6 (10,3%)
	  7 (12,1%)
	+1,8%

	Орташа
	ЭТ
	     22 (35,5%)
	32 (51,6%)
	+16,1% 

	
	БТ
	     21 (36,2%)
	 22 (37,9%)
	+1,7%

	Төмен
	ЭТ
	     33 (53,2%)
	11 (17,8%)
	-35,4% 

	
	БТ
	     31(53,5%)
	29 (50,0%)
	-3,5%





Сурет 39 - Анықтаушы эксперименттің басында және қалыптастырушы эксперименттен кейінгі Ю.В. Скворцова мен М.М. Кашаповтың «Метатанымдық білім мен метатанымдық белсенділікті өзін-өзі бағалау әдістері» бойынша алынған нәтижелерінің   көрсеткіштерін салыстыру гистограммасы

Қалыптастырушы эксперименттен кейінгі алынған мәліметтер бойынша  ЭТ-та жоғары деңгейі 11,3%-дан 30,6%-ға дейін өскенін көрсетті. Демек, балалардың тапсырманы орындау барысында метатанымдық стратегияларды (өзін-өзі бақылауды, қатені табуды) саналы түрде қолдана алатынын байқатады. ЭТ-да төмен деңгейдегі респонденттер саны 35,4%-ға азайғаны байқалды. Бұл көрсеткіш зерттеу жұмысының  ең басты жетістіктерінің бірі, өйткені бұрын «не істерін білмей» отыратын оқушылар енді өз жұмыстарын айтқызбай өздері ұйымдастыруды үйренді.
Бақылау тобындағы жағдайға келетін болсақ, БТ топтарында көрсеткіштер шамалы ғана өзгерді (3,5% шамасында). Аталмыш көрсеткіш дәстүрлі оқыту үрдісінде метатанымдық дағдылардың өздігінен дамуы өте баяу  үрдіс  жүретінін дәлелдейді.
Бұл мәліметтер негізіне сүйене отырып, «Метатанымдық белсенділік — оқушының тек білімді меңгеріп қана қоймайды, сонымен қатар оны қалай тиімді меңгеру қажеттілігін түсінуіне мүмкіндік беретін басты құрал" деген тұжырым жасауға болады.
Екінші кесінді тапсырма. «Оқушының логикалық әрекеттерін диагностикалау» атты авторлық тапсырма алгоритмдері ұсынылды. 

Кесте 51 - Мотивациялық-мақсаттық және мазмұндық-танымдық әмбебап оқу әрекеттері (ӘОӘ) бойынша «Оқушының логикалық әрекеттерін диагностикалау» әдістемесі бірінші және екінші кесінді тапсырма нәтижесі (авторлық құрастырған тапсырмалар негізінде)

	Деңгей

	Эксперименттік топ –
62 оқушы
	Бақылау тобы – 58 оқушы

	
	АЭБ
1.1 
тапсыр
ма
	ҚЭК
1.1 
тапсыр
ма
	АЭБ
2.1 тап
сырма
	ҚЭК
2.1 тапсыр
ма

	АЭБ
1.1 
тапсыр
ма

	ҚЭК
1.1 тап
сыр
ма
	АЭБ

2.2 тапсыр
ма
	ҚЭК

2.2 тапсыр
ма


	Жоғары 
	7(11,2 %)
	26(41,9%)
	6 (9,6%)
	32(51,6%)
	6 (10,5%)
	6
(10,5%)
	5 (8,6%)
	6
(10,5%)

	Орта 
	24(38,7%)
	30(48,4%)
	26(41,9%)
	30 (48,4%)
	22 (37,8%)
	24 (41,3%)
	19 (32,7%)
	20 (34,4%)

	Төмен 
	31(50%)
	6 (9,7%)
	29(46,7%)
	0
	30 (51,7%)
	28
(48,2%)
	34 (58,6%)
	32
(55,1%)




Сурет 40 - Мотивациялық-мақсаттық және мазмұндық-танымдық әмбебап оқу әрекеттері (ӘОӘ)  бойынша бірінші және екінші кесінді тапсырма нәтижесінің гистограммасы



Сурет 41 - Қалыптастырушы эксперимент барысында бірінші және екінші кесінді тапсырмалар бойынша нәтижелері

Қалыптастырушы экспериментттің үшінші зерттеу кезеңінің іс-әрекеттік-коммуникативтік ӘОӘ: сөйлеу тілін және жазба тілді оқу мақсатында дұрыс пайдалану мақсатында оқушыларға үшінші кесінді тапсырма берілді. Тапсырма: «Бір минуттық эссе». Эссенің мақсаты: коммуникативтік әмбебап оқу әркетін дамыта отырып, соның ішінде сөйлеу тілін, жазба тілді оқу мақсатында дұрыс қолдануға дағдылануын бақылау болып табылады. Метапәндік тақырып қазақ тілі мен математика пәндерінің түійіскен нүктесіндегі ертегі әлемінен алынған математикалық өрнектер алынды. Бұл техниканы мұғалім зерттелушілерден аталған метапәндік тақырыпқа қатысты қазақ тілінен сауатты жазу мен  сөйлеу, сонымен қатар математикадан сандарды және  есеп өрнектерін қалай меңгергенін байқау мақсатында кері байланыс ретінде пайдаланылды. Біздің бақылау экспериментімізде де сол сияқты кері байланыс ретінде осыған ұқсас келетін, бірақта жаңа кесінді ұсынылды.
Оқушылар, сіздер бала кезден бастап тыңдаған және бірінші, екінші сыныптарда және осы үшінші сыныпта оқыған ертегілерде көптеген кейіпкерлердің батыр іс-әрекеттері туралы білдіңдер. Қазір бірнеше сұрақ бойынша «Ертегі еліндегі математика» деген бір минуттық эссе жазу ұсынылады. Алдымен, сұрақтарды жақсылап оқып, түсініп, соларға жауап сияқты етіп, байланысқан мәтін құрау керек. Сұрақтар:
 Ертегілерде математика болуы мүмкін бе?
Ертегілерде, әдетте, ханның, байдың неше баласы бар деп айтылады?
«Ер кезегі – неше рет» беріледі екен?
«Ер Төстік батырға» Темір патшаға бара жатқан жолында неше жолдас кездесті?
Жылға таласқан жануарлар көп болса да, сонымен неше жануар жылға атау болыпты?
Балалар туғаннан соң неше күннен соң «ит көйлегін» шешеді екен?
Бата бергенде қанша жаса балам деп айтады екен?
Қазақ халқында қандай сандар киелі болып саналған екен?
Эксперименттік және бақылау сынып оқушыларына берілген «Бір минуттық эссе» эксперимент тобында арнайы сабақта орындалып, таныс болғандықтан, олар тез және барын салып орындауға кірісті. Ал бақылау тобындағы балалар «Бір минуттық эссе» деген міндетті талапқа назар салмай, әдетінше, шығарма жазу деп ойлады. Оларға әлсін-әлсін естеріне салып отырылды. Әрине, бақылау тобы қысқа да нұсқа жаза алмады, дегенмен барлығы білгенін жазуға тырысты. Максимум 5 минуттан соң эссе жиналып алынды. 

Кесте 52 - Қалыптастырушы экспериментттің үшінші кезеңінде іс-әрекеттік-коммуникативтік ӘОӘ бойынша екі топтың үшінші кескін тапсырмаларының пайыздық көрсеткіштерінің нәтижесі

	Деңгейлері

	Эксперименттік топ
	Бақылау тобы

	
	62 оқушы
	100%
	58 оқушы
	100%

	жоғары
	39
	62,9
	7
	12,08

	орта
	19
	30,65
	4
	6,89

	төмен
	4
	6,45
	47
	81,03








Сурет 42 - Қалыптастырушы экспериментттің іс-әрекеттік-коммуникативтік компоненті бойынша екі топтың үшінші кескін тапсырмалары нәтижесінің гистограммасы

Эксперимент тобына да, бақылау тобына да математиканың ертегі әлемінде болуы туралы эссе жазу ұнады деп айтуға болады. Дегенмен де,  бақылау тобының зерттелушілері ертегі әлемінде математика болатыны туралы жаңа біліп отырғаны туралы, енді ертегі оқығанда математикалық өрнектер болатын жерлерге назар аударатындарың жеткізді. Бұл – метапәндік тақырыптың қажет екендігін дәлелдеген тағы бір дәдел деп ойлаймыз.
Қалыптастырушы эксперименттің барысындағы арнайы жұмыс жүргізілгеннен кейінгі зерттеу кезеңінде ғылыми болжамның дұрыстығын дәлелдеу мақсатында қалыптастырушы экспериментттің кезекті зерттеудің үшінші кезеңінде іс-әрекеттік-коммуникативтік компоненті бойынша ЭТ топтарда қолданылған әдістемеліктің тиімділігін зерттелушілерде қалыптасу деңгейін зерттеумақсатында үшінші кесінді тапсырмалардан кейін  Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы» (бастауыш сыныпқа арналған) сауалнамасы метатанымның екі ірі саласын: Метатанымдық білімді (оқушының өз қабілетін сезінуі) және Метатанымдық реттеуді (жоспарлау, мониторинг, түзету) екінші рет жүргізілді. Нақтырақ айтқанда, іс-әрекеттік-коммуникативтік компонент бойынша тәуелсіз екі топқа екінші рет педагогикалық- психологиялық диогностикалық кезеңінде Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы» (бастауыш сыныпқа арналған) сауалнамасы екінші рет қайтадан эксперимент жүргізілді.
Қалыптастырушы эксперимент кезеңінде екі топтың нәтижелері алынды. Төмендегі кестеде осы нәтижелердің 62 (ЭТ) және 58 (БТ) зерттелушілерге жүргізілген талдауы берілген. Кестеде Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы» бойынша анықтаушы эксперимент нәтижелері беріледі.

Кесте 53 - Анықтаушы кезең мен қалыптастырушы эксперименттен кейінгі Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы» бойынша алынған пайыздық көрсеткіштерінің (даму динамикасын) нәтижелерін салыстыру 

	Деңгейлері
	Топтар
	Анықтаушы кезеңде (%)
	Қалыптастырушы кезеңде (%)
	Өзгерістер (Динамика)

	Жоғары
	ЭТ
	6 (9,7%)
	20 (32,2%)
	+22,5% 

	
	БТ
	5 (8,6%)
	7 (12,0%)
	+3,4%

	Орта
	ЭТ
	23 (37,1%)
	34 (54,8%)
	+17,7% 

	
	БТ
	22 (37,9%)
	23 (39,6%)
	+1,9%

	Төмен
	ЭТ
	33 (53,2%)
	8 (13%)
	-40,2% 

	
	БТ
	31 (53,4%)
	28 (48,4%)
	-5%



Анықтаушы кезең мен қалыптастырушы эксперименттен кейінгі Г. Шроу мен Р. Спери-Деннисонның Jr. MAI «Метатанымдық хабардарлық сауалнама-сы» бойынша алынған пайыздық көрсеткіштерінің (даму динамикасын) нәтижелерін салыстыратын болсақ, ЭТ-да жоғары деңгей көрсеткіші 9,7%-дан 32,2%-ға дейін өсті және 22,5% айырмашылығы бар екенін көрсетті. Демек, қалыптастырушы экспериментте жүргізілген әдістемеліктапсырмалардың зертттелушілердің танымдық үрдістерін басқара алатын қабілеттерінің (жоспарлай алу, мониторингілеу, өзара бағалай алу) біршама артқандығын дәлелдей түсті. БТ-да осындай айырмашылықтардың  өсім бар-жоғы 3,4% құрап, бұл табиғи даму үрдісіндегі өзгеріс деп қарастыруға негіз бар. 
Қалыптастырушы эксперименттен кейінгі зерттелушілер ЭТ-да орташа деңгейде 17,7%-ға жоғарлады. Бұл көрсеткіштер «төмен» деңгейден «орташа» деңгейге ауысқан респонденттер есебімен қалыптасты деп айтуға болады. Анықтаушы эксперимент барысында  эксперимент тобында ЭТ 37,1% құраса, ал қалыптастырушы эксперименттен кейін  54,8% кқамтыды. Анықтаушы кезеңде бақылау тобында БТ 37,9% құраса, ал қалыптастырушы эксперименттен кейін 39,6% құрап, небәрі 1,9% айырмашылықты құрады.  
Қалыптастырушы эксперименттен кейінгі зерттелушілер ЭТ-да төмен деңгейде 53,2%-дан 13%-ға дейін төмендеді. Эксперименттің тиімділігін көрсететін ең басты индикатор болып табылатын көрсеткіш төмен деңгейдегі оқушылар санының (-40,2%) кемуі болып табылады. Бұл метатанымдық стратегияларды қолдануды үйретудің тікелей нәтижесінен көрініс тапты деуге дәлел бола алады. Қалыптастырушы эксперименттен кейін де бақылау тобында БТ-да төмен деңгей әлі де басым күйде  (48,4%) қалып, кему өзгерісі  өте баяу (-5%) құрады.
Қалыптастырушы эксперименттен кейінгі алынған нәтижелерді талдау көрсеткендей, қалыптастырушы кезеңдегі жүйелі, әрі мақсатты жүргізілген педагогикалық ықпал ете алған әдістемелік тапсырмалардың тиімділігі ЭТ оқушыларының метатанымдық хабардарлығын сапалы жаңа деңгейге жеткізді. ЭТ-дағы төмен деңгейлердің 40,2%-ға кемуі — енгізілген әдістемелік тапсырмалардың статистикалық тұрғыдан сенімді, әрі педагогикалық тұрғыдан тиімді әдістемелік тапсырмалар екенін дәлелдеді.



Сурет 43 - Анықтаушы эксперименттің басында және қалыптастырушы эксперименттен кейінгі Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы» бойынша алынған нәтижелерінің   көрсеткіштерін салыстыру гистограммасы
Қалыптастырушы эксперимент нәтижелері Г. Шроу мен Р. Спери-Деннисон әдістемесі бойынша ЭТ оқушылардың метатанымдық хабардарлығының дамығанын айқындады. Бұл оқушыларға тек пәндік білім беріп қана қоймай, оларға «қалай оқу керек екенін» үйрететін және енгізілген метакогнитивтік стратегиялардың қажеттілігін негіздеп тұжырымдап берді.
Қалыптастырушы эксперименттен төртінші зерттеу кезеңінде эксперимент және бақылау топтарына ұсынылған соңғы, төртінші кесінді тапсырма метапәндік нәтижелердің рефлексивтік-бағалаушылық әмбебап оқу әрекеті (ӘОӘ) бойынша дамуын бақылауға берілген қалыптастырушы бағалаудың «Бағдаршам» техникасы бойынша ұсынылды.
Мақсаты: оқушылардың қойылған оқу мақсатына жету жолдарын жоспарлауын және қойылған оқу мақсатына түзетулер енгізе алуын бақылау. Эксперименттік бағдарламада бұл техника қазақ тілі мен әдебиеттік оқу пәндеріне негізделген «Білім» метапәні бойынша «Абай тұлғасы» атты тақырыпты меңгертуде қолданылған болатын. Ал бақылау кесінді тапсырмасында «Қазақтың ұлы тұлғалары» тақырыбы бойынша тапсырмалар берілді.
Төртінші кесінді тапсырманың нәтижелері қалыптастырушы эксперименттің соңғы кезеңдеріндегі оң өзгерістерді айқын көрсетеді. Бұл деректер эксперименттік топтағы оқушылардың әмбебап оқу әрекеттерін (ӘОӘ) меңгеру деңгейінің бақылау тобынан  айтарлықтай асып түскенін дәлелдейді. Төменде зерттеуде алынған нәтижелердің кестесі мен ғылыми талдауы берілген.

Кесте 54 - Рефлексивтік-бағалаушылық әмбебап оқу әрекеттері (ӘОӘ): бойынша төртінші кесінді тапсырманың орындалу нәтижелері

	Деңгейлер
	Эксперименттік топ (ЭТ) n=62
	Бақылау тобы (БТ) n=58
	Айырмашылық  (%)

	Жоғары
	49 (79,03%)
	14 (24,13%)
	+54,9% 

	Орта
	11 (17,74%)
	11 (18,96%)
	-1,22%

	Төмен
	2 (3,23%)
	33 (56,89%)
	-53,66% 

	
	
	
	



Сурет 44 - Рефлексивтік-бағалаушылық әмбебап оқу әрекеттері (ӘОӘ): бойынша төртінші кесінді тапсырманың орындалу нәтижелер
Қалыптастырушы экперизмент кейінгі зерттеуде алынған нәтижелерді талдалдайтын болсақ,  жоғары деңгейд сапалық ілгерілеу байқалады. Атап айтқанда, эксперименттік топта респонденттердің басым көпшілігі 79,03%-ды жоғары деңгейді көрсетті. Бұл анықтаушы эксперимент кезінде алынған бірінші кесіндімен салыстырғанда да біршама өсім бар екенін және ӘОӘ-нің тұрақты дағдыға айнала бастағанын аңғартады. Бақылау тобында бұл көрсеткіш небәрі 24,13% - көрсетсе, бұл ЭТ-дан 3 еседен астам төмен екенін көрсетті. 
ЭТ-да төмен деңгейдегі оқушылар саны минималды көрсеткішке — 3,23%-ды (тек 2 зерттелуші) көрсетті. Бұл эксперименттік әдістеменің үлгерімі төмен оқушыларға да тиімді әсер етіп, олардың рефлексивтік-бағалаушылық белсенділігін арттырғанын білдіреді. Ал, БТ-да зерттелушілердің жартысынан көбі 56,89%-ы әлі де болса төмен деңгейде қалды. Төртінші кесіндінің нәтижелері бойынша рефлексивтік-бағалаушылық ӘОӘ-нің ЭТ-да қарқынды дамуы келесі факторлармен байланысты. Атап айтқанда, зерттелушілердің ақпаратты өздігінен талдау дағдысының қалыптасуы; әмбебап оқу әрекеттерін (ӘОӘ) кез келген оқу жағдайында еркін қолдана алуы; өз бетінше іздену мен танымдық стратегияларды меңгеруі деп атап көрсетуге болады.
Рефлексивтік-бағалаушылық ӘОӘ: «Бағдаршам» техникасы бойынша қалыптастырушы бағалау тапсырмасын төменде екі бағанда берілген тапсырманы зейін қойып танысып, орындаңдар. 

Кесте 55 - Рефлексивтік-бағалаушылық ӘОӘ: «Бағдаршам» техникасы бойынша қалыптастырушы бағалау тапсырмасы

	Тақырып:          «Қазақтың ұлы тұлғалары». 
Мақсаты - қазақ халқының тарихы мен мәдениетін, ғылымын, әдебиетін дамытқан ұл тұлғалардың есімдері мен өмір жолын, еңбектерін мәтінді оқу, талдау жасау арқылы таныстыру.

	Тақырып бойынша берілген оқу мақсатына жету жолдарын жоспарлап, төменге жаз:
	Қойылған оқу мақсатына өз ойыңша түзетулер енгізіп, төменге жаз:



Оқушыларға қызыл, жасыл, сары карточка қағаздар таратылды. Оқушылар, егер тапсырма түсінікті болса, жасылды көтеріңдер, тапсырманы әлі де сәл түсіндіру қажет десеңдер, сарыны көтеріңдер және тапсырманы мүлде түсінбей отырмыз десеңдер, қызылды көтеріңдер. 
Эксперимент тобы бұл әдіспен таныс болғандықтан карточкаларын дайындап алған соң, алгоритммен жұмыс жасады. Алдымен, берілген тапсырманы зейін қойып оқып шықты. Одан соң, мұғалім берген сұраққа орай карточкаларды көтерді. 
Ал бақылау тобы үшін, «Бағдаршам» әдісі де, метапәндік нәтижелер ретінде берілген оқу әрекетінің тапсырмасы да ұзақ уақытқа дейін түсініксіз болғаны байқалды. Олар да мұғалім берген сұраққа орай карточкаларды көтерді. «Бағдаршам» техникасын қолдану нәтижесі келесі кестеде көрсетілді.

Кесте 56 - Рефлексивтік-бағалаушылық ӘОӘ: төртінші кесінді «Бағдаршам» техникасы нәтижесі 

	Эксперименттік топ - 62
	Бақылау тобы - 58

	жасыл
	сары
	қызыл
	жасыл
	сары
	қызыл

	38 (61,29%) 
	19(30,64%)
	4(6,45%)
	5(8,62%)
	4(6,89%)
	49(84,4%)






Сурет 45 - Рефлексивтік-бағалаушылық ӘОӘ: төртінші кесінді «Бағдаршам» техникасы гистограммасы

Ал жоғарыдағы берілген «Қазақтың ұлы тұлғалары» тапсырмасының орындалу барысы келесі кестеде көрсетілді.

Кесте 57 - Рефлексивтік-бағалаушылық ӘОӘ: төртінші кесінді тапсырма нәтижесі кестесі

	Деңгейлері

	Эксперименттік топ 
	Бақылау тобы 

	
	62 оқушы
	100%
	58 оқушы
	100%

	Жоғары
	51
	81,25
	7
	12,06

	Орта
	9
	15,525
	7
	12,06

	Төмен
	2
	3,225
	44
	75,88



Бастауыш мектептің 3 сынып оқушыларының метапәндік нәтижелерін дамытуда қалыптастырушы бағалауды қолдану технологиясын тәжірибелік-эксперимент жұмысының бақылау кезеңінде орындалуы керек бақылау кесінді тапсырмалары орындатылды. Тәжірибелік-эксперимент жұмысының жүргізілген бақылау кезеңі бойынша оқыту кезеңіндегі қолданылған эксперименттік бағдарламаның нәтижелілігін дәлелдей алды деп айтуға болады. «Қазақтың ұлы тұлғалары» атты төртінші кесінді тапсырманың нәтижелері рефлексивтік-бағалаушылық әмбебап оқу әрекеттерінің (ӘОӘ) қалыптасу деңгейін көрсететін шешуші мәліметтер болып табылады. Бұл кезеңде эксперименттік топтың нәтижелері бақылау тобынан өте жоғары екені байқалады.Төмендегі кестеде осы мәліметтердің ғылыми-педагогикалық талдауы берілген.

Кесте 58 - Рефлексивтік-бағалаушылық ӘОӘ нәтижелері (Төртінші кесінді тапсырма: «Қазақтың ұлы тұлғалары»)

	Деңгейлері
	Эксперименттік топ (62 оқушы)
	Бақылау тобы (58 оқушы)
	Айырмашылық (%)

	Жоғары
	51 (81,25%)
	7 (12,06%)
	+69,19% 

	Орта
	9 (15,53%)
	7 (12,06%)
	+3,47%

	Төмен
	2 (3,23%)
	44 (75,88%)
	-72,65% 



Төртінші кесінді тапсырмаларының тиімділігі қалыптастырушы эксперименттен кейінгі алынған зерттеулердің нәтижесіне сүйене отырып талдайтын болсақ, рефлексивтік-бағалаушылық позицияның қалыптасу барысы эксперименттік топта зерттелушілердің 81,25%-ы жоғары деңгейің көрсеткенінен байқалады. Демек, оқушылар тек тұлғалар туралы ақпаратты меңгеріп қана қоймай, өз жұмысына сыни тұрғыдан қарап, «Мен не білдім?», «Мен бұл тақырыпты қалай талдадым?» және «Менің бағалауым қаншалықты әділетті?» деген сұрақтарға жауап бере алатындарын көрсетеді.
Бақылау тобында зерттелушілердің көпшілігі 75,88% төмен деңгейін көрсетсе, бұл дәстүрлі оқыту үрдісінде бастауыш сыныпоқушыларының рефлексивтік дағдыларының (өзін-өзі бағалау және талдау) жүйесіз дамитынын көрсетеді деп тұжырымдаймыз, демек арнайы ұйымдастырылған мақсатты, жүйелі педагогикалық ықпал ете алатын эксперименттік жұмыс болмаса, бұл көрсеткіштің өсуі қиын екенін дәлелдей түсті.
Қалыптастырушы эксперимент барысындағы ЭТ топтарда қолданылған әдістемеліктің тиімділігі, төртінші кесіндідегі мұндай жоғары нәтиже (ЭТ-да тек 2 оқушы ғана төмен деңгейде) мынадай факторлардың әсерінен болды:
-Метапәндік мазмұна байланысты: Тапсырманың қызықты болуы зерттелушінің танымдық қызығушылығын, ынтасын, мотивациясын оятты;
-Зеттелушілердің өзара бағалауы: Достарының жұмысын өзара бағалау арқылы балалар өзінің де қателерін көруді үйреніп, сыни көзқарас қалыптасты;
-Мұғалімнің тарапынан қолдаудың болуы: Сабақ барысында берген мұғалімнің бағыт-бағдары рефлексивтік- бағалаушылық кедергілерді жеңуге ықпал етті;
 «Қазақтың ұлы тұлғалары» тапсырмасының қорытындысы бойынша эксперименттік топтағы рефлексивтік-бағалаушылық ӘОӘ-нің дамуы тұрақты оң (динамиканы) өзгерісті көрсетті. Бұл зерттеудің ғылыми болжамының дұрыстығын және ұсынылған тапсырмалар жүйесінің тиімділігін толық растайды.



             Сурет  46  - Төртінші кесінді тапсырма нәтижесі диаграммасы

Қалыптастырушы эксперимент барысындағы ЭТ топтарда қолданылған әдістемеліктің тиімділігін төртінші кесінді тапсырмалар арқылы арнайы жұмыс жүргізілгеннен кейінгі зерттеу кезеңінде ғылыми болжамның дұрыстығын дәлелдеу мақсатында рефлексивтік-бағалаушылық компонент бойынша екінші рет педагогикалық-психологиялық диогностикалық кезеңінде Е.В. Савченконың «Рефлексивтік-бағалаушылық дағдыларды диагностикалау әдістемесі» жүргізілді. Қалыптастырушы эксперименттен кейінгі Е.В. Савченко әдістемесі бойынша рефлексивтік-бағалаушылық дағдыларды дамытуға бағытталған қалыптастырушы эксперименттің соңғы нәтижелерімен оң өзгерістерді көрсететін салыстырмалы кестесі  мен суреті төменде келтірілген (59-кесте; 47-суретте). Аталмыш кестеде зерттелушілер (n) саны мен пайыздық көрсеткіштердің динамикасы (өзгерістер) нақты бейнеленген.

Кесте 59 - Анықтаушы эксперименттің басы мен қалыптастырушы эксперименттен кейінгі Е.В. Савченко әдістемесі бойынша рефлексивтік-бағалаушылық дағдылардың даму динамикасы (Анықтаушы және қалыптастырушы кезеңдерді салыстыру)

	Деңгей
	Топтар
	Анықтаушы кезең (басында)
	Қалыптастырушы кезең (соңында)
	Өзгеріс (Динамика)

	Рефлексивтік-бағалаушылық дағдылардың жоғары деңгейі 
	ЭТ (n=62)
	5 (8,1%)
	21 (33,9%)
	+25,8% 

	
	БТ (n=58)
	4 (6,9%)
	6 (10,3%)
	+3,4%

	Рефлексивтік-бағалаушылық дағдылардың орташа деңгейі 
	ЭТ (n=62)
	21 (33,9%)
	34 (54,8%)
	+20,9% 

	
	БТ (n=58)
	20 (34,5%)
	22 (37,9%)
	+3,4%

	Рефлексивтік-бағалаушылық дағдылардың төмен деңгейі 
	ЭТ (n=62)
	36 (58,0%)
	7 (11,3%)
	-46,7% 

	
	БТ (n=58)
	34 (58,6%)
	           30 (51,8%)
	-6,8%



 




Сурет 47 -  Анықтаушы эксперименттің басы мен қалыптастырушы эксперименттен кейінгі Е.В. Савченко әдістемесі бойынша рефлексивтік-бағалаушылық дағдылардың даму динамикасының гистограммасы

Қалыптастырушы эксперименттен кейінгі Е.В. Савченко әдістемесі бойынша рефлексивтік-бағалаушылық дағдылардың даму динамикасын талдасақ, зерттеу нәтижесінде, эксперименттік топта (ЭТ) жоғары деңгейде респонденттер саны 5-тен 21-ге дейін арттқан. Бұл респонденттердің өз іс-әрекеттеріне сыни тұрғыдан қарап қана қоймай, тапсырма орындау барысында қиындықтардың себебін өздігінен анықтау және табу деңгейіне жеткенін көрсетті.
ЭТ-да төмен деңгей 46,7%-ға азайды. Бұл — зерттеудің ең басты жетістігі. Егер басында оқушылардың жартысынан астамы өз әрекетін талдай алмаса, эксперимент соңында олардың үлесі небәрі 11,3%-ды құрады.
Бақылау тобының тұрақтылығы: БТ-да көрсеткіштер шамалы ғана өзгерді (3,4% – 6,8% аралығында). Бұл дәстүрлі оқыту жүйесінде рефлексиялық бағалаушылық дағдылардың қалыптасуы өте баяу жүретінін және арнайы педагогикалық қолдауды қажет ететінін растайды.
Жүргізілген жұмыс нәтижесінде ЭТ оқушыларының бойында «рефлексиялық – бағалаушылық дағдылары» қалыптасты. Балалар «Мен не істедім?», «Қалай істедім?» және «Неге бұлай болды?» деген сұрақтарға саналы түрде жауап бере бастады. 
Бұл мотивациялық-мақсаттық, мазмұндық-танымдық, іс-әрекеттік-коммуникативтік және рефлексивтік-бағалаушылық компоненттердің өзара байланыста дамығанының айқын дәлелі.
Жоғарыда келтірілген мәліметтер диссертациялық зерттеу жұмысы барысында жүргізілген қалыптастырушы эксперименттің нәтижелі болғандығын білдіреді. Нақты біздің зерттеу тақырыбымызға қатысты жүргізілген зерттеулерді математикалық статистика бойынша талдауға негіз бар, өйткені, бастауыш сынып оқушыларының метапәндік нәтижелерін пәндерді оқыту арқылы қалыптастыруға арналған оқу-әдістемелік құралдар жасалып, тәжәрибелік эксперимент арқылы тәжірибеден өткізілді, метапәндік нәтижелер мен дәстүрлі оқу-танымдық әрекеттерінің арасындағы сәйкестіктер анықталып, бір жүйеге, мақсатты түрде педагогикалық зерттеулер жүргізіліп, метапәндік нәтижелердің деңгейлерінің және критерийлері мен анықтаушы белгілерінің нақтыланғанын көруге болады. Теориялық-әдіснамалық тұғырлар тірек негізінде сүйене отырып, бастауыш сынып оқушыларының метапәндік нәтижелерін дамытуда қалыптастырушы бағалауды қолданудың педагогикалық мүмкіндіктерін анықталып, өлшемдері мен көрсеткіштері нақтыланып, бастауыш сынып оқушыларының метапәндік нәтижелерін дамытуда қалыптастырушы бағалау технологиясының моделі негізінде; оның тәжірибедегі тиімділігін эксперимент арқылы тәжірибеден өтіп нәтижелері жан-жақты талданды.  Осындай зерттеулер нәтижесінде бастауыш сынып оқушыларының метапәндік нәтижелерін дамытуда қалыптастырушы бағалауды қолданудың әдістемелік ұсыныстары әзірленді. 
Төменде бастауыш сынып оқушыларының метапәндік нәтижелерін дамытуда қалыптастырушы бағалау технологиясын зерттеу қалыптастырудағы эксперименттік топтың экспериментке дейінгі және эксперименттен кейінгі көрсеткіштері берілді (кесте 60).

Кесте 60 – Эксперименттік топтың анықтаушы эксперименттің басы мен және тексеру экспериментіндегі салыстырмалы көрсеткіштері

	Компонент
	Әдістемелер
	Деңгейлері
	Эксперименттік топ
(пайыздық көрсеткіші)

	
	
	
	АЭ
	ТЭ

	1
	2
	3
	4
	5

	Мотивациялық-мақсаттық 
	1.Оқушылардың оқу мотивациясын диагностикалау әдістемесі (А.А.Реан және В.А. Якунин, Н.Ц. 3. Бадмаеваның редакциясы)
	Жоғары
	19,4%
	35,5%

	
	
	Орташа
	38,7%
	50,0%

	
	
	Төмен
	41,9%
	14,5%

	
	2.Табысқа жету мотивациясын диагностикалау әдістемесі
(Т.Элерс)
	Өте жоғары
	9,7%
	22,6%

	
	
	Жоғары
Орташа
	22,6%
	37,1%

	
	
	
	29,0%
	27,4%

	
	
	Төмен
	38,7%
	12,9%




60 – кестенің жалғасы

	1
	2
	3
	4
	5

	Мазмұндық-танымдық
	1. Метатанымдық білім мен метатанымдық белсенділікті өзін-өзі бағалау әдістері (Ю.В.Скворцова, М.М.Кашапов).
	Жоғары
	11,3%
	30,6%

	
	
	Орташа
	35,5%
	51,6%

	
	
	Төмен
	53,2%
	17,8%

	
	2.«Оқушының логикалық әрекеттерін диагностикалау»
	Жоғары
	9,6%
	44,9%

	
	
	Орташа
	41,9%
	48,4%

	
	
	Төмен
	46,7%
	9,7%

	Іс-әрекеттік-коммуникативтік
	1.  Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы»
	Жоғары
	9,7%
	32,2%

	
	
	Орташа
	37,1%
	54,8%

	
	
	Төмен
	53,2%
	13%

	Рефлексивтік-бағалаушылық
	1.Рефлексиялық дағдыларды диагностикалау әдістемесі (Е.В.Савченко).

	Жоғары
	23,4%
	9%

	
	
	Орташа
	31,3%
	38%

	
	
	Төмен
	45,3%
	53%



Тәжірибелік-эксперимент барысында зерттелушілердің нәтижелерін сандық және сапалық талдауда арифметикалық орташа мәндерін және  екі топтың арасындағы айырмашылықтардың бар жоғын дәлелдеу үшін тәуелді және тәуелсіз таңдамалар үшін Манна-Уитни U-критерийі  қолданылды. Нәтижесін талдау Excell бағдарламалары мен SPSS (25) бағдарламасы арқылы жүзеге асты.
Тәуелді таңдамалар үшін Манна-Уитни (U) критерийі қолданылды. Манна-Уитни U-критерийі мақсаты – екі тәуелсіз топтардың нәтижелерін (рангтер қосындысын) айырмашылықтары статистикалық тұрғыдан мәнді ме, жоқ па екенін анықтау болып табылады. Егерде екі тәуелсіз топтардың орташа рангтерінде көп айырмашылықтар болмаса, онда айырмашылықтар статистикалық маңызды, мәнді емес деп есептейді [169].
Төменде қалыптастырушы эксперименттік жұмыстың зерттеулерінен алынған нәтижелері бойынша (күтілетін эксперименттік топтардың нәтижесінің жоғары болуы) шартталады, сонымен қатар берілген рангтердің қай жерде айрықша айырмашылықтардың пайда болғанын көрсетеді.
Төмендегі кестеде орташа мәндер мен мәндердің  орташа стандартты ауытқуыларының статистикалық сипаттамалары берілген  (кесте-61).

Кесте 61 - Әдістемелер бойынша статистикалық сипаттама (Орташа мәндер мен стандартты ауытқулар)

	Әдістемелер
	N
	Орташа мәндер
	Орташа стандартты ауытқуы
	Кіші мән
	Үлкен мән

	Оқушылардың оқу мотивациясын диагностикалау әдістемесі (А.А.Реан және В.А. Якунин, Н.Ц. 3. Бадмаеваның редакциясы)
	120
	19,4324
	7,88300
	6,00
	34,00

	Табысқа жету мотивациясын диагностикалау әдістемесі
(Т.Элерс)
	120
	18,0718
	9,02669
	6,00
	37,00

	Метатанымдық білім мен метатанымдық белсенділікті өзін-өзі бағалау әдістері (Ю.В.Скворцова, М.М.Кашапов).
	120
	31,6633
	4,62928
	8,00
	32,00

	«Оқушының логикалық әрекеттерін диагностикалау»
	120
	26,8873
	10,06161
	7,00
	34,00

	Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы»
	120
	25,06009
	9,05667
	8,00
	34,00

	Рефлексиялық дағдыларды диагностикалау әдістемесі (Е.В.Савченко).
	120
	23,043021
	6,05655
	7,00
	34,00



Бұл кестені талдайтын болсақ, Метатанымдық білім мен метатанымдық белсенділікті өзін-өзі бағалау әдістері (Ю.В.Скворцова, М.М.Кашапов).бойынша орташа мән (31,66) ең жоғары көрсеткішті құрап отыр, ал стандартты ауытқуы (4,62) ең төмен. Бұл бұл өлшемде нәтижелердің ең тығыз және оң бағытта шоғырланғанын білдіреді.
Басқа төрт әдістеме бойынша орташа мәндер (18,08-ден 26,88-ға дейін) бір-біріне жақын орналасқанын көрсетіп тұр. Манна-Уитни критерийі бойынша тәуелсіз топтар арасындағы айырмашылықты дәлелдеуге және рангтерді салыстыруды талап етеді. 
Төмендегі  кестеде екі топтың (Бақылау – 1,00 және Эксперименттік – 2,00) рангтерінің қосындысын және орташа рангтерін салыстырып талдаймыз. 

Кесте 62  - Рангтерінің қосындысын және орташа рангтер

	Әдістемелер
	Топтар
	N
	Орташа ранг
	Рангтер қосындысы

	1
	2
	3
	4
	5

	Оқушылардың оқу мотивациясын диагностикалау әдістемесі (А.А.Реан және В.А. Якунин, Н.Ц. 3. Бадмаеваның редакциясы)
	1,00 (Бақылау)
	58
	55,36
	5256,50

	
	2,00 (Эксперименттік)
	62
	117,82
	9508,50




62  – кестенің  жалғасы

	1
	2
	3
	4
	5

	Табысқа жету мотивациясын диагностикалау әдістемесі
(Т.Элерс)
	1,00 (Бақылау)
	58
	42,36
	10933,50

	
	2,00 (Эксперименттік)
	62
	126,34
	3831,50

	Метатанымдық білім мен метатанымдық белсенділікті өзін-өзі бағалау әдістері (Ю.В.Скворцова, М.М.Кашапов).
	1,00 (Бақылау)
	58
	72,69
	5726,00

	
	2,00 (Эксперименттік)
	62
	97,17
	8339,00

	«Оқушының логикалық әрекеттерін диагностикалау» авторлық тапсырмалар
	1,00 (Бақылау)
	58
	76,74
	6742,00

	
	2,00 (Эксперименттік)
	62
	90,86
	7523,00

	Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы»
	1,00 (Бақылау)
	58
	74,66
	6352,00

	
	2,00 (Эксперименттік)
	62
	90,57
	6519,00

	Рефлексиялық дағдыларды диагностикалау әдістемесі (Е.В.Савченко).

	1,00 (Бақылау)
	58
	74,98
	7756,00

	
	2,00 (Эксперименттік)
	62
	91,68
	7814,00



Манна-Уитни критерийі бойынша екі топтың нәтижелері статистикалық тұрғыдан маңызды екенін дәлелдеу үшін, екі топтың орташа рангтері арасындағы айырмашылықтың үлкен болуы және эмперикалық мәнінің критикалық мәнінен кіші болуы қажет. Олай болса,төмендегі талдау рангтердің айырмашылығына негізделеді:
Оқушылардың оқу мотивациясын диагностикалау әдістемесі (А.А.Реан және В.А. Якунин, Н.Ц. 3. Бадмаеваның редакциясы): Эксперименттік топтың орташа рангі (117,82) бақылау тобының орташа рангінен (55,36) айтарлықтай жоғары. Бұл айырмашылықтың статистикалық маңызды екендігін білдіреді. Эксперименттік топтың оқу пәндерге деген қатынасы (мотивациясы) бақылау тобымен салыстырғанда айтарлықтай жақсы қалыптасқан.
Табысқа жету мотивациясын диагностикалау әдістемесі (Т.Элерс): Эксперименттік топтың орташа рангі (126,34) бақылау тобының орташа рангінен (38,46) айтарлықтай жоғары. Бұл нәтижені интерпретациялау барысында рангтердің айырмашылығының үлкен болуы эксперименттік топтарда нәтижелерінде барынша өзгеріс болғанын дәлелдейді.
Метатанымдық білім мен метатанымдық белсенділікті өзін-өзі бағалау әдістері (Ю.В.Скворцова, М.М.Кашапов) бойынша алынған мәліметтерді талдайиын болсақ, эксперименттік топтың орташа рангі (72,69) бақылау тобының орташа рангінен (97,17) жоғары. Бұл жерде де рангтердің айырмашылығы айқын. Дегенмен, бұл нәтижелердің статистикалық маңыздылығын тек  р мәні арқылы растау қажет.
«Оқушының логикалық әрекеттерін диагностикалау» авторлық тапсырмалар:  Эксперименттік топтың орташа рангі (90,86) бақылау тобының орташа рангінен (76,74) жоғары. Рангтер айырмашылығы бар. Бұл, эксперименттік топтың логикалық әрекеттерін мен деңгейінің бақылау тобымен салыстырғанда жоғары екенін білдіреді, және бұл айырмашылық статистикалық маңызды болуы ықтимал.
Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы» бойынша эксперименттік топтың орташа рангі (90,57) бақылау тобының орташа рангінен (74,66) жоғары. Рангтер айырмашылығы бар. Бұл, эксперименттік топтың логикалық әрекеттерін мен деңгейінің бақылау тобымен салыстырғанда жоғары екенін білдіреді, және бұл айырмашылық статистикалық маңызды болуы ықтимал.
Рефлексиялық дағдыларды диагностикалау әдістемесі (Е.В.Савченко) бойынша эксперименттік топтың орташа рангі (91,68) бақылау тобының орташа рангінен (74,98) жоғары. Рангтер айырмашылығы бар. Бұл, эксперименттік топтың логикалық әрекеттерін мен деңгейінің бақылау тобымен салыстырғанда жоғары екенін білдіреді, және бұл айырмашылық статистикалық маңызды болуы ықтимал. Манна-Уитни-критерийінің рангтік талдауы (Кесте-63) екі топтың нәтижелері арасында айтарлықтай айырмашылықтардың бар екендігін көрсетеді. 
Әсіресе, метапәндік білім мен метатанымдық белсенділікті өзін-өзі бағалау әдістері (Ю.В.Скворцова, М.М.Кашапов) бойынша эксперименттік топтың рангтерінің бақылау тобының рангтерінен айтарлықтай жоғары болуы, қалыптастырушы эксперимент барысында қолданылған әдістемелік тапсырмалардың статистикалық тұрғыдан маңызды әсер еткенін дәлелдейді. 
Манна-Уитни U-критерийі бойынша жүргізілген рангтік талдау, қалыптастырушы эксперимент барысында енгізілген әдістемелердің эксперименттік топтың нәтижелеріне (мотивациялық-мақсаттық, мазмұндық-танымдық, іс-әрекеттік-коммуникативтік, рефлексивтік-бағалаушылық) бақылау тобымен  салыстырғанда статистикалық тұрғыдан маңызды оң әсер еткенін көрсетеді (әсіресе метапәндік білім мен метатанымдық белсенділікті өзін-өзі бағалау әдістері (Ю.В.Скворцова, М.М.Кашапов бойынша рангтік айырмашылықтардың айқындығына басымырақ. Бұл эксперименттік-тәжірибелік жұмыстың мақсатына жеткенін білдіреді.



Кесте 63 -  Манна-Уитни критерийі бойынша статистикалық критерийі

	Статистикалық критерийі
	
	

	Оқушылардың оқу мотивациясын диагностикалау әдістемесі (А.А.Реан және В.А. Якунин, Н.Ц. 3. Бадмаеваның редакциясы)
	Табысқа жету мотивациясын диагностикалау әдістемесі
(Т.Элерс)
	Метатанымдық білім мен метатанымдық белсенділікті өзін-өзі бағалау әдістері (Ю.В.Скворцова, М.М.Кашапов).
	«Оқушының логикалық әрекеттерін диагностикалау» авторлық тапсырмалар
	«Оқушының логикалық әрекеттерін диагностикалау» авторлық тапсырмалар
	Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы»

	1140,500
	110,500
	2405,000
	2926,000
	2855,000
	2746,000

	5056,500
	3431,500
	5726,000
	6842,000
	5545,000
	6992,000

	-7,648
	-10,882
	-3,655
	-2,012
	-8,655
	-10,012

	,000
	,000
	,000
	,041
	,000
	,000



	
Кесте 64 - Болжамды тексеру қорытындысы


	Критерий
	P -мәні
	Шешім

	Оқушылардың оқу мотивациясын диагностикалау әдістемесі (А.А.Реан және В.А. Якунин, Н.Ц. 3. Бадмаеваның редакциясы)
	0,000
	Нөлдік болжам шеттетіліп, жұмыс болжамы қабылданды 

	Табысқа жету мотивациясын диагностикалау әдістемесі (Т.Элерс)
	0,000
	Нөлдік болжам шеттетіліп, жұмыс болжамы қабылданды

	Метатанымдық білім мен метатанымдық белсенділікті өзін-өзі бағалау әдістері (Ю.В.Скворцова, М.М.Кашапов).
	0,000
	Нөлдік болжам шеттетіліп, жұмыс болжамы қабылданды

	«Оқушының логикалық әрекеттерін диагностикалау» авторлық тапсырмалар
	0,041
	Нөлдік болжам шеттетіліп, жұмыс болжамы қабылданды

	Г. Шроу мен Р. Спери-Деннисонның Jr. MAI «Метатанымдық хабардарлық сауалнамасы»
	0,000
	Нөлдік болжам шеттетіліп, жұмыс болжамы қабылданды 

	Рефлексиялық дағдыларды диагностикалау әдістемесі (Е.В.Савченко).
	0,000
	Нөлдік болжам шеттетіліп, жұмыс болжамы қабылданды

	


Манна-Уитни U-критерийінің статистикалық есептеулерінің (U мәндері) және қорытынды шешімнің (-мәндері) нәтижелерін көрсетеді. Бұл ақпарат алдыңғы кестелердегі рангтік айырмашылықтардың (орташа рангтердің) статистикалық маңыздылығын дәлелдеуге мүмкіндік береді.
Екі топ салыстырылғандықтан, екі негізгі болжам тексерілді:
1. Нөлдік болжам (Н0): екі топтың (бақылау және эксперименттік) екі топтың нәтижелері арасында статистикалық маңызды айырмашылық жоқ.
2. Жұмыс болжамы (Н1): екі топтың нәтижелері арасында статистикалық маңызды айырмашылық  бар.
Шешім қабылдау критериі: Егер  P асимптотикалық мән белгіленген маңыздылық деңгейінен P< 0,005 болса, Н0 (нөлдік болжам) шеттетіледі, 
Н1 (жұмыс болжамы) қабылданады.
Тәжірибелік-эксперимент жұмысының бақылау кезеңіне белгіленген оқыту кезеңіндегі қол жеткізілген нәтижелерді кесінді арқылы қорытынды сынау, бақылау орындалды, нәтижелеріне сандық-сапалық талдау жасалынды.
Бастауыш сынып оқушыларының метапәндік нәтижелерін дамытуда қалыптастырушы бағалауды қолдану бойынша келесі ұсыныстар жүйеленді.
Қалыптастырушы экспериментен алынған нәтижелердің кейін қалыптастырушы бағалауды қолданудың тиімділігі оқушының білім алу деңгейінің нәтижесін тек тоқса аяғында емес, күнделікті сабақ процесінде көріп отыруға мүмкіндік беретіндігінде, сондықтан қалыптастырушы бағалаудың түрлі техникасын жүйелеп, бастауыш 3 сыныптың метапәндік нәтижелеріне, сонымен бірге пәндік нәтижелерін де бағалауға қолдану ұсынылады. Сонымен қатар, оқушылардың өзін-өзі бағалауын, өзара бағалауын және мұғалімнің бағалауымен салыстыра отырып бағалай білуін күнделікті сабақта қолдану ұсынылады, өйткені оқушының білім деңгейі өсуі қадағалау тек мұғалімнің ісі ғана емес, оқушының өзінің басты міндеті екені осылай айқын танытылады.
Қалыптастырушы бағалау жүйесін арнайы курстар арқылы жоғары оқу орындарындағы болашақ бастауыш сынып мұғалімдеріне, практикадағы бастауыш сынып мұғалімдеріне игерту маңызды болып табылады деп тұжырымжауға негіз бар.
Қалыптастырушы бағалаудың мол мүмкіндіктерін метапәндік деңгейде қолданудың жоғары деңгейге алып шығатын мол мүмкіндігін пайдалануға болады және оған әдістемелік даярлықтар жан-жақты жасалуы керек деп тұжырымдаймыз.
Біз ұсынған оқу-әдістемелік кешен арқылы нәтижелілігі тәжірибелік-эксперимент негізінде дәлелденді. Ұсынылған ғылыми болжам осы талдаулардың негізінде дәлелденгенін айтуға болады. 





ҚОРЫТЫНДЫ

Метапәндік оқыту нәтижелерін дамытуда бастауыш сынып оқушыларының білім сапасына қойылатын нормативтік құжаттардағы, стандарттардағы талаптар мен қалыптастырушы бағалау критерийлерінің, индикаторларының, өлшемдерінің өзара сәйкес келуін және қалыптастырушы бағалаудың прогрестік алға қарай жетелеу қуаты мол болуын айқындаудың маңызы үлкен екені белгілі. 
Бастауыш сынып оқушыларының метапәндік нәтижелерін дамытуда қалыптастырушы бағалауды қолдану – білім мен дағдыларды шынайы оқу үдерісінің нәтижелеріне сай бағалау болып табылады. Осы жерде оқыту үдерісінің нәтижелері мен оқыту сапасы туралы, педагогикалық өлшемдер мен сапалы оқытуды ұйымдастырудың жаңа технологиялары туралы зерттеулердің қажеттілігі айқын танылды деген тұжырым жасалды. 
«Қалыптастырушы бағалау арқылы бастауыш сынып оқушыларының метапәндік нәтижелерін дамыту» атты диссертациялық зерттеу жұмысының ғылыми болжамы дәлелденді және бірнеше теориялық және қолданбалы нәтижелер алынды. 
Жүргізілген теориялық-әдіснамалық және тәжірибелік зерттеу жұмысының нәтижелері төмендегідей қорытындылар жасауға мүмкіндік берді:
[bookmark: _Hlk222158741] Қазіргі білім беру жүйесінің жұмысын реттеуге арналған мемлекеттің стратегиялық даму бағдарламалары мен нормативті құжаттарға жасалған талдаулар негізінде қалыптастырушы бағалау арқылы бастауыш сынып оқушыларының метапәндік нәтижелерін дамыту мәселесінің өзектілігі дәлелденді. 
1. Мәселеге қатысты теориялық еңбектерге талдау жасалып,   «метапән», «метапәндік нәтиже», «қалыптастырушы бағалау» ұғымдары мен «бастауыш сынып оқушыларының метапәндік нәтижелерін дамыту» түсінігінің мәні түзілді және олардың  сипаттамасы  берілді. 
Қалыптастырушы бағалау арқылы бастауыш сынып оқушыларының метапәндік нәтижелерін дамыту мәселесіне әдіснамалық тұрғыдан келу келесі тұғырлар мен ұстанымдарды жүйелеуге мүмкіндік берді: метапәндік, жүйелік, бағалау-өлшемдік, іс-әрекеттік, интегративтік тұғырлары мен жүйелік-сабақтастық, іс-әрекетке бағыттылық, рефлексияға негізделген, ынталандыру мен қолдау және дамытушылық ұстанымдары.
2. Қалыптастырушы бағалау арқылы оқушылардың метапәндік нәтижелерін дамытудың мүмкіндіктерін анықтау келесі   бағыттарда жүргізілді: оқушының оқу әрекетін саналы ұйымдастыру, метапәндік дағдыларды кешенді дамыту, өзін-өзі бағалау және рефлексияны қалыптастыру, оқу мотивациясын арттыру, оқу үдерісін дербестендіру, оқу үдерісін уақтылы түзету, ынтымақтастық пен коммуникацияны дамыту, даму динамикасын бақылау. 
[bookmark: _Hlk222164139][bookmark: _Hlk222164122][bookmark: _Hlk222163380]3. Қалыптастырушы бағалау арқылы бастауыш сынып оқушыларының метапәндік нәтижелерін дамытудың моделі оқушылардың пәндерді қалыптастырушы бағалау оқу материалдары арқылы меңгере отырып,  әмбебап дағдыларына ие болуын мүмкін ететін әдістеменің мазмұнын –  метапәндік сабақтар жүйесі мен метапәндік нәтижеге бағытталған қалыптастырушы бағалаудың техникалық жүйесін – жасауға негіз болды. Зерттеу барысында дайындалып, тәжірибеден өткен құрылымдық- функционалдық  модельдің стратегиялық мақсаты –  қалыптастырушы бағалау арқылы бастауыш сынып оқушыларының метапәндік нәтижелерін дамытудың теориялық-әдіснамалық негіздерін  дайындау үдерісінің компоненттері мен  көрсеткіштерін айқындау, әдістері мен  деңгейлерін белгілеу. Әдіснаманың метапәндік, жүйелік, бағалау-өлшемдік, іс-әрекеттік, интегративтік тұғырлары мен жүйелік-сабақтастық, іс-әрекетке бағыттылық, рефлексияға негізделген, ынталандыру мен қолдау және дамытушылық  ұстанымдары басшылыққа  алынған құрылымда қалыптастырушы бағалау арқылы бастауыш сынып оқушыларының метапәндік нәтижелерін дамыту мүмкін болатындығы дәлелденді. 
[bookmark: _Hlk222162524][bookmark: _Hlk222162156][bookmark: _Hlk222162359][bookmark: _Hlk222163027][bookmark: _Hlk222163860]4. Қалыптастырушы бағалау арқылы бастауыш сынып оқушыларының метапәндік нәтижелерін дамытудың әдістемесі өзара біртұтастықта танылады және іштей байланысқан оқу-әдістемелік кешеннен  тұрады: метапәндік сабақтар жүйесі, метапәндік нәтижеге бағытталған қалыптастырушы бағалаудың техникалық жүйесі, бастауыш сынып мұғалімдеріне арналған «Қалыптастырушы бағалауды қолдану технологиясы негізінде бастауыш сынып оқушыларының метапәндік нәтижелерін дамыту» атты оқу-әдістемелік құралы. Бұл оқу-әдістемелік кешен  өзара логикалық байланыса келе, зерттеу болжамын растауға, міндеттерін шешуге, нәтижесінде көздеген мақсатына жетуіне қызмет ететін тіректер болып табылады.   
Қалыптастырушы бағалау арқылы бастауыш сынып оқушыларының метапәндік нәтижелерін дамытуда келесі ұсыныстар жүйеленді. Ғылыми негізделген келесідей ұсыныстар әзірленді:
- қалыптастырушы бағалауды қолданудың тиімділігі оқушының білім алу деңгейінің нәтижесін тек тоқсан аяғында емес, күнделікті сабақ үдерісінде көріп отыруға мүмкіндік беретіндігінде, сондықтан қалыптастырушы бағалаудың түрлі техникасын жүйелеп, бастауыш сыныптың метапәндік нәтижелеріне, сонымен бірге пәндік нәтижелерін де бағалауға қолдану ұсынылады;
- оқушылардың өзін-өзі бағалауын, өзара бағалауын және мұғалімнің бағалауымен салыстыра отырып бағалай білуін күнделікті сабақта қолдану ұсынылады, өйткені оқушының білім деңгейі өсуі қадағалау тек мұғалімнің ісі ғана емес, оқушының өзінің басты міндеті екені осылай айқын танытылады;
- қалыптастырушы бағалау жүйесін арнайы курстар арқылы жоғары оқу орындарындағы болашақ бастауыш сынып мұғалімдеріне, практикадағы бастауыш сынып мұғалімдеріне игерту маңызды;
- қалыптастырушы бағалаудың мол мүмкіндіктерін метапәндік деңгейде қолданудың жоғары деңгейге алып шығатын мол мүмкіндігін пайдалану керек, оған әдістемелік даярлықтар жан-жақты жасалуы керек.
Зерттеу жұмысында қалыптастырушы бағалау арқылы бастауыш сынып оқушыларының метапәндік нәтижелерін дамыту мәселесі қомақты әрі күрделі, тың зерттеу болғандықтан, біз зерттеу толық шешімін тапты деуге келмейді. Бұл перспективалық зерттеу болғандықтан, қалыптастырушы бағалау арқылы бастауыш сынып оқушыларының метапәндік нәтижелерін дамытудың технологиясын, атқарушы механизмдерін, арнайы әдіс-тәсілдерін, компоненттік бөліктерін жеке зерттеу пәні аясында дербес зерттеуді көздейді.

ҚОСЫМША А

Бастауыш мектептің 3-сынып оқушыларының метапәндік нәтижелерін дамытудағы қалыптастырушы бағалау технологиясының тоғыз басқыштан түзілген жүйесі

Сурет  А.1

Кесте А.1 -  Бастауыш мектептің 3-сынып оқушыларының метапәндік нәтижелерін жоспарлау

	Мета
пәндер
	Метапәндік нәтижелерді жоспарлау

	
	Танымдық 
	Реттеушілік 
	Коммуникативтік

	
«БІЛІМ» 

	-білімдік ақпаратты меңгеруі, қолжетімді, анық білім ақпаратын іздеп таба білуі
	-оқу мақсатын қоя білу;
-жоспарлау;

	-мұғаліммен ынтымақтаса отырып оқуды жоспарлау;
-тыңдай білу дағдылары;
-диалогқа қосылу дағдылары

	
	
	
	

	
	
	
	

	
«БЕЛГІ»
	-модельдеу;
- білімді игерудің  таңбалық және визуалдық түрі;
	-оқу материалын меңгеру сапасын түсіну, нені әлі игеру керегін анық білу;
	-сыныптастармен бірге өзара оқу әрекетін жоспарлау, орындау;


	
	
	
	

	
	
	
	

	
«ПРОБЛЕМА»
	- танылып отырған оқу нысандарын салыстыра білуі; біртекті заттар мен құбылыстар туралы ортақ заңдылықтар барын түсінуі
	-болжам жасау;
-жоспарға, оқу әрекетіне толықтыру мен түзетулер енгізу;

	· -оқу мәселесін анықтау;
-ұжымдық талқылауға қатысу;

	
	
	
	

	
	
	
	

	
	
	
	

	«ТАПСЫРМА»
	-нақты білімдік деректерді пайдалана білуі.
	-оқу әрекеті мен оның нәтижесін бақылау;
	- оқу тақырыбы бойынша ынтымақтаса отырып ақпарат іздеу жинау



Кесте А.2 -  Сабақтардың мақсаттарын 3-сынып оқушыларының метапәндік нәтижелері ретінде жоспарлау

	Мета
пәндер
	Сабақтардың мақсаттары
	Метапәндік нәтижелерді жоспарлау

	
«БІЛІМ»


	сабақ оқушылардың оқу әрекетін мотивациялаумен басталып, сабақтың нәтижелерін қорытуға мотивациялаумен аяқталуы керек
	-мұғалім өз әрекеті мен оқушылардың оқу әрекетін олардың сабақ тақырыбын, мақсатын, міндеттерін білуі және түсінуін қамтамасыз ететіндей жоспарлайды

	
	
	

	
	
	

	
	
	

	
«БЕЛГІ»
	-шығармашылық пен бірге шығармашылық нәтижеге жету
	-репродукциялық нәтижелерді өте аз көлемде, шығармашылық және біріккен шығармашылық нәтижелерін жоспарлау

	
	
	

	
	
	

	
  «ПРОБЛЕМА»
	-ынтымақтаса оқу мақсаты
	-мұғалім өзі оқушылармен ынтымақтасуға мақсат қояды және оқушыларды өзара ынтымақтасуға бағыттайды

	
	
	

	
«ТАПСЫРМА»


	-оқушылардың тапсырманы орындауында дамыта оқыту мақсаты ұсталынады
	-оқушылардың даму деңгейі мен мүмкіндіктері ескеріледі

	
	
	

	
	
	

	
	
	


Кесте А.3 -  Сабақтың міндеттерін оқушының метапәндік оқу-танымдық әрекетінің қадамдары ретінде қалыптастыру


	Мета
пән
дер
	Сабақтардың  міндеттері
	Метапәндік оқу-танымдық әрекет қадамдары

	«БІЛІМ» 


	Мұғалім оқушыларды сабақтың тақырыбын саналы түсініп негіздеп атауға жетелейді.
Мұғалім оқушылардың сабақтың міндеттерін өз білетін мен білмейтінін ескеріп анықтауды тапсырады
	Танымдық, коммуникативтік. 

Реттеушілік.

	
	
	

	
	
	

	
	
	

	«БЕЛГІ»
	Мұғалім оқушылардың сабақта алға қойған мақсатына жету жолдарын жоспарлауын міндеттейді, мұғалім қолдайды.
Оқушылар жеке, жұп, топ жұмыс түрлерінде жоспарланған мақсатқа қол жеткізу үшін қажетті оқу әрекеттерін орындайды.
	Реттеушілік.


Танымдық. Коммуникативтік.

	
	
	

	
	
	

	
	
	

	«ПРОБЛЕМА»
	Оқушылар орындаған оқу әрекеттері бойынша өзіндік бақылау, өзара бақылау жүргізеді.
Оқушылар өздері кезіккен қиындықтарды айқындап, мұғалім көмегімен, бірақ өзі бетімен түзетеді.
	Реттеушілік бақылау. Коммуникативтік.
Реттеушілік бағалау. Коммуникативтік.

	
	
	

	
	
	

	
	
	

	«ТАПСЫРМА»
	Сабақтың мақсатына қол жеткізу жолы бойынша рефлексия жүргізу.
Оқушылар өздерінің мүмкіндіктеріне қарай тапсырмаларды таңдай алады.
	Реттеушілік.
Коммуникативтік.
Танымдық. Реттеушілік.

	
	
	

	
	
	

	
	
	

	
	
	



Кесте А.4 - Оқушының сабақтағы метапәндік оқу-таным әрекеттерін бағалаудың критерийлері

	Мета
пәндер
	Бағалау критерийлері
	Деңгейлік көрсеткіштері

	
	
	Жоғары деңгей
	Орта 
деңгей
	Төмен 
деңгей

	«БІЛІМ» 


	Оқушы түрлі пікірлер бар болуы туралы білуі, өз көзқарасынан басқа, айрықша көзқарастарды түсінуі.
	· Оқушы басқа көзқарас-тардың болуын ескере отырып, барлық тапсырмаларды дұрыс орындаған.
	· Оқушы берілген есептің жартысын ғана орындаған.
	· Оқушы берілген тапсырманың барлығын дұрыс орындамаған.

	«БЕЛГІ»
	Тақырыптың түрлі белгілері мен сипаттамасын бақылай отырып салыстыруы (мысалы, термин сөз бен оның анықтамасын).
	· Оқушы тақырыптың түрлі белгілері мен сипаттамасын өз бетімен бақылай отырып отырып дұрыс салыстырған.
	· Оқушы тек жекелеген белгілер мен сипаттамалардағы жекелеген ұқсастықтарды ғана анықтаған. 
	· Оқушы белгілер мен сипаттамалардағы ұқсас, ортақ нәрселерді таба алмаған.

	«ПРОБЛЕМА»
	Оқушы оқу әрекетінде басқалармен ынтымақтаса отырып тапсырманы табысты орындауы.
Оқушылардың өзара көмек беруге ықыласпен ұмтылуы.
	Оқушы сыныптастарымен ынтымақта орындаудың жолдарын біледі, еркін қолданады, тапсырманы табысты орындаған.
	Оқу әрекетіндегі ынтымақтастықтың күшін толық түсінбегендіктен, кей ретте ғана қабылдайды, өзі сирек ұмтылыс жасайды, тапсырманы біршама дұрыс орындаған.
	Оқушы ынтымақтаса орындаудан тартынады. Өзгелердің көмегін ғана қабылдайды, өзі ұмтылмайды. Тапсырманы орындай алмаған.

	«ТАПСЫРМА»
	Оқушылардың өзара келісімге келуі, тапсырманың ортақ шешімін бірігіп табуы, сендіре білуі, дәлелдер келтіре алуы.
	Оқушы өзінің оқу әрекетін жеке, жұптық, топтық жұмыс орындаумен байланыстыра алады, басқалармен түсінісіп, ортақ шешімді бірігіп табуға қажетті дәлелдер жасай алған.
	Оқушы басқалармен толықтай болмаса да, бірқатар сұрақтар бойынша өзара келісімге келе алады, тапсырманың ортақ шешімін бірігіп табуда толық сендіре алмайды, дәлелдер келтіруі де соған сәйкес болған. 
	Оқушының басқалармен келісімге келуі қиын, тапсырманың ортақ шешімін іздеуде өзі жеке орындауға тырысып, басқалармен бірігуден қашады. Өйткені сендіру, дәлелдер келтіру әдістерін қолданбайды.



Кесте А.5 - Оқушылардың метапәндік оқу әрекеттерін критерийлер бойынша бағалау

	Мета
пәндер

	Метапәндік 
оқу-танымдық әрекеттер 
	Деңгейлері

	
	
	Жоғары
	Орта
	Төмен

	«БІЛІМ» 


	Танымдық. Коммуни
кативтік. 

	«Білім» метапәні бойынша оқу әрекеттерін орындау тәртібін орындайды. 
	«Білім» метапәні бойынша оқу әрекеттерін орындау тәртібін орындауда кейбір қателіктер жібереді.
	«Білім» метапәні бойынша оқу әрекеттерін орындау тәртібінің көпшілік тетіктерін сақтамайды. 

	«БЕЛГІ»
	Реттеушілік.
Танымдық. Коммуни
кативтік.
	Сабақтағы оқу әрекетін орындауда мақсатты өз бетімен анықтайды және көздейтін нәтижені өзі белгілейді.
	Сабақтағы оқу әрекетін орындауда мақсатты өз бетімен анықтай алғанымен, нәтижелерді белгілеуде қате жібереді. 
	Сабақта өз оқу әрекетін ұйымдастыруда мақсатты анықтауда да, көздеген нәтижелерді белгілеуде де қиналады. 

	«ПРОБЛЕМА»
	Коммуникативтік.
Реттеушілік бағалау. 
	Өзінің оқу әрекетін өзі басқарады, туындаған өзгерістерге тез бейімделеді, соған сәйкес тапсырманы орындауда түзетулер енгізеді.
	Оқу әрекетінде көздеген нәтижеге жетуде туындайтын өзгерістерге тез арада бейімделе алмай қалады.
	Сабақ тәртібіне, оқу әрекетін орындау тәртібіне бейімделуі өте қиын.

	«ТАПСЫРМА»
	Реттеушілік.
Коммуникативтік.
Танымдық. 

	Өз бетімен белсенді жұмыс жасауға толық бейімделген.
	Өз бетімен жұмыс жасауға белсенді кірісуі үшін арнайы жағдайлар жасалынғанын күтіп отырады.
	Өз бетімен оқу әрекетін ұйымдастыруда мүлде белсенділік танытпайды.



Кесте А.6 - «Кері байланыс парағының» (КБП) құрылымы (А.В.Потемкина бойынша)

	Оқу әрекеттері
	Тапсырмалар
	Мұғалімнің талдап-түсіндіруі 

	... айырмашылықтарын танимын
	
	

	... түсінемін
	
	

	... қолдана аламын
	
	

	... талдай аламын, қателерді таба аламын
	
	

	... жасай аламын
	
	

	... бағалай аламын
	
	






ҚОСЫМША Б

Акт

Оқушы психикасындағы 
 негізгі "жаңа түзілімдер"


Ерік-жігерлілік, еріктілік


Бір нәрсені жоспарлау мен оны іштей (ойша) орындау қабілеті


Рефлексия жасау



Білім алу мотивациясы


Оқу міндеті


Оқу                           іс-әрекеттері


Бақылау


Бағалау


кері байланыс


оқытудағы прогресс


оқушыларды толық оқу процесіне енгіу


"бос қалған тұстарды" анықтау



БАҚЫЛАП-ТЕКСЕРУ ӘДІСТЕРІ


Бақылау жүргізу


Тестілеу


Жобалау



БАҚЫЛАП-ТЕКСЕРУ  ТҮРЛЕРІ


Топтық


Жаппай 
бақылап-тексеру


Ауызша және жазбаша сұрау арқылы


Жеке /
индивидуалды



"Білім" метапәні


"Білім" метапәндік нәтижелерін дамытуда қалыптастырушы бағалауды қолдану


"Проблема" метапәні


"Проблема" метапәндік нәтижелерін дамытуда қалыптастырушы бағалауды қолдану


"Тапсырма" метапәні


"Тапсырма" метапәндік нәтижелерін дамытуда қалыптастырушы бағалауды қолдану








"Белгі" метапәні


Белгі" метапәндік нәтижелерін дамытуда қалыптастырушы бағалауды қолдану


метабілім


ой-әрекет


метаәрекет


метақабілет


метадағдылар


метабасқару


ЭТ	
Жоғары	Орта	Төмен	0.194	0.387	0.419	БТ	
Жоғары	Орта	Төмен	0.19	0.396	0.414	



Бірінші және екінші кесінді тапсырмалар бойынша
жоғары 	
эксперимент 1.1. тапсырма	бақылау 1.1. тапсырма	эксперимент 2.1. тапсырма	бақылау 2.2. тапсырма	11.2	10.3	9.6	8.6	орта	
эксперимент 1.1. тапсырма	бақылау 1.1. тапсырма	эксперимент 2.1. тапсырма	бақылау 2.2. тапсырма	38.7	37.9	41.9	32.7	төмен	
эксперимент 1.1. тапсырма	бақылау 1.1. тапсырма	эксперимент 2.1. тапсырма	бақылау 2.2. тапсырма	50	51.7	46.7	58.6	



Үшнші кесінді тапсырма бойынша
жоғары 	эксперимент 3.1 тапсырма	бақылау 3.1 таспсырма	эксперимент 3.2 тапсырма	бақылау 3.2 таспсырма	14.51	13.79	8.06	8.62	орта	эксперимент 3.1 тапсырма	бақылау 3.1 таспсырма	эксперимент 3.2 тапсырма	бақылау 3.2 таспсырма	17.74	20.68	13.79	17.24	төмен	эксперимент 3.1 тапсырма	бақылау 3.1 таспсырма	эксперимент 3.2 тапсырма	бақылау 3.2 таспсырма	67.75	65.53	70.96	74.13	



Төртінші кесінді тапсырма бойынша
жоғары 	эксперимент 4.1 тапсырма	бақылау 4.1 тапсырма	эксперимент 4.2 тапсырма	бақылау 4.2 тапсырма	12.9	12.06	14.5	12.06	орта	эксперимент 4.1 тапсырма	бақылау 4.1 тапсырма	эксперимент 4.2 тапсырма	бақылау 4.2 тапсырма	51.61	46.77	38.7	46.55	төмен	эксперимент 4.1 тапсырма	бақылау 4.1 тапсырма	эксперимент 4.2 тапсырма	бақылау 4.2 тапсырма	35.48	37.93	46.77	41.37	



Мазмүндық-танымдық метапәндік нәтижелер
"	5	"	бақылау және эксперимент	жоба-зерттеу	сызба, кесте, графика	тиімді тәсілдер	ұғым, салыстыру, жіктеу	себебі пен салдары	4	6	3	6	4	3	"	4	"	бақылау және эксперимент	жоба-зерттеу	сызба, кесте, графика	тиімді тәсілдер	ұғым, салыстыру, жіктеу	себебі пен салдары	4	2	4	4	2	3	"	3	"	бақылау және эксперимент	жоба-зерттеу	сызба, кесте, графика	тиімді тәсілдер	ұғым, салыстыру, жіктеу	себебі пен салдары	3	3	5	2	4	3	"	2	"	бақылау және эксперимент	жоба-зерттеу	сызба, кесте, графика	тиімді тәсілдер	ұғым, салыстыру, жіктеу	себебі пен салдары	4	5	2	5	4	3	"	1	"	бақылау және эксперимент	жоба-зерттеу	сызба, кесте, графика	тиімді тәсілдер	ұғым, салыстыру, жіктеу	себебі пен салдары	5	4	6	3	6	8	



Іс-әрекеттік-коммуникативтік   метапәндік нәтижелер
"	5	"	пікірлерді ескеру	көзқарас, дәлелдер	өзара бақылау	тілді дұрыс пайдалану	көшбасшы болу	қолдау жасау	0.35	0.3	0.25	0.4	0.25	0.15	"	4	"	пікірлерді ескеру	көзқарас, дәлелдер	өзара бақылау	тілді дұрыс пайдалану	көшбасшы болу	қолдау жасау	0.25	0.2	0.2	0.25	0.15	0.15	"	3	"	пікірлерді ескеру	көзқарас, дәлелдер	өзара бақылау	тілді дұрыс пайдалану	көшбасшы болу	қолдау жасау	0.05	0.15	0.1	0.2	0.15	0.4	"	2	"	пікірлерді ескеру	көзқарас, дәлелдер	өзара бақылау	тілді дұрыс пайдалану	көшбасшы болу	қолдау жасау	0.1	0.2	0.1	0.1	0.2	0.2	"	1	"	пікірлерді ескеру	көзқарас, дәлелдер	өзара бақылау	тілді дұрыс пайдалану	көшбасшы болу	қолдау жасау	0.25	0.15	0.35	0.05	0.25	0.1	



Рефлексивтік - бағалаушылық метапәндік нәтижелер
"	5	"	оқу мақсатын қою	жоспарлау	түзету	шешім қабылдау	өзі бағалау	болжам жасау	3	5	5	5	5	8	"	4	"	оқу мақсатын қою	жоспарлау	түзету	шешім қабылдау	өзі бағалау	болжам жасау	2	3	2	4	2	5	"	3	"	оқу мақсатын қою	жоспарлау	түзету	шешім қабылдау	өзі бағалау	болжам жасау	3	2	2	4	3	3	"	2	"	оқу мақсатын қою	жоспарлау	түзету	шешім қабылдау	өзі бағалау	болжам жасау	3	2	2	2	3	2	"	1	"	оқу мақсатын қою	жоспарлау	түзету	шешім қабылдау	өзі бағалау	болжам жасау	9	8	9	6	7	2	



Бірінші кесінді тапсырма бойынша
жоғары 	эксперимент	бақылау	46.78	6.89	орта	эксперимент	бақылау	43.54	15.51	төмен	эксперимент	бақылау	9.67	77.6	



жоғары 	эксперимент	бақылау	35.5	20.7	орта	эксперимент	бақылау	50	41.4	төмен	эксперимент	бақылау	14.5	37.9	



жоғары 	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	19.4	35.5	19	20.7	орта	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	38.7	50	39.6	41.4	төмен	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	41.9	14.5	41.4	37.9	



өте жоғары 	эксперимент	бақылау	22.6	20.7	жоғары 	эксперимент	бақылау	37.1	24.1	орташа	эксперимент	бақылау	27.4	31	төмен	эксперимент	бақылау	12.9	34.6	



өте жоғары 	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	9.7	22.6	8.6	10.3	жоғары 	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	22.6	37.1	22.4	24.1	орташа	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	29	27.4	29.3	31	төмен	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	38.7	12.9	39.7	34.6	



жоғары 	эксперимент	бақылау	79.03	24.13	орта	эксперимент	бақылау	17.74	18.96	төмен	эксперимент	бақылау	3.225	37.9	



Ю.В. Скворцова мен М.М. Кашаповтың «Метатанымдық білім мен метатанымдық белсенділікті өзін-өзі бағалау әдістері» әдістемесінен алынған пайыздық  көрсеткіштерінің даму динамикасы (анықтаушы және қалыптастырушы эксперимент нәтижелерін салыстыру)
жоғары 	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	11.3	30.6	10.3	12.1	орта	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	35.5	51.6	36.2	37.9	төмен	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	53.2	17.8	53.5	37.9	



жоғары 	АЭБ эксперимент 1.1. тапсырма	бақылау 1.1. тапсырма	эксперимент 2.1. тапсырма	11.2	10.3	9.6	орта	АЭБ эксперимент 1.1. тапсырма	бақылау 1.1. тапсырма	эксперимент 2.1. тапсырма	38.7	37.9	41.9	төмен	АЭБ эксперимент 1.1. тапсырма	бақылау 1.1. тапсырма	эксперимент 2.1. тапсырма	50	51.7	46.7	



Қалыптастырушы эксперимент барысында бірінші және екінші кесінді тапсырмалар бойынша
жоғары 	ҚЭК эксперимент 1.1. тапсырма	ҚЭК бақылау 1.1. тапсырма	ҚЭК эксперимент 2.1. тапсырма	ҚЭК бақылау 2.2. тапсырма	41.9	10.5	51.6	11.2	орта	ҚЭК эксперимент 1.1. тапсырма	ҚЭК бақылау 1.1. тапсырма	ҚЭК эксперимент 2.1. тапсырма	ҚЭК бақылау 2.2. тапсырма	48.4	41.3	48.4	38.7	төмен	ҚЭК эксперимент 1.1. тапсырма	ҚЭК бақылау 1.1. тапсырма	ҚЭК эксперимент 2.1. тапсырма	ҚЭК бақылау 2.2. тапсырма	9.7	48.2	0	50	



жоғары 	эксперимент	бақылау	62.9	12.08	орта	эксперимент	бақылау	30.65	6.89	төмен	эксперимент	бақылау	6.25	81.03	



жоғары 	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	9.7	32.2	8.6	12	орта	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	37.1	54.8	37.9	39.6	төмен	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	53.2	13	53.4	50	



жоғары 	эксперимент	бақылау	79.03	24.13	орта	эксперимент	бақылау	17.74	18.96	төмен	эксперимент	бақылау	3.23	81.03	



сары	Мұғалім мен оқушы бағалауы бірдей	Мұғалім мен оқушы бағалауы бірдей емес	30.6	6.89	қызыл	Мұғалім мен оқушы бағалауы бірдей	Мұғалім мен оқушы бағалауы бірдей емес	6.45	84.4	жасыл	Мұғалім мен оқушы бағалауы бірдей	Мұғалім мен оқушы бағалауы бірдей емес	61.29	4	


Төртінші кесінді тапсырма бойынша
жоғары 	эксперимент	бақылау	81.25	12.06	орта	эксперимент	бақылау	15.53	12.06	төмен	эксперимент	бақылау	3.23	20	



жоғары 	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	8.1	33.9	6.9	10.3	орта	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	33.9	54.8	34.5	37.9	төмен	АЭБ эксперимент топ 	ҚЭК эксперимент	АЭБ бақылау тобы 	ҚЭК бақылау тобы 	58	11.3	58.6	50	

